id
stringlengths 36
36
| title
stringlengths 8
2.31k
| content
stringlengths 4
21.7k
| datetime
stringdate 1478-01-28 12:00:00+0700
2025-05-08 14:01:23+0700
| domain
stringclasses 9
values | url
stringlengths 31
236
|
|---|---|---|---|---|---|
71427220-c992-4a16-ac40-f9b3dfe1d25a
|
ពលរដ្ឋឃុំគីគរ ទីដែលរងគ្រោះដោយគ្រាប់បែកគីមីទម្លាក់ដោយអាមេរិក បន្តទទួលបានការព្យាបាលជំងឺ ពីក្រុមគ្រូពេទ្យស្ម័គ្រចិត្ត របស់មន្ទីរសុខាភិបាលខេត្តស្វាយរៀង
|
ប្រជាពលរដ្ឋក្នុងឃុំគគីរ ត្រូវបានរាជរដ្ឋាភិបាល យកចិត្តទុកដាក់អំពីសុខភាពជាទូទៅ។ ជាក់ស្តែងនៅថ្ងៃទី២៦ ខែមេសា ឆ្នាំ២០១៨នេះ ក្រុមគ្រូពេទ្យស្ម័គ្រចិត្ត មន្ទីរសុខាភិបាលខេត្តស្វាយរៀង ដឹកនាំដោយលោកវេជ្ជបណ្ឌិត កែរ រដ្ឋា ប្រធានមន្ទីរសុខាភិបាលខេត្ត បានចុះពិនិត្យ ព្យាបាលជំងឺ នៅបរិវេណវត្តគគីរ ឃុំគគីរ ស្រុករមាសហែក ខេត្តស្វាយរៀង។ លោកវេជ្ជបណ្ឌិត កែរ រដ្ឋា បានឲ្យដឹងថា លោកស្រីបណ្ឌិត ម៉ែន សំអន ឧបនាយករដ្ឋមន្រ្តី រដ្ឋមន្រ្តីទំនាក់ទំនងជាមួយរដ្ឋសភា ព្រឹទ្ធសភា និងអធិការកិច្ច និងលោកសាស្រ្តាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាលបាន ណែនាំឲ្យមន្ទីរសុខាភិបាលខេត្តស្វាយរៀង យកចិត្តទុកដាក់ ក្នុងការថែទាំសុខភាព ជូនប្រជាពលរដ្ឋនៅក្នុងឃុំគគីរ ស្រុករមាសហែក ខេត្តស្វាយរៀង ដែលជាតំបន់រងគ្រោះដោយសារគ្រាប់បែកគីមី ទម្លាក់ដោយសហរដ្ឋអាមេរិក។ លោកវេជ្ជបណ្ឌិត កែរ រដ្ឋា បានឲ្យដឹងថា ក្រុមគ្រូពេទ្យមន្ទីរសុខាភិបាលខេត្តស្វាយរៀង និងក្រុមគ្រូទេព្យស្រុករមាសហែក បានពិនិត្យព្យាបាលជំងឺជូនប្រជាពលរដ្ឋឃុំគគីរ ដោយមិនគិតថ្លៃ ចំនួន៣៦២នាក់។ ការពិនិត្យ និងព្យាបាលជំងឺនេះ មានការចូលរួមពីក្រុមគ្រូពេទ្យចំនួន៣៧នាក់។ ពិនិត្យ និងព្យាបាលជំងឺទូទៅ កុមារ ជំងឺរមាស់សើស្បែក ជំងឺភ្នែក។ល។ ចំពោះឱសថមួយចំនួន បានទទួលពីក្រសួងសុខាភិបាល និងមួយចំនួនទៀតទទួលបាន ពីការឧបត្ថម្ភរបស់លោកស្រីបណ្ឌិត ម៉ែន សំអន។ លោកវេជ្ជបណ្ឌិត កែរ រដ្ឋា ប្រធានមន្ទីរសុខាភិបាលខេត្តស្វាយរៀង បានបញ្ជាក់ថា នេះជាលើកទី៥ហើយ ដែលក្រុមគ្រូពេទ្យស្ម័គ្រចិត្តមន្ទីរសុខាភិបាលខេត្តស្វាយរៀង បានចុះពិនិត្យ ព្យាបាលជំងឺ ជូនប្រជាពលរដ្ឋនៅក្នុងឃុំគគីរ ស្រុករមាសហែក។ ក្រុមគ្រូពេទ្យស្ម័គ្រចិត្ត មន្ទីរសុខាភិបាលខេត្ត បានដាក់ផែនការចុះពិនិត្យ ព្យាបាលជំងឺ ជូនប្រជាពលរដ្ឋនៅក្នុងឃុំគគីរ ក្នុងមួយខែម្តង រហូតដល់មណ្ឌលសុខភាពគគីរ បានសាងសង់រួចរាល់ជាស្ថាពរ។ លោកវេជ្ជបណ្ឌិត បានបញ្ជាក់ថា ដោយសារឥទ្ធិពលសារធាតុគីមី បានបង្ខំឲ្យពលរដ្ឋឃុំគីគរ ត្រូវបញ្ជូនទៅពិនិត្យនៅមន្ទីរពេទ្យ បន្ទាប់ពីមានបញ្ហាសុខភាព ដោយសារថប់ដង្ហើម ក្តៅក្រហាយ និងរមាស់លើស្បែក នៅពេលដែលប្រជាពលរដ្ឋ កាយប៉ះរណ្តៅគ្រាប់បែកគីមីចំនួន២លើក។ *លើកទី១ នៅថ្ងៃទី៥ ខែតុលា ឆ្នាំ២០១៧ និងលើកទី២ នៅថ្ងៃទី១៣ ខែកុម្ភៈ ឆ្នាំ២០១៨ សរុបទាំងពីរលើកចំនួន១៨នាក់ ដែលប៉ះពាល់ផ្ទាល់។ ក្រោយពីហេតុការណ៍ប៉ះពាល់ផ្ទាល់នៅថ្ងៃទី៥ ខែតុលា ឆ្នាំ២០១៧មក មានពលរដ្ឋឃុំគីគរចំនួន១៤១នាក់ បានទៅពិនិត្យសុខភាព និងព្យាបាលនៅមន្ទីរពេទ្យបង្អែកខេត្តស្វាយរៀង និងមន្ទីរពេទ្យបង្អែកស្រុករមាសហែក ក្នុងនោះ អ្នកជំងឺដែលសង្ស័យប៉ះពាល់ជាមួយសារធាតុគីមី មានចំនួន១០៩នាក់ និងអ្នកជំងឺដែលមិនប៉ះពាល់ជាមួយសារធាតុគីមីមានចំនួន៣២នាក់។ លោកវេជ្ជបណ្ឌិត បានបញ្ជាក់ទៀតថា ដោយមានប្រជាពលរដ្ឋជាច្រើនទៀត រងផលប៉ះពាល់សារធាតុគីមីនេះ ហើយមិនបានមករកសេវាព្យាបាល ដោយសារតែមណ្ឌលសុខភាព និងមន្ទីរពេទ្យនៅឆ្ងាយ ទើបក្រុមគ្រូពេទ្យស្ម័គ្រចិត្តមន្ទីរសុខាភិបាលខេត្ត ចុះទៅពិនិត្យព្យាបាលដល់មូលដ្ឋានរបស់គាត់ផ្ទាល់។ ជាពិសេសទៅទៀត ដោយមានការគិតគូរ និងយកចិត្ដទុកដាក់ពីសំណាក់លោកស្រីបណ្ឌិត ម៉ែន សំអន និងលោកសាស្រ្តាចារ្យ ម៉ម ប៊ុនហេង បានកសាងមណ្ឌលសុខភាព១ សម្រាប់ផ្តល់ជូនប្រជាពលរដ្ឋប្រើប្រាស់នៅក្នុងឃុំគគីរនេះផងដែរ៕
|
2018-04-27T03:01:00+07:00
|
freshnewsasia.com
|
https://m.freshnewsasia.com/index.php/en/85276-2018-04-26-13-01-10.html
|
810944d7-e470-4368-b50b-1f36acd5167c
|
និស្សិតសេដ្ឋកិច្ចឆ្នាំទី៤ ខំប្រឹងរៀនខ្លាំងពេក រហូតទាល់តែ កើតជំងឺសរសៃប្រសាទ ហើយស្រាប់តែចង.ក…
|
និស្សិតប្រុសម្នាក់ ខំប្រឹងរៀនច្រើនពេក រហូតមានបញ្ហាសរសៃប្រសាទ បានសម្រេចចិត្តចង.កសម្លាប់ខ្លួន នៅក្នុងបន្ទប់ជួលជាន់ទី១ បង្កឲ្យមានការភ្ញាក់ផ្អើល កាលពីវេលាម៉ោង ៤ល្ងាចថ្ងៃទី២៥ ខែ មេសា ឆ្នាំ ២០១៨ នៅចំណុចផ្លូវ៤៥បេតេ ស្ថិតនៅភូមិយត្នោតជ្រំ សង្កាត់បឹងទំពុន២ ខណ្ឌមានជ័យ ។ បុរសចងកមានឈ្មោះ អ៊ុយ សត្យា ភេទប្រុស អាយុ២៦ឆ្នាំ មុខរបរនិស្សិត សាលាកសិកម្មព្រែកលៀប ផ្នែកសេដ្ឋកិច្ចឆ្នាំទី៤ មានស្រុកកំណើត នៅភូមិខ្លាគ្រឹម ឃុំតាភេម ស្រុកត្រាំកក់ ខេត្តតាកែវ ។ ស្រ្តីបងបង្កើតមានឈ្មោះ អ៊ុយ លីឡា អាយុ៤៧ឆ្នាំ មុខរបរបុគ្គលិក ផ្នែកសំអាតតាមផ្ទះ ស្នាក់នៅខណ្ឌដូនពេញ បានប្រាប់ឲ្យដឹងថា មុនកើតហេតុ ប្អូនប្រុសរបស់គាត់ម្នាក់ទៀត បានទូរស័ព្ទមកប្អូនប្រុស អត់ចូល តាំងពីម៉ោង៩ព្រឹក ហើយរវល់ការងារពេក ទាល់តែល្ងាចទំនេរ ពីការងារបានជិះម៉ូតូមកមើល ឃើញចងកសម្លាប់ខ្លួន ដោយយកខ្សែអង្រឹង ចងទៅចំរឹងដែកបង្អួចមានសភាពស្លេកស្លាំង បាត់ទៅហើយ ។ ប្រភពដដែលបន្តទៀតថា ប្អូនប្រុសរបស់គាត់ រៀនច្រើនពេក កន្លងមកថ្មីៗនេះ មានបញ្ហាសរសៃប្រសាទ ហើយគាត់បានយកទៅពិនិត្យ នៅមន្ទីរពេទ្យមិត្តភាពខ្មែរសូវៀត តែគ្រូពេទ្យប្រាប់ថា មិនទាន់ធ្ងន់ធ្ងរទេ ។ ក្រោយកើតហេតុសាច់ញាតិ មិនបានប្តឹងប្តល់ទេ គ្រាន់តែសុំឲ្យសមត្ថកិច្ច ធ្វើកោសល្យវិច្ច័យ រួចយកសពទៅតម្កល់ធ្វើបុណ្យ តាមប្រពៃណីនៅវត្តសន្សំកុសល ៕
|
2018-04-26T09:29:36+07:00
|
kbnnews.com
|
https://kbn.news/archives/93118
|
2e43bfa3-e4bb-4010-b239-99b0a80df5bc
|
រដ្ឋមន្ដ្រីក្រសួងសុខាភិបាល ជំរុញដល់ភាគីពាក់ព័ន្ធ ត្រូវរួមគ្នាបន្ដការងារកាន់តែសកម្ម ដើម្បីឈានទៅលុបបំបាត់ជំងឺគ្រុនចាញ់១០០% ក្នុងឆ្នាំ២០២៥
|
រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានថ្លែងជំរុញដល់មន្ដ្រីសុខាភិបាលទូទាំងប្រទេស ត្រូវបន្ដការខិតខំយកចិត្ដទុកដាក់ និងពង្រឹងសកម្មភាព ក្នុងការបំពេញកិច្ចការងារ ទៅលើករណីជំងឺគ្រុនចាញ់ ដើម្បីឈានទៅលុបបំបាត់ជំងឺគ្រុនចាញ់ ឲ្យបានតាមផែនការកំណត់នៅឆ្នាំ២០២៥ ដែលជាគំនិតផ្តួចផ្តើម និងគាំទ្រពី សម្តេចតេជោ ហ៊ុន សែន នាយករដ្ឋមន្រ្តីកម្ពុជា។ រដ្ឋមន្ដ្រីថ្លែងបែបនេះ ក្នុងឱកាសប្រារព្ធទិវាជាតិប្រយុទ្ធនឹងជំងឺគ្រុនចាញ់ ក្រោមប្រធានបទ «ត្រៀមរួចជាស្រេច ចូលរួមលុបបំបាត់ជំងឺគ្រុនចាញ់» នៅក្នុងបរិវេណសាលាស្រុកវាលវែង ស្ថិតក្នុងភូមិភូមិប្រមោយ ឃុំប្រមោយ ស្រុកវាលវែង ខេត្តពោធិ៍សាត់ នៅថ្ងៃទី២៥ ខែមេសា ឆ្នាំ២០១៨នេះ ដោយការអញ្ជើញចូលរួមពី លោក សាយ សំអាល់ រដ្ឋមន្រ្តីក្រសួងបរិស្ថាន, លោក ម៉ៅ ធនិន អភិបាលនៃគណៈអភិបាលខេត្តពោធិ៍សាត់, ប្រធានមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្រ្ត និងបាណកសាស្រ្ត និងសហការី និងអ្នកចូលរួម ប្រមាណ១,៥៤១នាក់។ លោកម៉ម ប៊ុនហេង ថ្លែងបន្ដថា «យើងត្រូវបន្តការខិតខំ និងត្រូវតែយកចិត្តទុកដាក់ឲ្យបានសកម្មថែមទៀត ក្នុងការការពារដោយឲ្យមានការចែក និងប្រើប្រាស់មុងឲ្យបានត្រឹមត្រូវ ហើយប្រសិនជាមានការសង្ស័យកើតជំងឺគ្រុនចាញ់ ត្រូវប្រញាប់ស្វែងរកសេវាធ្វើតេស្តឈាម ឲ្យបានឆាប់រហ័ស នៅជិតបំផុត នៅមណ្ឌលសុខភាព និងអ្នកស្ម័គ្រចិត្តភូមិ ដើម្បីព្យាបាលជំងឺគ្រុនចាញ់» ។ លើសពីនោះ រដ្ឋមន្ដ្រី ក៏បានកោតសរសើរដល់ការខិតខំប្រឹងប្រែងរបស់ថ្នាក់ដឹកនាំ មន្រ្តី-បុគ្គលិកសុខាភិបាលគ្រប់ជាន់ថ្នាក់ អាជ្ញាធរខេត្ត និងដៃគូសុខាភិបាលទាំងអស់ ដែលបានជំរុញឲ្យមានការធ្លាក់ចុះយ៉ាងច្រើននូវអត្រាស្លាប់ និងឈឺបណ្តាលមកពីជំងឺគ្រុនចាញ់ ដែលចំនួនករណីអ្នកឈឺដោយគ្រុនចាញ់ ត្រូវបានកាត់បន្ថយពី៦២,៥៨០នាក់ មកនៅត្រឹម៣៦,៤៥៦នាក់ និងចំនួនអ្នកស្លាប់ បានកាត់បន្ថយពី៩៣នាក់ មកនៅត្រឹមម្នាក់គត់។ ទន្ទឹមនឹងនោះ រដ្ឋមន្ដ្រី ម៉ម ប៊ុនហេង បានបន្ដថា រាជរដ្ឋាភិបាលតែងតែយកចិត្ដទុកដាក់ និងផ្តល់លទ្ធភាព និងការលើកទឹកចិត្តឲ្យមានចលនាកៀរគរប្រមូលប្រភពធនធាន ដើម្បីជំរុញការងារប្រយុទ្ធនឹងជំងឺគ្រុនចាញ់ ឲ្យកាន់តែមានសកម្មភាពខ្លាំងក្លាថែមទៀត ឆ្ពោះទៅលុបបំបាត់ជំងឺនេះ ឲ្យសម្រេចបានតាមផែនការកំណត់ ដើម្បីលើកកម្ពស់សុខភាព គុណភាពនៃការរស់នៅរបស់ប្រជាពលរដ្ឋ ។ សូមជម្រាបថា ការប្រារព្ធទិវាជាតិប្រយុទ្ធនឹងជំងឺគ្រុនចាញ់ ធ្វើឡើងក្នុងគោលបំណងរំលឹកទិវាពិភពលោក និងទិវាជាតិដែលបានកំណត់យកថ្ងៃទី២៥មេសា ជារៀងរាល់ឆ្នាំ ដើម្បីប្រកាសជាសាធារណៈអំពីការតាំងចិត្តខ្ពស់ របស់ភាគីពាក់ព័ន្ធក្នុងការរួមគ្នាប្រយុទ្ធនឹងជំងឺគ្រុនចាញ់ និងឈានទៅលុបំបាត់ជំងឺនេះទាំងស្រុងក្នុងឆ្នាំ២០២៥ នៅក្នុងប្រទេសកម្ពុជា។ ការប្រារព្ធពិធីព្រឹកនេះ ក៏បានដង្ហែរក្បួនអបអរសាទរ ជាមួយនឹងការតាំងបង្ហាញរួបភាព និងសម្ភារៈឧបករណ៍ជំងឺគ្រុនចាញ់ ដែលមានការចូលរួមពីគ្រប់មន្ដ្រីគ្រប់ភាគី និងសិក្សានុសិស្សផងដែរ ៕
|
2018-04-25T23:12:00+07:00
|
freshnewsasia.com
|
https://m.freshnewsasia.com/index.php/en/localnews/85144-2018-04-25-09-12-26.html
|
e4f5e350-8b50-4e1c-8cca-7b2eafaea987
|
ទេសរដ្ឋមន្រ្តី អៀង មូលី៖ «កម្ពុជាជាប្រទេសមួយ ក្នុងចំណោមប្រទេស៧ នៅក្នុងពិភពលោក បានជោគជ័យជាងគេ ក្នុងការប្រយុទ្ធនឹងជំងឺអេដស៍»
|
លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ និងប្រធានគណៈកម្មាធិការសម្របសម្រួល មូលនិធិសកលបានថ្លែងថា កម្ពុជាជាប្រទេសមួយ ក្នុងចំណោមប្រទេស៧ នៅក្នុងពិភពលោករួមមាន បុតស្វាណា ដាណឺម៉ាក អ៊ីស្លង់ សិង្ហបុរី ស៊ុយអ៊ែត និងអង់គ្លេស ដែលបានជោគជ័យជាងគេ ក្នុងការប្រយុទ្ធនឹងជំងឺអេដស៍។ ក្នុងនោះលោកក៏បានគូសបញ្ជាក់ អំពីជោគជ័យនៅក្នុងការរក្សាសន្តិភាព ការកាត់បន្ថយភាពក្រីក្រ ការពង្រឹងសុខុមាលភាពសង្គម និងជាពិសេសជោគជ័យក្នុងការ ប្រយុទ្ធនឹងជំងឺអេដស៍ ដែលកម្ពុជាធ្វើឲ្យសម្រេចបាន ផងដែរ។ ការថ្លែងបែបនេះ របស់លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ និងប្រធានគណៈកម្មាធិការសម្របសម្រួល មូលនិធិសកល ក្នុងឱកាសដែលលោក បានអញ្ជើញជាអធិបតីភាព បើកកិច្ចប្រជុំលើកទី២ នៃយន្តការសម្របសម្រួល មូលនិធិសកលសម្រាប់មណ្ឌល តំណាងតំបន់អាស៊ីប៉ាស៊ីហ្វិកខាងលិច នៅសណ្ឋាគារអង្គរសិនជូរី ខេត្តសៀមរាប នាព្រឹកថ្ងៃ១១កើត ខែពិសាខ ឆ្នាំច សំរឹទ្ធិស័ក ព.ស.២៥៦១ ត្រូវនឹងថ្ងៃទី២៥ ខែមេសា ឆ្នាំ២០១៨នេះ ដោយមានការចូលរួមពីថ្នាក់ដឹកនាំ អាជ្ញាធរជាតិប្រយុទ្ធនឹងជំងឺអេដស៍ តំណាងរដ្ឋបាលខេត្តសៀមរាប ប្រតិភូយន្តការ សម្របសម្រួលមូលនិធិសកល មកពីប្រទេសនានាចំនួន១៥។ ក្នុងនោះ មន្រ្តីពីមូលនិធិសកល និងអង្គការសុខភាពពិភពលោក ក៏បានចូលរួមក្នុងកិច្ចប្រជុំនេះដែរ។ បន្ទាប់ពីចំណាប់អារម្មណ៍ ស្វាគមន៍របស់លោកស្រី យូ សុភា អភិបាលរងខេត្តសៀមរាបរួចមក លោកទេសរដ្ឋមន្រ្តីបានថ្លែង បើកកិច្ចប្រជុំ ដោយគូសបញ្ជាក់ អំពីជោគជ័យនៅក្នុងការរក្សាសន្តិភាព ការកាត់បន្ថយភាពក្រីក្រ ការពង្រឹងសុខុមាលភាពសង្គម និងជាពិសេសជោគជ័យក្នុងការ ប្រយុទ្ធនឹងជំងឺអេដស៍ ដែលកម្ពុជាធ្វើឲ្យសម្រេចបាន។ លោកថ្លែងបន្តថា កម្ពុជាជាប្រទេសមួយ ក្នុងចំណោមប្រទេស៧ នៅក្នុងពិភពលោករួមមាន បុតស្វាណា ដាណឺម៉ាក អ៊ីស្លង់ សិង្ហបុរី ស៊ុយអ៊ែត និងអង់គ្លេស ដែលបានជោគជ័យជាងគេ ក្នុងការប្រយុទ្ធនឹងជំងឺអេដស៍។ ប្រទេសទាំង៧នេះ ត្រូវបានអង្គការ យូអិនអេដស៍ ទទួលស្គាល់ថា បានសម្រេចរួចហើយគោល ដៅ៩០-៩០-៩០។ លោកទេសរដ្ឋមន្រ្តីបានបន្តថា ជោគជ័យក្នុងការប្រយុទ្ធនឹងជំងឺអេដស៍ របេង និងគ្រុនចាញ់ ព្រមទាំងឋានៈជាប្រទេសមានចំណូលមធ្យម កម្រិតទាប នៅក្នុងដំណាក់កាល កាត់បន្ថយជំនួយបានធ្វើឲ្យកម្ពុជា មានការលំបាកក្នុងការលុបបំបាត់ជំងឺទាំងនោះ។ នៅពេលមូលនិធិអន្តរជាតិ បានបន្តធ្លាក់ចុះ រាជរដ្ឋាភិបាលកម្ពុជា បានចូលមកទទួលខុសត្រូវជំនួស។ រយៈពេល៣ឆ្នាំ កន្លងទៅ រាជរដ្ឋាភិបាលបានរួម ចំណែកថវិកាចំនួន៤លានដុល្លារក្នុងមួយឆ្នាំៗ និងចោះក្រវិល ថវិកាប្រមាណ៥លានដុល្លារ ជាថវិកាបដិភាគ ក្នុងការប្រយុទ្ធនឹងជំងឺអេដស៍ ទៅក្នុងកម្មវិធីមូលនិធិសកល ដើម្បីទិញឱសថប្រឆាំងមេរោគអេដស៍ ជួលមន្រ្តីជាប់កិច្ចសន្យា និងផ្តល់ថវិកាទ្រទ្រង់ កម្មវិធីនៅថ្នាក់ក្រោមជាតិ។ យ៉ាងណាមិញ កិច្ចប្រជុំនេះ ធ្វើឡើងក្នុងគោលបំណង៣សំខាន់ៗដូចតទៅ៖ ១៖ ធ្វើជាវេទិកាដើម្បីពិនិត្យឡើងវិញ ធ្វើបច្ចុប្បន្នភាព និងចែករំលែកព័ត៌មានទាំងឡាយ ដែលអាចឱ្យការចូលរួមរបស់ថ្នាក់ដឹកនាំ និងសមាជិកមណ្ឌលតំណាង ក្នុងក្រុមប្រឹក្សាភិបាល របស់មូលនិធិសកល ប្រកបដោយការយល់ដឹង និងមានសារៈសំខាន់។ ២៖ ស្វែងរកចំណុចដែលមានបញ្ហា និងការឆ្លើយតបបានទូលំទូលាយ ដែលអាចដាក់ជូនសម័យប្រជុំលើកទី៣៩ នៃក្រុមប្រឹក្សាភិបាល របស់មូលនិធិសកល។ ៣៖ ពង្រឹងសហគមន៍មណ្ឌលតំណាងតំបន់ ដោយគោរពតាមនីតិវិធី ឬបទបញ្ជាដែលបានព្រមព្រៀងគ្នា រាប់ទាំងការប្រជុំសមាជិក ជាមួយដៃគូដោយទៀងទាត់ តាមរបៀបដែលអាចធ្វើបាន និងកែលម្អជានិច្ច។ ជាមួយគ្នានោះ កិច្ចប្រជុំក៏នឹងអនុម័ត សមាសភាពថ្នាក់ដឹកនាំថ្មី នៃមណ្ឌលតំណាងតំបន់អាស៊ីប៉ាស៊ីហ្វិកផងដែរ។ សូមបញ្ជាក់ថា ប្រទេសទាំង១៥ ដែលបានចូលរួមក្នុងកិច្ចប្រជុំនេះរួមមាន ១)កម្ពុជា, ២)កោះឃុក, ៣)ហ្វ៊ីជី, ៤)មីក្រូណេស៊ី, ៥)គិរីបាទី, ៦)ឡាវ, ៧)ម៉ាឡេស៊ី, ៨)ណូរូ, ៩)ប៉ាពូអាស៊ីនូវែលហ្គីណេ, ១០)ហ្វីលីពីន, ១១)សាម័រ, ១២)សិង្ហបុរី, ១៣)កោះសូឡូម៉ុង, ១៤)វ៉ានូទូ និង១៥) វៀតណាម៕
|
2018-04-25T23:04:00+07:00
|
freshnewsasia.com
|
https://m.freshnewsasia.com/index.php/en/localnews/85141-2018-04-25-09-04-19.html
|
f385b605-ffc7-43f0-b0c8-c19b0e9e94d6
|
សម្តេចតេជោ ហ៊ុន សែន៖ ៦ឆ្នាំនេះ ជំងឺគ្រុនចាញ់កាត់បន្ថយពី៦២,៥៨០មកនៅ៣៦,៤៥៦ករណី, អ្នកស្លាប់ថយចុះពី៩៣នាក់ មកនៅត្រឹម១នាក់គត់
|
សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានមានប្រសាសន៍ថា ចាប់តាំងពីឆ្នាំ២០១១មក ចំនួនករណីអ្នកឈឺដោយគ្រុនចាញ់ ត្រូវបានកាត់បន្ថយពី៦២,៥៨០នាក់ មកនៅត្រឹម៣៦,៤៥៦នាក់ និងចំនួនអ្នកស្លាប់ បានកាត់បន្ថយពី៩៣នាក់ មកនៅត្រឹមម្នាក់គត់។ នេះបើយោងតាមសារលិខិតរបស់សម្តេចតេជោ ហ៊ុន សែន ផ្ញើជូនប្រជាជនទូទាំងពិភពលោក នាឱកាសប្រារព្ធពិធីទិវាជាតិប្រយុទ្ធនឹងជំងឺគ្រុនចាញ់ និងទិវាគ្រុនចាញ់ពិភពលោក ថ្ងៃ២៥ ខែមេសា ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី២៤ ខែមេសា ឆ្នាំ២០១៨នេះ។ សារលិខិតរបស់សម្តេចតេជោ បានបញ្ជាក់យ៉ាងដូច្នេះថា ។ ពាក់ព័ន្ធនឹងបញ្ហានេះ ប្រមុខរាជរដ្ឋាភិបាលកម្ពុជា បានមានប្រសាសន៍បន្តថា ទោះយ៉ាងណាក៏ដោយ ក៏យើងមិនត្រូវភ្លេចខ្លួន ស្កប់ស្កល់នឹងលទ្ធផលដែលយើងទទួលបាននោះទេ ព្រោះថាជំងឺគ្រុនចាញ់នៅតែជាបន្ទុកដ៏ធ្ងន់ធ្ងរមួយរបស់កម្ពុជា ហើយបើយើងមិនទាន់លុបបំបាត់មេរោគគ្រុនចាញ់ឱ្យអស់ពីខ្លួនមនុស្សគ្រប់ៗរូបនោះទេ សត្វមូសដែកគោលញី ដែលបន្តមាននៅក្នុងព្រៃ និងតំបន់ជុំវិញនៅតែមានឱកាសបឺតឈាមចម្លងមេរោគគ្រុនចាញ់ពីមនុស្សម្នាក់ទៅមនុស្សម្នាក់ និងសហគមន៍មួយទៅសហគមន៍មួយដដែល។ ស្របតាមស្នារតីនេះ សម្តេចតេជោ ហ៊ុន សែន បានបញ្ជាក់ថា រាជរដ្ឋាភិបាលតែងតែបានផ្តល់លទ្ធភាព និងការលើកទឹកចិត្តឱ្យមានចលនាកៀរគរប្រមូលប្រភពធនធាន ដើម្បីជំរុញការងារប្រយុទ្ធនឹងជំងឺគ្រុនចាញ់ឱ្យកាន់តែមានសកម្មភាពខ្លាំងក្លាថែមទៀត ឆ្ពោះទៅលុបបំបាត់ជំងឺនេះ ឱ្យបានតាមផែនការកំណត់។ សម្តេចក៏បានជំរុញឱ្យមានការយកចិត្តទុកដាក់ខ្ពស់ លើចំណុចទាំងនេះ ដើម្បីលើកកម្ពស់សុខភាព គុណភាពនៃការរស់នៅ និងសេចក្តីថ្លៃថ្នូររបស់ប្រជាពលរដ្ឋ ឱ្យសមស្របនៅនឹងតម្លៃប្រទេសជាតិ ដែលកំពុងមានអំណោយផលនូវសុខសន្តិភាព ស្ថិរភាពនយោបាយ និងវឌ្ឍនភាពសង្គម៕
|
2018-04-24T18:08:00+07:00
|
freshnewsasia.com
|
https://m.freshnewsasia.com/index.php/en/localnews/84958-2018-04-24-04-08-31.html
|
bffde2c7-3c28-4c80-bee8-936a6db12505
|
សម្តេចតេជោ ហ៊ុន សែន ផ្ញើសារលិខិតជូនជនរួមជាតិ ក្នុងឱកាសទិវាជាតិប្រយុទ្ធនឹងជំងឺគ្រុនចាញ់
|
សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានផ្ញើសារលិខិតមួយជូនជនរួមជាតិ សម្រាប់ឱកាស ទិវាជាតិប្រយុទ្ធនឹងជំងឺគ្រុនចាញ់ នៅកម្ពុជា នាថ្ងៃទី២៥ ខែមេសា ឆ្នាំ២០១៨។
|
2018-04-24T16:53:00+07:00
|
freshnewsasia.com
|
https://m.freshnewsasia.com/index.php/en/localnews/84942-2018-04-24-02-53-32.html
|
e4887e58-7abb-4ddf-b44c-2a1e2236c2b0
|
រដ្ឋមន្ដ្រីក្រសួងសុខាភិបាល ជំរុញឲ្យបង្កើនការស្រាវជ្រាវរុករកករណីជំងឺរបេងថ្មី ដល់ក្រុមដែលប្រឈមខ្ពស់
|
លោក ម៉ម ប៊ុនហេង រដ្ឋមន្ដ្រីក្រសួងសុខាភិបាល បានជំរុញឲ្យកម្មវិធីជាតិកំចាត់រោគរបេង ត្រូវបង្កើនការស្រាវជ្រាវរកករណីជំងឺរបេង ដល់ក្រុមដែលប្រឈមខ្ពស់ ដើម្បីឈានទៅកាត់បន្ថយអត្រាឈឺ និងស្លាប់ដោយសារជំងឺរបេង ស្របទៅតាមគោលដៅអភិវឌ្ឍន៍ប្រកបដោយចិរភាព នៅឆ្នាំ២០៣០ខាងមុខ។ ថ្លែងក្នុងឱកាសបើកសន្និបាតការងារកំចាត់រោគជំងឺរបេងទូទាំងប្រទេសលើកទី២៣ នៅសណ្ឋាគារភ្នំពេញ នៅព្រឹកថ្ងៃទី២៣ ខែមេសានេះ លោករដ្ឋមន្រ្តី បានលើកឡើងថា កម្មវិធីជាតិកំចាត់រោគរបេង ត្រូវធ្វើការចុះស្រាវជ្រាវរកករណីរបេងថ្មី នៅតាមទីតាំងដែលមានមនុស្សរស់នៅកកកុញច្រើនដូចជា ពន្ធនាគារ វត្តអារាម អ្នកជំងឺអេដស៍ អ្នកជំងឺទឹកនោមផ្អែម ដល់មនុស្សវ័យចំណាស់ និងកុមារជាដើម ដើម្បីដាក់ការព្យាបាលឲ្យបានទាន់ពេលវេលា។ លោកសាស្រ្ដចារ្យបន្ដថា ។ ព្រមជាមួយគ្នានោះ លោករដ្ឋមន្ដ្រី ក៏បានជំរុញឲ្យមន្ទីរពេទ្យគន្ធបុប្ផា ត្រូវរាយការណ៍ មកកម្មវិធីជាតិកំចាត់រោគរបេង នៅពេលរកឃើញកុមារណាម្នាក់ មានផ្ទុកជំងឺរបេង ដើម្បីឲ្យកម្មវិធីជាតិចុះស្រាវជ្រាវ ដល់អាណាព្យាបាល ឬឪពុកម្តាយ និងសាច់ញាតិរបស់ពួកគេបន្តទៀត។ ទន្ទឹមនឹងនោះ លោកវេជ្ជបណ្ឌិត ម៉ៅ តាន់អ៊ាង ប្រធានមជ្ឈមណ្ឌលជាតិ កំចាត់រោគរបេងនិងហង់សិន បានគាំទ្រចំពោះអនុសាសន៍រដ្ឋមន្ដ្រី ម៉ម ប៊ុនហេង ព្រោះជាយុទ្ធសាស្ត្រមួយ ដែលអាចជួយកាត់បន្ថយអត្រាអាំងស៊ីដង់ របស់អ្នកជំងឺរបេងឲ្យបាន៤% និងអត្រាស្លាប់ឲ្យបាន៥% ឆ្នាំ២០២០ខាងមុខនេះ។ លោកបានបន្តថា កម្មវិធីជាតិនឹងបង្កើនការស្រាវជ្រាវ តាមបែបសកម្ម និងពាក់កណ្តាលសកម្ម តាមរយៈការបញ្ជួនរថយន្តចល័ត និងបុគ្គលិកដោយបំពាក់នូវឧបករណ៍ទំនើបៗសម្រាប់ថតឆ្លុះ និងធ្វើរោគវិនិច្ឆ័យជំងឺរបេង នៅតាមវត្តអារាម និងតាមសហគមន៍នានា តាមទីជនបទ ដើម្បីស្វែងរកករណីជំងឺរបេងថ្មី ឲ្យបានច្រើនថែមទៀត និងដាក់ព្យាបាលជំងឺឲ្យបានទាន់ពេលវេលា។ តាមរបាយការណ៍របស់មជ្ឈមណ្ឌលជាតិកំចាត់រោគរបេង និងហង់សិន បានឲ្យដឹងថា កាលពីឆ្នាំ២០១៧ កន្លងទៅនេះ កម្មវិធីជាតិបានស្រាវជ្រាវរកករណីជំងឺរបេង បានចំនួនជាង៣ម៉ឺន៤ពាន់ករណី ហើយតាមផែនការនៅឆ្នាំ២០១៨នេះ គ្រោងនឹងស្រាវជ្រាវករណីជំងឺរបេងឲ្យបានជាង៤ម៉ឺននាក់៕
|
2018-04-24T00:41:00+07:00
|
freshnewsasia.com
|
https://m.freshnewsasia.com/index.php/en/localnews/84896-2018-04-23-10-41-13.html
|
04ffdcca-e100-4747-aab2-c72e6af26931
|
អត្រាស្ត្រីកើតជំងឺមហារីកស្បូនស្លាប់រហូតដល់ទៅ៩០០នាក់ក្នុងមួយឆ្នាំ
|
កម្ពុជាមានអត្រាស្ត្រីស្លាប់ ដោយសារជំងឺមហារីកស្បូន ដល់ ៩០០នាក់ ក្នុងចំណោម អ្នកកើតជំងឺ ប្រមាណជាង ១.៥០០នាក់ ក្នុងមួយឆ្នាំៗ ដែលភាគច្រើន ជាពលរដ្ឋក្រីក្រ។ អ្នកឯកទេសជំងឺមហារីកស្បូននៅមន្ទីរពេទ្យកាល់ម៉ែត លោកវេជ្ជបណ្ឌិត សុខ សុធា បានប្រាប់កាសែតក្នុងស្រុកថា អត្រាស្ត្រីដែលកើតជំងឺមហារីកស្បូន បច្ចុប្បន្ន មានចំនួនខ្ពស់ ដោយសារតែកង្វះការផ្សព្វផ្សាយព័ត៌មាន ស្ដីពីមូលហេតុ រោគសញ្ញា វិធីការពារ និងព្យាបាលជាដើម។ ក្នុងសន្និសីទសារព័ត៌មានស្ដីពីការណែនាំ និងបង្ហាញផលិតផលឱសថថ្មីៗ ប្រឆាំងជំងឺមហារីកស្បូន កាលពីថ្ងៃទី២១ ខែមេសាថា លោកវេជ្ជបណ្ឌិត សុខ សុធា បញ្ជាក់ថា មន្ទីរពេទ្យនៅកម្ពុជាសព្វថ្ងៃនេះ មានគ្រូពេទ្យឯកទេសនិងឧបករណ៍ទំនើបៗ និងឱសថព្យាបាលដូចជានៅប្រទេសក្រៅដែរ រួមមាននៅមន្ទីរពេទ្យកាល់ម៉ែត និងមន្ទីរពេទ្យមិត្តភាពខ្មែរ-សូវៀត។ លោកឲ្យដឹងទៀតថា ស្ត្រីដែលកើតជំងឺមហារីកស្បូន អាចមកទទួលការព្យាបាលនៅមន្ទីរពេទ្យទាំងពីរនេះ ដោយមិនចាំបាច់ចំណាយថវិកាច្រើន ដើម្បីចេញទៅព្យាបាលនៅក្រៅប្រទេសឡើយ។ របាយការណ៍របស់អង្គការសុខភាពពិភពលោកបានឱ្យដឹងថា កម្ពុជាគឺប្រទេសដែលមានស្ត្រីកើតជំងឺមហារីកមាត់ស្បូនច្រើនជាងគេ នៅបណ្ដាប្រទេសអាស៊ានទាំង១០ ដោយក្នុងមួយឆ្នាំៗ ស្ត្រីខ្មែរប្រមាណជាង១.៥០០នាក់ រកឃើញថា មានកើតជំងឺមហារីកមាត់ស្បូន ដែលបណ្ដាលឲ្យស្លាប់ដល់ទៅ៩០០នាក់៕
|
2018-04-22T23:18:00+07:00
|
rfa.org
|
https://www.rfa.org/khmer/news/health/women-died-of-cervical-cancer-per-year-in-Cambodia-04222018121817.html
|
02cfd60c-1ce8-4a54-a53c-96a0ce270657
|
កម្ពុជាមានអ្នកកើតជំងឺមហារីកមាត់ស្បូន ប្រមាណ១,៥០០នាក់ក្នុងមួយឆ្នាំ អត្រាស្លាប់មានរហូតដល់ទៅ៩០០នាក់
|
លោកវេជ្ជបណ្ឌិត សុខ សុធា ឯកទេសជំងឺមហារីកមាត់ស្បូននៅមន្ទីរពេទ្យកាល់ម៉ែត បានថ្លែងថា បើគេគិតពីមុខជំនាញលើការព្យាបាលជំងឺមហារីក ពិសេស មហារីកមាត់ស្បូន បច្ចុប្បន្នឃើញថាស្រ្តីកម្ពុជាមានអត្រាអ្នកកើតរោគជំងឺនេះខ្ពស់ ដោយសារតែកង្វះព័ត៌មានផ្សព្វផ្សាយ ពីមូលហេតុ រោគសញ្ញា ការការពារ និងការព្យាបាល ដែលក្នុងចំណោមអ្នកជំងឺទាំងនេះ ក៏មានមួយចំនួន បានរត់ទៅព្យាបាលនៅបរទេស ដែលតាមការពិតកម្ពុជា ក៏មានគ្រូពេទ្យឯកទេស ឧបករណ៍ទំនើបៗជាមួយនឹងឱសថព្យាបាល ដូចបរទេសផងដែរ ។ ការថ្លែងបែបនេះ បានធ្វើឡើងក្នុងសន្និសិទសារព័ត៌មាន ពីការបង្ហាញផលិតផលឱសថថ្មីៗ ក្នុងការប្រឆាំងរោគមហារីកមាត់ស្បូន នាសណ្ឋាគារ ឡឺរ៉ូយ៉ាល់ នៅថ្ងៃទី២១ ខែមេសា ឆ្នាំ២០១៨ ។ លោកវេជ្ជបណ្ឌិតបានលើកឡើងថា ។ លោកវេជ្ជបណ្ឌិតបញ្ជាក់ថា ។ លោកវេជ្ជបណ្ឌិត បានលើកឡើងផងថា ចំពោះអ្នកកើតរោគមហារីកមាត់ស្បូន ដែលស្ថិតនៅក្នុងតំណាក់កាលទី១ និងទី២ អាចព្យាបាលឲ្យជាសះស្បើយ ផ្ទុយទៅវិញ បើអ្នកជំងឺទុកចោលដោយមិនបានទទួលការព្យាបាលនោះ អត្រាជាសះនោះទាប ហើយអាចប្រឈមនឹងបាត់បង់ជីវិតផងដែរ។ ជំងឺមហារីកមាត់ស្បូន ជាជំងឺឈឺចាប់ជាងគេបំផុត ពិសេសពេលបត់ជើងតូច និងធំគឺឈឺចាប់ណាស់ ហើយអ្នកជំងឺដែលដឹងហើយ មករកគ្រូពេទ្យនោះទាល់តែស្ថិតនៅក្នុងតំណាក់កាលទី៣ និងទី៤ទៅហើយ។ ដូចច្នេះស្ដ្រី គួរណាស់តែ ចាក់ថ្នាំបង្ការជំងឺមហារីកនេះ តាំងពីពេញវ័យក្រមុំមកម្ល៉េះ ។ ជុំវិញនឹងការកើតរោគមហារីកមាត់ស្បូននេះដែរ លោកវេជ្ជបណ្ឌិតបានលើកឡើងថា ការកើតរោគជំងឺនេះដំបូងៗគឺស្រ្តីស្ទើរ៥០ភាគរយហើយតែង មិនបានដឹងនោះទេ លើកលែងតែអ្នកត្រូវត្រួតពិនិត្យសុខភាពប្រចាំប៉ុណ្ណោះ។ ហេតុនេះអ្នកជំងឺត្រូវចេះសង្កេតជាមួយអាការៈដំបូងៗនៃការកើតរោគមហារីកមាត់ស្បូននេះ ដោយវាបង្ហាញអាការមួយចំនួនដូចជា ធ្លាក់ទឹកសប្ររ៉ាៗចេញមកពីរន្ធផ្លូវភេទនិងរោគសញ្ញាទី២គឺការធ្លាក់ឈាមឬ អ្នកខ្លះកើតអាការទាំង២ទន្ទឹមគ្នាតែម្តង។ ទន្ទឹមនឹងនោះ លោក ថម គីម សុន (Tom Kim son) នាយកប្រតិបត្តិរបស់ក្រុមហ៊ុន ឌីណាម៊ិចហ្វាមា បានឲ្យដឹងថា វិស័យសុខាភិបាលនៅប្រទេសកម្ពុជា នារយៈពេលប៉ុន្មានឆ្នាំចុងក្រោយនេះឃើញថាមានការរីកចម្រើនគួរកត់សម្គាល់ ក្នុងចំណោមនេះរោគមហារីកឃើញថា ក៏ទទួលបានការរីកចម្រើនមិនចាញ់ពីបរទេសនោះដែរ។ បើគេក្រឡេកមើលពីមជ្ឈមណ្ឌលមហារីកជាតិនៅកម្ពុជាវិញ ឃើញថាបច្ចុប្បន្នមានចំនួន២កន្លែងសំខាន់ៗគឺ នៅមន្ទីរពេទ្យកាល់ម៉ែត និង មន្ទីរពេទ្យខ្មែរសូវៀត។ មន្ទីរពេទ្យទាំងពីរនេះ បានបំពាក់នូវជំនាញវិជ្ជាជីវៈសុខភាព និងបច្ចេកវិទ្យាទំនើបសម្រាប់ព្យាបាលរដល់ពលរដ្ឋក្នុងប្រទេសក៏ដូចជាមកពីបរទេស។ លោកបានបន្ថែមថា ដោយសារតម្រូវការបច្ចេកវិទ្យា និងផ្គួបផ្សំជាមួយឱសថទំនើបផង នោះក្រុមហ៊ុនរបស់លោក ទើបនាំចូលនូវឱសថព្យាបាលជំងឺមហារីកមានប្រសិទ្ធភាពខ្ពស់ ដែលជាឱសថផលិតឡើងសហការរវាងរោងចក្រផលិតឱសថព្យាបាលជំងឺមហារីកដែលមានឈ្មោះ Fonko International Pharmaceutical ជាមួយក្រុមហ៊ុន ឌីណាម៊ិចហ្វាម៉ា ដោយបាននាំមកឱសថព្យាបាលជំងឺមហារីក ដែលមានគុណភាពខ្ពស់ដោយស្តង់ដា GMP (Good manufacturing Practice) និង TGA(Therapeutic good administration) របស់ប្រទេសអូស្រ្តាលី ។ គួរបញ្ជាក់ថាបើតាមវេជ្ជបណ្ឌិតសុខសុធា ជំនាញលើការព្យាបាលរោគមហារីកមាត់ស្បូនបានក្រើនរំលឹកឲ្យដឹងដែរថា ស្រ្តីកម្ពុជាគប្បីមានការប្រយ័ត្នប្រយែងទៅលើរោគមហារីកមាត់ស្បូន ខណៈបុរសវិញគប្បីមានការប្រយ័ត្នប្រយែងទៅលើការកើតរោគ មហារីកថ្លើម ពីព្រោះថាតាមស្ថិតិនោះ បានបង្ហាញថារោគទាំង២នេះ បានសម្លាប់ពលរដ្ឋកម្ពុជាអស់ជាច្រើននាក់មកហើយ៕
|
2018-04-22T18:08:00+07:00
|
freshnewsasia.com
|
https://m.freshnewsasia.com/index.php/en/localnews/84792-2018-04-22-04-08-59.html
|
42c9f470-729a-4962-8ed0-a18430ea3c2d
|
ឃាត់ខ្លួនជនបរទេស២នាក់ ចូលមកកម្ពុជា គ្មានលិខិតឆ្លងដែន
|
ភ្នំពេញ៖ បុរសបរទេស២នាក់មានសញ្ញាតិផ្សេងៗគ្នា បានចូលមកក្នុងប្រទេសកម្ពុជា ដោយគ្មានលិខិតឆ្លងដែន ក៏ត្រូវសមត្ថកិច្ចឃាត់ខ្លួន កាលពីវេលាម៉ោង៥ល្ងាច ថ្ងៃពុធ ៤កើត ខែពិសាខ ឆ្នាំចរ សំរឹទ្ធិស័ក ព.ស២៥៦២ ត្រូវនឹងថ្ងៃទី១៨ ខែមេសា ឆ្នាំ២០១៨ នៅក្នុងសង្កាត់បឹងរាំង ខណ្ឌដូនពេញ។ លោកវរសេនីយ៍ឯក ជា ចិត្រា នាយការិយាល័យស៊ើបអង្កេត និងអនុវត្តនីតិវិធី បានឱ្យដឹងថា ជនបរទេសទាំង២នាក់ដែលសមត្ថកិច្ចឃាត់ខ្លួន ទី១-ឈ្មោះ HUGO ARNOLD DYKSTRA ភេទប្រុស អាយុ៦៨ ជនជាតិហូឡង់ និងទី២-ឈ្មោះ KIM JOHNS ភេទប្រុស អាយុ៥៨ ជនជាតិកូរ៉េ សញ្ជាតិអាមេរិក។ ពួកគេទាំង២នាក់ គឺគ្មានលិខិតឆ្លងដែន គ្មានមុខរបរ និងមានទីកន្លែងស្នាក់នៅមិនពិតប្រាកដ។ នាយការិយាល័យស៊ើបអង្កេត និងអនុវត្តនីតិវិធី បានបន្តថា បន្ទាប់ពីឃាត់ខ្លួនរួចហើយ សមត្ថកិច្ចបានបញ្ជូនពួកគេទៅកាន់ការិយាល័យស៊ើបអង្កេតនិងអនុវត្តនីតិវិធី ដែលមានទីតាំងស្ថិតនៅផ្ទះលេខ៣ ផ្លូវលេខ១៥៨ សង្កាត់បឹងរាំង ខណ្ឌដូនពេញ ដើម្បីសាកសួរ រួចហើយបញ្ជូនទៅកាន់អគ្គនាយកដ្ឋានអន្តោប្រវេសន៍ ដើម្បីអនុវត្តតាមនីតិវិធីបន្ត៕
|
2018-04-19T08:50:17+07:00
|
kbnnews.com
|
https://kbn.news/archives/92395
|
163dba60-38e0-4fa6-886c-8a2507b3c7ff
|
ក្រសួងសុខាភិបាល សេចក្ដីជូនដំណឹងពីលទ្ធផល នៃការចូលរួមរបស់លោករដ្ឋមន្ដ្រី ម៉ម ប៊ុនហេង ក្នុងសន្និសីទអន្ដរជាតិថ្នាក់រដ្ឋមន្ដ្រី ស្ដីពីសុវត្ថិភាពអ្នកជំងឺ លើកទី៣ នៅប្រទេសជប៉ុន
|
ក្រសួងសុខាភិបាល នៅថ្ងៃទី១៤ ខែមេសា ឆ្នាំ២០១៨នេះ បានចេញសេចក្ដីជូនដំណឹង អំពីសកម្មភាពចូលរួមរបស់ លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល និងលទ្ធផលសន្និសីទអន្តរជាតិថ្នាក់រដ្ឋមន្ត្រី ស្តីពីសុវត្ថិភាពអ្នជំងឺលើកទី៣ ពីថ្ងៃទី១៣ ដល់ទី១៤ ខែមេសា ឆ្នាំ២០១៨។ លោកសាស្ត្រាចារ្យ ម៉ម ប៊ុនហេង អមដំណើរដោយលោកស្រីវេជ្ជបណ្ឌិត ឱ វណ្ណឌីន អគ្គនាយកបច្ចេកទេសសុខាភិបាល និងលោកវេជ្ជបណ្ឌិត ស៊ុង វិនតាក់ ប្រធាននាយកដ្ឋានសហប្រតិបត្តិការអន្តរជាតិ នៃក្រសួងសុខាភិបាល បានអញ្ជើញចូលរួមសន្និសីទអន្តរជាតិថ្នាក់រដ្ឋមន្ត្រី ស្តីពីសុវត្ថិភាពអ្នជំងឺលើកទី៣ ដែលបានប្រព្រឹត្តទៅនៅទីក្រុងតូក្យូ ប្រទេសជប៉ុន ដែលមានគណៈប្រតិភូ នៃបណ្តាប្រទេសចំនួន៤២ ដឹកនាំដោយលោក លោកស្រី ជារដ្ឋមន្ត្រីក្រសួងសុខាភិបាល មកពីគ្រប់តំបន់លើសាកលលោក គណៈប្រតិភូនៃអង្គការសុខភាពពិភពលោក និងអង្គការអន្តរជាតិនានា នៅលើសាកលលោក និងដៃគូនានា សរុបប្រមាណជា៥០០នាក់។ សន្និសីទអន្តរជាតិថ្នាក់រដ្ឋមន្ត្រីនេះ បានរៀបចំជាដំបូងនៅប្រទេសអង់គ្លេស លើកទី២នៅប្រទេសអាល្លឺម៉ង់ និងលើកទី៣ គឺប្រទេសជប៉ុនទទួលធ្វើជាម្ចាស់ផ្ទះ។ សន្និសីទលើកទី៣នេះ ត្រូវបានរៀបចំឡើងក្នុងគោលបំណង ដើម្បីលើកកម្ពស់សុខភាព និងដាក់បញ្ចូលសារសំខាន់ នៃសុវត្ថិភាពអ្នកជំងឺ នៅក្នុងមូលដ្ឋាន សុខាភិបាល ដែលផលិតចេញបានពីអង្គសន្និសីទក្នុងរយៈពេល២ថ្ងៃ ទៅក្នុងប្រព័ន្ធសុខាភិបាលរបស់ប្រទេសនីមួយៗ នៅទូទាំងពិភពលោក ព្រមទាំងលើកកម្ពស់កិច្ចសហប្រតិបត្តិការ ចែករំលែកបទពិសោធន៌ ព័ត៌មាន និងដំណោះស្រាយនានាជុំវិញប្រធានបទ នៃអង្គសន្និសីទនេះផងដែរ។ ថ្ងៃទី១ នៃអង្គសន្និសីទ មានការជួបប្រជុំឧត្តមមន្ត្រី អ្នកជំនាញការ ទីប្រឹក្សានិងអ្នកបច្ចេកទេសសុខាភិបាល ដោយមានធ្វើបទបង្ហាញ និងពិភាក្សា ដាក់ចេញនូវសារសំខាន់ៗ ពាក់ព័ន្ធទៅនឹងបញ្ហាសុវត្ថិភាពអ្នកជំងឺ ហើយដាក់ជូនកិច្ចប្រជុំថ្នាក់រដ្ឋមន្ត្រីនៅថ្ងៃទី២ នៃសន្និសីទអន្តរជាតិ ដែលលោកសាស្ត្រាចារ្យ ម៉ម ប៊ុនហេង បានអញ្ជើញចូលរួម ដោយបានថ្លែងបទអន្តរាគមន៌ផ្តោតលើចំណុចសំខាន់ៗដូចតទៅ៖ ការយកចិត្តទុកដាក់ និងការដាក់ចេញនូវគោលនយោបាយជាតិ គាំពារសុខភាពសង្គមរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា លើការផ្តល់សេវាសុខភាពជាសាកល សម្រាប់ប្រជាជនកម្ពុជា ជាពិសេសការផ្តល់សេវាសុខភាពដោយរដ្ឋ ជាអ្នកចេញថ្លៃសេវាជំនួសតាមរយៈ មូលនិធិសមធម៌សម្រាប់ជនក្រីក្រ និងបេឡាជាតិសន្តិសុខសង្គមសម្រាប់កម្មករ-កម្មការិនីក្នុង និងក្រៅប្រព័ន្ធ អ្នកធាក់ស៊ីក្លូ សមាជិក សមាជិកា ក្រុមប្រឹក្សាភូមិ-ឃុំ-សង្កាត់ មន្ត្រីសាធារណៈ មន្ត្រីធ្វើសកម្មភាពដោះមីន អតីតយុទ្ធជន ជនពិការ និវត្តន៌ជន ជនចាស់ជរាគ្មានទីពឹង និងការផ្តល់សាច់ប្រាក់ផ្ទាល់ ជូនដល់ស្រ្តីសម្រាលកូន ជាដើម ដែលជាការចូលរួមចំណែកផងដែរ លើការគិតគូរពីសុវត្ថិភាព និងសុខភាពអ្នកជំងឺរបស់រាជរដ្ឋាភិបាលកម្ពុជា។ បទពិសោធន៌ដែលកម្ពុជា បានអនុវត្តគោលនយោបាយសុវត្ថិភាពអ្នកជំងឺ និងការកែលម្អគុណភាពសេវាសុខាភិបាល ដោយបានដាក់បញ្ចូលរួចហើយ នូវបញ្ហាសុវត្ថិភាពអ្នកជំងឺ និងអ្នកផ្តល់សេវា ទៅក្នុងប្រព័ន្ធសុខាភិបាលកម្ពុជា។ តួនាទីរបស់គ្រូពេទ្យ និងការបង្កើននូវសុវត្ថិភាពអ្នកជំងឺ នៅក្នុងបរិបទដែលក្រសួងសុខាភិបាលកម្ពុជា ក៏ដូចជាសាកលលោក កំពុងអនុវត្តន៍ ការផ្តល់សេវាសុខភាពជាសាកល។ ត្រូវរៀបចំឲ្យមានជាផ្នែក «សុវត្ថិភាពអ្នកជំងឺ និងអ្នកផ្តល់សេវា» នៅក្នុងប្រព័ន្ធសុខាភិបាល ដូចជាការបង្កើតឲ្យមានគណៈកម្មការសុវត្ថិភាព និងគុណភាពអ្នកជំងឺនិងអ្នកផ្តល់សេវា ជាដើម។ បង្កើតនូវវប្បធ៌មរាយការណ៌ ដោយតម្លាភាពសម្រាប់អ្នកជំងឺ និងអ្នកផ្តល់សេវា។ បង្កើតនូវប្រព័ន្ធទទួលស្គាល់គុណភាព សម្រាប់មូលដ្ឋានសុខាភិបាល ដើម្បីធានាគុណភាព និងសុវត្ថិភាពសេវាខ្ពស់ ដែលត្រូវផ្តល់ជូនអ្នកជំងឺ។ រៀបចំឲ្យមាន ឬធ្វើបច្ចុប្បន្នភាព ច្បាប់ និងបទដ្ឋានគតិយុទ្ធ គោលការណ៍ណែនាំ និងឧបករណ៌ ឬសម្ភារវាយតម្លៃ ដែលពាក់ព័ន្ធនឹងសុវត្ថិភាពអ្នកជំងឺ ក្នុងគ្រប់ទម្រង់នៃប្រព័ន្ធសុខាភិបាល ត្រូវអភិវឌ្ឍន៍ផែនការសកម្មភាពសម្រាប់គុណភាព និងសុវត្ថិភាព ព្រមទាំងតាមដានការអនុវត្តជាប្រចាំ នៅតាមថ្នាក់នីមួយៗ នៃប្រព័ន្ធសុខាភិបាល។ បញ្ជ្រាបចូលទៅក្នុងកម្មវិធីបណ្តុះបណ្តាលទាំងមុន និងក្រោយធ្វើការនូវ ប្រធានបទសុវត្ថិភាពអ្នកជំងឺ និងអ្នកផ្តល់សេវា។ រៀបចំឲ្យមានកិច្ចប្រជុំជាប្រចាំឆ្នាំលើ «សុវត្ថិភាពអ្នកជំងឺ និងអ្នកផ្តល់សេវា» ដើម្បីចែករំលែកបទពិសោធន៌ វឌ្ឍនភាព និងបញ្ហាប្រឈម ពីបណ្តាប្រទេសលើសាកលលោក ព្រមទាំងផ្តល់អនុសាសន៍សម្រាប់ការអនុវត្តបន្ត។ ចាត់តាំងឲ្យមានជាជនបង្គោលសម្រាប់ប្រទេសនីមួយៗ សម្រាប់ទំនាក់ទំនងផ្សារភ្ជាប់ជាមួយ បណ្តាញសាកលលោកលើសុវត្ថិភាពអ្នកជំងឺ និងអ្នកផ្តល់សេវា ធ្វើឲ្យបានល្អប្រសើរឡើងនូវប្រព័ន្ធព័ត៌មាន ដើម្បីធានាថាការសម្រេចចិត្តណាមួយ ត្រូវបានធ្វើឡើងដោយមានទិន្នន័យត្រឹមត្រូវយកជាការបាន។ គួរកត់សម្គាល់ថា មានការជួបប្រជុំដោយឡែកជាលក្ខណៈទ្វេភាគី រវាងលោក ម៉ម ប៊ុនហេង ជាមួយសមភាគីជប៉ុនលោក កាត់ស៊ូណូប៊ូ កាតូ រដ្ឋមន្ត្រីក្រសួងសុខាភិបាលការងារ និងសុខុមាលភាព នៃប្រទេសជប៉ុន ដើម្បីពង្រឹងកិច្ចសហប្រតិបត្តិការ លើវិស័យសុខាភិបាល រឹតចំណងមិត្តភាព រវាងប្រទេសទាំងពីរ ដែលទទួលបានលទ្ធផលល្អ ដោយភាគីជប៉ុននឹងបន្តជួយដល់វិស័យសុខាភិបាលកម្ពុជាជាបន្តទៀត។ * បញ្ជាក់នូវការប្តេជ្ញាចិត្តយ៉ាងខ្លាំងក្លាដើម្បីអនុវត្តន៌ «សកម្មភាពរួមជាសាកលលើសុវត្ថិភាពអ្នកជំងឺ» នៃបណ្តាប្រទេសលើសាកលលោក ដោយយកចិត្តទុកដាក់ ដាក់បញ្ចូលជាអាទិភាពក្នុងគោលនយោបាយ និងសកម្មភាពសម្រាប់វិស័យសុខាភិបាល នូវសុវត្ថិភាពអ្នកជំងឺ ក្នុងពេលខិតខំអនុវត្តការផ្តល់សេវាសុខភាពជាសាកល។ * បន្តគាំទ្រអនុវត្តនូវការផ្លាស់ប្តូរក្នុងប្រព័ន្ធ និងការប្រតិបត្តិធ្វើឲ្យបានល្អប្រសើរឡើងនូវសុវត្ថិភាពអ្នកជំងឺ ចូលរួមចំណែកក្នុងការសម្រេចបាននូវសុខភាពសាកល និងគោលដៅអភិវឌ្ឍន៌ប្រកបដោយចេរភាព។ * ពង្រឹងសមត្ថភាពក្នុងការដឹកនាំ និងគ្រប់គ្រងក្នុងការគាំទ្រមជ្ឈមណ្ឌលថែទាំអ្នកជំងឺ ពង្រឹង និងអនុវត្តដំណើរការប្រព័ន្ធសុវត្ថិភាពអ្នកជំងឺ បង្កើតវប្បធម៌សុវត្ថិភាព អប់រំបណ្តុះបណ្តាលបុគ្គលិកសុខាភិបាល និងក្រុមគ្រួសារអ្នកជំងឺ លើផ្នែកសុវត្ថិភាពអ្នកជំងឺ កាត់បន្ថយហានិភ័យ និងចែករំលែកបទពិសោធន៌ល្អៗ ព្រមទាំងគំរូធ្វើបានជោគជ័យលើកិច្ចការនេះ។ * សហការជាមួយអ្នកជំងឺ និងក្រុមគ្រួសារដែលមានផលប៉ះពាល់ អង្គការអន្តរជាតិ និងដៃគូនានា បង្កើននូវភាពច្បាស់លាស់ ធ្វើសកម្មភាពរួមគ្នា លើសុវត្ថិភាពអ្នកជំងឺថែមទាំងបង្កើតឲ្យមាន «ទិវាសាកលលោកសុវត្ថិភាពអ្នកជំងឺប្រចាំឆ្នាំ» ដែលត្រូវប្រព្រឹត្តទៅនៅថ្ងៃទី១៧ ខែកញ្ញា ជារៀងរាល់ឆ្នាំ។ គណៈប្រតិភូក្រសួងសុខាភិបាលកម្ពុជា ដឹកនាំដោយលោក ម៉ម ប៊ុនហេង នៅព្រឹកថ្ងៃទី១៥ ខែមេសា ឆ្នាំ២០១៨ស្អែកនេះ នឹងធ្វើដំណើរមាតុភូមិនិវត្តន៌ ហើយនឹងនាំមកនូវផលប្រយោជន៌ជាច្រើន លើកិច្ចសហប្រត្តិបត្តិការសម្រាប់ការអភិវឌ្ឍវិស័យសុខាភិបាល នៃប្រទេសកម្ពុជា៕
|
2018-04-14T23:10:00+07:00
|
freshnewsasia.com
|
https://m.freshnewsasia.com/index.php/en/localnews/84257-2018-04-14-09-10-06.html
|
7c351423-2f2f-40e9-b51b-6a9759acda7a
|
ស្អែកនេះ រដ្ឋមន្ដ្រី ម៉ម ប៊ុនហេង នឹងដឹកនាំគណៈប្រតិភូអញ្ជើញចូលរួមសន្និសីទអន្ដរជាតិ ស្ដីពីសុវត្ថិភាពអ្នកជំងឺ លើកទី៣ នៅទីក្រុងតូក្យូ ប្រទេសជប៉ុន
|
លោកសាស្ដ្រាចារ្យ ម៉ម ប៊ុនហេង រដ្ឋមន្ដ្រីក្រសួងសុខាភិបាល នៅថ្ងៃទី១៣ ខែមេសា ឆ្នាំ២០១៨ស្អែកនេះ នឹងដឹកនាំគណៈប្រតិភូក្រសួងសុខាភិបាល អញ្ជើញទៅចូលរួមសន្និសីទអន្ដរជាតិ ថ្នាក់រដ្ឋមន្ដ្រី ស្ដីពីសុវត្ថិភាពអ្នកជំងឺ លើកទី៣ ពីថ្ងៃទី១៣ ដល់ថ្ងៃទី១៤ ខែមេសា ឆ្នាំ២០១៨ នៅទីក្រុងតូក្យូ ប្រទេសជប៉ុន។ បើតាមសេចក្ដីប្រកាសព័ត៌មាន ដែលអង្គភាពទទួលបាននៅថ្ងៃទី១២ ខែមេសា ឆ្នាំ២០១៨នេះ បានបញ្ជាក់ថា សន្និសីទលើកទី៣នេះ ត្រូវបានរៀបចំឡើង ក្នុងគោលបំណង ដើម្បីលើកកម្ពស់ និងដាក់បញ្ចូលសារសំខាន់ នៃសុវត្ថិភាពអ្នកជំងឺទៅក្នុងប្រព័ន្ធសុខាភិបាល របស់ប្រទេសនីមួយៗ នៅទូទាំងពិភពលោក ព្រមទាំងលើកម្ពស់កិច្ចសហការរវាងប្រទេសទាំងអស់លើពិភពលោក ស្ដីពីបញ្ហានេះ។ លោករដ្ឋមន្ដ្រី ម៉ម ប៊ុនហេង នឹងអញ្ជើញថ្លែងបទអន្ដរាគមន៍ ដែលនឹងផ្ដោតលើចំណុចសំខាន់ចំនួន២ ទី១៖បទពិសោធន៍ដែលកម្ពុជា បានអនុវត្តគោលនយោបាយ សុវត្ថិភាពអ្នកជំងឺ និងការរួមបញ្ចូលបញ្ហានេះទៅក្នុងប្រព័ន្ធសុខាភិបាល និងទី២៖ តួនាទីរបស់សុវត្ថិភាពអ្នកជំងឺ រួមចំណែកសម្រេចបានការគ្របដណ្ដប់សេវាសុខភាពជាសាកល។ លោករដ្ឋមន្ដ្រី ក៏នឹងអញ្ជើញជួបជាលក្ខណៈទ្វេភាគី ជាមួយសមភាគីជប៉ុន គឺលោក Kato Katsunobu រដ្ឋមន្ដ្រីក្រសួងសុខាភិបាល ការងារ និងសុខុមាលភាព នៃប្រទេសជប៉ុន ដើម្បីពង្រឹងកិច្ចសហប្រតិបត្តិការលើវិស័យសុខាភិបាល ក៏ដូចជារឹតចំណងមិត្តភាពរវាងប្រជាជន នៃប្រទេសទាំង២ផងដែរ៕
|
2018-04-12T22:27:00+07:00
|
freshnewsasia.com
|
https://m.freshnewsasia.com/index.php/en/localnews/84068-2018-04-12-08-27-38.html
|
13eba5a9-6e99-404b-86ba-684a50d153f8
|
សុទ្ធតែមុខមាត់ស្រស់ស្អាត មិនសមណាឆ្លងដែន មកធ្វើបែបហ្នឹងសោះ!!!
|
ភ្នំពេញ ៖ ជនជាតិចិន ចូលមកជ្រកកោណ ធ្វើការងារដោយខុសច្បាប់ គ្មានឯកសារត្រឹមត្រូវទៅតាមច្បាប់ នៃព្រះរាជាណាចក្រកម្ពុជាបានកំណត់ ហើយកន្លងមកជនជាតិចិន ប្រុស-ស្រីទាំងនោះ ក្រោយពីសមត្ថកិច្ចជំនាញ ស្រាវជ្រាវត្រួតពិនិត្យ ពុំមានឯកសារស្នាក់នៅ ធ្វើការងារមិនស្របច្បាប់ ត្រូវបានអគ្គនាយកដ្ឋានអន្តោប្រវេសន៍ ឃាត់ខ្លួនដើម្បីសុំគោលការណ៍ ពីក្រសួងមហាផ្ទៃ និងនគរបាលប្រទេសចិន បញ្ជូនវិលត្រឡប់ទៅប្រទេសខ្លួនវិញ ដូចនៅក្នុងពេលថ្មីៗនេះ ជនជាតិចិនចំនួន៨៨នាក់ ស្រី១៥នាក់ ត្រូវបាននគរបាលឃាត់ខ្លួន ហើយត្រូវបានបញ្ជូនឲ្យវិលត្រឡប់ទៅប្រទេសចិនវិញ កាលពីវេលាម៉ោង១រសៀល ថ្ងៃទី១១ ខែមេសា ឆ្នាំ២០១៨ តាមជើងយន្តហោះ មកពីប្រទេសចិន ។ តាមប្រសាសន៍ លោកឧត្តមសេនីយ៍ឯក អ៊ុក ហៃសីឡា ប្រធាននាយកដ្ឋាន ស៊ើបអង្កេតនិងអនុវត្តន៍នីតិវិធី នៃអគ្គនាយកដ្ឋានអន្តោប្រវេសន៍ បានឲ្យដឹងនៅរសៀល ថ្ងៃទី១១ ខែមេសានេះថា ជនជាតិចិន ទាំង៨៨នាក់ ក្នុងនោះស្រី១៥នាក់ ក្រោយពីឃាត់ខ្លួនបាន កាលពីថ្ងៃទី១២ ខែមិនា ឆ្នាំ២០១៨ កន្លងមកនៅ អាគារខុនដូលេខ៩៧ ផ្លូវលេខ៣៣៦ កែង២៦១ សង្កាត់បឹងសាឡាង ខណ្ឌទួលគោក រាជធានីភ្នំពេញ ដោយពាក់ព័ន្ធទៅនឹងករណីគំរាមគំហែង ជំរិតទារប្រាក់ តាមប្រព័ន្ធអ៊ីនធីណែត និងចូលមកស្នាក់នៅ ធ្វើការងារដោយខុសច្បាប់ នៅក្នុងប្រទេសកម្ពុជា ត្រូវបានក្រសួងមហាផ្ទៃ និងនគរបាល សាធារណរដ្ឋប្រជាមានិតចិន សម្រេចឲ្យបញ្ជូនជនទាំងនោះ ទៅប្រទេសដើមវិញ ដោយចែកជា២វ៉ុល នៅវេលាម៉ោង២រសៀល បញ្ជូនជនជាតិចិនចំនួន៣៤នាក់ ស្រី១៥នាក់ និងនៅវេលាម៉ោង ៧យប់ថ្ងៃដដែលនេះ បញ្ជូនជនជាតិចិន ចំនួន៥៤នាក់ បន្ថែមទៀត ។ ឆ្លៀតក្នុងឱកាសនេះផងដែរ លោកឧត្តមសេនីយ៍ឯក អ៊ុក ហៃសីឡា បានផ្តាំផ្ញើរជូនដល់ ជនជាតិចិនទាំងនោះ ធ្វើយ៉ាងណាកុំឲ្យចាញ់បោកមេខ្យល់ ដែលល្បួងនាំមកធ្វើការងារ ក្នុងប្រទេសកម្ពុជា ដោយគ្មានច្បាប់ គ្មានលិខិតឆ្លងដែន គ្មានឯកសារត្រឹមត្រូវ ធ្វើយ៉ាងណាឲ្យមានលិខិតឆ្លងដែន មានច្បាប់ការងារត្រឹមត្រូវ ដើម្បីធ្វើការងារក្រៅប្រទេសស្របច្បាប់ ៕
|
2018-04-11T22:00:28+07:00
|
kbnnews.com
|
https://kbn.news/archives/92068
|
aa61e200-79fd-409c-88b0-c0360f5d2fd2
|
ស្នងការនគរបាលខេត្តតាកែវ នាំយកថវិកា និងអំណោយមួយចំនួន ទៅឧបត្ថម្ភជូនមន្រ្តីនគរបាលម្នាក់ ដែលកំពុងមានជំងឺប្រចាំកាយ
|
នៅព្រឹកថ្ងៃទី១០ ខែមេសា ឆ្នាំ២០១៨ ស្នងការនគរបាលខេត្តតាកែវ លោកឧត្តមសេនីយ៍ទោ សុខ សំណាង បានចុះទៅសំណេះសំណាល និងសាកសួរសុខទុក្ខលោកអនុសេនីយ៍ទោ យស សាវ៉ន នាយរងផ្នែកការិយាល័យស្ថិតិពលរដ្ឋ ដែលមានជងឺធ្ងន់ធ្ងរ(ទាចទឹក) កំពុងសំរាកព្យាបាលនៅគេហដ្ឋាន ស្ថិតក្នុងភូមិព្រិច សង្កាត់រកាក្រៅ ក្រុងដូនកែវ ខេត្តតាកែវ។ លោកឧត្តមសេនីយ៍ស្នងការ បានឧបត្ថម្ភថវិកាផ្ទាល់ខ្លួនចំនួន៨០ម៉ឺនរៀល សារុងមួយ អង្ករមួយបាវ ទឹកត្រី២យួ ទឹកស៊ីវ២យួ ព្រមទាំងបានផ្តល់ថវិកាជូនម្តាយលោក យស សាវ៉ន ចំនួន២០ម៉ឺនរៀល និងឧបត្ថម្ភថវិកាចំនួន២០ម៉ឺនរៀល ដល់ក្មេងពិកាចំនួន២នាក់ ក្នុងម្នាក់ៗចំនួន១០ម៉ឺនរៀល សរុប២០ម៉ឺនរៀលផងដែរ។ នៅក្នុងឱកាសនោះលោកស្នងការ សុខ សំណាង បានផ្តាំផ្ញើការសួរសុខទុក្ខពីនាយឧត្តមសេនីយ៍សន្តិបណ្ឌិត នេត សាវឿន ដែលបានគិតគូជាប្រចាំចំពោះកងកម្លាំងនគរបាលទូទាំងប្រទេស។ លោកឧត្តមសេនីយ៍ស្នងការ ក៏បានលើកទឹកចិត្តជូនចំពោះលោក យស សាវ៉ន ខិតខំតាំងស្មារតីយ៉ាងបានឲ្យច្រើន ក្នុងដំណាក់កាលនៅពេលនេះ៕
|
2018-04-10T19:42:00+07:00
|
freshnewsasia.com
|
https://m.freshnewsasia.com/index.php/en/localnews/83723-2018-04-10-05-42-41.html
|
a802c17a-be14-4ee7-9a4c-e698df9073db
|
កម្មវិធីប្រយុទ្ធប្រឆាំងជំងឺអេដស៍ និងរបេងនៅកម្ពុជា ដែលត្រូវប្រើប្រាស់ថវិកាជាង៥៥លានដុល្លារ របស់មូលនិធិសកល ដាក់ឲ្យដំណើរការអនុវត្តជាផ្លូវការ!
|
លោកបណ្ឌិតសភាចារ្យ អូន ព័ន្ធមុនីរ័ត្ន ទេសរដ្ឋមន្ត្រី រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ រួមជាមួយលោក ម៉ាក អេឌីងតុន នាយកផ្នែកគ្រប់គ្រង ថវិកាហិរញ្ញប្បទាន ឥតសំណង នៃមូលនិធិសកល នាព្រឹកថ្ងៃទី០៩ ខែមេសា ឆ្នាំ២០១៨នេះ បានអញ្ជើញចូលរួម ជាអធិបតីក្នុងពិធីប្រកាសដាក់ឲ្យអនុវត្តជាផ្លូវការ «កម្មវិធីប្រយុទ្ធប្រឆាំងនឹងជំងឺអេដស៍ និងរបេងនៅកម្ពុជា។ ពិធីដ៏មានសារៈសំខាន់នេះ ត្រូវបានអញ្ជើញចូលរួមពីលោក លោកស្រី តំណាង ក្រសួង-ស្ថាប័ននៃរាជរដ្ឋាភិបាល, ក្រុមបេសកកម្ម មូលនិធិសកលប្រចាំកម្ពុជា, សមាជិកគណៈកម្មាធិការ សម្របសម្រួលជំនួយមូលនិធិសកល, តំណាងអង្គការសង្គមស៊ីវិល ជាភ្នាក់ងារអនុវត្តកម្មវិធី ព្រមទាំងស្ថាប័ន និងភាគី ពាក់ព័ន្ធផ្សេងទៀត ដែលរៀបចំធ្វើឡើង នៅក្នុងទីស្ដីការ ក្រសួងសេដ្ឋកិច្ច និងហិរញ្ញវត្ថុ ។ ថ្លែងក្នុងពីធីនេះ លោកបណ្ឌិតសភាចារ្យ អូន ព័ន្ធមុនីរ័ត្ន បានថ្លែងថា «មូលនិធិសកល គឺជាដៃគូដ៏សំខាន់បំផុតរបស់យើង ក្នុងការប្រយុទ្ធប្រឆាំងនឹងជំងឺអេដស៍ របេង និងគ្រុនចាញ់ ដែលបានរួមចំណែកដ៏ច្រើនដល់កម្ពុជា ដើម្បីសម្រេចបាននូវសមិទ្ធកម្មគួរជាទីមោទនៈ ក្នុងការកាត់បន្ថយចំនួនគ្រោះថ្នាក់ពីជំងឺទាំងនេះ។ ហិរញ្ញប្បទានឥតសំណងថ្មីចំនួនប្រមាណ ៥៥.៤លានដុល្លារអាមេរិកនេះ គឺជាជំហានដ៏ ធំមួយនៃកិច្ចខិតខំប្រឹងប្រែងរួមគ្នារបស់យើង និងពិភពលោកទាំងមូល ក្នុងការប្រយុទ្ធប្រឆាំងនឹងជំងឺអេដស៍ និងរបេង»។ លោកបណ្ឌិតសភាចារ្យបន្ដថា ជំនួយឥតសំណងនេះ បានវិភាជន៍ថវិកាចំនួន៤១លានដុល្លារអាមេរិក សម្រាប់ការងារប្រយុទ្ធប្រឆាំង ជំងឺអេដស៍ និងថវិកាចំនួនប្រមាណ១៣លានដុល្លារអាមេរិកផ្សេងទៀត សម្រាប់ការងារប្រយុទ្ធ នឹងជំងឺរបេង ដែលនឹងជួយយើងឱ្យសម្រេចបាននូវវឌ្ឍនភាពថ្មីៗទៀត សម្រាប់រយៈពេលពីឆ្នាំ ២០១៨ ដល់ ២០២០ ស្រប តាមចក្ខុវិស័យប្រកប ដោយមហិច្ឆតានៃផែនការយុទ្ធសាស្រ្តសុខាភិបាល ២០១៦-២០២០ គឺ ។ លោកបណ្ឌិតសភាចារ្យ អូន ព័ន្ធមុនីរ័ត្ន ក៏បានគូសបញ្ជាក់បន្ថែមទៀតថា នេះគឺជាគម្រោងទី១ហើយ ដែលមូលនិធិសកលបានឯកភាពទទួលយកប្រព័ន្ធប្រទេស (Country System) សម្រាប់អនុវត្តគម្រោង។ ការដាក់ឱ្យប្រើប្រាស់ប្រព័ន្ធប្រទេសនេះ មិនត្រឹមតែជួយលើកកម្ពស់ប្រសិទ្ធភាពអនុវត្តគម្រោង និង ពង្រឹងសមត្ថភាព ទទួលខុសត្រូវ របស់ក្រសួង-ស្ថាប័ន អនុវត្តគម្រោងប៉ុណ្ណោះទេ តែថែមទាំងជាសក្ខីភាពបង្ហាញ អំពីជំនឿទុកចិត្ត កាន់តែរឹងមាំជាងមុនរបស់មូលនិធិសកល ចំពោះសមត្ថភាពនិងភាពជាម្ចាស់របស់រាជរដ្ឋាភិបាល លើការគ្រប់គ្រង គម្រោងអភិវឌ្ឍន៍ថែមទៀតផង។ ដូច្នេះ ពិធីប្រកាសដាក់ឱ្យអនុវត្តនាថ្ងៃនេះ គឺជាសក្ខីកម្ម នៃភាពជាដៃគូដ៏រឹងមាំរវាងរាជរដ្ឋាភិបាលកម្ពុជា និងមូលនិធិសកល។ រដ្ឋមន្រ្តីក្រសួងសេដ្ឋកិច្ច បញ្ជាក់ថា ៕
|
2018-04-09T22:04:00+07:00
|
freshnewsasia.com
|
https://m.freshnewsasia.com/index.php/en/localnews/83629-2018-04-09-08-04-39.html
|
9c7bccf6-80a1-4603-9556-03bc218da832
|
តុលាការខេត្តរតនគិរី សម្រេចឲ្យឧកញ៉ា សា លាង សងថ្លៃសំរាម និងជំងឺចិត្តជាង ៤ម៉ឺនដុល្លារទៅក្រុមហ៊ុនប្រមូលសំរាមរបស់លោក ជា គួង
|
វិវាទមិនបង់លុយថ្លៃសំរាមរវាងឧកញ៉ា សា លាង នាយកក្រុមហ៊ុន «ហេង តារា» ដែលជាអ្នកវិនិយោគនៅផ្សារបានលុងជាមួយលោក ជា គួង ប្រធានក្រុមហ៊ុន «គីម ជ្រា» ជាអ្នកប្រមូលសំរាមនៅទូទាំងក្រុងបានលុង ដែលអូសបន្លាយអស់ជាច្រើនឆ្នាំមកនោះ ទីបំផុតត្រូវបានចៅក្រមសាលាដំបូងខេត្តរតនគិរីសម្រេចឲ្យឧកញ៉ា សា លាង សងប្រាក់ថ្លៃសំរាម និងសងជំងឺចិត្តទៅលោក ជា គួង សរុប ៨៩លានរៀល ស្មើនឹងជាង ៤ម៉ឺនដុល្លារអាមេរិក។ វិវាទនៃការបង់ថ្លៃសម្រាប់ការដឹកជញ្ជូនសំរាមនៅផ្សារបានលុងរវាងឧកញ៉ា សា លាង និងក្រុមហ៊ុនរបស់លោក ជា គួង បានកើតមានយូរឆ្នាំមកហើយ ដោយមិនអាចរកការសម្របសម្រួលណាមួយពីអាជ្ញាធរបាននោះឡើយ ព្រោះភាគីវិវាទសុទ្ធតែបានអាងលើឥទ្ធិពល និងអំណាចរបស់ខ្លួនរៀងៗខ្លួន។ ពេលខ្លះបានធ្វើឲ្យសំរាមនៅផ្សារបានលុងត្រូវបានគរចោលស្អុយពេញផ្សារថែមទៀតផង។ លោក ជា គួង ដែលជាដើមបណ្តឹងបានរៀបរាប់ក្នុងសាលក្រមរបស់សាលាដំបូងខេត្តរតនគិរីថា កាលពីខែមេសា ឆ្នាំ២០១០ ក្រុមហ៊ុនរបស់ឧកញ៉ា សា លាង និងក្រុមហ៊ុន គឹម ជ្រា របស់លោក រួមជាមួយអាជ្ញាធរខេត្តរតនគិរីផង បានចុះកិច្ចព្រមព្រៀងគ្នាមួយស្តីពីការដឹកជញ្ជូនសំរាមនៅផ្សារបានលុង។ ក្នុងកិច្ចព្រមព្រៀងបានកំណត់ឲ្យឧកញ៉ា សា លាង អនុវត្តន៍តាមសៀវភៅបន្ទុកដែលទទួលស្គាល់ដោយក្រសួងសេដ្ឋកិច្ច និងហិរញ្ញវត្ថុ បង់ថ្លៃប្រមូលសំរាមប្រមាណ ៣លាន ៥សែនរៀលក្នុងមួយខែ។ លោកឧកញ៉ា សា លាង មិនបានអនុវត្តន៍តាមកិច្ចព្រមព្រៀង ក៏ដូចជាសៀវភៅបន្ទុកនោះឡើយក្នុងបង់ថ្លៃសេវាដឹកជញ្ជូនសំរាមនេះ គឺលោកឧកញ៉ា បានបង់តែ ៣លានរៀលប៉ុណ្ណោះក្នុងមួយខែ រីឯ ៥សែនរៀលទៀតមិនបានបង់នោះឡើយចាប់តាំងពីថ្ងៃទី២០ ខែមករា ឆ្នាំ២០១០មក។ លើសពីនេះទៀតចាប់តាំងពីថ្ងៃទី២០ ខែមីនា ឆ្នាំ២០១៧មក ដែលមានរយៈពេល ១៣ខែមកហើយនោះ ឧកញ៉ារូបនេះ មិនបានបង់ថ្លៃដឹកជញ្ជូនសំរាម ៣,៥០០,០០០រៀលក្នុងមួយខែផងដែរ។ ក្នុងសាលក្រមលោកឧកញ៉ា សា លាង ដែលជាចុងចោទ បានលើកឡើងថា មូលហេតុដែលខ្លួនមិនព្រមបង់ថ្លៃសំរាម ៥សែនរៀលជារៀងរាល់ខែ ក៏ព្រោះតែក្រុមហ៊ុនប្រមូលសំរាមមិនបានចូលទៅប្រមូលសំរាមដល់ក្នុងផ្សារ ដូច្នេះខ្លួនយកលុយនេះជួលកម្មករដើរប្រមូលសំរាមពីក្នុងផ្សារមកគរនៅខាងមុខផ្សារ។ ត្រង់ចំណុចនេះ លោក ជា គួង បានអះអាងថា ក្នុងកិច្ចព្រមព្រៀង គឺកំណត់ឲ្យក្រុមហ៊ុនលោកប្រមូលសំរាមត្រឹមមុខផ្សារប៉ុណ្ណោះ មិនកំណត់ឲ្យទៅចូលយកសំរាមក្នុងផ្សារទៀតនោះឡើយ ហើយគ្រប់ក្រុមហ៊ុនប្រមូលសំរាមនៅកម្ពុជានាពេលបច្ចុប្បន្ន គ្មានក្រុមហ៊ុនណាតម្រូវឲ្យចូលយកសំរាមតាំងពីក្នុងផ្សារ ឬ តាមផ្ទះប្រជាពលរដ្ឋនោះឡើយ។ លោក ជា គួង បានប្តឹងតុលាការឲ្យឧកញ៉ា សា លាង សងថ្លៃសំរាមដែលបង់មិនគ្រប់ (ខ្វះ ៥សែនរៀល) រយៈពេល ៨៧ខែ និងប្រាក់ជំពាក់មិនទាន់បង់ទាំងស្រុងរយៈពេល ១៣ខែផងដែរ។ យោងតាមសាលក្រមសម្រេចរបស់សាលាដំបូងខេត្តរតនគិរីនៅថ្ងៃទី០៤ ខែមេសា ឆ្នាំ២០១៨ ដែលអង្គភាពព័ត៌មាន Fresh News ទើបនឹងទទួលបាន បានគូសបញ្ជាក់ថា យោងតាមការសន្និដ្ឋានដោយផ្អែកលើភស្តុតាង និងចម្លើយសាក្សី ក៏ដូចជាចម្លើយរបស់គូភាគីបញ្ជាក់យ៉ាងច្បាស់ថា ឧកញ៉ា សា លាង ពិតជាមិនបានអនុវត្តន៍តាមកាតព្វកិច្ចបង់ប្រាក់ឲ្យដើមចោទបានគ្រប់ចំនួនរាងរាល់ខែប្រាកដមែន។ បន្ទាប់ពីបានពិនិត្យឃើញថា ឧកញ៉ា សា លាង បានអនុវត្តន៍ផ្ទុយពីកាតព្វកិច្ច និងកិច្ចព្រមព្រៀងនេះ ចៅក្រមជំនុំជម្រះលោក ឈុន ច័ន្ទសីហា បានសម្រេចបញ្ចប់រឿងក្តីនេះដោយបង្គាប់ឲ្យឧកញ៉ា សា លាង សងប្រាក់ទៅដើមចោទ គឺលោក ជា គួង ចំនួន ៤៣,៥០០,០០០លានរៀល សម្រាប់ថ្លៃសំរាមដែលបង់ខ្វះជាងរៀងរាល់ខែ ៥សែនរៀល រយៈពេល ៨៧ខែ ចាប់ពីថ្ងៃទី២០ ខែមករា ឆ្នាំ២០១០ ដល់ថ្ងៃទី២០ ខែមីនា ឆ្នាំ២០១៧។ សងប្រាក់ដែលខកខានបង់ជារៀងរាល់ខែចំនួន ៣,៥០០,០០០រៀល ចាប់ពីថ្ងៃទី២០ ខែមីនា ឆ្នាំ២០១៧ រហូតដល់ថ្ងៃទូទាត់ចប់។ បើតាមលោក ជា គួង បានឲ្យដឹងថា ឧកញ៉ា សា លាង បានខកខានបង់ថ្លៃប្រមូលសំរាមជូនក្រុមហ៊ុនរបស់លោកអស់រយៈពេលប្រមាណ ១៣ខែមកហើយ ដែលប្រាក់ជំពាក់មានរហូតដល់ប្រមាណ ៤៥លាន ៥សែនរៀល។ តែទោះបីមិនមានការបង់ប្រាក់យ៉ាងណាក្តី ក្រុមហ៊ុននៅតែបន្តប្រមូលសំរាមនេះដែរ ដើម្បីលើកកម្ពស់សោភ័ណភាពក្រុងក្នុងរយៈពេល ១៣ខែមកនេះ។ លោកចៅក្រម ឈុន ច័ន្ទសីហា ក៏បានបង្គាប់ឲ្យឧកញ៉ា សា លាង សងប្រាក់ជំងឺចិត្ត និងសេវាកម្មមេធាវីចំនួន ២ម៉ឺនដុល្លារទៅឲ្យលោក ជា គួង ផងដែរ។ លោក ជា គួង បានសាទរចំពោះការសម្រេចរបស់តុលាការខេត្តរតនគិរី ដោយលោកចាត់ទុកជាការផ្តល់នូវយុត្តិធម៌សម្រាប់រូបលោកជាអ្នករកស៊ីប្រមូលសំរាមជាចំណែកមួយដ៏សំខាន់សម្រាប់លើកកម្ពស់សោភ័ណភាពក្រុង។ បើតាមលោក ជា គួង ទោះបីមានសាកក្រមសម្រេចបញ្ចប់វិវាទ និងបង្គាប់ឲ្យបង់ប្រាក់ថ្លៃសំរាមយ៉ាងនេះក្តី តែរហូតមកដល់ថ្ងៃទី០៨ ខែមេសា ឆ្នាំ២០១៨ ដែលមានរយៈពេល ៤ថ្ងៃមកហើយនោះ លោកឧកញ៉ា សា លាង មិនទាន់អនុវត្តន៍តាមអំណាចសាលក្រមរបស់សាលាដំបូងខេត្តនៅឡើយនោះឡើយ។ លោក ជា គួង បានសម្តែងជំនឿចិត្តយ៉ាងមុតមាំថា អំណាចសាលក្រមរបស់សាលាដំបូងខេត្តរតនគិរីមិនត្រូវបានបំពារពំពាន ឬជាន់ឈ្លីដោយឧកញ៉ា សា លាង នោះឡើយ។ លោក ជា គួង ក៏បានអំពាវនាវផងដែរ ដល់ឧកញ៉ា សា លាង ឲ្យអនុវត្តន៍តាមសាលក្រមសាលាដំបូងខេត្ត និងចូលរួមបំពេញការតព្វកិច្ចតាមកិច្ចព្រមព្រៀងក្នុងបង់ថ្លៃប្រមូលសំរាមនេះ ព្រោះវាជាការរួមចំណែកលើកសោភ័ណ និងអនាម័យក្រុង ដែលបញ្ហានេះរាជរដ្ឋាភិបាលកំពុងយកចិត្តទុកដាក់ខ្លាំងបំផុតដែរនោះ។ លោក ជា គួង ក៏បានទទូចសុំអាជ្ញាធរក្រុងបានលុង និងប្រជាពលរដ្ឋចូលរួមលើកកម្ពស់អនាម័យ និងសោភ័ណភាពនៅក្នុងក្រុងតាមរយៈការទុកដាក់សំរាមនេះឲ្យបានត្រឹមត្រូវផងដែរ។ ជាពិសេសចូលរួមបំពេញការតព្វកិច្ចក្នុងការបង់ថ្លៃសេវាដឹកជញ្ជូនសំរាមប្រចាំខែ៕
|
2018-04-08T20:22:00+07:00
|
freshnewsasia.com
|
https://m.freshnewsasia.com/index.php/en/localnews/83563-2018-04-08-06-22-13.html
|
e8e58fa3-6fb0-49ec-9708-3fed703e3632
|
ដោយសារតែជំងឺ បុរសវ័យចំណាស់ម្នាក់ សម្រេចចិត្តចង.ក សម្លាប់ខ្លួន នៅខេត្តកោះកុង
|
ដោយសារតែមានជំងឺរាំរ៉ៃ នៅជាប់និងខ្លួនជាច្រើនឆ្នាំ បុរសវ័យចំណាស់ម្នាក់ អាយុ៦៩ឆ្នាំ សម្រេចចិត្តធ្វើអត្ដឃាតខ្លួនឯង។ ហេតុការណ៍នេះ បានកើតឡើង នៅវេលាម៉ោង០២៖៣០នាទី យប់ថ្ងៃទី០៧ ខែមេសា ឆ្នាំ២០១៨នេះ ស្ថិតនៅចំណុចលើដើមជំពូ មុខផ្ទះជនរងគ្រោះ ភូមិ២ សង្កាត់ដងទង់ ក្រុងខេមរភូមិន្ទ ខេត្តកោះកុង។ សមត្ថកិច្ច បានឲ្យដឹងថា បុរសដែលចង.ក ធ្វើអត្ដឃាតខ្លួនឯង ខាងលើនេះ មានឈ្មោះ អ៊ឹម ឡុម អាយុ៦៩ឆ្នាំ មានទីលំនៅភូមិ២សង្កាត់ដងទង់ ក្រុងខេមរភូមិន្ទ ខេត្តកោះកុង និងជាអតីតមន្រ្តីប៉ូលីសខេត្ត។ តាមការរៀបរាប់របស់ប្រពន្ធជនរងគ្រោះ បាននិយាយថា ប្តីគាត់មានជំងឺប្រចាំកាយ រាប់ឆ្នាំមកហើយ ហើយក៏ប៉ងធ្វើអត្ដឃាតខ្លួនឯង ៤ ៥ដងដែរ តែគាត់តាមទាន់រហូត ដល់យប់កើតហេតុ ពាក់កណ្តាលអាធ្រាត គាត់បានឡុងលក់ ប្តីគាត់បានចង់.ក ធ្វើអត្ដឃាតខ្លួនឯងបាត់ទៅហើយ។ សមត្ថកិច្ច បានបញ្ជាក់ផងដែរថា តាមមន្ដ្រីជំនាញ និងក្រុមគ្រូពេទ្យ ធ្វើកោសល្យវិច្ច័យ ទៅលើសាពសពឃើញថា ជនរងគ្រោះពិតជាចង់.ក ធ្វើអត្ដឃាតខ្លួនឯង ពិតប្រាកដមែន ហើយសាកសព ត្រូវបានសមត្ថកិច្ចប្រគល់ទៅឲ្យក្រុមគ្រួសារ យកទៅបុណ្យទៅតាមប្រពៃណី៕
|
2018-04-07T18:27:00+07:00
|
freshnewsasia.com
|
https://m.freshnewsasia.com/index.php/en/localnews/83479-2018-04-07-04-27-30.html
|
adc81a75-3b71-45de-9cc5-aaa240524355
|
រដ្ឋមន្ដ្រីក្រសួងសុខាភិបាល៖ គ្រូពេទ្យ ត្រូវចាត់ទុកអ្នកជំងឺ ដូចជាសមាជិកគ្រួសាររបស់ខ្លួន ដែលជាផ្នែកមួយដ៏សំខាន់ ក្នុងការពង្រឹងស្មារតីទទួលខុសត្រូវ
|
ថ្លែងក្នុងឱកាសបិទសន្និបាតបូកសរុបសមិទ្ធិផលការងារ ប្រចាំឆ្នាំ២០១៧ និងលើកទិសដៅការងារឆ្នាំ២០១៨ របស់មន្ទីរពេទ្យកុមារជាតិ នៅថ្ងៃទី០៥ ខែមេសានេះ រដ្ឋមន្ដ្រីក្រសួងសុខាភិបាល លោកសាស្រ្ដាចារ្យ ម៉ម ប៊ុនហេង បានថ្លែងថា គ្រូពេទ្យ ត្រូវចាត់ទុកកុមារ ដែលមកទទួលសេវាព្យាបាលនៅមន្ទីរពេទ្យរបស់ខ្លួន ដូចជាកូនជាចៅរបស់យើងចឹង បានសេចក្ដីថា យើងជួយចែករំលែកនូវការឈឺចាប់របស់ឪពុកម្ដាយគេ ដែលជាផ្នែកយើងត្រូវពង្រឹងនូវស្មារតីទទួលខុសត្រូវ ការយកចិត្ដទុកដាក់ ព្យាបាល និងថែរក្សា ដែលនេះជាស្មារតីដ៏មានសារៈសំខាន់ ។ រដ្ឋមន្ដ្រីថ្លែងទៀតថា «ក្នុងនាមជាគ្រូពេទ្យ ពិសេសនៅពេទ្យកុមារជាតិផ្ទាល់តែម្ដង ត្រូវបង្កើននូវសមត្ថភាព និងសីលធម៌វិជ្ជាជីវៈ ឲ្យបានជាប្រចាំ ការទទួលរាក់ទាក់ ការជួយបន្ទុកបម្រុង ការផ្ដល់ប្រឹក្សា ការពិនិត្យទៅតាមលក្ខណៈបច្ចេកទេសឲ្យបានត្រឹមត្រូវ និងការជួយជំរុញលើកទឹកចិត្ដ រួមទាំងថែមទាំកុមាររបស់យើង និងផ្ដល់ប្រឹក្សាដល់មាតាបិតារបស់កុមារ ដើម្បីដឹងពីការថែទាំកុមាររបស់យើង ឲ្យកាន់តែមានសុខមាលភាពល្អបន្ថែមទៀត ពិសេសរបៀបបង្ការជំងឺឆ្លងផ្សេងៗ» ។ ជាការឆ្លើយតប លោកវេជ្ជបណ្ឌិត ញឹប អង្គាបុស្យ នាយកមន្ទីរពេទ្យកុមារជាតិ បានថ្លែងថា ក្នុងនាមជាមន្ដ្រី និងបុគ្គលិកនៃមន្ទីរពេទ្យទាំងអស់ នឹងខិតខំប្រឹងប្រែងអស់ពីកម្លាំងកាយចិត្ដ ក្នុងការពង្រឹងសមត្ថភាពប្រកបដោយតម្លាភាព និងរក្សាជានិច្ចនៅក្រមសីលធម៌វិជ្ជាជីវៈ ក្នុងការចូលរួមកាត់បន្ថយអត្រាមរណភាពកុមារ ឲ្យបានជាអតិបរិមា ។ជាក់ស្ដែង ក្នុងមួយឆ្នាំៗ មន្ទីរពេទ្យកុមារជាតិ បានទទួលការពិនិត្យព្យាបាលជំងឺដល់កុមារ មានច្រើនទៅៗ នឹងទទួលបានភាពវិជ្ជមានក៏ច្រើនផងដែរ ។ លោកសាស្ដ្រាចារ្យបានបន្ថែមទៀតថា ចំពោះការថែទាំ និងព្យាបាលកុមារ ក្នុងឆ្នាំ២០១៧ នៅមន្ទីរពេទ្យកុមារជាតិ មានការកើនឡើងជាងឆ្នាំ២០១៦៖ *ការពិនិត្យ និងពិគ្រោះ ជំងឺក្រៅ មានការកើនឡើង រហូតដល់ទៅ ៣.៧% បើប្រៀបធៀបទៅឆ្នាំ២០១៦ គឺពី១១៥,២០៥ ទៅ ១១៩,៤៤៧ករណី ។ *ការទទួលឲ្យសម្រាកពេទ្យ មានការកើនឡើង រហូតដល់ទៅ ១៥.៨% បើធៀបទៅនឹងឆ្នាំ២០១៦ គឺពី ១៦,២២៣នាក់ អត្រាប្រើប្រាស់គ្រែ បានដល់ ១២៧.២% នៅក្នុងឆ្នាំ២០១៧ ។ *សេវាវិទ្យុសាស្ដ្រ និងអេកូសាស្ដ្រ មានការកើនឡើង ពី២៧% បើប្រៀបធៀប ទៅនឹងឆ្នាំ២០១៦ វិទ្យុសាស្ដ្រ ពី ៦,៧៤៨ដល់ ៩,០៥៨ អេកូសាស្ដ្រ ពី ៥,០៤៧ ដល់ ៦,៣៤៧។ *ការពិនិត្យ និងវិភាគសរុប នៅមន្ទីរពិសោធន៍ កើនឡើង ២១.៦% បើប្រៀធៀប នឹងឆ្នាំ២០១៦ ពី ៩៥,៥៥១ តេស្ដ ដល់១១៦,១៤៣ តេស្ដ ។ *ជាមួយគ្នានេះ មន្ទីរពេទ្យកុមារជាតិ ក៏បានចូលរួមក្នុងការបង្ការតាមរយៈការចាក់វ៉ាក់សាំង បង្ការជូនកុមារ ដែលមានការកើនឡើង ១១.៩% បើប្រៀបធៀបទៅនឹងឆ្នាំ២០១៦ ចំនួន ១៥,៣១៦ ទៅ១៧,១៤០ដង ក្នុងឆ្នាំ២០១៧ ។ *សេវាព្យាបាលដោយចលនា មានការកើនឡើង ពី ៣២.៦% បើប្រៀបធៀប ទៅនឹងឆ្នាំ២០១៦ ពី ៨,០៩៨នាក់ ដល់ ១០,៧៤១នាក់ ។ *មន្ទីរពេទ្យមានគម្រោងបង្កើនចំនួនគ្រែ ពី ១៥០គ្រែ ទៅ៣០០គ្រែ ហើយបានពង្រឹងផ្នែកឯកទេស ( Sub Specialist ) និងគ្រោងបង្កើតផ្នែកសម្ភពមួយ ដែលមាន ៤០គ្រែ ដើម្បីចូលរួមកាត់បន្ថយអត្រាមរណភាពទារក ទើបនឹងកើត នាចុងឆ្នាំ២០១៨នេះ ៕
|
2018-04-06T06:43:00+07:00
|
freshnewsasia.com
|
https://m.freshnewsasia.com/index.php/en/localnews/83375-2018-04-05-16-43-10.html
|
8045e400-9ec6-4875-9d1f-05bb86e2c966
|
ប្រជាពលរដ្ឋនៅឃុំចំការលើ ស្រុកថាឡាបរិវ៉ាត់ ជាង៦០០នាក់ទទួលបានការពិនិត្យ និងព្យាបាលជំងឺដោយឥតគិតថ្លៃ
|
លោក ឈឹម រចនា ប្រធានក្រុមប្រឹក្សាខេត្តស្តីទី និងលោក ម៉ុម សារឿន អភិបាលខេត្តស្ទឹងត្រែង នៅថ្ងៃទី០៥ ខែមេសា ឆ្នាំ២០១៨នេះ បានអញ្ជើញជាអធិបតីភាពក្នុងពិធីសំណេះសំណាលសាកសួរសុខទុក្ខ ពិនិត្យនិងព្យាបាលជំងឺជូនប្រជាពលរដ្ឋនៅឃុំចំការលើ ស្រុកថាឡារិវ៉ាត់ ខេត្តស្ទឹងត្រែង ក្រោមកិច្ចសហប្រតិបត្តិការរវាងតំបន់ប្រតិបត្តិការសឹករងស្ទឹងត្រែង ជាមួយយោធាខេត្តខាញ់ហ័រ នៃសាធារណៈរដ្ឋសង្គមនិយមវៀតណាម។ នៅក្នុងពិធីនេះ ក៏មានការចូលរួមពី លោកវរសេនីយ៍ឯក ឡេ វ៉ាន់ជិញ ប្រធាននយោបាយយោធាខេត្តខាញ់ហ័រ លោកឧត្តមសេនីយ៍ទោ ស្វាយ ញ៉ន មេបញ្ជាការរងយោធភូមិភាគទី១ មេបញ្ជាការតំបន់ប្រតិបត្តិការសឹករងស្ទឹងត្រែង ព្រមទាំងកងកម្លាំងប្រដាប់អាវុធគ្រប់ប្រភេទ មន្ទីរអង្គភាពជុំវិញខេត្ត និងប្រជាពលរដ្ឋចំនួន៦០០នាក់។ ជាមួយគ្នានេះ លោកអភិបាលខេត្ត និងគណៈអធិបតីបានចែកអំណោយជូនបងប្អូនប្រជាពលរដ្ឋ ដោយក្នុងម្នាក់ៗទទួលបាន អង្ករ ១០គីឡូក្រាម, ឃីត១ និងក្រម៉ាខ្មែរចំនួន១ ផងដែរ៕
|
2018-04-06T05:14:00+07:00
|
freshnewsasia.com
|
https://m.freshnewsasia.com/index.php/en/localnews/83371-2018-04-05-15-14-23.html
|
9e74d540-4fb4-4248-9478-93f6b9d40353
|
ករណីសង្ស័យឃាតកម្មប្តី សម្លាប់ប្រពន្ធនៅក្រុងប៉ោយប៉ែត៖ សមត្ថកិច្ចរកមិនឃើញភស្តុតាង និងបញ្ជាក់ថាស្រ្តីនោះស្លាប់ ដោយជំងឺប្រចាំកាយ ផឹកស្រាស្រវឹងដេកស្លាប់
|
ករណីស្រ្តីម្នាក់ដែលស្លាប់ក្នុងផ្ទះខ្ទម នៅក្រុងប៉ោយប៉ែត មិនមែនជារឿងអំពើឃាតកម្ម ប្តីសម្លាប់ប្រពន្ធនោះឡើយ ព្រោះសម្ថកិច្ចរកមិនឃើញភស្តុតាង ហើយករណីនេះនគរបាលការិយាល័យជំនាញ នៃស្នងការដ្ឋាននគរបាល ខេត្តបន្ទាយមានជ័យ បានអះអាងថាស្រ្តីនោះស្លាប់ដោយជំងឺប្រចាំកាយ ផឹកស្រាស្រវឹងដេកស្លាប់តែម្តង។ ការចុះផ្សាយព័ត៌មានជំហ៊ានដំបូងនិយាយថា ករណីនោះជាអំពើឃាតកម្មប្តីសម្លាប់ប្រពន្ធ ជាព័ត៌មានយល់ច្រឡំ ដោយដកស្រង់ប្រភពពីសមត្ថកិច្ចនិយាយគ្មានមូលដ្ឋានច្បាស់លាស់ មិនទាន់មានការត្រួតពិនិត្យ ធ្វើកោសល្យវិច័្ចយសពត្រឹមត្រូវនោះទេ បែរជាសន្និដ្ឋានថា ជាករណីឃាតកម្មទៅវិញ។ បុរសជាប្តីកំពុងត្រូវបានឃាត់ខ្លួន នៅអធិការដ្ឋាននគរបាលក្រុងប៉ោយប៉ែត ហើយសមត្ថកិច្ចកំពុងសុំគោលការណ៍ ពីលោកព្រះរាជអាជ្ញា នៃសាលាដំបូងខេត្ត ដើម្បីដោះលែងត្រឡប់ទៅផ្ទះវិញ។ លោកវរសេនីយ៍ទោ សួន សុត្ថារ័ត្ន នាយកការិយាល័យនគរបាលបច្ចេកទេស បានឱ្យដឹងថា កាលពីវេលាម៉ោង៦ព្រឹក ថ្ងៃទី៤ ខែមេសា ឆ្នាំ២០១៨ នៅចំណុចផ្ទះខ្ទមមួយកន្លែង ក្នុងភូមិក្បាលស្ពាន១ សង្កាត់ប៉ោយប៉ែត ក្រុងប៉ោយប៉ែត ខេត្តបន្ទាយមានជ័យ មានករណីស្រ្តី ម្នាក់ស្លាប់ ហើយគេឃើញប្តីដេកយំឱបសពធុំក្លិនស្អុយរលួយទៅហើយ។ លោកបានឱ្យដឹងទៀតថា ក្រោយពីកើតហេតុនោះហើយ ស្រាប់តែលេចឮ តាមបណ្តាញសារព័ត៌មាននៅក្នុងស្រុកមួយចំនួនចុះផ្សាយថា ករណីនោះជាអំពើឃាតកម្មប្តីសម្លាប់ប្រពន្ធ។ បន្ទាប់មកនៅព្រឹកថ្ងៃទី៥ ខែមេសា ឆ្នាំ២០១៨នេះ ស្នងការនគរបាលខេត្តបន្ទាយមានជ័យ លោកឧត្តមសេនីយ៍ទោ អាត់ ខែម បានចាត់ឱ្យកម្លាំងនគរបាលការិយាល័យជំនាញផ្នែកបច្ចេកទេស ចុះទៅត្រួតពិនិត្យ និងមានការចូលរួមពីគ្រូពេទ្យ ធ្វើកោសល្យវិច្ច័យសពជាក់ស្តែង រកឃើញថា សពស្រ្តីរងគ្រោះគ្មានស្លាកស្នាមអ្វីគួរឱ្យសង្ស័យ ជាប់ពាក់ព័ន្ធនឹងអំពើឃាតកម្មនោះឡើយ សពមានស្នាមជាំខ្មៅរោលពេញខ្លួន ដោយសារអាកាសធាតុក្តៅ ឈាមខ្ពុលចេញតាមមាត់សពស្រ្តីរូបនោះ អាចមានជំងឺក្រពះធ្ងន់ធ្ងរ។ សមត្ថកិច្ចបានស្រាវជ្រាវស៊ើបអង្កេត សាកសួរពីប្រជាពលរដ្ឋអ្នកជិតខាង៨នាក់ និងប្តីស្រ្តីនោះផងដែរ ឱ្យដឹងថា រវាងប្តីប្រពន្ធ២នាក់ស្រលាញ់គ្នា និងមិនដែលឈ្លោះប្រកែកគ្នាឡើយ ហើយប្តីតែងតែទិញស្រាឱ្យប្រពន្ធផឹក។ នាយការិយាល័យនគរបាលបច្ចេកទេសរូបនេះ បានបន្តថា ប្រពន្ធ (អ្នកស្លាប់) មានឈ្មោះ ខាន វណ្ណា អាយុ២៨ឆ្នាំ ជាមនុស្សស្រវឹងខួប ផឹកស្រាស្រវឹងជាប្រចាំ ជាស្រ្តីមានជំងឺប្រចាំកាយ ធ្លាប់ទៅព្យាបាលជំងឺនៅមន្ទីរពេទ្យជាញឹកញាប់ គ្រូពេទ្យធ្លាប់ហាមឈប់ផឹកផងដែរ ជាមួយគ្នានេះ នៅកន្លែងកើតហេតុ សមត្ថកិច្ចបានរកឃើញស្រាថ្នាំចំនួន១ដបទឹកសុទ្ធនោះផងទៀត។ លោកបញ្ជាក់ឱ្យដឹងទៀតថា ប្តី (ជនសង្ស័យ) មានឈ្មោះ លី ហម អាយុ៣១ឆ្នាំ ប្រកបមុខរបរ ស៊ីឈ្នួល ហៅម៉ូយដាក់រថយន្តតាក់ស៊ី។ បើតាមចម្លើយ ពីលោកលី ហម ប្រាប់សមត្ថកិច្ចថា នៅមុនកើតហេតុរូបគេ និងប្រពន្ធ បានផឹកស្រាស្រវឹង ដោយឃើញប្រពន្ធស្រវឹងខ្លាំង រូបគេក៏បានត្រកងប្រពន្ធដាក់ដេកក្នុងផ្ទះ ហើយខ្លួនគេក៏ដេកជាមួយប្រពន្ធនោះផងដែរ លុះបន្ទាប់មកភ្ញាក់ឡើងស្រាប់តែឃើញប្រពន្ធដេកស្លាប់ពីពេលណានោះទេ៕
|
2018-04-06T00:20:00+07:00
|
freshnewsasia.com
|
https://m.freshnewsasia.com/index.php/en/localnews/83353-2018-04-05-10-20-26.html
|
397c1ef2-3859-4edb-87cc-94e2c918c471
|
ក្រសួងសុខាភិបាល អំពាវនាវឱ្យពលរដ្ឋយកចិត្តទុកដាក់បង្ការជំងឺឆ្លង និងពុលចំណីអាហារ ក្នុងឱកាសបុណ្យចូលឆ្នាំថ្មីប្រពៃណីខ្មែរ
|
ដើម្បីលើកកម្ពស់សុខភាព ប្រជាពលរដ្ឋក្នុងឱកាសបុណ្យចូលឆ្នាំថ្មីប្រពៃណីខ្មែរ ដែលនឹងចូលមកដល់នៅពេលដ៏ខ្លីខាងមុខនេះ ក្រសួងសុខាភិបាល បានចេញសេចក្តីជូនដំណឹង អំពាវនាវដល់ប្រជាពលរដ្ឋនៅទូទាំងប្រទេស ត្រូវយកចិត្តទុកដាក់បង្ការជំងឺឆ្លង និងពុលចំណីអាហារ។ នេះបើយោងតាមសេចក្តីជូនដំណឹង របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី៥ ខែមេសា ឆ្នាំ២០១៨នេះ។ ក្រសួងសុខាភិបាលបន្ថែមថា ដើម្បីបង្ការការចម្លងមេរោគ និងពុលចំណីអាហារជាយថាហេតុ ដែលបណ្តាលមកពីការធ្វេសប្រហែសក្នុងការទទួលទាន ចំណីអាហារដែលខ្វះអនាម័យ ការចម្អិនអាហារ និងទុកដាក់ចំណីអាហារមិនត្រឹមត្រូវ ដែលបណ្តាលឱ្យពុលដែលភាគច្រើនមានរោគសញ្ញាដូចជា៖ ក្អូត ចង្អោរ រាក រាកមួលជាដើម ហើយអាចបណ្តាលឱ្យ ឈឺមានគ្រោះថ្នាក់ដល់អាយុជីវិត សូមសាធារណជនទាំងអស់ អនុវត្តន៍វិធានការណ៍ដូចខាងក្រោម៖ ប្រើប្រាស់ទឹកស្អាត និងម្ហូបអាហារដែលស្អាតជានិច្ច ត្រូវលាងដៃនឹងសាប៊ូ មុនពេល និងអំឡុងពេលរៀបចំម្ហូបអាហារ មុននិងក្រោយបន្ទោរបង់ លាងបន្លែ ផ្លែឈើឱ្យបានស្អាតមុនបរិភោគ សម្អាតសម្ភារប្រើប្រើប្រាស់ចម្អិន ម្ហូបអាហារឱ្យបានត្រឹមត្រូវ ចម្អិនអាហារឱ្យបានឆ្អិនល្អ ជាពិសេសសាច់ សត្វស្លាប ស៊ុត និងអាហារសមុទ្រ ទុកដាក់អាហារឆៅ និងឆ្អិនដាច់ដោយឡែកពីគ្នា មិនត្រូវរក្សាទុកអាហារជាច្រើនថ្ងៃទេ ទោះជាស្ថិតនៅកម្រិតសីតុណ្ហភាពសុវត្ថិភាពក៏ដោយ * បើយើងរក្សាអាហារទុកក្នុងប្រព័ន្ធត្រជាក់ គឺត្រូវឱ្យនៅក្រោមសីតុណ្ហភាព ៥អង្សាសេ * បើយើងរក្សាអាហារទុកក្នុងប្រព័ន្ធកម្តៅ គឺត្រូវឱ្យលើសពីសីតុណ្ហភាព ៦០អង្សាសេ កុំប្រើប្រាស់ចំណីអាហារហួសកាលកំណត់ប្រើប្រាស់
|
2018-04-05T19:16:00+07:00
|
freshnewsasia.com
|
https://m.freshnewsasia.com/index.php/en/localnews/83319-2018-04-05-05-16-50.html
|
2539446b-3358-4876-9d41-b0aa41cca094
|
ទេសរដ្ឋមន្រ្តី អៀង មូលី ដឹកនាំសិក្ខាសាលា ដើម្បីវាយតម្លៃលើការឆ្លើយតប លើការងារមេរោគអេដស៍ ជំងឺអេដស៍នៅកម្ពុជា!
|
នៅអាជ្ញាធរជាតិប្រយុទ្ធនឹងជំងឺអេដស៍ លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ និងប្រធានគណៈកម្មាធិការ សម្របសម្រួមមូលនិធិសកលប្រចាំកម្ពុជា បានអញ្ជើញជាអធិបតីដឹកនាំសិក្ខាសាលា ក្រុមការងាររួមរវាងរាជរដ្ឋាភិបាល និងដៃគូអភិវឌ្ឍន៍ លើការងារមេរោគអេដស៍ នៅប្រទេសកម្ពុជា ដោយមានការចូលរួមពីថ្នាក់ដឹកនាំដឹកនាំ អាជ្ញាធរជាតិប្រយុទ្ធនឹងជំងឺអេដស៍ មជ្ឈមណ្ឌលជាតិប្រយុទ្ធនឹងជំងឺអេដស៍ សើស្បែក និងកាមរោគ អង្គការ USAIDS, UNAIDS, KHANA, HP+, CRS, FHI Linkages 360, និងWNU នាព្រឹកថ្ងៃព្រហស្បតិ៍ ៥រោច ខែចេត្រ ឆ្នាំរកា នព្វស័ក ព.ស.២៥៦១ ត្រូវនឹងថ្ងៃទី៥ ខែមេសា ឆ្នាំ២០១៨ នេះ។ សិក្ខាសាលា ត្រូវបានរៀបចំឡើងដើម្បី ១) ធ្វើបច្ចុប្បន្នភាពនៃការចាប់ផ្តើមជំនួយមូលនិធិសកល ឆ្នាំ២០១៨-២០២០ ២) ពិនិត្យផែនការយុទ្ធសាស្រ្តជាតិលើកទី៤ឡើងវិញ ដើម្បីធ្វើការវិភាគអំពីស្ថានភាពឆ្លើយតបមេរោគអេដស៍ ជំងឺអេដស៍ និងត្រៀមរៀបចំផែនការយុទ្ធសាស្រ្ត លើកទី៥ ៣) ត្រៀមផ្សព្វផ្សាយរបាយការណ៍ វាយតម្លៃលើការត្រៀមខ្លួន ក្នុងការឆ្លើយតបការងារមេរោគអេដស៍ ជំងឺអេដស៍ ក្នុងដំណាក់កាលអន្តរកាល។ បន្ទាប់ពីស្តាប់របាយការណ៍ របស់លោកវេជ្ជបណ្ឌិត លី ពេញស៊ុន នាយកមជ្ឈមណ្ឌល អំពីការយឺតយ៉ាវមួយចំនួន ក្នុងការអនុវត្តការងារ នៅក្នុងជុំថ្មីនៃជំនួយមូលនិធិសកលមក លោកទេសរដ្ឋមន្រ្តីបានថ្លែងថា ជាមួយនឹងការចាត់ចែងថ្មី ដែលក្រសួងសេដ្ឋកិច្ច និងហិរញ្ញវត្ថុជាស្ថាប័នទទួលជំនួយផ្ទាល់ និងក្រសួងសុខាភិបាលជាស្ថាប័ន ដឹកនាំអនុវត្តគម្រោងនោះ តំណាងក្រសួងសេដ្ឋកិច្ច និងហិរញ្ញវត្ថុដែលមានវត្តមាន នៅក្នុងសិក្ខាសាលាប្រចាំឆ្នាំ (Retreat) របស់គណៈកម្មាធិការ សម្របសម្រួលជំនួយ មូលនិធិសកល (CCC: Country Coordinating Committee) នៅខេត្តបាត់ដំបង កាលពីពាក់កណ្តាល ខែមីនាកន្លងទៅថ្មីៗនេះ បានសន្យាថា នឹងព្យាយាមដោះស្រាយការងារឲ្យដំណើរការ ទៅដោយរលូន។ គួរបញ្ជាក់ថា នៅក្នុងជុំថ្មីនេះ ថវិកាជំនួយមូលនិធិសកលលើជំងឺអេដស៍ ដល់កម្ពុជាមានចំនួន៤១លានប្រាំមួយសែនដុល្លារ ពីឆ្នាំ២០១៨ ដល់ឆ្នាំ២០២០។ ជាមួយគ្នានេះ រាជរដ្ឋាភិបាលបានរួមចំណែក ជាថវិកាបដិភាគចំនួនប្រមាណ៤លានដុល្លារក្នុងមួយឆ្នាំៗ ពីឆ្នាំ២០១៨ ដល់២០២០ ក្នុងការទិញឱសថប្រឆាំងមេរោគអេដស៍ ជួលមន្រ្តីជាប់កិច្ចសន្យា និងការពង្រឹងថ្នាក់ក្រោមជាតិ ឲ្យចូលមកជំនួសអង្គការក្រៅរដ្ឋាភិបាល នៅពេលដែលជំនួយត្រូវបានបញ្ចប់៕
|
2018-04-05T18:39:00+07:00
|
freshnewsasia.com
|
https://m.freshnewsasia.com/index.php/en/localnews/83309-2018-04-05-04-39-07.html
|
f4c5132f-d6da-43bb-98d3-16f9e362819e
|
ក្រសួងសុខាភិបាលណែនាំឱ្យពលរដ្ឋប្រុងប្រយ័ត្នជំងឺឆ្លង និងពុលអាហារ ក្នុងឱកាសបុណ្យចូលឆ្នាំថ្មី
|
នាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាល ចេញសេចក្ដីថ្លែងការណ៍មួយ នៅថ្ងៃទី០៤ មេសា អំពាវនាវដល់ពលរដ្ឋឱ្យប្រុងប្រយ័ត្នការចម្លងមេរោគ និងពុលចំណីអាហារជាយថាហេតុ ក្នុងឱកាសពិធីបុណ្យចូលឆ្នាំប្រពៃណីជាតិខាងមុខនេះ ដែលបណ្ដាលមកពីការធ្វេសប្រហែសក្នុងការទទួលទានអាហារខ្វះអនាម័យ និងការចម្អិន ឬទុកដាក់ចំណីអាហារមិនបានត្រឹមត្រូវ បណ្ដាលឱ្យពុល ក្អួតចង្អោរ រាក ឬរាកមួលជាដើម ដែលអាចមានគ្រោះថ្នាក់ដល់អាយុជីវិត។ នាយកដ្ឋានប្រយុទ្ធនឹងជំងឺឆ្លងណែនាំវិធានការមួយចំនួនដល់ពលរដ្ឋ ដើម្បីចៀសវាងគ្រោះថ្នាក់នេះ និងដើម្បីកុំឱ្យខាតបង់ពេលវេលា និងថវិកា បង្កឡើងដោយការពុលអាហារ ឬឆ្លងជំងឺផ្សេងៗ។ វិធានការទាំងនោះរួមមាន ប្រើប្រាស់ទឹកស្អាត និងម្ហូបអាហារដែលស្អាតជានិច្ច និងត្រូវលាងដៃនឹងសាប៊ូមុន និងក្រោយពេលរៀបចំម្ហូបអាហារ ព្រមទាំងមុន និងក្រោយពេលបន្ទោរបង់។ លាងបន្លែផ្លែឈើឱ្យបានស្អាតមុនពេលបរិភោគ និងសម្អាតសម្ភារៈប្រើសម្រាប់ចម្អិនម្ហូបឱ្យបានត្រឹមត្រូវ។ នាយកដ្ឋានប្រយុទ្ធនឹងជំងឺឆ្លងក៏បានណែនាំឱ្យពលរដ្ឋចម្អិនអាហារឱ្យបានឆ្អិនល្អ ជាពិសេសសាច់សត្វស្លាប ស៊ុត និងអាហារសមុទ្រ ត្រូវទុកដាក់អាហារឆ្អិន និងឆៅដាច់ដោយឡែកពីគ្នា និងមិនត្រូវរក្សាទុកអាហារច្រើនថ្ងៃនោះទេ ទោះជាស្ថិតក្នុងកម្រិតសីតុណ្ហភាពសុវត្ថិភាពបែបណាក៏ដោយ និងចុងក្រោយ គឺកុំប្រើប្រាស់ចំណីអាហារហួសកាលកំណត់ប្រើប្រាស់។ នាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាលបញ្ជាក់ទៀតថា ប្រសិនបើពលរដ្ឋមានបញ្ហាអ្វីបន្ថែមទាក់ទងនឹងរឿងនេះ អាចទាក់ទងតាមលេខទូរស័ព្ទ ១១៥ ដោយមិនគិតថ្លៃពីគ្រប់ប្រព័ន្ធទូរស័ព្ទ៕
|
2018-04-05T14:05:00+07:00
|
rfa.org
|
https://www.rfa.org/khmer/news/health/health-warning-for-new-year-day-04052018030110.html
|
b0c539bc-c5d6-434e-b515-a1f704012f16
|
ជនជាតិវៀតណាម១០នាក់លួចឆ្លងដែន បម្រុងមកកាប់ឈើក្នុងដីខ្មែរ សមត្ថកិច្ចដឹងមុន ក្របួចកជាប់
|
ខេត្តរតនគិរី៖ ជនជាតិវៀតណាមចំនួន១០នាក់នាំគ្នាបើកគោយន្តកែច្នៃចំនួន៣គ្រឿង លួចឆ្លងដែនដោយខុសច្បាប់ ចូលមកកាប់ឈើ នៅក្នុងប្រទេសកម្ពុជា ក៏ត្រូវសមត្ថកិច្ចស្រុកអូរយ៉ាដាវឃាត់ខ្លួន រួមជាមួយនឹងវត្ថុតាង កាលពីវេលាម៉ោង២រសៀល ថ្ងៃទី១ មេសា នៅត្រង់ចំណុចបង្គោលឡាក់លេខ២៦/២ ស្ថិតក្នុងភូមិភិះ ឃុំសេសាន្ត ស្រុកអូរយាដាវ។ មន្រ្ដីអាវុធហត្ថស្រុកអូរយ៉ាដាវ បានឲ្យដឹងថា ជនជាតិវៀតណាមដែលលួចឆ្លងដែន បម្រុងចូលមកកាប់ឈើនៅក្នុងប្រទេសកម្ពុជា ហើយត្រូវសមត្ថកិច្ចឃាត់ខ្លួននោះ ទី១-ឈ្មោះ ឌី កុកហាយ ទី២-ឈ្មោះ តឹង៉ុក ហ្វុង ទី៣-ឈ្មោះ ថាង សុងកឿន ទី៤-ឈ្មោះ ដូថាន់ មីន ទី៥-ឈ្មោះ ហ្វាម វ៉ាន់ថាញ់ ទី៦-ឈ្មោះ ធឿ វ៉ានតិ ទី៧-ឈ្មោះ ហ្វៀង វ៉ាន់ឡុង ទី៨-ឈ្មោះ តឹង ស៊ិនហាយ ទី៩-ឈ្មោះ ថឹង អាញវ៉ូ និងទី១០-ឈ្មោះ ហ្វៀន តាងតួន។ ក្រៅពីឃាត់ខ្លួនជនជាតិវៀតណាមទាំង១០នាក់នេះ សមត្ថកិច្ចក៏ដកហូតបានគោយន្តកែច្នៃចំនួន៣គឿងផងដែរ។ ប្រភពព័ត៌មានពីស្រុកអូរយ៉ាដា បានឲ្យដឹងថា មុនពេលឃាត់ខ្លួន សមត្ថកិច្ចចម្រុះរបស់កម្ពុជាបានឃើញជនជាតិវៀតណាមចំនួន១០នាក់ ជិះលើគោយន្តកែច្នៃ៣គ្រឿង មកចតនៅលើច្រាំងទន្លេសេសាន្ត។ បន្ទាប់មកពួកគេបានយកកាណូតមកចម្លងមនុស្សទាំង១០នាក់នោះទៅត្រើយម្ខាងទៀត ដែលស្ថិតនៅក្នុងទឹកដី នៃប្រទេសកម្ពុជា។ ឃើញសកម្មភាពបែបនេះ សមត្ថកិច្ចកម្ពុជាបានឃាត់ខ្លួនពួកគេទាំង១០នាក់ រួមទាំងគោយន្តកែច្នៃចំនួន៣គ្រឿង រួចហើយរាយការណ៍ជូនថ្នាក់លើ។ ប្រភពព័ត៌មានពីស្រុកអូរយ៉ាដា បានបន្តថា ក្រោយពេលរាយការណ៍ជូនថ្នាក់លើរួចហើយ លោកអភិបាលខេត្តបានបញ្ជាឱ្យនាំខ្លួនជនជាតិវៀតណាមទាំង១០នាក់នោះទៅប្រគល់ឱ្យអាជ្ញាធរវៀតណាមវិញ ដោយចាប់រក្សាទុកតែគោយន្តកែច្នៃទាំង៣គ្រឿង ហើយយកមកប្រគល់ឱ្យរដ្ឋបាលព្រៃឈើបកែវ ដើម្បីចាត់ការតាមច្បាប់ព្រៃឈើរបស់ប្រទេសកម្ពុជា។ ប្រភពព័ត៌មានផ្សេងទៀត បានឲ្យដឹងថា តាមពិតទៅជនជាតិវៀតណាមទាំង១០នាក់ដែលជិះគោយន្តកែច្នៃ៣គ្រឿង ឆ្លងដែនចូលមកក្នុងទឹកដី នៃប្រទេសកម្ពុជានេះ គឺពួកគេមានគោលបំណងចូលមកលួចកាប់ឈើ នៅក្នុងទឹកដីតំបន់ភ្នំអូរយក្សគ្រាក់ និងអូរយក្សគ្រឹម ស្ថិតក្នុងភូមិចង ឃុំញ៉ាង ស្រុកអណ្តូងមាស ជាប់នឹងព្រំប្រទល់ស្រុកតាវែង ខេត្តរតនគិរី។ បច្ចុប្បន្ននៅក្នុងស្រុកទាំង២នេះមានក្រុមឈ្មួញមួយក្រុមកំពុងរត់ការ ដើម្បីសម្រុកធ្វើសកម្មភាព នាអំឡុងពេលបុណ្យចូលឆ្នាំខ្មែរខាងមុខនេះ ប៉ុន្តែគោលបំណង នៃការនាំឈើឆ្លងកាត់ស្រុកអូរយាដាវបានទទួលបរាជ័យ ដោយសារកម្លាំងសមត្ថកិច្ចដឹងទាន់ក៏បង្ក្រាបតែម្តង៕
|
2018-04-04T09:32:03+07:00
|
kbnnews.com
|
https://kbn.news/archives/91274
|
1d2cadd4-969d-42ec-bb1d-c2ca506689c8
|
ក្រសួងសុខាភិបាល បង្កើនប្រសិទ្ធភាពនៃការពិនិត្យ និងព្យាបាលអ្នកជំងឺផ្លូវចិត្ត និងអ្នកញៀនគ្រឿងញៀន ដល់ប្រជាពលរដ្ឋនៅជាប់ព្រំដែនកម្ពុជា-ថៃ និងឡាវ
|
ក្រោមការណែនាំយកចិត្តទុកដាក់ខ្ពស់ របស់លោកសាស្រ្តាចារ្យ ម៉ម ប៊ុនហេង រដ្ឋមន្រ្តីក្រសួងសុខាភិបាល និងលោកសាស្រ្តាចារ្យ អេង ហួត រដ្ឋលេខាធិការក្រសួងសុខាភិបាល នាយកដ្ឋានសុខភាពផ្លូវចិត្ត និងការបំពានគ្រឿងញៀននៃក្រសួងសុខាភិបាល បានសហការជាមួយមន្ទីរសុខាភិបាលខេត្តព្រះវិហារ រៀបចំវគ្គបណ្តុះបណ្តាលថ្មីជាបន្ទាន់ ដើម្បីឆ្លើយតបទៅនឹងតម្រូវការចាំបាច់ ក្នុងការបើកដំណើរការសេវាពិនិត្យ និងព្យាបាល អ្នកញៀនគ្រឿងញៀនដោយផ្អែកលើសហគមន៌ នៅតាមមណ្ឌលសុខភាព ដោយនៅក្នុងនោះក៏មានការចុះពិនិត្យការងារផ្តល់សេវាសុខភាព នៅភូមិកំពង់ស្រឡៅ១ ភូមិអានសេះ និងភូមិឈើទាលគង ដែលជាភូមិ ត្រូវបានកំណត់ ក្នុងផែនការប្រយុទ្ធប្រឆាំងគ្រឿងញៀន ដើម្បីប្រែក្លាយភូមិទាំងនេះជាភូមិគំរូគ្មានគ្រឿងញៀន សម្រាប់ពង្រីកបន្តទៅបង្កើតភូមិសនៅភូមិដទៃទៀតដែលស្ថិតនៅជាប់ព្រំដែនកម្ពុជា-ថៃ និងឡាវ។ នៅថ្ងៃចន្ទ ២រោច ខែចេត្រ ឆ្នាំរកា នព្វស័ក ព.ស.២៥៦១ ត្រូវនឹងថ្ងៃទី២ ខែមេសា ឆ្នាំ២០១៨ លោកស្រីវេជ្ជបណ្ឌិត ឱ វណ្ណឌីន អគ្គនាយកបច្ចេកទេសសុខាភិបាល បានអញ្ជើញចូលរួមជាគណៈអធិបតី ក្នុងពិធីបើកសិក្ខាសាលាបណ្តុះបណ្តាលស្តីពីសុខភាពផ្លូវចិត្ត និងការផ្តល់សេវាពិនិត្យព្យាបាលអ្នកញៀនគ្រឿងញៀន សម្រាប់គ្រូពេទ្យនិងគិលានុបដ្ឋាក «ម៉ូឌុល៤» អញ្ជើញមកពីមណ្ឌលសុខភាពនានា និងមន្ទីរពេទ្យបង្អែកនៃខេត្តព្រះវិហារ។ សិក្ខាសាលានេះប្រព្រឹត្តទៅចំនួន៤ថ្ងៃ ចាប់ពីថ្ងៃទី២ ដល់ថ្ងៃទី៥ ខែមេសា ឆ្នាំ២០១៨ នៅភោជនីយដ្ឋានត្បែងមានជ័យ ខេត្តព្រះវិហារ ដោយមានការឧបត្ថម្ភពីថវិកាជាតិ។ សមាសភាពសិក្ខាកាមចូលរួមវគ្គ ជាវេជ្ជបណ្ឌិត គ្រូពេទ្យព្យាបាល និងគិលានុបដ្ឋាក-យិកា មកពីមន្ទីរពេទ្យបង្អែកខេត្ត ១៦ មករា មន្ទីរពេទ្យបង្អែកជាំក្សាន្ត មណ្ឌលសុខភាពឆែប មណ្ឌលសុខភាពចំរើន មណ្ឌលសុខភាពស្អាង មណ្ឌលសុខភាពកំពង់ស្រឡៅ មណ្ឌលសុខភាពស្រអែម មណ្ឌលសុខភាពកោះកេរ្តិ៍ មណ្ឌលសុខភាពរៀង មណ្ឌលសុខភាពគូលែន និងមណ្ឌលសុខភាពត្បែង ។ ក្នុងឱកាសប្រកាសបើកវគ្គសិក្ខាសាលានេះ លោកស្រីវេជ្ជបណ្ឌិត ឱ វណ្ណឌីន បានលើកឡើងថា ជាជម្រើសដ៏សមស្របមួយសម្រាប់បរិបទនៃប្រទេសកម្ពុជា សម្រាប់អ្នកញៀនគ្រឿងញៀនមកទទួលសេវា ដោយស្ម័គ្រចិត្ត ហើយក៏ជាយន្តការព្យាបាលមួយមានលក្ខណៈគ្រប់ជ្រុងជ្រោយ មានភាពតភ្ជាប់គ្នារវាងមន្ទីរពេទ្យបង្អែក មណ្ឌលសុខភាព និងសហគមន៍មូលដ្ឋាន ដែលជាសេវាស្ថិតនៅកៀកនឹងប្រជាពលរដ្ឋ និងត្រូវមានការចូលរួមពីប្រជាពលរដ្ឋ ជម្រុញការប្រើប្រាស់សេវាទាំងនេះផងដែរ។ ដើម្បីបង្កើនប្រសិទ្ធភាពនៃការពិនិត្យ និងព្យាបាលអ្នកជំងឺផ្លូវចិត្ត និងអ្នកញៀនគ្រឿងញៀន ស្របនឹងយុទ្ធនាការប្រយុទ្ធប្រឆាំងគ្រឿងញៀនខុសច្បាប់លើកទី៣ និងចូលរួមអនុវត្តន៍ផែនការឃុំ «ស» គ្មានគ្រឿងញៀនរបស់រាជរដ្ឋាភិបាល បន្ទាប់ពីចប់កម្មវិធីបើកវគ្គសិក្ខាសាលាខាងលើ លោកស្រីអគ្គនាយកបច្ចេកទេសសុខាភិបាល អមដំណើរដោយលោកវេជ្ជបណ្ឌិត គង់ ឡូ ប្រធានមន្ទីរសុខាភិបាលខេត្តព្រះវិហារ បានដឹកនាំក្រុមការងារចុះសួរសុខទុក្ខបុគ្គលិកសុខាភិបាល ដែលកំពុងផ្តល់សេវាពិនិត្យព្យាបាលនៅតាមតំបន់ព្រៃដាច់ស្រយាល ដូចជាមន្ទីរពេទ្យបង្អែកជាំក្សាន្ត មណ្ឌលសុខភាពកំពង់ស្រឡៅ មណ្ឌលសុខភាពស្រអែម មណ្ឌលសុខភាពតេជោបុស្សស្បូវ មណ្ឌលសុខភាពតេជោមរកត (មុំ ៣ ព្រំដែនកម្ពុជា ថៃ ឡាវ ) ព្រមទាំងបានចុះពិនិត្យមើលទីតាំង ដែលត្រូវបង្កើតមណ្ឌលសុខភាពថ្មីឈ្មោះឈើទាលគង ក្នុងស្រុកជាំក្សាន្ត និងទីតាំងដែលត្រូវសាងសង់ប៉ុស្តិ៍ចត្តាឡីស័ក នៅច្រកអានសេះព្រំដែនកម្ពុជា-ថៃ។ លោកស្រី អគ្គនាយកបច្ចេកទេសសុខាភិបាល បានថ្លែងនូវការកោតសរសើរ ដល់មន្រី្តសុខាភិបាលទាំងអស់ ដែលបានយកចិត្តទុកដាក់ ក្នុងការផ្តល់សេវាពិនិត្យព្យាបាល ដល់អ្នកជំងឺប្រកបដោយក្រមសីលធម៌ គុណធ៌ម និងមានការលះបង់ខ្ពស់បំផុត ទោះជានៅឃ្លាតឆ្ងាយពីក្រុមគ្រួសារផ្ទាល់ខ្លួនក៏ដោយ ដើម្បីបានបម្រើសេវាជូនដល់ប្រជាជន នៅតាមតំបន់ព្រៃដាច់ស្រយាលទាំងនេះ។ ពិសេស លោកស្រី សូមសំដែងនូវការកោតសរសើរ និងគោរពបំផុត ចំពោះវីរ:ភាពលះបង់ និងទឹកចិត្តអង់អាចតស៊ូរស់នៅទោះជាមានការខ្វះខាតលំបាកយ៉ាងណាក៏ដោយ នៃបុគ្គលិកមណ្ឌលសុខភាពតេជោបុស្សស្បូវ និងមណ្ឌលសុខភាពតេជោមរកត ដែលមានទីតាំងស្ថិតនៅលើជួរភ្នំដងរ៉ែក ទិសខាងជើងជាប់ព្រំដែនឡាវ និងថៃ ដែលទីតាំងមណ្ឌលសុខភាពទាំងនេះ មានការលំបាកទាំងក្នុងការរស់នៅ និងការធ្វើដំណើរ និងការភ្ជាប់ទំនាក់ទំនងប្រព័ន្ធទូរគមនាគមន៍ តែក្រុមបុគ្គលិកពេទ្យជាពិសេសនារីៗ នៅតែមានឆន្ទះប្តូរផ្តាច់ផ្តល់សេវាពិនិត្យ ព្យាបាល ជំងឺជូនដល់ប្រជាពលរដ្ឋនៅទីនោះ គ្រប់កាលៈទេសៈ និងមានសេវា២៤ម៉ោងលើ២៤ម៉ោងផងដែរ។ ដោយទឹកចិត្តគោរពនូវទង្វើដ៏ល្អប្រពៃ របស់ក្រុមបុគ្គលិកសុខាភិបាលទាំងនេះ និងដោយក្តីអាណិតស្រឡាញ់នូវគំរូវីរ:ភាព ព្រមទាំងជួយសម្រាលទុក្ខលំបាកខ្លះៗ និងជាការលើកទឹកចិត្តផងដែរនោះ លោកស្រីអគ្គនាយកបច្ចេកទេសសុខាភិបាល បាននាំយកម្ហូបអាហារ និងទឹកសុទ្ធសម្រាប់បរិភោគ ព្រមទាំងបានឧបត្ថម្ភថវិកា ដោយប្រើប្រាស់ថវិកាផ្ទាល់ខ្លួន សរុបចំនួន ៥០០ដុល្លារ (ដោយបានជូនផ្ទាល់ដៃនូវទឹកប្រាក់ ចំនួន ១០០ ដុល្លាសហរដ្ឋអាមេរិក ក្នុងមួយមណ្ឌលសុខភាពសម្រាប់មណ្ឌលសុខភាពតេជោបុស្សស្បូវ និងមណ្ឌលសុខភាពតេជោមរកត និងជូនថវិកាចំនួន ២០ម៉ឺនរៀលដល់ក្រុមគ្រូពេទ្យ នៃមណ្ឌលសុខភាពស្រអែម និងជូនអ្នកជំងឺក្រីក្រនិងកុមារ ដែលកំពុងសម្រាកព្យាបាល នៅក្នុងមន្ទីរពេទ្យ និងមណ្ឌលសុខភាព ដែលលោកស្រី បានចុះពិនិត្យផ្ទាល់មួយចំនួនផងដែរ ។ សូមជម្រាបថា នៅថ្ងៃទី១ ខែមេសា ឆ្នាំ២០១៨ លោកស្រី វេជ្ជបណ្ឌិត ឱ វណ្ណឌីន បានអញ្ជើញចុះពិនិត្យសេវាព្យាបាល នៅមណ្ឌលសុខភាព កំពង់ស្រឡៅ ស្ថិតក្នុងភូមិកំពង់ស្រឡៅ១ ឃុំកំពង់ស្រឡៅ ស្រុកឆែប ដែលមានចំងាយ ១៤៥គីឡូម៉ែត្រ ពីទីរួមខេត្តព្រះវិហារ មានព្រំដែនទឹកប្រមាណ ៥០គីឡូម៉ែត្រ ជាប់ជាមួយភូមិកោះស្មៅ ខេត្តចំប៉ាសាក់ ប្រទេសឡាវ ។ អ្វីដែលគួរឲ្យមោទនភាពនោះ គឺមណ្ឌលសុខភាពនេះ មានប្រជាជនឡាវជាច្រើននាក់ បានឆ្លងទូកពីប្រទេសឡាវមកទទួលសេវាពិនិត្យ និងព្យាបាលជំងឺ ជារៀងរាល់ខែប្រមាណជា៦០នាក់។ នេះសរបញ្ជាក់ឲ្យឃើញថា សេវាសុខាភិបាលកម្ពុជា ត្រូវបានទទួលស្គាល់គុណភាពដោយប្រទេសជិតខាង ហើយដោយសង្កេតឃើញថាមន្រ្តីមណ្ឌលសុខភាព មានសាមគ្គីល្អ ខិតខំប្រឹងប្រែងបំពេញការងារផ្តល់សេវាបានល្អ និងជួបការលំបាកក្នុងការបញ្ជូនអ្នកជំងឺដែលមានសភាពធ្ងន់ធ្ងរនោះ និងដើម្បីជាការចូលរួមចំណែកដោះស្រាយសំរាលបញ្ហាលំបាកនេះខ្លះៗ លោកស្រី បានជូនប្រេងម៉ាស៊ូត ដែលជាថវិកាផ្ទាល់ខ្លួនចំនួន ១០០លីត្រ សម្រាប់ចាក់រថយន្តគិលានសង្គ្រោះ ដឹកបញ្ជូនអ្នកជំងឺពីមណ្ឌលសុខភាពនេះ ទៅកាន់មន្ទីរពេទ្យបង្អែកខេត្តព្រះវិហារផងដែរ។ ទោះជាយ៉ាងនេះក្តី លោកស្រី អគ្គនាយកបច្ចេកទេសសុខាភិបាល បានជំរុញឱ្យបុគ្គលិកសុខាភិបាលទាំងអស់ត្រូវពង្រឹង និងបន្តការយកចិត្តទុកដាក់ផ្តល់សេវាជូនប្រជាពលរដ្ឋ ឱ្យបានកាន់តែល្អប្រសើរ ព្រមទាំងធានាបាននូវប្រសិទ្ធភាពការងារ និងពង្រឹងការគ្រប់គ្រងឱសថ ឱ្យមានគ្រប់គ្រាន់ស្របតាមតម្រូវការប្រើប្រាស់ ជាក់ស្តែង ។ គួរបញ្ជាក់ថា សម្រាប់សេវាសុខភាព នៅខេត្តព្រះវិហារ ក៏ត្រូវបានប្រជាជនឡាវ មកប្រើប្រាស់ និងសេវាពិនិត្យព្យាបាលអ្នកញៀនគ្រឿងញៀននេះផងដែរ ៕
|
2018-04-04T00:47:00+07:00
|
freshnewsasia.com
|
https://m.freshnewsasia.com/index.php/en/localnews/83118-2018-04-03-10-47-01.html
|
08b58fa8-29c4-45c8-a2ec-0f14b3b7fc0e
|
អាណិតណាស់!!! ក្មេងស្រីម្នាក់ មានជំងឺនិងសតិមិនប្រក្រតី ឪពុកធ្វើបាបពេក ដាច់ចិត្តរត់ចេញពីស្រុក រសាត់អណ្តែតគ្មានទីដៅ…
|
នារីវ័យក្មេង១៨ឆ្នាំម្នាក់បានរងនូវការធ្វើទុកបុកម្នេញ និងវាយធ្វើបាបពីសំណាក់ឪពុកម្តាយចុង រហូតធ្វើឲ្យនាងស៊ូទ្រាំលែងបាន ក៏រត់គេចចេញពីផ្ទះនៅឯងខេត្តព្រះសីហនុ មកដល់ភ្នំពេញ ស្នើសុំឲ្យគេឯងជួយនាំនាងទៅមន្ទីរពេទ្យ ទើបអ្នកម៉ូតូឌុបដឹកនាងទៅកាន់សាលាសង្កាត់ចោមចៅ៣ ខណ្ឌពោធិ៍សែនជ័យ កាលពីល្ងាចថ្ងៃទី០២ ខែមេសា ឆ្នាំ២០១៨ ដើម្បីប្រគល់ឲ្យអាជ្ញាធរជួយអន្តរាគមន៍។ បើតាមសម្ដីរបស់នារីវ័យក្មេងខាងលើ បានឲ្យដឹងថា នាងមានឈ្មោះ រ័ត្ន ស៊ុនសុម៉ាលី អាយុ១៨ឆ្នាំ មុខរបរជាសិស្សថ្នាក់ទី៩ មានលំនៅក្នុងភូមិរាម ឃុំស្មាច់ដែង ស្រុកព្រៃនប់ ខេត្តព្រះសីហនុ។ នាងមានឪពុក ឈ្មោះ រ័ត្ន សោម និងម្តាយ ឈ្មោះ ផូ ធីផាវ ហើយនាងមានបងប្អូន៣នាក់ គឺស្រី២ និងប្រុសម្នាក់។ ប៉ុន្តែឪពុកម្ដាយរបស់នាងបានលែងលះគ្នា អស់រយៈពេល១០ខែមកហើយ រីឯម្តាយរបស់នាងក៏ចាកចេញទៅបាត់ មិនដឹងថា គាត់ទៅដល់ទីណាទេ ដោយទុកឲ្យកូនទាំង៣នាក់ រស់នៅជាមួយឪពុក។ លុះក្រោយមកឪពុករបស់នាងក៏មានប្រពន្ធក្រោយម្នាក់ទៀត រស់នៅភូមិ-ឃុំខាងលើ។ ដោយឡែករូបនាងក៏ត្រូវរថយន្តបើក បណ្ដាលឲ្យរងរបួសធ្ងន់ ហើយប៉ះពាល់ដល់ក្បាលរបស់នាង។ នារីវ័យក្មេងខាងលើ បានបន្តថា បន្ទាប់ពីជួបនឹងគ្រោះថ្នាក់ចរាចរណ៍រថយន្តបើកបុកនោះមក ធ្វើឲ្យនាងជួបនូវបញ្ហាសុខភាព មិនប្រក្រតី ហើយរស់នៅរួមជាមួយឪពុក និងម្តាយក្រោយ ពុំសូវខ្វាយខ្វល់ជាមួយកូនប៉ុន្មានទេ ដោយគាត់គិតតែពីសប្បាយ ផឹកស៊ី ហើយទុកឲ្យកូនៗរស់នៅយ៉ាងកណ្ដោចកណ្ដែង និងមានជីវភាពត្រដាបត្រដួស។ សព្វថ្ងៃនាងមានបញ្ហាប្រឈមជាច្រើន ណាមួយបញ្ហាសុខភាពផ្លូវចិត្តដោយសារម្ដាយចុងធ្វើទុក្ខ ទើបធ្វើឲ្យគ្រួសាររបស់នាងជួបតែបញ្ហាអពមង្គល រហូតធ្វើឲ្យនាងទ្រាំលែងបាន ក៏សម្រេចចិត្តឡើងជិះរថយន្តឈ្នួល ចេញពីផ្ទះ កាលពីម៉ោង១២ថ្ងៃត្រង់ ថ្ងៃទី២ ខែមេសានេះ។ លុះពេលនាងមកដល់ចំណតរង្វង់មូលចោមចៅ មានលុយតែ៥ពាន់រៀល ហើយម្ចាស់រថយន្តឈ្នួលក៏មិនយកលុយទៀត ប៉ុុន្តែនាងមិនដឹងទៅណា ទើបអ្នករត់ម៉ូតូឌុបអាណិត ជួយជូនមកសាលាសង្កាត់ចោមចៅទី៣នាល្ងាចថ្ងៃដដែលនោះ។ មន្ត្រីសាលាសង្កាត់ បានឲ្យដឹងថា ដោយសារនារីរងគ្រោះជាស្រ្ដី ទើបអាជ្ញាធរមិនហ៊ានបណ្តែតបណ្តោយឲ្យដើរដោយសេរីទី ពីព្រោះខ្លាចមានបញ្ហាកើតឡើងដល់រូបនាង ទើបអាជ្ញាធរទាក់ទងទៅមន្ត្រីមន្ទីរសង្គមកិច្ចរាជធានីភ្នំពេញ ឲ្យមកទទួលនាងនាំទៅស្នាក់នៅជាបណ្តោះអាសន្ន៕
|
2018-04-03T09:36:25+07:00
|
kbnnews.com
|
https://kbn.news/archives/91133
|
27f50719-1e04-4550-8162-be309bc4a7d3
|
ស្រីស្អាតថៃម្នាក់ជួញដូរថ្នាំញៀនជិត២គីឡូឆ្លងដែន មកជាប់ខ្នោះសមត្ថកិច្ចខ្មែរ
|
ខេត្តសៀមរាប៖ នារីវ័យក្មេងជាជនជាតិថៃម្នាក់ បាននាំថ្នាំញៀនជិត២គីឡូក្រាម ឆ្លងដែនចូលមកក្នុងប្រទេសកម្ពុជា ក៏អស់លក្ខណ៍ត្រូវសមត្ថកិច្ចឃាត់ខ្លួន និងរឹបអូសវត្ថុតាងបាន កាលពីវេលាម៉ោង១០ និង៤៥នាទីព្រឹក ថ្ងៃទី២៩ ខែមីនា ឆ្នាំ២០១៨ នៅក្នុងអាកាសយានដ្ឋានអន្តរជាតិសៀមរាប ក្រុងសៀមរាប។ លោកឧត្តមសេនីយ៍ អ៊ុំ អមរា បានប្រាប់អ្នកសារព័ត៌មានក្នុងស្រុក កាលពីព្រឹកថ្ងៃទី៣០ ខែមីនា នេះថា ការបង្ក្រាបករណីជួញដូរគ្រឿងញៀនឆ្លងដែននេះ បានធ្វើឡើង ក្រោយបទបញ្ជាផ្ទាល់ពីឧត្តមសេនីយ៍ឯក ម៉ក់ ជីតូ អគ្គស្នងការរងនគរបាលជាតិ លោក ឃឹម ប៊ុនសុង អភិបាលខេត្តសៀមរាប លោកឧត្តមសេនីយ៍ត្រី ទិត្យ ណារ៉ុង ស្នងការនគរបាលខេត្តសៀមរាប និងមានការចូលរួមសហការជាមួយកម្លាំងការិយាល័យនគរបាលប្រឆាំងគ្រឿងញៀន នៃស្នងការដ្ឋាននគរបាលខេត្តសៀមរាប នគរបាលច្រកទ្វារអន្តរជាតិខេត្តសៀមរាប និងគយរដ្ឋាករ ច្រកទ្វារអន្តរជាតិខេត្តសៀមរាប មន្ទីរប្រឆាំងគ្រឿងញៀន ក្រោយមការសម្របសម្រួលពីលោកព្រះរាជអាជ្ញារងអមសាលាដំបូងខេត្តសៀមរាប។ លោកឧត្តមសេនីយ៍ បានបន្តថា ជាលទ្ធផល នៃប្រតិបត្តិការនេះ សមត្ថកិច្ចចម្រុះបានឃាត់ខ្លួនជនសង័្សយម្នាក់ ឈ្មោះ NOYSIM ភេទស្រី អាយុ២៣ឆ្នាំ ជនជាតិថៃ រស់នៅក្នុងប្រទេសថៃ។ ក្រៅពីឃាត់ខ្លួនជនសង័្សយម្នាក់នេះ សមត្ថកិច្ចក៏ដកហូតបានថ្នាំញៀន មានទម្ងន់១៦៩២ក្រាម។ ក្រោយពេលឃាត់ខ្លួនរួច មន្ត្រីជំនាញកំពុងរៀបចំកសាងសំណុំរឿង បញ្ជូនជនសង័្សយទៅកាន់តុលាការ ដើម្បីផ្តន្ទាទោសតាមច្បាប់៕
|
2018-03-30T16:59:36+07:00
|
kbnnews.com
|
https://kbn.news/archives/90805
|
7d1a3c85-d51a-4fe2-b2ba-c0b7c834d28f
|
ទេសរដ្ឋមន្រ្តី អៀង មូលី៖ «កម្ពុជា និងមូលនិធិសកល បានសម្រេចនូវគោលដៅរួមគ្នា យ៉ាងធំធេង ក្នុងការប្រយុទ្ធនឹងជំងឺអេដស៍»
|
លោកទេសរដ្ឋមន្រ្តី ប្រធានអាជ្ញាធរជាតិ ប្រយុទ្ធនឹងជំងឺអេដស៍ បានថ្លែងថា កម្ពុជា និងមូលនិធិសកលបានសម្រេចនូវគោលដៅ រួមគ្នាយ៉ាងធំធេង ក្នុងរយៈពេលជាងមួយ ទសវត្សរ៍កន្លងមកនេះ និងកំពុងបន្តដំណើរនៅក្នុងផ្លូវដ៏ត្រឹមត្រូវ។ តាមរយៈភាពជាដៃគូ ការរាប់បញ្ចូលគ្នា កិច្ចសហការ ប្រទេសយើងកំពុងខិតទៅជិត ដល់ការសម្រេចបានតាមគោលបំណង ក្នុងការប្រយុទ្ធនឹងជំងឺគ្រុនចាញ់ អេដស៍ និងរបេងហើយ។ ការថ្លែងបែបនេះ របស់លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានអញ្ជើញជាអធិបតីក្នុងពិធីបើក សិក្ខាសាលាប្រចាំឆ្នាំ ស្តីពីការវាយតម្លៃការ រំពឹងទុកប្រចាំប្រទេស នៃមូលនិធិសកល នៅសណ្ឋាគាររ៉ាហ្វល់ ឡឺ រ៉ូយ៉ាល់ នៅព្រឹកថ្ងៃទី២៩ ខែមីនា ឆ្នាំ២០១៨ ដោយមានការចូលរួមពី លោក លោកស្រី សមាជិក សមាជិកា គណៈកម្មការប្រតិបត្តិ និងគណៈកម្មាធិការសម្របសម្រួលមូលនិធិសកល ព្រមទាំងតំណាងស្ថាប័ន ដៃគូអភិវឌ្ឍ សង្គមស៊ីវិល ក្រុមប្រជាជនងាយរងគ្រោះ ទីប្រឹក្សាបច្ចេកទេស និងអ្នកជំនាញ ដែលធ្វើការងារពាក់ព័ន្ធនឹងជំងឺអេដស៍ របេង និងគ្រុនចាញ់ ជាច្រើននាក់។ លោកទេសរដ្ឋមន្រ្តី បានបន្តឲ្យដឹងទៀតថា កាលពីឆ្នាំមុន ក្រុមពិនិត្យវាយតម្លៃបច្ចេកទេស បានស្នើសុំឲ្យសរសេរការវាយតម្លៃអំពី ការរំពឹងទុកប្រចាំប្រទេស ដោយផ្តល់នូវអនុសាសន៍ ទាំងស្រុងមួយក្នុងការអនុវត្ត និងផលប៉ះពាល់នៃយុទ្ធសាស្រ្តមូលនិធិសកលឆ្នាំ២០១៧-២០២២ «ការវិនិយោគ ដើម្បីបញ្ចប់ការរីករាលដាលមេរោគ»។ ការវាយតម្លៃការរំពឹងទុកប្រចាំប្រទេស គឺជាទម្រង់នៃការវាយតម្លៃ ដែលមានលក្ខណៈឆ្នៃប្រឌិតមួយ ដែលបានកើតឡើង ក្នុងពេលដំណាលគ្នានៃជុំហិរញ្ញប្បទានមូលនិធិសកលបច្ចុប្បន្ន ពីឆ្នាំ២០១៨-២០២០។ កិច្ចការនេះជួយឲ្យពួកគេអង្កេត និងផ្តល់យោបល់ត្រឡប់ទាន់ពេល ទៅតាមគំរូការងារមូលនិធិសកល។ លោកបន្តថា ការវាយតម្លៃការរំពឹងទុក ប្រចាំប្រទេសបាន និងកំពុងប្រតិបត្តិការនៅកម្ពុជា អស់រយៈពេលជិតមួយឆ្នាំហើយ នៅក្នុងបរិយាកាសមួយដែលកំពុងតែប្រែប្រួល និងវិវឌ្ឍ។ ក្នុងឋានៈជាស្ថាប័នទទួលជំនួយផ្ទាល់ ក្រសួងសេដ្ឋកិច្ច និងហិរញ្ញវត្ថុ កំពុងដើរតួនាទីថ្មី និងការទទួលខុសត្រូវថ្មី រួមជាមួយនឹងក្រសួងសុខាភិបាល។ នៅទីបញ្ចប់លោកទេសរដ្ឋមន្រ្តី បានថ្លែងអំណរគុណចំពោះមូលនិធិសកល ដែលបានជួយគាំទ្រវិស័យសុខាភិបាល និងប្រសិទ្ធពរឲ្យអង្គសិក្ខាសាលា ទទួលបានជោគជ័យជាផ្លែផ្កា ក្នុងការពិភាក្សាពេញមួយថ្ងៃ ដើម្បីអាចរៀបចំ និងកំណត់អាទិភាព នៃការវាយតម្លៃការរំពឹងទុកប្រចាំប្រទេស ធានាបាននូវចីរភាព ក្នុងដំណាក់កាលអន្តរកាល និងសហហិរញ្ញវត្ថុនេះ និងជូនពរសមាជិកសមាជិកា កិច្ចប្រជុំ នូវពុទ្ធពរទាំង៤ប្រការ គឺ អាយុ វណ្ណៈ សុខៈ ពលៈ កុំបីឃ្លៀងឃ្លាតឡើយ៕
|
2018-03-29T19:33:00+07:00
|
freshnewsasia.com
|
https://m.freshnewsasia.com/index.php/en/localnews/82624-2018-03-29-05-33-56.html
|
a9968c36-bd85-43a7-8083-e7e13659d36e
|
ក្នុងសប្ដាហ៍ទី៣ ខែមីនានេះ អ្នកជំងឺជាង១ម៉ឺននាក់ មកទទួលសេវាពិនិត្យព្យាបាល នៅមន្ទីរពេទ្យរដ្ឋចំនួន២ ក្នុងរាជធានីភ្នំពេញ
|
តាមរបាយការណ៍របស់មន្ទីរពេទ្យ មិត្ដភាពខ្មែរ-សូវៀត និងមន្ទីរពេទ្យព្រះកុសុមៈ ដែលបណ្ដាញព័ត៌មាន Fresh News ទទួលបាន នៅថ្ងៃទី២៩ ខែមីនា ឆ្នាំ២០១៨នេះ បានឲ្យដឹងថា ក្នុងរយៈពេលមួយសប្ដាហ៍ អ្នកជំងឺ ១១,២២៨នាក់ ដែលបានមកពិនិត្យ និងព្យាបាល ដោយឥតគិតថ្លៃ និងគិតថ្លៃ ។
|
2018-03-29T16:45:00+07:00
|
freshnewsasia.com
|
https://m.freshnewsasia.com/index.php/en/localnews/82602-2018-03-29-02-45-00.html
|
b2476395-2e59-4f48-94e2-3267ab57e327
|
គ្រូពេទ្យស្ម័គ្រចិត្តយុវជនសម្ដេចតេជោ ចុះពិនិត្យព្យាបាលជំងឺជូនពលរដ្ឋ និងកម្មករ កម្មការិនី ជាង១៣០០នាក់ នៅខណ្ឌដង្កោ
|
សមាគមគ្រូពេទ្យស្ម័គ្រចិត្តយុវជនសម្តេចតេជោ បានដឹកនាំក្រុមគ្រូពេទ្យស្ម័គ្រចិត្តមកពិនិត្យ និងព្យាបាលជំងឺជូនដល់ប្រជាពលរដ្ឋ កម្មករ កម្មការិនី ក្នុងមូលដ្ឋានខណ្ឌដង្កោ ដោយពិនិ្យ និងព្យាបាលជំងឺទូទៅ រោគស្ត្រី និងកុមារ ពិនិត្យផ្ទៃពោះ ជំងឺមាត់ធ្មេញ វះកាត់តូច ផ្តល់ថ្នាំជូនដោយឥតគិតថ្លៃ និងអប់រំផ្នែកសុខភាព សរុបចំនួន១,៣៤២នាក់ ដែលរៀបចំនៅក្នុងបរិវេណវត្តសំបួរមាស ក្នុងភូមិម័ល សង្កាត់ដង្កោ។ ពិធីនេះ មានការចូលរួមពី លោក នុត ពុធដារ៉ា ជំនួយការសម្តេចតេជោ ហ៊ុន សែន នាយករដ្ឋមន្រ្ដីនៃកម្ពុជា និងជាអភិបាលខណ្ឌដង្កោ តំណាងលោក ឃួង ស្រេង អភិបាលរាជធានីភ្នំពេញ និងលោក សោម អូន ប្រធានសភាសម្ព័ន្ធសហជីពជាតិកម្ពុជា និង លោក ស៊ឹម ស៊ូយ៉េង តំណាងក្រុមគ្រូពេទ្យស្ម័គ្រចិត្ត យុវជនសម្តេចតេជោ។ លោក នុត ពុធដារ៉ា បានផ្តាំផ្ញើការសាកសួរសុខទុក្ខពីសំណាក់សម្តេចតេជោ និងសម្តេចកិត្តិព្រឹទ្ធបណ្ឌិត, លោកអភិបាលរាជធានីភ្នំពេញ និងថ្នាក់ដឹកនាំគ្រប់លំដាប់ថ្នាក់ ព្រមទាំងបានលើកឡើង ពីការយកចិត្តទុកដាក់របស់សម្តេចតេជោ និងសម្តេចកិត្តិព្រឹទ្ធបណ្ឌិត ចំពោះការរស់នៅរបស់បងប្អូនប្រជាពលរដ្ឋទាំងអស់ក្នុងមូលដ្ឋាន។ ទន្ទឹមនឹងការអភិវឌ្ឍប្រទេសជាតិឲ្យរីកចម្រើនលើគ្រប់វិស័យក្រោមដំបូលសន្តិភាព សម្តេចតេជោ នាយករដ្ឋមន្ដ្រី ក៏គិតគូអំពីបញ្ហាសុខភាពរបស់ប្រជាពលរដ្ឋ តាមរយៈក្រុមគ្រូពេទ្យស្ម័គ្រចិត្តយុវជនសម្តេចតេជោ ដែលជាក្រុមគ្រូពេទ្យជំនាញ បានមកពិនិត្យ និងព្យាបាលជំងឺដោយឥតគិតថ្លៃជូនប្រជាពលរដ្ឋ កម្មករ កម្មការិនី ដើម្បីជួយសម្រួលការលំបាកក្នុងការធ្វើដំណើរទៅមន្ទីរពេទ្យ និងការចំណាយលើថ្លៃព្យាបាលផងដែរ។ លោកអភិបាល ក៏បានផ្តាំផ្ញើដល់បងប្អូនប្រជាពលរដ្ឋទាំងអស់ សូមធ្វើតាមការណែនាំរបស់ក្រុមគ្រូពេទ្យជំនាញ របស់សមាគមគ្រូពេទ្យសម្តេចតេជោ ដើម្បីទទួលបានសុខភាពល្អ និងសូមសូមថែទាំសុខភាពឲ្យបានល្អ ដើម្បីបន្តមើលការអភិវឌ្ឍន៍រីកចម្រើនឥតឈប់ឈរ របស់ប្រទេសជាតិយើង ក្រោមការដឹកនាំរបស់សម្តេចតេជោ ហ៊ុន សែន ជានាយករដ្ឋមន្ត្រី៕
|
2018-03-25T22:03:00+07:00
|
freshnewsasia.com
|
https://m.freshnewsasia.com/index.php/en/localnews/82295-2018-03-25-08-03-26.html
|
f13ac125-e34f-46be-aeaf-0416feaaf9c4
|
រដ្ឋបាលខេត្ដតាកែវ បើកយុទ្ធនាការ ចាក់ថ្នាំការពារជំងឺឆ្លងរាតត្បាតសត្វគោក្របី ដោយឥតគិតថ្លៃ នៅឃុំព្រៃផ្ដៅ ស្រុកព្រៃកប្បាស
|
នាព្រឹកថ្ងៃទី២៥ ខែមីនា ឆ្នាំ២០១៨នេះ ក្រុមការងារថ្នាក់កណ្ដាល ចុះជួយឃុំព្រៃផ្ដៅ សហការជាមួយបសុពេទ្យនៃខេត្ត និងស្រុកព្រៃកប្បាស ខេត្តតាកែវ បានបើកយុទ្ធនាការ «ចាក់ថ្នាំការពារជំងឺឆ្លងរាតត្បាតសត្វគោក្របី» ដើម្បីការពារជម្ងឺអ៊ុចក្តាម និងជម្ងឺសារទឹក ដោយឥតគិតថ្លៃ នៅឃុំព្រៃផ្ដៅ ស្រុកព្រៃកប្បាស ខេត្ដតាកែវ។ យុទ្ធនាការ «ចាក់ថ្នាំការពារជំងឺឆ្លងរាតត្បាតសត្វគោក្របី» ដោយឥតគិតថ្លៃ នៅក្នុងឃុំព្រៃផ្ដៅ ស្រុកព្រៃកប្បាស ខាងលើនេះ បានរៀបចំធ្វើឡើងក្រោមអធិបតីភាព លោកបណ្ឌិត ពេជ សោភ័ន អនុប្រធានក្រុមការងារ ថ្នាក់កណ្ដាល ចុះជួយខេត្ដតាកែវ និងមានការចូលរួមពីអ្នកពាក់ព័ន្ធជាច្រើនរូបទៀតផងដែរ។ លោកបណ្ឌិត ពេជ សោភ័ន បានថ្លែងថា «ផ្នែកតាមរបាយការណ៍ដែល ទទួលបានពីក្រុមការងារ ចុះជួយឃុំព្រៃផ្ដៅ នៅក្នុងឃុំព្រៃផ្ដៅសំបូរទៅដោយសត្វគោក្របីជាច្រើនក្បាល ដែលប្រជាពលរដ្ឋប្រើប្រាស់ ដើម្បីជាកម្លាំងអូសទាញ ក្នុងការបង្កបង្កើនផលស្រូវ និងផលដំណាំផ្សេងៗ ហើយមានប្រពលរដ្ឋមួយចំនួន ចិញ្ចឹមសត្វគោកក្របីទាំងនេះ ដើម្បីទុកធ្វើពូជ សម្រាប់លក់យកកម្រៃ»។ លោកបណ្ឌិត បានបន្ដថា ដើម្បីរួមចំណែក ក្នុងការថែរក្សាសុខភាពសត្វគោក្របី នៅក្នុងភូមិ-ឃុំ របស់បងប្អូន ប្រជាពលរដ្ឋ ក្រុមការងារថ្នាក់កណ្តាល បានដឹកនាំបសុពេទ្យ មកផ្តល់ការ ចាក់ថ្នាំការពារជម្ងឺឆ្លងរាតត្បាត ដល់សត្វគោក្របី នៅក្នុងឃុំព្រៃផ្ដៅនេះ។ អនុប្រធានក្រុមការងារ ថ្នាក់កណ្ដាល ចុះជួយខេត្ដតាកែវ បានបញ្ជាក់ទៀតថា «ក្នុងថ្ងៃនេះ មានសត្វគោក្របី ដែលនឹងទទួលបាន ការចាក់ថ្នាំការពារជម្ងឺឆ្លងរាតត្បាត សរុបមានចំនួន ១,៥៣៧ ក្បាល (ញី ១,១៩០)»។ លោក ថៃ លី មន្រ្តីជំនាញ នៃបសុព្យាបាលខេត្ត បានឲ្យដឹងថា បច្ចុប្បន្នសត្វគោក្របី នៅក្នុងខេត្តតាកែវ សរុបប្រមាណជាង០៣ម៉ឺនក្បាល។ លោកបន្តថា ចំពោះការចាក់ថ្នាំការពារ ដល់សត្វ ក្នុងមួយឆ្នាំ ត្រូវចាក់ចំនួនពីរដង ដើម្បីការពារជម្ងឺអ៊ុចក្តាម និងជម្ងឺសារទឹក ដល់សត្វគោនិងក្របី។ មន្រ្តីជំនាញ នៃបសុព្យាបាលខេត្តរូបនេះ ក៏បានអំពាវនាវ ឲ្យប្រជាពលរដ្ឋទាំងអស់ ប្រញាប់យកគោក្របី ទៅចាក់ថ្នាំឲ្យទាន់ពេលវេលា ដើម្បីទប់ស្កាត់កុំឲ្យគោក្របី ងាប់ដោយសារមាន ជំងឺកំណាចទាំងនេះ។ លោក ចាន់ សាមឿន និងលោក ហ៊ត ហេង ប្រជាពលរដ្ឋរស់នៅក្នុងឃុំព្រៃផ្តៅ ស្រុកព្រៃកប្បាស ក៏ដូចជាពលរដ្ឋដទៃផ្សេងទៀត បានសម្តែងការត្រេកអ៊រ និងមានទឹកចិត្តរីករាយក្រោយ ឃើញ ក្រុមការងារ និងមន្រ្តីជំនាញចុះមកចាក់ថ្នាំសត្វគោក្របី ពិសេសដោយគិតឥតថ្លៃ ព្រោះថាកន្លងមកសត្វ ក្នុងភូមិធ្លាប់កើតមានជម្ងឺ និងងាប់ ដោយមិនបានចាក់ថ្នាំការពារឲ្យបាន ត្រឹមត្រូវ៕
|
2018-03-25T20:47:00+07:00
|
freshnewsasia.com
|
https://m.freshnewsasia.com/index.php/en/localnews/82290-2018-03-25-06-47-38.html
|
c4eea66b-6ddb-48b5-9f4d-08c533046350
|
វេជ្ជបណ្ឌិតខ្មែរ-ថៃ មន្ទីររ៉ូយ៉ាលភ្នំពេញ ចែករំលែកគន្លឹះបង្ការជំងឺមហារីកក្រពះពោះវៀន និងរង់ចាំពិនិត្យព្យាបាល ជូនពលរដ្ឋគ្រប់ពេល
|
មន្ទីររ៉ូយ៉ាលភ្នំពេញ ដែលជាមន្ទីរពេទ្យដ៏ល្បីមួយជាទីទុកចិត្តសម្រាប់ប្រជាពលរដ្ឋនៅកម្ពុជា នាថ្ងៃទី២៤ ខែមីនា ឆ្នាំ២០១៨នេះ បានប្រមូលវេជ្ជបណ្ឌិតល្បីៗ មានបទពិសោធន៍យូរឆ្នាំ ឯកទេសជំងឺមហារីកប្រព័ន្ធរំលាយអាហារនៅកម្ពុជា និងប្រទេសថៃ ចូលខ្លួនមកចែករំលែកចំណេះដឹងក្នុងការបង្ការការពារជំងឺមហារីកក្រពះ ពោះវៀនជាដើម ជូនប្រជាពលរដ្ឋ ក៏ដូចជាអ្នកជំងឺឲ្យបានយល់ដឹងពីបញ្ហាសំខាន់នេះ។ ការចែករំលែកនេះ បានធ្វើឡើងក្នុងសិក្ខាសាលាពិសេសមួយ មានការសហការរវាងមន្ទីរពេទ្យរ៉ូយ៉ាល់ភ្នំពេញ និងមន្ទីរពេទ្យបាងកក ក្រោមប្រធាន «ជំងឺប្រព័ន្ធរំលាយអាហារ ការការពារ និងការព្យាបាលជំងឺរលាយអាហារ» ក្នុងវាគ្មិនដែលចូលខ្លួន មកចែករំលែកចំណេះដឹងនេះ មានលោកវេជ្ជបណ្ឌិត ណារិនតារ៉ា ប្រធានមន្ទីរពេទ្យរ៉ូយ៉ាល់ភ្នំពេញ លោកវេជ្ជបណ្ឌិត ថាណាផង ម៉ៃប៉ាង ឯកទេសជំងឺមហារីកប្រព័ន្ធរំលាយអាហារ ប្រចាំមន្ទីរពេទ្យបាងកក និងលោក ខេម សុភា ឯកទេសជំងឺមហារីកប្រព័ន្ធរំលាយអាហារ ប្រចាំមន្ទីរពេទ្យរ៉ូយ៉ាល់ភ្នំពេញ។ ក្នុងកិច្ចសម្ភាសជាមួយក្រុមអ្នកសារព័ត៌មាន លោកវេជ្ជបណ្ឌិត ណារិនតារ៉ា បានឲ្យដឹងថា មន្ទីរពេទ្យរ៉ូយ៉ាល់ភ្នំពេញ និងមន្ទីរពេទ្យបាងកក នឹងសហការធ្វើការជាមួយគ្នាចូលរួមកាត់បន្ថយ និងការពារការកើតឡើងនូវជំងឺមហារីក ប្រព័ន្ធរំលាយអាហានៅកម្ពុជា មានមហារីកក្រពះ ពោះវៀនជាដើម ជាមួយការព្យាបាលប្រកបដោយភាពត្រឹមត្រូវ ស្របតាមស្តង់ដារ និងទំនុកចិត្តបំផុត។ ប្រធានមន្ទីរពេទ្យរូបនេះបានបន្តថា អ្នកជំងឺអាចពិគ្រោះយោបល់ផ្ទាល់ជាមួយ លោកវេជ្ជបណ្ឌិត ថាណាផង និងលោកវេជ្ជបណ្ឌិត ខេម សុភា ពីព្រោះលោកវេជ្ជបណ្ឌិតទាំងពីរ នៅរង់ចាំធ្វើការវះកាត់ ជូនអ្នកជំងឺប្រកបដោយទំនុកចិត្ត នៅមន្ទីរពេទ្យរ៉ូយ៉ាល់ភ្នំពេញនេះផ្ទាល់ ឬអាចទំនាក់ទំនងជាមួយលោកវេជ្ជបណ្ឌិត នៅមន្ទីរពេទ្យបាងកកក៏បាន តាមរយៈប្រព័ន្ធអេឡិចត្រូនិកទំនើប ពីទីក្រុងបាងកក ពោលមិនចាំបាច់ចំណាយថវិកាច្រើន ក្នុងការធ្វើដំណើរទៅមន្ទីរទីក្រុងបាងកក ដូចមុនឡើយ។ លោកវេជ្ជបណ្ឌិត ថាណាផង ម៉ៃប៉ាង បានដាស់តឿនដល់ប្រជាពលរដ្ឋថា ការព្យាបាលជំងឺមហារីកប្រព័ន្ធរំលាយអាហារនេះ ជារឿងដ៏សំខាន់ណាស់ បើជ្រើសរើសការព្យាបាលខុស មានន័យថាគ្រប់យ៉ាងត្រូវបានបញ្ចប់ ពីព្រោះការវះកាត់ជំងឺទាំងនេះ មានតែម្ដងគត់ក្នុងមួយជីវិតមនុស្ស ប៉ុន្តែការជ្រើសរើសវេជ្ជបណ្ឌិតព្យាបាលបានត្រឹមត្រូវ និងច្បាស់លាស់ គឺជាការសម្រេចបានការព្យាបាលដ៏ត្រឹមត្រូវបំផុត។ ចំណែកឯលោកវេជ្ជបណ្ឌិត ខេម សុភា ក៏បានឲ្យដឹងដែរថា នៅកម្ពុជាអ្នកកើតជំងឺមហារីកប្រព័ន្ធរំលាយអាហារនេះ មិនអាចគ្រប់គ្រងបាននោះទេ ក៏ប៉ុន្តែការប៉ាន់ស្មានក៏មិនខុសគ្នាប៉ុន្មានជាមួយនឹងប្រទេសថៃដែរ ពោលវាមានការកើនឡើងច្រើន ក្នុងចំណោមជំងឺមហារីកដទៃ នេះដោយសារវប្បធម៌នៃការរស់នៅ និងការហូបចុករបស់ប្រជាពលរដ្ឋខ្មែរ និងថៃមានភាពស្រដៀងគ្នា តួយ៉ាងនៅក្នុងមន្ទីរពេទ្យរ៉ូយ៉ាល់នេះផ្ទាល់ អ្នកកើតជំងឺមហារីកមានប្រមាណ ២០ភាគរយ។ នេះក៏ដោយសារកម្ពុជាមានការអភិវឌ្ឍ ជំងឺមហារីកប្រព័ន្ធរំលាយអាហារក៏មានការកើនឡើងផងដែរ ដោយសារប្រជាជនចាប់ផ្ដើមមានជីវភាពធូរធា ហើយពួកគាត់ក៏ចាប់ផ្ដើមពិនិត្យសុខភាពជាដើម។ វិធីសាស្ត្រគន្លឹះដែលលោកវេជ្ជបណ្ឌិតទាំងបីរូប ចង់បង្ហាញប្រាប់ប្រជាពលរដ្ឋអំពីជំងឺមហារីកប្រព័ន្ធរំលាយអាហារនេះ គឺមានវិធីការពារ និងអាចព្យាបាលបាន ដែលវិធីបង្ការចម្បង គឺពិនិត្យសុខភាពប្រព័ន្ធរំលាយអាហារជាប្រចាំ ពិសេសប្រជាពលរដ្ឋដែលមានអាយុចាប់ពី ៥០ឆ្នាំឡើង យ៉ាងហោចណាស់ក៏ត្រូវទៅពិនិត្យសុខភាពក្រពះ ពោះវៀនឱ្យបានម្ដងដែរ។ ចំពោះរោគសញ្ញា ដូចជា ទល់លាមក រាករួសច្រើន ត្រូវទៅពិនិត្យ និងពិគ្រោះយោបល់ជាមួយគ្រូពេទ្យ។ ប្រសិនការបន្ទោបង់មកមានឈាម ឬលាមកមានពណ៌ខ្មៅ ឬលាមកសំប៉ែត គឺត្រូវមកពិនិត្យសុខភាពឲ្យបានទាន់ពេលវេលា។ ម្យ៉ាងទៀត ប្រសិនបើប្រជាពលរដ្ឋពិសាបារី និងពិសាស្រា ឬគ្រឿងស្រវឹង ប្រសិនបើមានរោគសញ្ញានេះហើយ ត្រូវតែកាត់បន្ថយឲ្យបានជាអតិបរមា ឬក៏បញ្ឈប់តែម្ដង រីឯការទទួលទានបន្លែក៏ត្រូវទទួលទានឲ្យបានច្រើនលើសពី៥មុខងដែរ៕
|
2018-03-24T19:48:00+07:00
|
freshnewsasia.com
|
https://m.freshnewsasia.com/index.php/en/localnews/82123-2018-03-24-05-48-42.html
|
abdb6e14-c326-44cc-837d-c2b123f2733e
|
ក្រសួងសុខាភិបាល បើកយុទ្ធនាការថ្មី ក្នុងការឈានលុបបំបាត់ ជំងឺគ្រុនចាញ់នៅកម្ពុជា ក្នុងឆ្នាំ២០២៥
|
ក្រោមការណែនាំដោយផ្ទាល់ របស់រដ្ឋមន្រី្ដក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង មជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្រ្ត និងបាណកសាស្រ្ត ដែលដឹកនាំដោយលោកវេជ្ជបណ្ឌិត ហ៊ុយ រ៉េកុល បានចុះអនុវត្ដភ្លាមៗ ដោយលោកនិងក្រុមការងារ បានចុះទៅកាន់ខេត្ដចំនួន៣ ខេត្ដពោធិ៍សាត់ កំពង់ឆ្នាំង កំពង់ស្ពឺ ដើម្បីធ្វើតេស្ដឈាម និងព្យាបាល ពិសេសចុះអប់រំផ្សព្វផ្សាយ ទៅដល់សហគមន៍ និងផ្ទះប្រជាជន ដែលនៅដាច់ស្រយាលផងដែរ ។ លោកវេជ្ជបណ្ឌិត ហ៊ុយ រ៉េកុល យោងតាមអនុសាសន៍ណែនាំផ្ទាល់របស់ លោកសាស្រ្តចារ្យ ម៉ម ប៊ុនហេង លោកបានជំរុញក្រុមការងារពិសេស លុបបំបាត់ជំងឺគ្រុនចាញ់ នៅតាមបណ្ដាខេត្ត ចុះអន្តរាគមន៍បន្ទាន់ទៅនឹងជំងឺគ្រុនចាញ់ ដោយវិធី «តេស្ត និងព្យាបាល» ឲ្យបានទាន់ពេលវេលា ដើម្បីធានាបាននូវប្រសិទ្ធិភាព និងគុណភាពការងារ ឈានទៅសម្រេចជោគជ័យ នៃយុទ្ធសាស្រ្តជាតិលុបបំបាត់ជំងឺគ្រុចាញ់ នៅឆ្នាំ២០១១-២០២៥ ដែលបានផ្តួចផ្តើមគំនិត និងអនុម័តដោយ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា។ លោកវេជ្ជបណ្ឌិត ថ្លែងទៀតថា ក្រុមការងារ ដែលដឹកនាំដោយលោក អ៊ឹង គឹមលាង អភិបាលរងនៃគណៈអភិបាលខេត្តពោធិ៍សាត់ និងជាប្រធានក្រុមការងារពិសេសលុបបំបាត់ជំងឺគ្រុនចាញ់ថ្នាក់ខេត្ត អមដោយ ប្រធានមជ្ឈមណ្ឌជាតិ ប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្រ្ត និងបាណកសាស្រ្ត ប្រធានមន្ទីសុខាភិបាលខេត្ត (ពោធិ៍សាត់ កំពង់ឆ្នាំង កំពង់ស្ពឺ) និងសហការី ប្រធានការិយាល័យសុខាភិបាល ស្រុកប្រតិបត្តិភ្នំក្រវ៉ាញ ស្រុកប្រតិបត្តិក្រគរ លោកអភិបាលស្រុកភ្នំក្រវ៉ាញ លោកអភិបាលស្រុកក្រគរ និងអង្គការ «CMEP/យូ អរ ស៊ី» បានធ្វើសកម្មភាពអន្តរាគមន៍ឆ្លើយតបជាច្រើនរួមមាន៖ *នៅថ្ងៃទី១៩ ខែមីនា ឆ្នាំ២០១៨ នៅមន្ទីរសុខាភិបាលខេត្តពោធិ៍សាត់ ក្រុមការងារបានដំណើរការប្រជុំពិភាក្សា និងរៀបចំផែនការសកម្មភាព អំពីកិច្ចសហការក្នុងដំណើរបេសកកម្មពិសេសដំបូង អន្តរខេត្ត អន្តរាគមន៍ឆ្លើយតបនឹងជំងឺគ្រុនចាញ់ ក្នុងតំបន់ត្រីកោណ ខេត្តពោធិ៍សាត់ កំពង់ឆ្នាំង កំពង់ស្ពឺ(តំបន់ភ្នំក្រវ៉ាញ/ឱរ៉ាល់) នៅថ្ងៃបន្ទាប់។ *ថ្ងៃទី២០ ខែមីនា ឆ្នាំ២០១៨ ក្រុមការងារអន្តរខេត្ត បានបំពេញដំណើរបេសកកម្មពិសេសដំបូង អន្តរខេត្តអន្តរាគមន៍ឆ្លើយតបនឹងជំងឺគ្រុនចាញ់ក្នុងតំបន់ត្រីកោណខេត្ត ពោធិ៍សាត់ កំពង់ឆ្នាំង កំពង់ស្ពឺ (តំបន់ភ្នំក្រវ៉ាញ/ឱរ៉ាល់)។ បេសកកម្មនេះ បានចាប់ផ្តើមអនុវត្តន៍ការងារអន្តរាគមន៍ ឆ្លើយតបនឹងជំងឺគ្រុនចាញ់ ចាប់តាំងពីថ្នាក់មន្ទីរសុខាភិបាល ការិយាល័យសុខាភិបាលស្រុកប្រតិបត្តិ មន្ទីរពេទ្យបង្អែក មណ្ឌលសុភាព រហូតដល់សហគមន៍ និងគោលដៅចំនុចផ្ទាល់ ក្នុងតំបន់ត្រីកោណខេត្ត ពោធិ៍សាត់ កំពង់ឆ្នាំង កំពង់ស្ពឺ ដោយមានសកម្មភាពរួមមាន ការត្រួតពិនិត្យការគ្រប់គ្រងកម្មវិធីគ្រុនចាញ់ នៅស្រុកប្រតិបតិ្ត ស្ថានភាពស្តុកថ្នាំ និងតេស្តនៅមន្ទីរពេទ្យបង្អែកភ្នំក្រវ៉ាញ ការផ្តល់សេវាសារអប់រំសុខភាពបង្ករជំងឺគ្រុនចាញ់ ការលើកម្ពស់ចំណេះដឹងសហគមន៍ប្រជាជន អំពីវិធីបង្ការជំងឺគ្រុនចាញ់ និងស្វែងរកសេវាពិនិត្យព្យាបាលជំងឺគ្រុនចាញ់ ត្រឹមត្រូវទាន់ពេលវេលា ការអង្កេតបាណកសាស្រ្តភ្នាក់ងារចម្លងជំងឺគ្រុនចាញ់ មូសដែកគោល និងស្វែងរកជួបប្រជាជនចល័តឆ្លងកាត់ ឬចូលមកក្នុងតំបន់ត្រីកោណ។ ជាលទ្ធផលឃើញថា ការងារគ្រប់គ្រងកម្មវិធីគ្រប់កំរិតមានការទទួលខុសត្រូវខ្ពស់ មានកិច្ចសហការទូលំទូលាយចាប់តាំងពីថ្នាក់ខេត្ត រហូតថ្នាក់មូលដ្ឋាន ពិសេសការគ្រប់គ្រង តេស្ត និង ថ្នាំគ្រុនចាញ់ដែលមាននៅគ្រប់កំរិត ដែលធានាបាននូវកាវការផ្គត់ផ្គង់ និងសម្រាប់ពិនិត្យព្យាបាលជំងឺជូនប្រជាជន។ សម្ភារ ការអប់រំសុខភាព ការបានបិទផ្សព្វផ្សាយ នៅគ្រប់ទីកន្លែង ពិសេសនៅតំបន់ត្រីកោណផ្ទាល់ ដែលមានទាំងការបិទផ្ទាំងរូបភាព សារព័ត៌មានវិធានការបង្ការជំងឺគ្រុនចាញ់ ការផ្តល់សារអប់រំសុខភាពផ្ទាល់មាត់ អំពីវិធានការបង្ការជំងឺគ្រុនចាញ់ និងនិងធ្វើបង្ហាញអំពីការប្រើប្រាស់មុងជ្រលក់ថ្នាំត្រឹមត្រូវដែលមិនអោយមានមូសខាំពេលដេកក្នុងមុង និងការលេបថ្នាំត្រឹមត្រូវទៀតទាត់។ ការងារអង្កេតបាណកសាស្រ្តត្រូវបានរកឃើញថា តំបន់ព្រៃភ្នំមានព្រៃស្រោង និងអូរទឹកជាទីកន្លែងដក់ទឹក ដែលអំណោយផលដល់ការកកើតមូសដែកគោល ជាភ្នាក់ងារចំលងជំងឺគ្រុនចាញ់។ ការរុករក និងស្វែងរកជួបប្រជាជនចល័ត ក្នុងតំបន់ត្រីកោណដើម្បី ពិគ្រោះ ពិនិត្យ និងធ្វើតេស្តរកមេរោគគ្រុនចាញ់ ចំពោះរាល់ប្រជាជនចល័ត ដែលបានជួបចំនួន៥៤នាក់ នឹងត្រូវបានទទួលសេវា ដោយឥតគិតថ្លៃ លើសេវាធ្វើតេស្តឈាម និងព្យាបាល (រកឃើញថា វិជ្ជមានមេរោគគ្រុនចាញ់ចំនួន០៥នាក់ និងព្យាបាលភ្លាមៗទាំង០៥នាក់) ផ្តល់ជូននូវ មុងគ្រែ មុងអង្រឹង សាប៊ូដុំ និងពន្យល់បន្ថែមអំពី វិធីបង្ការជំងឺគ្រុនចាញ់ និងរបៀបប្រើប្រាស់មុងជូនដល់ប្រជាជនចល័តទាំង ៥៤នាក់ ។ ទន្ទឹមនឹង លោកវេជ្ជបណ្ឌិត ហ៊ុយ រ៉េកុល ក្នុងបេសកកម្មនេះ ក្រុមការងារអន្តរខេត្តបានស្វែងរកឃើញបន្ថែមទៀត នូវព័ត៌មានថ្មីៗមួយចំនួនទាក់ទងជាមួយប្រជាជនចល័ត ដែលចូលមកក្នុងតំបន់ព្រៃ មិនបានយកមុងមកជាមួយ មិនចេះដេកក្នុងមុងដោយមូលហេតុក្តៅស្អុះជាដើម ខ្លះមិនសូវយល់ដឹងច្បាស់នូវវិធី បង្ការជំងឺគ្រុនចាញ់ និងប្រើប្រាស់មុងត្រឹមត្រូវ (ពិសេសប្រជាជនចល័តថ្មី) និងខ្លះអង្គុយលេងក្រៅមុង ដល់ពេលយប់ ដែលជាកត្តាអំណោយផលដល់ការខាំ របស់មូសដែកគោលចំលងជំងឺគ្រុនចាញ់។ ក្នុងនោះចំនួនប្រជាជនចល័ត មាននៅរាយប៉ាយ ដែលពិបាកនឹងស្វែងរកជួប មិនអាចប៉ាន់ស្មានបាននូវចំនួនប្រជាជនចល័តតំបន់នេះ ខ្លះធ្វើដំណើរតាមផ្លូវផ្សេងៗ មិនឆ្លងកាត់តាមតំបន់ចំនុចប្រជុំស្នាក់នៅ ដែលសេវាសុខាភិបាល បានដាក់ភ្នាក់ងារព្យាបាលជំងឺគ្រុនចាញ់ ប្រជាជនចល័ត ខ្លះមានការភ័យខ្លាច ក្នុងការមកទទួលយកសេវាភ្នាក់ងារព្យាបាលជំងឺគ្រុនចាញ់ ដោយមូលហេតុខ្លាចគេថា ជាប្រជាជនចល័តខុសច្បាប់ និងពិបាកនូវសេវាទូរគមនាគមន៍ សម្រាប់ទំនាក់ទំនងនៅតំបន់នោះ (គ្មានសេវាទូរស័ព្ទ)។ សកម្មភាពដែលត្រូវអនុវត្តន៍នាពេលបន្ទាប់ រយៈពេលយូររួមមាន ការគ្រោងបង្កើតអនុក្រុមការងារលុបបំបាត់ជំងឺគ្រុនចាញ់អន្តរខេត្តទាំងបី នឹងដាក់សំណើរសុំការឯកភាព ពីថ្នាក់ដឹកក្រសួងនាំសុខាភិបាល ឲ្យបាននូវត្រឹមថ្ងៃទី២៧ ខែមេសា ឆ្នាំ២០១៨ តាមការសំណូមពររបស់ក្រុមការងារ និងការស្វែងរកកិច្ចសហប្រតិបត្តការដៃគូសិក្សាស្រាវជ្រាវបាណកសាស្រ្ត និងឆ្លើយតបបន្ទាន់គ្រប់គ្រងជំងឺគ្រុនចាញ់តំបន់ត្រីកោណ និងស្វែងរកការគាំទ្រចូលរួមបន្ថែមទៀតពីគ្រប់ដៃគូជាតិ និងអន្តរជាតិ៕
|
2018-03-22T02:38:00+07:00
|
freshnewsasia.com
|
https://m.freshnewsasia.com/index.php/en/localnews/81883-2018-03-21-12-38-30.html
|
db3837c9-b39d-49cf-a995-9c39db73adae
|
ក្នុងរយៈពេល១សបា្ដហ៍ អ្នកជំងឺជាង១ម៉ឺននាក់ ដែលមកទទួលសេវាពិនិត្យព្យាបាលសុខភាពនៅមន្ទីរពេទ្យនៅរាជធានីភ្នំពេញ
|
តាមរបាយការណ៍របស់មន្ទីរពេទ្យមិត្ដភាព-ខ្មែរសូវៀត និងមន្ទីរពេទ្យព្រះកុសុមៈ ដែលបណ្ដាញព័ត៌មាន Fresh News ទទួលបាននៅថ្ងៃទី២១ ខែមីនា ឆ្នាំ២០១៨នេះ បានឲ្យដឹងថា ក្នុងរយៈពេលមួយសប្ដាហ៍កន្លងទៅនេះ ប្រជាពលរដ្ឋ បានមកពិនិត្យព្យាបាលជំងឺ សុរបចំនួន ១១,១៥៨នាក់ ។ ព័ត៌មានលម្អិតមានដូចខាងក្រោមនេះ៖ *មន្ទីរពេទ្យមិត្ដភាព-ខ្មែរសូវៀត៖ *មន្ទីរពេទ្យព្រះកុសុមៈ៖
|
2018-03-21T23:05:00+07:00
|
freshnewsasia.com
|
https://m.freshnewsasia.com/index.php/en/localnews/81857-2018-03-21-09-05-56.html
|
38e3acf4-ced8-451b-809c-4db2d9cddde5
|
អនុសាខាកាកបាទក្រហមកម្ពុជាខណ្ឌសែនសុខ ចុះសួរសុខទុក្ខមេភូមិស្លែងរលើង ដែលមានជំងឺប្រចាំកាយ
|
គណៈកម្មាធិការអនុសាខាកាកបាទក្រហមកម្ពុជា ខណ្ឌសែនសុខដឹកនាំ ដោយលោក ម៉ូវ ម៉ានិត អភិបាលខណ្ឌសែនសុខ និងជាប្រធានកិត្តិយសអនុសាខាកាកបាទក្រហមខណ្ឌ បានអញ្ជើញចុះសួរសុខទុក្ខ និងនាំយកអំណោយជូនលោក គង់ សៅ មេភូមិស្លែងរលើង ដែលមានជំងឺប្រចាំកាយ ស្ថិតនៅគេហដ្ឋាន ភូមិស្លែងរលើង សង្កាត់អូរបែកក្អម។ ពិធីនៅព្រឹកថ្ងៃទី២០ ខែមីនា ឆ្នាំ២០១៨នេះ ក៏មានការចូលរួមពី លោក សក់ ចន្ទ័កញ្ញារិទ្ធ ប្រធានអនុសាខាកាកបាទក្រហមខណ្ឌសែនសុខ និងជាអភិបាលរងខណ្ឌ រួមជាមួយក្រុមការងារចុះមូលដ្ឋានខណ្ឌ និងមន្រ្តីសាលាខណ្ឌ។ ជាមួយនេះ លោក ម៉ូវ ម៉ានិត អភិបាលខណ្ឌ បានជូនថវិកាផ្ទាល់ខ្លួនចំនួន១៥០ដុល្លា និងនាំយកអំណោយជាគ្រឿងឧបភោគបរិភោគដូចជាអង្ករ ៥០គីឡូ ទឹកបរិសុទ្ធ២កេស ទឹកផ្លែឈើ២កេស ទឹកស៊ីអ៊ីវ១យួរ ទឹកត្រី១យួរ ជូនដល់លោកមេភូមិផងដែរ៕
|
2018-03-20T22:41:00+07:00
|
freshnewsasia.com
|
https://m.freshnewsasia.com/index.php/en/localnews/81745-2018-03-20-08-41-44.html
|
c46cae5f-6d13-40f4-9b25-18c07a8b63ae
|
លោក ហ៊ុន ម៉ានី៖ ការចុះជួយព្យាបាលជំងឺ ជូនប្រជាពលរដ្ឋដល់ខ្នងផ្ទះ ជាការចូលរួមចំណែកជាមួយរាជរដ្ឋាភិបាល ក្នុងការផ្ដល់សេវាពិនិត្យសុខភាពដោយឥតគិតថ្លៃ (Video inside)
|
ប្រជាពលរដ្ឋជិត៥ពាន់នាក់ នៅស្រុកគងពិសី ខេត្តកំពង់ស្ពឺ បានសម្ដែងនូវក្តីរំភើបរីករាយ និងថ្លែងអំណរគុណ ចំពោះលោក ហ៊ុន ម៉ានី អ្នកតំណាងរាស្ត្រមណ្ឌលកំពង់ស្ពឺ ដែលបានដឹកក្រុមការងារគ្រូពេទ្យស្ម័គ្រចិត្តរបស់លោក ចុះជួយពិនិត្យ ព្យាបាលជំងឺ និងចែកជូនថ្នាំពេទ្យដល់ប្រជាពលរដ្ឋ ដោយឥតគិតថ្លៃ។ ថ្លែងក្នុងឱកាសដឹកនាំក្រុមការងារគ្រូពេទ្យស្ម័គ្រចិត្តចុះពិនិត្យព្យាបាលជំងឺជូនពលរដ្ឋខេត្តកំពង់ស្ពឺ លោក ហ៊ុន ម៉ានី បានចាត់ទុកថា ការចុះជួយព្យាបាលជំងឺរបស់ក្រុមគ្រូពេទ្យស្ម័គ្រចិត្ត គឺជាការចូលរួមចំណែកជាមួយរាជរដ្ឋាភិបាល នៅក្នុងការផ្ដល់សេវាពិនិត្យសុខភាពដោយឥតគិតថ្លៃ ជូនប្រជាពលរដ្ឋ។ លោកបានបន្តថា ។ លោក ហ៊ុន ម៉ានី ក៏បានក្រើនរម្លឹកដល់ប្រជាពលរដ្ឋ ឲ្យចេះថែរក្សាសុខភាព ដោយសង្កត់ធ្ងន់បញ្ហាការបរិភោគអាហារប្រចាំថ្ងៃ ដោយហូបស្អាត ផឹកស្អាតនិងចេះពិវិធីថែរក្សាសុខភាពឲ្យបានត្រឹមត្រូវ។ លើសពីនេះអ្នកតំណាងរាស្ត្រវ័យក្មេងរូបនេះ ក៏បានណែនាំឲ្យឪពុកម្តាយគ្រប់រូប ចេះថែរក្សាកូនចៅឲ្យបានល្អ ចៀសឆ្ងាយការលេងទឹក នៅពេលឪពុកម្តាយមិននៅផ្ទះ មួយវិញទៀតនោះគឺបញ្ហាជំងឺគ្រុនឈាម ព្រោះរដូវធ្លាក់ភ្លៀង ឈានមកដល់នាពេលខាងមុខ។ ជាមួយនឹងការដឹកនាំក្រុមគ្រូពេទ្យស្ម័គ្រចិត្ត៣៥១នាក់ ចុះទៅពិនិត្យ ព្យាបាលជំងឺជូនប្រជាពលរដ្ឋ នៅវត្តអង្គតាព្រះ ឃុំមហាឫស្សី ស្រុកគងពិសី ខេត្តកំពង់ស្ពឺ ដោយឥតគិតថ្លៃ ចំនួន៤,៩៦៩នាក់ ព្រមទាំងចែកអំណោយថ្នាំពេទ្យ ចែកនំបុ័ង និងទឹកសុទ្ធ នៅថ្ងៃទី១៨ ខែមីនាម្សិលមិញេនេះ លោក ហ៊ុន ម៉ានី ទទួលបានការថ្លែងអំណរគុណយ៉ាងខ្លាំងពីប្រជាពលរដ្ឋ។ លោកតា ឃុត នឿន ដែលមានអាការវិលមុខ និងឈឺក្បាល ត្រូវបានក្រុមគ្រូពេទ្យស្ម័គ្រចិត្តរបស់លោក ហ៊ុន ម៉ានី ពិនិត្យឃើញថា កំពុងមានជំងឺលើសឈាម បានបង្ហាញអារម្មណ៍រីករាយនៅពេលទទួលបានការពិនិត្យជំងឺ និងទទួលបានថ្នាំដោយឥតគិតថ្លៃរបស់ក្រុមគ្រូពេទ្យ។ លោកតា ឃុត នឿន បាននិយាយថា ។ ចំណែកអ្នកស្រី ប៉ាវ សុខុន វ័យ៥៣ឆ្នាំ រស់នៅឃុំខ្នងក្រពើ ខេត្តកំពង់ស្ពឺ កើតមាន អាការរមាស់ ក្រពះ និងគ្រុនពោះវៀន ជាដើមបានចាត់ទុកសកម្មភាពចុះផ្ដល់ថ្នាំ និងពិនិត្យជំងឺដោយឥតថ្លៃ ពីសំណាក់ក្រុមគ្រូពេទ្យស្ម័គ្រចិត្តរបស់ លោក ហ៊ុន ម៉ានី គឺជាឥរិយាបថខ្មែរចេះជួយខ្មែរ។ ហើយបន្ថែមលើនេះ ថ្នាំដែលក្រុមគ្រូពេទ្យបានផ្ដល់ឲ្យគាត់គឺដាក់ត្រូវនឹងអាការៈជំងឺ។ អ្នកស្រី ប៉ាវ សុខុន បន្តថា ។ លទ្ធផលនៃការពិនិត្យនៅថ្ងៃម្សិលមិញនេះ ក្រុមគ្រូពេទ្យស្ម័គ្រចិត្ត បានពិនិត្យព្យាលបាលជំងឺកុមារ៣០១នាក់, ជំងឺស្រ្តី២១៩នាក់, ជំងឺផ្លូវចិត្ត១៩៧នាក់, ជំងឺឫសដូងបាត១៧៩នាក់, ជំងឺសន្លាក់ឆ្អឹង៩៩នាក់, ជំងឺរលាកសួត១០៧នាក់, ជំងឺត្រចៀក ច្រមុះ បំពង់ក១៧៦នាក់, ជំងឺភ្នែក៩៧នាក់, ជំងឺសើរស្បែក៧៨នាក់, ជំងឺទឹកនោមផ្អែ២៧៦នាក់, ជំងឺមាត់ធ្មេញ១៧៩នាក់, អេកូសាស្ត្រ១៣៩នាក់,ព្យាបាលរបួសនិងវះកាត់តូច៥៦ និងជំងឺទូទៅ២,៨៦៦នាក់ ។ ក្រុមគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ និងព្យាបាលជូនប្រជាពលរដ្ឋរួមនឹងការចែកជូនថ្នាំដោយឥតគិតថ្លៃ បានចំនួន១៦រាជធានីខេត្តហើយ ដោយក្នុងនោះរួមមានខេត្តដូចជា៖ កំពង់ស្ពឺ, កំពង់ធំ, កំពង់ចាម, ព្រៃវែង, តាកែវ, កំពង់ឆ្នាំង, សៀមរាប, បាត់ដំបង, កណ្តាល, ព្រះវិហារ, កំពត, កោះកុង, ព្រះសីហនុ, បន្ទាយមានជ័យ, ស្វាយរៀង និងរាជធានីភ្នំពេញ។ សូមបញ្ជាក់ថារយៈពេល៦៣ខែ (២០១២-២០១៨) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២,៣៨៥នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន១៣៨លើក ក្នុងនោះព្យាលបាលជូនប្រជាពលរដ្ឋបានចំនួន២៧៩,៣០៦នាក់ (ម្ភៃប្រាំពីរម៉ឺន ប្រាំបួនពាន់បីរយប្រាំមួយនាក់)។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ៕
|
2018-03-19T22:29:00+07:00
|
freshnewsasia.com
|
https://m.freshnewsasia.com/index.php/en/localnews/81647-2018-03-19-08-29-48.html
|
a4652ff1-595f-4046-962d-8fe93341ee6e
|
លោក ហ៊ុន ម៉ានី ដឹកនាំក្រុមការងារគ្រូពេទ្យស្ម័គ្រចិត្ត ជាង៣០០នាក់ ចុះព្យាបាលជំងឺដោយឥតគិតថ្លៃ ជូនប្រជាពលរដ្ឋជិត៣ពាន់នាក់ ក្នុងស្រុកគងពិសី ខេត្តកំពង់ស្ពឺ
|
លោក ហ៊ុន ម៉ានី អ្នកតំណាងរាស្ត្រមណ្ឌលកំពង់ស្ពឺ នៅព្រឹកថ្ងៃទី១៨ ខែមីនា ឆ្នាំ២០១៨នេះ បានដឹកនាំក្រុមការងារគ្រូពេទ្យស្ម័គ្រចិត្តរបស់លោក ចំនួន៣៥១នាក់ ចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋជិត៣ពាន់នាក់ នៅវត្តអង្គតាព្រះ ឃុំមហាឫស្សី ស្រុកគងពិសី ខេត្តកំពង់ស្ពឺ ដោយឥតគិតថ្លៃ ព្រមទាំងចែកនំបុ័ង និងទឹកសុទ្ធផងដែរ។ ការចុះពិនិត្យ និងព្យាបាលជំងឺជូនប្រជាពលរដ្ឋ របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី មានការអមដំណើរដោយ លោក ជុំ វង សមាជិកព្រឹទ្ធសភា និងប្រធានក្រុមការងារថ្នាក់កណ្តាលចុះជួយស្រុកគងពិសី លោក ជូន វន រដ្ឋលេខាធិការក្រសួងឧស្សាហកម្ម និងងនុប្រធានទី១ ក្រុមការងារថ្នាក់កណ្តាលចុះជួយស្រុកគងពិសី លោក អ៊ូ តាំងអេង រដ្ឋលេខាធិការក្រសួងផែនការ លោក វ៉ី សំណាង អភិបាលខេត្តកំពង់ស្ពឺ លោក យឹម យ៉ាន់ រដ្ឋលេខាធិការក្រសួងសុខាភិបាល លោក សំ រិទ្ធី ក្រុមលេខាធិការដ្ឋានលោក ហ៊ុន ម៉ានី លោក លេង ផាលី ប្រធានក្រុមគ្រូពេទ្យស្ម័គ្រចិត្ត លោក ហ៊ុន ម៉ានី លោក អោ វណ្ណថេង ប្រធានមន្ទីរសុខាភិបាលខេត្តកំពង់ស្ពឺ លោក ចែម ភឿនរឹមវុទ្ធ អភិបាលស្រុកគងពិសី លោក ម៉ា សាវ៉ាត ប្រធានគណកម្មាធិការស្រុកគងពិសី លោកសាស្រ្តាចារ្យ នាង បូ ប្រធានសាខាសកម្មជនក្រុមការងារយុវជនគណបក្សរាជធានីភ្នំពេញ និងលោក Peang Pharoth ប្រធានក្រុមហ៊ុនទឹកសុទ្ធអូរសិលា រួមនឹងសហភាពសហព័ន្ធយុជនកម្ពុជា ស្រុកគងពិសី ខេត្តកំពង់ស្ពឺ។ ការពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ សូមជម្រាបជូនថា ក្រុមគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ និងព្យាបាលជូនប្រជាពលរដ្ឋរួមនឹងការចែកជូនថ្នាំដោយឥតគិតថ្លៃ បានចំនួន១៦រាជធានីខេត្តហើយ ដោយក្នុងនោះរួមមានខេត្តដូចជា៖ កំពង់ស្ពឺ, កំពង់ធំ, កំពង់ចាម, ព្រៃវែង, តាកែវ, កំពង់ឆ្នាំង, សៀមរាប, បាត់ដំបង, កណ្តាល, ព្រះវិហារ, កំពត, កោះកុង, ព្រះសីហនុ, បន្ទាយមានជ័យ, ស្វាយរៀង និងរាជធានីភ្នំពេញ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ សូមបញ្ជាក់ថារយៈពេល៦៣ខែ (២០១២-២០១៨) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២,៣៨៥នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន១៣៨លើក ក្នុងនោះព្យាលបាលជូនប្រជាពលរដ្ឋបានចំនួន២៧៩,៣០៦នាក់ (ម្ភៃប្រាំពីរម៉ឺន ប្រាំបួនពាន់បីរយប្រាំមួយនាក់)៕
|
2018-03-18T16:33:00+07:00
|
freshnewsasia.com
|
https://m.freshnewsasia.com/index.php/en/localnews/81553-2018-03-18-02-33-23.html
|
fa5fd980-b17a-4719-b92f-af3eca32e036
|
កំពុងអង្គុយនិយាយទូរស័ព្ទ ស្រាប់តែឆ្លងចរន្តភ្លើង ឆាបឆេះសន្ធោសន្ធៅ…
|
ភ្នំពេញ៖ កន្លែងលក់ម៉ូតូអេឡិចត្រូនិច ត្រូវភ្លើងឆាបឆេះ ខួចខាតអស់ម៉ូតូជាច្រើនគ្រឿង បានបង្កការភ្ងាក់ផ្អើលដល់សន្តិសុខ ផ្សារដើមគរនិងសន្តិសុខ ធានាគារកាណាឌីយ៉ា នាំយកបំពង់ពន្លត់អគ្គីភ័យ មកជួយបាញ់ទាន់ពេលវេលា មិនបង្កអោយមានអ្នករងរបួសឡើយ។ ហេតុការណ៍ខាងលើនេះ កើតឡើងកាលពីវេលាវេលាម៉ោង ៩និង១០នាទីយប់ ថ្ងៃទី១៧ ខែមិនា ឆ្នាំ២០១៨នៅចំណុចហាងលក់ម៉ូតូ អេឡិចត្រូនិច ផ្លូវម៉ៅសេទុង សង្កាត់ផ្សារដើមគរ ខណ្ឌទួលគោក រាជធានីភ្នំពេញ។ បើតាមសំដីរបស់ស្រ្តីឈ្មោះ សោម ខៃណា អាយុ៥៤ឆ្នាំ ជាបុគ្កលិកដែលគាត់ នៅក្នុងហេតុការណ៍ខាងលើ បានប្រាប់អោយដឹងថា នៅមុនពេលកើតហេតុ គឺរូបគាត់បើកកង្ហា ហើយអង្គុយនិយាយទូរសព្ទ័ បានមួយសន្ទុះស្រាប់តែ ឃើញឆ្លងចរន្តខ្សែភ្លើង បណ្ដាលអោយឆាបឆេះ ឆ្លងរៀលដាលដល់ម៉ូតូ បង្កជាអណ្ដែតភ្លើងចេញមក ធ្វើអោយគាត់ភ័យយ៉ាងខ្លាំង។ បន្ទាប់មកគាត់រត់ចេញមកក្រៅ ស្រែកអោយគេជួយ ភ្លាមៗនោះសន្តិសុខផ្សារដើមគរ និងសន្តិសុខយាមធានាគារ កាលណាឌីយ៉ា នាំគ្នារត់យកបំពង់ពន្លត់អគ្គីភ័យ មកជួយបាញ់អស់ជាច្រើនបំពង់ ទើបរលត់។ ក្រោយពេលកើតហេតុ សម្ថតកិច្ចចុះមកដល់ បានធ្វើការសួរនាំ សំភារៈដែលខួចខាត មានកង់ប្រើអាគុយទាំងអស់១៧ ខួចខាតទាំងស្រុងចំនួន៦គ្រឿង និងមួយទៀតជាម៉ូតូប្រើសាំង តែគ្រាន់ឆេះកែបប៉ុណ្ណោះ ក្នុងហេតុការអគ្គីភ័យនេះដែរ គឺមិនបង្កគ្រោះថ្នាក់ដល់មនុស្សឡើយ៕
|
2018-03-18T10:20:02+07:00
|
kbnnews.com
|
https://kbn.news/archives/89575
|
fe1b6fa4-a003-4afa-9534-cdec9fd37330
|
ព្រឹកស្អែកនេះ លោក ហ៊ុន ម៉ានី នឹងដឹកនាំក្រុមការងារគ្រូពេទ្យស្ម័គ្រចិត្តជាង៣០០នាក់ ចុះពិនិត្យព្យាបាលជំងឺ ជូនប្រជាពលរដ្ឋដោយឥតគិតថ្លៃ នៅស្រុកគងពិសី ខេត្តកំពង់ស្ពឺ
|
លោក ហ៊ុន ម៉ានី តំណាងរាស្ត្រមណ្ឌលកំពង់ស្ពឺ នៅព្រឹកថ្ងៃទី១៨ ខែមីនា ឆ្នាំ២០១៨ស្អែកនេះ នឹងដឹកនាំក្រុមការងារគ្រូពេទ្យស្ម័គ្រចិត្តរបស់លោក ចំនួនជាង៣០០នាក់ ចុះពិនិត្យព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋប្រមាណជាង២ពាន់នាក់ នៅវត្តអង្គតាព្រះ ឃុំមហាឫស្សី ស្រុកគងពិសី ខេត្តកំពង់ស្ពឺ ព្រមទាំងចែកនំបុ័ង និងទឹកសុទ្ធផងដែរ។ ការពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ សូមជម្រាបជូនថា ក្រុមគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ និងព្យាបាលជូនប្រជាពលរដ្ឋរួមនឹងការចែកជូនថ្នាំដោយឥតគិតថ្លៃ បានចំនួន១៦រាជធានីខេត្តហើយ ដោយក្នុងនោះរួមមានខេត្តដូចជា៖ កំពង់ស្ពឺ, កំពង់ធំ, កំពង់ចាម, ព្រៃវែង, តាកែវ, កំពង់ឆ្នាំង, សៀមរាប, បាត់ដំបង, កណ្តាល, ព្រះវិហារ, កំពត, កោះកុង, ព្រះសីហនុ, បន្ទាយមានជ័យ, ស្វាយរៀង និងរាជធានីភ្នំពេញ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ សូមបញ្ជាក់ថារយៈពេល៦៣ខែ (២០១២-២០១៨) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២,៣៨៥នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន១៣៨លើក ក្នុងនោះព្យាលបាលជូនប្រជាពលរដ្ឋបានចំនួន២៧៩,៣០៦នាក់ (ម្ភៃប្រាំពីរម៉ឺន ប្រាំបួនពាន់បីរយប្រាំមួយនាក់)៕
|
2018-03-17T17:01:00+07:00
|
freshnewsasia.com
|
https://m.freshnewsasia.com/index.php/en/localnews/81470-2018-03-17-03-01-36.html
|
4437b127-6688-4df5-9146-084997392d95
|
TOP NEWS: តុលាការកំពូល កាត់ទោសលោក សម រង្ស៉ី ឱ្យជាប់ពន្ធនាគារ១ឆ្នាំ៨ខែ ពិន័យប្រាក់១០លានរៀល, សងជំងឺចិត្ត១០០រៀល ហើយបិទផ្លូវតវ៉ា ករណីបរិហារកេរ្តិ៍ និងញុះញង់លើ សម្តេចតេជោ ហ៊ុន សែន
|
ក្រុមប្រឹក្សាជំនុំជម្រះនៃតុលាការកំពូល បានសម្រេចតម្កល់ សេចក្តីសម្រេចរបស់សាលាឧទ្ធរណ៍ ទុកជាបានការណ៍ដដែល ចំពោះករណីបរិហារកេរ្តិ៍ និងញុះញង់លើ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ថាជាអ្នកនៅពីក្រោយឃាតកម្មសម្លាប់លោកបណ្ឌិតកែម ឡី ដោយគ្មានមូលដ្ឋាន។ សាលដីកាចុងក្រោយនេះ គឺបានចូលជាស្ថាពរហើយ មិនឱ្យមានការតវ៉ាទៀតទេ។ នេះបើតាមការអះអាងរបស់ លោក គី តិច មេធាវីសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជានៅថ្ងៃទី១៥ ខែមីនា ឆ្នាំ២០១៨។ ចំពោះសំណុំរឿងមួយនេះសាលាឧទ្ធរណ៍ កាលពីថ្ងៃទី១១ ខែសីហា ឆ្នាំ២០១៧ បានចេញសាលដីកាផ្តន្ទាទោស លោក សម រង្សី ឱ្យជាប់ពន្ធនាគារ១ឆ្នាំ៨ខែ និងពិន័យជាប្រាក់ចំនួន ១០លានរៀល ដាក់ចូលជាថវិការដ្ឋ ព្រមទាំងបង្គាប់ឲ្យទណ្ឌិតរូបនេះ សងសំណងជំងឺចិត្តចំនួន១០០រៀល ជូនដើមបណ្តឹងរដ្ឋប្បវេណី។ លោក គី តិច បានបញ្ជាក់ថា សាលដីកាជនជាប់ចោទ សម រង្ស៊ីនេះ ត្រូវបានចូលជាស្ថាពរ រួមជាមួយនឹងសាលដីការបស់ជនជាប់ចោទ ថាក់ ឡានី ដែរហើយសុទ្ធតែអាចអនុវត្តបាន។ សូមបញ្ជាក់ថា លោក សម រង្ស៊ី ត្រូវបានតុលាការចោទពីបទប្រកាន់ពីបរិហារកេរ្តិ៍ជាសាធារណៈ និងបទញុះញង់ ឲ្យប្រព្រឹត្តអំពើបង្កឲ្យមានភាពវឹកវរធ្ងន់ធ្ងរ ដល់សន្តិសុខសង្គម តាមមាត្រា៣០៥, មាត្រា៤៩៤ និងមាត្រា៤៩៥ នៃក្រមព្រហ្មទណ្ឌ បន្ទាប់ពីយកឃាតកម្មលើលោកបណ្ឌិតកែមឡី មកធ្វើនយោបាយវាយប្រហារលើរាជរដ្ឋាភិបាល។ កន្លងទៅរាជរដ្ឋាភិបាល កម្ពុជាចាត់ទុកថា ការចោទប្រកាន់របស់លោក សម រង្ស៊ី មកលើសម្តេចតេជោ ហ៊ុន សែន ថាជាអ្នកនៅពីក្រោយខ្នងនៃអំពើឃាតកម្មនោះ មិនត្រឹមតែប៉ះពាល់យ៉ាងធ្ងន់ធ្ងរដល់កិត្តិយស និងសេចក្ដីថ្លៃថ្នូររបស់សម្តេចតេជោ ប៉ុណ្ណោះទេ ប៉ុន្ដែថែមទាំងមានចរិតជាការញុះញង់បំផុសបំផុល ក្នុងចេតនាបញ្ឆេះកំហឹងមហាជន ដែលអាចបង្កឲ្យមានចលាចលក្នុងសង្គម និងប៉ះពាល់ដល់ដំណើរការនីតិវិធី របស់តុលាការទៀតផង៕
|
2018-03-15T22:09:00+07:00
|
freshnewsasia.com
|
https://m.freshnewsasia.com/index.php/en/localnews/81227-2018-03-15-08-09-10.html
|
fbb08a26-49d5-4190-a7b1-d501d3665827
|
រយៈពេល២ខែដើមឆ្នាំ២០១៨នេះ អ្នកជំងឺជាង៨ម៉ឺននាក់ មកទទួលសេវាពិនិត្យព្យាបាល នៅមន្ទីរពេទ្យមិត្ដភាព-ខ្មែរសូវៀត
|
ក្នុងរយៈពេល២ខែ មករា-កុម្ភៈ ដើមឆ្នាំ២០១៨នេះ ប្រជាពលរដ្ឋសរុប ៨១,២៤១នាក់ ដែលបានមកទទួលសេវាពិនិត្យ-ព្យាបាលជំងឺ នៅមន្ទីរពេទ្យ មិត្ដភាពខ្មែរ-សូវៀត (មន្ទីរពេទ្យរុស្ស៊ី)។ តាមរបាយការណ៍ របស់មន្ទីររុស្ស៊ី ដែលអង្គភាពព័ត៌មាន Fresh News ទទួលបាន នៅថ្ងៃទី១៥ ខែមីនា ឆ្នាំ២០១៨នេះ បានឲ្យដឹងថា ក្នុងចំណោមអ្នកជំងឺជាង ៨ម៉ឺននាក់នេះ គឺមានកម្មករ កម្មការិនី ជាង៩,០០០នាក់ផងដែរ ។
|
2018-03-15T21:10:00+07:00
|
freshnewsasia.com
|
https://m.freshnewsasia.com/index.php/en/localnews/81228-2018-03-15-08-10-50.html
|
0ae7ce43-4cac-4491-bdc0-d24a6e2db19b
|
ក្នុង១ឆ្នាំៗ មានអ្នកជំងឺ រស់នៅលើផ្ទៃទន្លេសាបជាង២ម៉ឺននាក់ ទទួលបានការព្យាបាល ដោយឥតគិតថ្លៃ ពីគ្លីនិក «ទន្លេ» ដែលជាក្រុមគ្រូពេទ្យស្ម័គ្រចិត្ត នៅក្រុងសៀមរាប
|
ក្នុង១ឆ្នាំៗ មានអ្នកជំងឺ ប្រមាណ ២៥,៣០៥នាក់ ក្នុងនោះមានកុមារ ១១,៦៩២នាក់ ទទួលបានការព្យាបាល ពីគ្លីនិក «ទន្លេ» ដែលជាក្រុមគ្រូពេទ្យស្ម័គ្រចិត្ត ពិនិត្យ ព្យាបាល មិនយកកំរ៉ៃ លើអ្នកជំងឺ ដែលរស់នៅលើផ្ទៃទន្លេសាប ដោយមានសមាជិកពេទ្យ១៨នាក់ មានស្នាក់ការនៅក្រុមទី៦ ភូមិសាលាកន្សែង ឃុំស្វាយដង្គុំ ក្រុងសៀមរាប ខេត្តសៀមរាប។ ជាក់ស្ដែងនៅថ្ងៃទី១៧ ខែមីនា ឆ្នាំ២០១៨ ខាងមុខនេះ ក្រុមពិធីករ និង Dj មួយក្រុម នឹងរៀបចំការជួបជុំគ្នា ជាលើកទី៤ នៃកម្មវិធី DJs Party 2018 នៅទីតាំង ក្លឹបបាល់ទាត់ The Blue Sport Center ស្ថិតនៅភូមិឃ្មួញ សង្កាត់ភ្នំពេញថ្មី ខណ្ឌសែនសុខ រាជធានីភ្នំពេញ។ ការជួបជុំនេះ ដោយប្រមូលផ្តុំ ក្រុម DJs VJ MC តាមក្លឹបនានា រួមទាំងនៅវិទ្យុ និងទូរទស្សន៍ រួមទាំងតារាសំដែង តារាចម្រៀង ជាច្រើននាក់ ក្នុងកម្ពុជា ដើម្បីផ្លាស់ប្តូរ បទពិសោធន៍ ដែលមានរៀងៗ ចែករំលែកឲ្យគ្នា ទៅវិញទៅមក និងបង្កើនទំនាក់ទំនងល្អ រវាងគ្នា និងគ្នា ជាពិសេស ប្រមូលថវិកា ជួយដល់ គ្លីនិក «ទន្លេ» ដែលជាក្រុមគ្រូពេទ្យស្ម័គ្រចិត្តខាងលើនេះ។ ចង់ឲ្យមានការជួបជុំញ្ញាំអីរួមគ្នា បង្កើតមិត្តភាពឲ្យកាន់តែមានភាព ស្និតស្នាលគ្នាទៅវិញទៅមក ផ្លាស់ប្តូរបទពិសោធន៍ គ្នាទៅវិញទៅ មកអំពីអាជីពការងារ ប្រមូលផ្តុំពិធីករ និង DJ ឲ្យក្លាយជាសមាគមន៍មួយ ដែលអាចជួយគ្នាទៅវិញទៅមក ក្នុងពេលដែលសមាជិកណាម្នាក់មានបញ្ហា ដើម្បីរៃអង្គាសប្រាក់ សំរាប់ជួយដល់កុមាកំព្រា។ កម្មវិធីនេះ ត្រូវបានចាប់ផ្តើមដំបូង តាំងពីឆ្នាំ២០១៥ និងមានសមាជិកត្រឹមតែ៧០នាក់ប៉ុណ្ណោះ ចូលរួមក្រោយពីការបង្កើតឡើង ក្នុងឆ្នាំ២០១៥ រួចមក កម្មវិធីនេះហាក់ដូច ទទួលបានភាព ជោគជ័យយ៉ាងខ្លាំងតាមរយៈ ការផ្សារភ្ជាប់មិត្តវាង DJ ក្លឹប និង DJ ក្លឹប ពិធីករវិទ្យុ និងពិធីករវិទ្យុ ក៏ដូចជា DJ ក្លឹប និង ពិធីករវិទ្យុ ក្នុងនោះដែរ ក៏មានមិត្តសិល្បករចូលរួមផងដែរ។ ដោយឡែក នៅឆ្នាំ២០១៦ កម្មវិធីនេះ កាន់តែមានប្រជាប្រិយភាពទៅៗ រហូតដល់ឆ្នាំ២០១៧ ក៏បានអញ្ជើញវត្តមាន របស់ពិធីករ Booth និង ពិធីករឆាកមួយចំនួនទៀត ចូលរួមផងដែរ ហើយឆ្នាំ នៅក្នុងឆ្នាំ២០១៨នេះ កម្មវិធី DJ party ទទួលបានព័ត៌មានថា នឹងមានវត្តមាន មនុស្សចូលរួមប្រមាណជា២៥០ ទៅ៣០០នាក់ មកពីគ្រប់ខេត្តក្រុង កម្មវិធីនេះ នឹងប្រារព្ធនៅ The Blue Sport Center៕
|
2018-03-14T18:55:00+07:00
|
freshnewsasia.com
|
https://m.freshnewsasia.com/index.php/en/localnews/81105-2018-03-14-04-55-53.html
|
7c3aef63-e849-439f-adcb-b540cd229218
|
រដ្ឋមន្ត្រីក្រសួងសុខាភិបាល ធានាព្យាបាលជំងឺជូនបុរសកម្សត់ដែលត្រូវភ្លើងឆេះខ្លួនសុះសាច់ នៅស្រុកសណ្តាន់ ខេត្តកំពងធំ រហូតដល់ជាសះស្បើយ ដោយមិនគិតប្រាក់
|
បន្ទាប់ពីទទួលបានព័ត៌មានដ៏គួរឲ្យខ្លោចផ្សា របស់បុរសម្នាក់ ឈ្មោះ សុង ធូ រស់នៅភូមិបឹង ឃុំមានរិទ្ធ ស្រុកសណ្តាន់ ខេត្តកំពង់ធំនោះ លោករដ្ឋមន្ត្រីក្រសួងសុខាភិបាល ម៉ម ប៊ុនហេង បានចេញមុខ ធានាព្យាបាលជំងឺ រលាកភ្លើងរបស់លោក សុង ធូ រហូតដល់ជាសះស្បើយ។ លោក ម៉ម ប៊ុនហេង បានប្រាប់បណ្តាញព័ត៌មាន Fresh News នៅព្រឹកថ្ងៃទី១៤ ខែមីនានេះថា «បុរសដែលរលាកពេញខ្លួននេះ ខ្ញុំបញ្ជាឲ្យក្រុមគ្រូពេទ្យដឹកមកព្យាបាលនៅមន្ទីរពេទ្យកាល់ម៉ែត ដោយឥតគិតថ្លៃ ក្រសួងសុខាភិបាលជាអ្នកទទួលខុសត្រូវព្យាបាលរហូតដល់ជាសះស្បើយ»។ សូមជម្រាបថា លោក សុង ធូ បានជួបរឿងរ៉ាងដ៏កម្សត់ ដែលរឿងជីវីតរបស់គាត់មានដំណើរដើមទងដូចខាងក្រោម៖ អស់រយៈពេលជាង៧ខែកន្លងទៅ គ្រួសាលោក សុង ធូ និងប្រព្ធឈ្មោះ សុខ ជា ត្រូវបានអគ្គិភ័យឆាបឆេះផ្ទះខ្ទេចអស់ ប្រពន្ធគាត់ក៏ស្លាប់ភ្លាមៗក្នុងពេលភ្លើងឆេះផ្ទះនោះទៀត។ ចំណែកលោកវិញត្រូវបានអគ្គិភ័យឆាប់ឆេះសុះពេញខ្នង ដាច់ស្លឹកត្រចៀកម្ខាង។ ពេលនោះម្តាយរបស់គាត់ ក៏បានដឹកគាត់ទៅព្យាបាលនៅមន្ទីរពេទ្យដែរ ប៉ុន្តែដោយក្រុមគ្រួសារមានជីវភាពក្រីក្រពេក គ្មានប្រាក់សម្រាប់ព្យាបាលក៏យកកូនប្រុសមកផ្ទះវិញ។ រីឯចំណែកឪពុកបង្កើតទៀតសោត ឃើញកូនប្រុសដេកឈឺចុកចាប់ជាពន់ពេកហើយ ពុំអាចជួយអ្វីកូនបានទើបធ្វើឲ្យគាត់ពិបាកចិត្តរហូត ដេកគាំងបេះដូងស្លាប់ទៅ។ បើឪពុកក្មេករបស់គាត់វិញ ដោយសារកូនស្រីក៏ស្លាប់ កូនប្រសារក៏ឈឺដែកនៅមួយកន្លែង រង់ចាំតែថ្ងៃស្លាប់ គាត់ឈឺចិត្តខ្លាំងពេក រហូតវង្វងដើរផឹកស្រា ស្រាតពេញផ្លូវ កូនៗមិនចង់ឃើញឪពុកដើរស្រាត ក៏នាំគ្នាចាប់ឪពុកចងនៅមួយកន្លែង ឪពុកឈឺចិត្តខ្លាំងពេកក៏យកសាំងដុតខ្លួនស្លាប់ទៀតទៅ។ អ្វីដែលរិតតែខ្លោចចិត្តទៀតនោះ ក្រោយពីការស្លាប់របស់ពួកគាត់មក គេពុំដែលឃើញ ក្រសួងសុខាភិបាល ឬអាជ្ញាធរចុះទៅពិនិត្យដល់កន្លែងកើតហេតុទេ។ ចំណែកឯសាព័ត៌មានផ្សេងៗ និងបណ្តាញសង្គម Facebook ក៏ទាន់ឃើញចុះផ្សាយផងដែរ។ ដោយមើលឃើញពីផលវិបាក និងការរងទុក្ខវេទនារបស់ក្រុមគ្រួសារនេះហើយទើបនៅថ្ងៃទី១៣ ខែមីនា ឆ្នាំ២០១៨នេះ គេបានឃើញលោកឧកញ៉ា ដេវិដ ឆាណាយវ៉ា ជាអនុប្រធានសម្ពន្ធយុវជនស្រលាញ់សន្តិភាព រាជធានីភ្នំពេញដែលមានលោក ជិន ប៊ុនធឿន ជាប្រធានសម្ព័ន្ធយុវជនស្រលាញ់សន្តិភាពរាជធានីភ្នំពេញ បានយកថវិកា និងគ្រឿងឧបភោគបរិភោគ ថ្នាំពេទ្យ និងសម្ភារមួយចំនួនទៀត ដែលជាអំណោយរបស់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប្រគល់ជូនក្រុមគ្រួសារផ្ទាល់តែម្តង។ សូមជម្រាបថា ជនរងគ្រោះមានឈ្មោះ សុង ធូ និង ប្រពន្ធឈ្មោះ សុខ ជា មានទីលំនៅភូមិបឹង ឃុំមានរិទ្ធ ស្រុកសណ្តាន់ ខេត្តកំពង់ធំ។ ក្រុមគ្រួសារ ព្រមទាំងជនរងគ្រោះផ្ទាល់បានលើកដៃប្រណូមអង្វរសប្បុរសជនជិតឆ្ងាយ មេត្តាជួយឧបត្ថម្ភដល់ការព្យាបាលលើខ្លួនរបស់គាត់ផង៕
|
2018-03-14T14:59:00+07:00
|
freshnewsasia.com
|
https://m.freshnewsasia.com/index.php/en/localnews/81086-2018-03-14-00-59-41.html
|
f773b7f9-3f1a-424a-b519-5d540939e09a
|
កូនស្រីលោក ស៊ុយ សារ៉េត ដែលបើករថយន្ដបង្កគ្រោះថ្នាក់ចរាចរណ៍ ហើយត្រូវគេវាយឲ្យរបួសធ្ងន់ ដាក់ពាក្យប្ដឹងទារសំណងជំងឺចិត្តពីក្រុមជនបង្ក ៣០ម៉ឺនដុល្លារ
|
កូនស្រីរបស់លោក ស៊ុយ សារ៉េត ដែលមានឈ្មោះ សារ៉េត សុផាធិតាពេជ្រ អាយុ១៨ឆ្នាំ រស់នៅភូមិត្រពាំងឈូក សង្កាត់ទឹកថ្លា ខណ្ឌសែនសុខ រាជធានីភ្នំពេញ បានសម្រេចដាក់ពាក្យប្ដឹងក្រុមជនបង្ក ដែលបានប្រព្រឹត្តអំពើវាយដំប៉ុនប៉ងធ្វើមនុស្សឃាត លើឪពុករបស់ខ្លួន ទៅកាន់ស្នងការនគរបាលរាជធានីភ្នំពេញ ដើម្បីស្វែងរកយុត្តិធម៌។ នេះបើយោងតាមពាក្យបណ្ដឹងរបស់មេធាវី តំណាងឲ្យលោក ស៊ុយ សារ៉េត ដែលអង្គភាព Fresh News ទទួលបាននៅរសៀលថ្ងៃទី១៣ ខែមីនា ឆ្នាំ២០១៨។ ក្នុងពាក្យបណ្ដឹងនោះមេធាវីតំណាងលោក ស៊ុយ សារ៉េត បានទាមទារឲ្យសមត្ថកិច្ចស្វែងរកមុខជនក្រុមបង្ក ដើម្បីទទួលខុសត្រូវ ចំពោះអំពើដែលពួកគេបានប្រព្រឹត្តមកលើលោក ស៊ុន សារ៉េត និងទាមទារនូវសំណងជំងឺចិត្តចំនួន១២០០លានរៀល ដែលប្រហែលនឹង៣០ម៉ឺនដុល្លារផងដែរ។ លោកសាស្ដ្រាចារ្យបណ្ឌិត ស៊ុយ សារ៉េត ដែលជាគ្រូបង្រៀន នៅសាកលវិទ្យាល័យកម្ពុជា ត្រូវបានមនុស្សមួយក្រុម ខ្លះប្រដាប់ដោយដុំថ្មធំៗ ព្រួតវាយរងរបួសយ៉ាងធ្ងន់ធ្ងរ ហូរឈាមឡើងជោគអាវ និងបំផ្លាញរថយន្ដខូចខាតយ៉ាងខ្លាំង ព្រោះតែខឹងលោកបើករថយន្ដបុករះនៅតាមផ្លូវ។ ហេតុការណ៍នេះ កើតឡើងនៅម៉ោង៤-៥ ល្ងាចថ្ងៃទី១១ ខែមីនា ឆ្នាំ២០១៨ នៅម្តុំមន្ទីរពេទ្យលោកសង្ឃ។ តាមសាក្សីបានប្រាប់ឲ្យដឹងថា រថយន្តរបស់លោក ស៊ុយ សារ៉េត បានបើកបុកគេដំបូងនៅម្តុំវត្តទួលអស់លោក ក្នុងខណ្ឌប្ញស្សីកែវ ហើយបន្តបើករត់គេចតាមផ្លូវរហូតដល់ម្តុំផ្សារធំថ្មី ជិះ២-៣ជុំនៅម្តុំផ្សារថ្មី ហើយបន្តបើករត់គេចតាមផ្លូវម្តុំផ្សារដេប៉ូ មិនឈប់ក៏បន្តទៅម្តុំក្រោយមន្ទីរពេទ្យលោកសង្ឃ ក៏ត្រូវបានប្រជាពលរដ្ឋជិះម៉ូតូ ជិះម៉ូតជិត២០០គ្រឿង តាមទាន់នៅទីនោះ។ ក្រោយទទួលការវាយយ៉ាងដំណំ លោក ស៊ុយ សារ៉េត ត្រូវបានបញ្ជូនទៅមន្ទីរពេទ្យមួយក្នុងទីក្រុងភ្នំពេញ និងត្រូវក្រុមគ្រួសារបញ្ជូនបន្តទៅមន្ទីរពេទ្យប្រទេសវៀតណាម។ មិត្តភក្តិរបស់លោក ស៊ុយ សារ៉េត ក៏បានបញ្ជាក់ថា លោក ស៊ុយ សារ៉េត បានរួចផុតពីគ្រោះថ្នាក់ដល់ជីវិត៕
|
2018-03-13T23:19:00+07:00
|
freshnewsasia.com
|
https://m.freshnewsasia.com/index.php/en/localnews/81039-2018-03-13-09-19-14.html
|
efb14579-8b6b-4a7d-90bf-48cec5f7cf3a
|
រដ្ឋមន្ដ្រីក្រសួងសុខាភិបាល ដឹកនាំក្រុមការងារគ្រូពេទ្យស័្មគ្រចិត្ដ ចុះជួយសង្កាត់ទឹកថ្លា មកពិនិត្យ-ព្យាបាលជំងឺ ជូនប្រជាពលរដ្ឋជាង៥០០នាក់ ដោយឥតគិតថ្លៃ
|
រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅព្រឹកថ្ងៃទី១១ ខែមីនា ឆ្នាំ២០១៨នេះ បានដឹកនាំក្រុមការងារគ្រូពេទ្យស្ម័គ្រចិត្ដ ចុះជួយសង្កាត់ទឹកថ្លា ចុះមកពិនិត្យ និងព្យាបាលជំងឺ ជូនប្រជាពលរដ្ឋជាង៥០០នាក់ ដោយឥតគិតថ្លៃ នៅភូមិផ្សារទឹកថ្លា សង្កាត់ទឹកថ្លា រាជធានីភ្នំពេញ ។ ក្នុងឱកាសនោះ រដ្ឋមន្ដ្រី ម៉ម ប៊ុនហេង ក៏បានណែនាំឲ្យប្រជាពលរដ្ឋ យកចិត្ដទុកដាក់ថែរក្សាសុខភាព ពិសេសស្ដ្រីមានផ្ទៃពោះ ត្រូវមកពិនិត្យសុខភាពឲ្យបានទៀងទាត់ និងអនុត្ដន៍ទៅការណែនាំរបស់គ្រូពេទ្យ ពិសេស បរិភោគអាហារ ត្រូវមានអនាម័យ លំនៅឋានជុំវិញផ្ទះ ត្រូវសំអាតជានិច្ចផងដែរ ដើម្បីធានាបាននូវផាសុកភាព និងគ្មានជម្រកមូសខ្លា។ ទន្ទឹមនឹងនោះរដ្ឋមន្ដ្រី ក៏បានជំរុញដល់ក្រុមគ្រូពេទ្យ ប្រកាន់ភ្ជាប់នូវក្រមសីលធម៌ វិជ្ជាជីវៈ សហការគ្នា និងពង្រឹងសមត្ថភាពការងារ ដើម្បីពិនិត្យព្យាបាលសុខភាពជូនប្រជាពលរដ្ឋ ឲ្យកាន់តែមានប្រសិទ្ធិភាពខ្ពស់ និងទាន់ពេលវេលា ។ គួររម្លឹកផងដែរថា ក្រោមកិច្ចខិតខំដឹកនាំរបស់រដ្ឋមន្ដ្រី ម៉ម ប៊ុនហេង ប្រជាពលរដ្ឋ ទទួលបានពិនិត្យព្យាបាលជំងឺ បានដិតដល់ ពិសេស ការយកសេវាព្យាបាល មកដល់ និងក្បែរផ្ទះរបស់ពលរដ្ឋតែម្ដង ដែលការយកចិត្ដទុកដាក់នេះ បានធ្វើឲ្យអត្រា នូវជំងឺឆ្លងផ្សេងៗ ស្ទើរតែមិនអាចកើតមានឡើងនៅក្នុងភូមិ ឃុំ នោះទេ ។ ជាក់ស្ដែង សម្រាប់ព្រឹកនេះ ក្រុមគ្រូពេទ្យ បានពិនិត្យព្យាបាល ជំងឺដូចជា៖ ពិនិត្យព្យាបាលជំងឺទូទៅ ជំងឺសើរស្បែក ជំងឺត្រចៀក ច្រមុះ បំពង់ក ភ្នែក ជំងឺមាត់ធ្មេញ និងចែកវែនតា ផងដែរ ៕
|
2018-03-11T17:30:00+07:00
|
freshnewsasia.com
|
https://m.freshnewsasia.com/index.php/en/localnews/80850-2018-03-11-03-30-25.html
|
d9a6c26c-25b4-4719-b3b5-d67a75c8c8d9
|
បណ្តឹងទាមទារជំងឺចិត្ត ១លានដុល្លារពីទណ្ឌិត សម រង្ស៊ី ថ្ងៃនេះសាលាឧទ្ធរណ៍សម្រេចតម្កល់សេចក្តីសម្រេចរបស់សាលាដំបូងរាជធានីភ្នំពេញ ទុកជាបានការពេញទាំងមូល
|
នៅរសៀលថ្ងៃទី០៦ ខែមីនា ឆ្នាំ២០១៨នេះ សាលាឧទ្ធរណ៍បានបើកសវនាការលើករណីបណ្តឹង ប្តឹងលោក សម រង្ស៊ី អតីតមេដឹកនាំគណបក្សប្រឆាំងនៅកម្ពុជា ពីបទបរិហាកេរ្តិ៍ តាមពាក្យបណ្តឹងរបស់មេធាវីការពារសិទ្ធិឲ្យលោក សម រង្ស៊ី។ លោក គី តិច មេធាវីការពារក្តីជូនសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានថ្លែងប្រាប់បណ្តាញព័ត៌មាន Fresh News នៅព្រលប់ថ្ងៃទី០៦ ខែមីនា ឆ្នាំ២០១៨នេះឲ្យដឹងថា ជាលទ្ធផលក្រុមប្រឹក្សាជំនុំជម្រះសាលាឧទ្ធរណ៏បានសម្រេចតម្កល់សេចក្តីសម្រេចរបស់សាលាដំបូងរាជធានីភ្នំពេញ ទុកជាបានការពេញទាំងមូល។ ខ្លឹមសារនៃសេចក្តីសម្រេចរបស់ សាលាដំបូងភ្នំពេញគឺ៖ * ផ្តន្ទាទោសលោក សម រង្សី ពិន័យជាប្រាក់ចំនួន១០លានរៀលដាក់ចូលជាថវិការដ្ឋ និងបង្គាប់ឲ្យលោក សម រង្ស៊ី សងសំណងជម្ងឺចិត្ត ចំនួន៤ពាន់លានរៀល ឬប្រមាណ ១លានដុល្លារ ជូនដើមបណ្តឹងរដ្ឋប្បវេណី។ សូមបញ្ជាក់ថា កាលពីព្រឹកថ្ងៃទី១៨ ខែមករា ឆ្នាំ២០១៧ ពាក្យបណ្តឹងរបស់សម្តេចតេជោ ហ៊ុន សែន ប្តឹងលោក សម រង្ស៊ី ទាមទារសំណងជំងឺចិត្ត ១លានដុល្លារសហអាមេរិក លើបទល្មើស «បរិហាកេរ្តិ៍ជាសាធារណៈ» ត្រូវបានលោក គី តិច មេធាវីការពារក្តីសម្តេចតេជោ ហ៊ុន សែន បានដាក់ចូលទៅកាន់សាលាដំបូងរាជធានីភ្នំពេញ។ ការសម្រេចដាក់ពាក្យប្តឹងលោក សម រង្ស៊ី នៅពេលនេះធ្វើឡើង បន្ទាប់ពីលោក សម រង្ស៊ី បានចោទប្រកាន់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសូកប៉ាន់លុយ ១លានដុល្លារដល់កញ្ញា ធី សុវណ្ណថា ដើម្បីឱ្យនាងធ្វើបាតុកម្មប្រឆាំងនឹងគណបក្សសង្រ្គោះជាតិ៕
|
2018-03-07T05:46:00+07:00
|
freshnewsasia.com
|
https://m.freshnewsasia.com/index.php/en/localnews/80429-2018-03-06-15-46-37.html
|
0ae14416-e8f4-4700-953d-ffd9ace0bca6
|
អគ្គនាយកមន្ទីរពេទ្យកាល់ម៉ែត៖ កម្ពុជាមានកុមារប្រមាណ៥៥០នាក់ ដែលកើតមានជំងឺមហារីក ក្នុងមួយឆ្នាំ ក្នុងនោះមានប្រមាណ៨០ភាគរយ ដែលបានព្យាបាលជាសះស្បើយ
|
អគ្គនាយកមន្ទីរពេទ្យកាល់ម៉ែត លោក ឈាង រ៉ា បានថ្លែងបញ្ជាក់ថា បច្ចុប្បន្នកម្ពុជាមានកុមារប្រមាណ៥៥០នាក់ ដែលបានកើតជំងឺមហារីកក្នុងមួយឆ្នាំ ហើយតាមរយៈការព្យាបាល បែបសម័យទំនើបនេះ មានកុមារប្រមាណ៨០ភាគរយ ដែលត្រូវបានព្យាបាលជាសះស្បើយ។ លោកបានបញ្ជាក់យ៉ាងដូច្នេះ នៅក្នុងសិក្ខាសាលាស្តីពី ដែលធ្វើឡើងនៅថ្ងៃទី៦ ខែមីនា ឆ្នាំ២០១៨នេះ ដើម្បីចូលរួមចំណែកកាត់បន្ថយជំងឺមហារីកលើកុមារ នៅកម្ពុជា ដោយមានការចូលរួមពីបុគ្គលិក និងសាស្ត្រាចារ្យ មកពីមន្ទីរពេទ្យថ្នាក់ជាតិចំនួន៥របស់កម្ពុជារួមមាន៖ មន្ទីរពេទ្យកាល់ម៉ែត, មន្ទីរពេទ្យកុមារជាតិ, មន្ទីរពេទ្យគុន្ធបុប្ផា, មន្ទីរពេទ្យកុមារអង្គរ និងមន្ទីរពេទ្យខ្មែរ-សូវៀត ដែលសុទ្ធសឹងជាមន្ទីរពេទ្យ បម្រើការងារផ្តោតសំខាន់ លើការជួយសង្គ្រោះដល់កុមារ។ សិក្ខានេះក៏មានការចូលរួមពីសំណាក់ក្រុមសាស្ត្រាចារ្យវេជ្ជបណ្ឌិត មកពីមន្ទីរពេទ្យ St. Jude Children's Research Hospital នៃសហរដ្ឋអាមេរិក ដែលផ្តោតការព្យាបាលសំខាន់ លើជំងឺមហារីកកុមារតែមួយគត់។ ក្នុងសិក្ខាសាលានេះដែរ លោកសាស្ត្រាចារ្យវេជ្ជបណ្ឌិត Carlos Rodriguez Galindo តំណាងមន្ទីរពេទ្យ St. Jude Children's Research Hospital បានឲ្យដឹងថា សកម្មភាពរបស់ក្រុមវេជ្ជបណ្ឌិតលោកនាពេលនេះ គឺដើម្បីចូលរួមចំណែក បង្កើនប្រសិទ្ធភាព នៃការព្យាបាលជំងឺមហារីក លើកុមារនៅកម្ពុជា តាមរយៈការផ្តល់នូវចំណេះដឹងថ្មីៗ និងយុទ្ធសាស្ត្រនៃការព្យាបាលផងដែរ។ គួរជម្រាបថា សិក្ខាសាលានេះ ក៏មានការចូលរួម ពីតំណាងអង្គការសុខភាពពិភពលោក តំណាងក្រសួងសុខាភិបាល អង្គការឈឺចាប់គ្មានព្រំដែន និងសមាគម Japan Heart ផងដែរ សរុបប្រមាណ១៥០នាក់៕
|
2018-03-06T23:56:00+07:00
|
freshnewsasia.com
|
https://m.freshnewsasia.com/index.php/en/localnews/80387-2018-03-06-09-56-32.html
|
1a29281f-fa60-4f61-86e0-7a2cb8318c28
|
ទេសរដ្ឋមន្រ្តី អៀង មូលី៖ «កម្ពុជាជាប្រទេសមួយ ក្នុងចំណោមប្រទេស៧ ក្នុងសកលលោក ដែលបានជោគជ័យជាងគេ ក្នុងការប្រយុទ្ធនឹងជំងឺអេដស៍»
|
លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានថ្លែងថា កម្ពុជាបានជោគជ័យ ក្នុងការប្រយុទ្ធនឹងជំងឺអេដស៍ ក្នុងចំណោមប្រទេស៧ នៅក្នុងសកលលោក ដែលក្នុងនោះមាន បុតស្វាណា ចក្រភពអង់គ្លេស អ៊ីស្លង់ ដាណឺម៉ាក ស៊ុយអ៊ែត និងសិង្ហបុរី ដែលបានសម្រេចគោលដៅ៩០-៩០-៩០។ គោលដៅ៩០-៩០-៩០ គឺមានន័យថា ទី១) ៩០% នៃអ្នកសង្ស័យថា មានផ្ទុកមេរោគអេដស៍ដឹងពីស្ថានភាព ជំងឺអេដស៍របស់ខ្លួន, ទី២)៩០% នៃអ្នកដែលដឹងពីស្ថានភាព ផ្ទុកមេរោគអេដស៍ បានទទួលការព្យាបាល ដោយឱសថប្រឆាំមេរោគអេដស៍ និង៣)៩០% នៃអ្នកដែលទទួលការព្យាបាល នឹងរកមិនឃើញមេរោគអេដស៍ នៅក្នុងឈាម។ ការថ្លែងបែបនេះ របស់លោកទេសរដ្ឋមន្រ្តី អៀង មូលី ត្រូវបានធ្វើឡើងក្នុងឱកាស ដែលលោកបានអញ្ជើញជាអធិបតី ក្នុងពិធីបើកសិក្ខាសាលាស្តីពី ការពិគ្រោះយោបល់ លើការងារដែលបានអនុវត្ត ក្នុងឆ្នាំ២០១៧ និងពិនិត្យផែនការឆ្នាំ២០១៨ ដើម្បីអនុវត្តបន្ត នៅសណ្ឋាគារកោះកុងស៊ីធី ខេត្តកោះកុង នៅថ្ងៃទី៦ ខែមីនា ឆ្នាំ២០១៨ ដោយមានការចូលរួមពីថ្នាក់ដឹកនាំ និងមន្រ្តីអាជ្ញាធរជាតិប្រយុទ្ធ នឹងជំងឺអេដស៍តំណាងរដ្ឋបាលខេត្តកោះកុង គណៈកម្មាធិការប្រយុទ្ធ នឹងជំងឺអេដស៍ខេត្តកោះកុង និងទីប្រឹក្សាបច្ចេកទេស ចំនួន១០៥នាក់។ ថ្លែងទៅកាន់អង្គពិធី លោកទេសរដ្ឋមន្រ្តីបានឲ្យដឹងបន្តទៀតថា យើងហៅកម្មវិធីនេះថា សិក្ខាសាលា ឬវិបស្សនា ដែលមានន័យថា ដកថយមកគិត ឬធ្វើសមាធិដើម្បីកើនបញ្ញា។ យើងជួបជុំគ្នាថ្ងៃនេះ ដើម្បីដកឃ្លាមកគិត ដោយសំឡឹងមើលពីអ្វីដែលបាន ធ្វើនៅក្នុងអតីតកាល វាស់ជាមួយបច្ចុប្បន្នកាល ហើយសំឡឹងមើលទៅអនាគតថា ត្រូវធ្វើកិច្ចការអ្វីទៀត។ តើយើងមានការរីកចម្រើនទេ បើពីមុនមានចំណុចខ្វះខាត តើយើងត្រូវកែលម្អបែបណា? ដូច្នេះ យើងត្រូវសំឡឹងមើលទៅអនាគត ថាយើងត្រូវធ្វើកិច្ចការអ្វីបន្ថែមទៀត។ គួររំឭកថា ថវិកាវិនិយោគក្នុងការប្រយុទ្ធនឹងជំងឺអេដស៍ នៅកម្ពុជាចាប់ពីឆ្នាំ១៩៩១មកដល់បច្ចប្បន្នមាន ប្រមាណ ៨០០លានដុល្លារ ដែលបានទទួលពីដៃគូអភិវឌ្ឍន៍។ ពីឆ្នាំ២០១៨ ដល់ឆ្នាំ២០២០ យើងមានថវិកាប្រយុទ្ធនឹងជំងឺអេដស៍ចំនួន៤១,៦លានដុល្លារ ដែលជាជំនួយពីមូលនិធិសកល។ ប៉ុន្តែនៅក្នុងដំណាក់កាលជោគជ័យនេះ ជំនួយពីដៃគូអភិវឌ្ឍន៍ក្នុងការ ប្រយុទ្ធជំងឺអេដស៍កំពុងបន្តធ្លាក់ចុះ។ ជាមួយគ្នានេះ រាជរដ្ឋាភិបាលកម្ពុជាបាន និងកំពុងចូលរួមចំណែក ក្នុងការផ្តល់ថវិកាបដិភាគ សម្រាប់ទិញឱសថប្រឆាំងនឹងជំងឺអេដស៍ តាំងពីឆ្នាំ២០១៥រហូតដល់បច្ចុប្បន្ន និងការផ្តល់ថវិកាជួលមន្រ្តីជាប់កិច្ចសន្យា ចាប់ពីឆ្នាំ២០១៨នេះ។ ចំនួនថវិកាជាតិសរុប ដែលរាជរដ្ឋាភិបាលបានរួមចំណែក គឺមានចំនួន៨លានដុល្លារអាម៉េរិក។ យើងចង់ឲ្យមានចីរភាពក្នុងប្រយុទ្ធនឹងជំងឺអេដស៍។ ក្នុងនោះ ក្រសួងមហាផ្ទៃបានបញ្ចូលការ ប្រយុទ្ធនឹងជំងឺអេដស៍ក្នុងគោលនយោបាយ ភូមិឃុំមានសុវត្ថិភាព កាលពីខែធ្នូ ឆ្នាំ២០១៦។ ក្រសួងផែនការ បានដាក់បញ្ចូលអ្នកផ្ទុកមេរោគអេដស៍ និងអ្នកជំងឺអេដស៍ក្រីក្រ ឲ្យទទួលបានអត្តសញ្ញាណបណ្ណក្រីក្រ។ ក្រសួងស្ថាប័ន និងរាជធានី ខេត្តនីមួយៗ រៀបចំកញ្ចប់ថវិកាប្រយុទ្ធនឹងជំងឺអេដស៍ ក្នុងកញ្ចប់ថវិការបស់ក្រសួងស្ថាប័នខ្លួនផ្ទាល់។ ដោយបានទទួលការអនុញ្ញាត ជាគោលការណ៍ពីសម្តេចតេជោនាយករដ្ឋមន្រ្តី យើងបាននិងកំពុងរកប្រភពថវិកា ជំនួយពីសាធារណរដ្ឋប្រជាមានិតចិន។ យើងបានលើកជាគម្រោង ស្នើសុំថវិកាទៅស្ថានទូតចិនហើយ។ យើងនឹងរកឱកាសដើម្បីទៅជួបឯកអគ្គរដ្ឋទូតចិន ប្រចាំកម្ពុជា។ យើងគ្រោងស្នើសុំចិនឲ្យជួយ ក្នុងការងារភូមិឃុំមានសុវត្ថិភាព។ ថ្មីៗនេះ សប្បុរសជនចិន បានផ្តល់ជំនួយ ជាស្រោមអនាម័យចំនួន៦៤៨០០០ស្រោម។ យើងត្រូវរៀបចំការប្រជុំអន្តរ ក្រសួង ដើម្បីពិនិត្យលទ្ធភាពរើសមន្រ្តី ជាប់កិច្ចសន្យាក្នុងការប្រយុទ្ធនឹងជំងឺអេដស៍។ ពេលវេលាចេះតែទៅមុខ លទ្ធផលមិនមែនដូចនឹងអ្វីដែលយើងចង់បានទេ។ ប៉ុន្តែ យើងត្រូវរកវិធីដោះស្រាយ ឲ្យអាចធ្វើការបានតាមគ្រប់រូបភាព។ នៅទីបញ្ចប់ លោកទេសរដ្ឋមន្រ្តីបានណែនាំ និងមន្រ្តីអាជ្ញាធរជាតិប្រយុទ្ធនឹងជំងឺអេដស៍ ទាំងអស់ឲ្យរួមគ្នាពង្រឹងសន្តិភាព ដោយ១)កុំពាក់ព័ន្ធជាមួយគណបក្សប្រឆាំង ព្រោះពួកនេះគ្មានគោលនយោបាយអ្វី ក្រៅពីការផ្តួលរំលំរបប ដោយអំពាវនាវរបៀបឧទ្ទាម ឲ្យកងទ័ពងើបឡើង ប្រឆាំងរាជរដ្ឋាភិបាល និង២) ពង្រឹងលទ្ធិប្រជាធិបតេយ្យ ដោយនាំគ្នាទៅបោះឆ្នោតនាថ្ងៃទី២៩ ខែកក្កដាខាងមុខឲ្យបានគ្រប់គ្នា៕
|
2018-03-06T21:14:00+07:00
|
freshnewsasia.com
|
https://m.freshnewsasia.com/index.php/en/localnews/80360-2018-03-06-07-14-27.html
|
4e455919-daaf-4e79-a532-113cbb2c02cd
|
ក្មេងទំនើង២ក្រុម រាំជាន់ជើងគ្នា ក្នុងពិធីបុណ្យឆ្លងសាលា ចាក់គ្នាធ្លាយពោះ
|
ខេត្តព្រៃវែង៖ ក្មេងទំនើង២ក្រុមបានចូលទៅរាំងវង់លេង នៅក្នុងពិធីបុណ្យឆ្លងសាលាឆាន់ ទាស់ពាក្យសម្ដីគ្នា ផ្ទុះនូវកំហឹងយ៉ាងក្រេវក្រោធ ទាញដែកចុងស្រួចចាក់ទៅលើគូទំនាស់ បណ្ដាលឲ្យធ្លាយពោះម្នាក់ និងមុតរយះឆ្អឹងជំនីរម្នាក់ ទើបសមត្ថកិច្ចចុះទៅឃាត់ខ្លួន កាលពីវេលាម៉ោង៩ និង៥នាទីយប់ ថ្ងៃទី៥ ខែមីនា ឆ្នាំ២០១៨ក្នុងវត្តស្វាយសង្គម ភូមិព្រៃឃ្នង ឃុំសំរោង ស្រុកស្វាយអន្ទរ។ មន្ត្រីនគរបាលមូដ្ឋាន បានឲ្យដឹងថា ជនសង័្សយដែលសមត្ថកិច្ចឃាត់ខ្លួន ឈ្មោះ គា ដំណឹង ភេទប្រុស អាយុ២០ឆ្នាំ រស់នៅភូមិកណ្តាល ឃុំសំរោង ស្រុកស្វាយអន្ទរ ខេត្តព្រៃវែង។ រីឯជនរងគ្រោះ នៅក្នុងអំពើហិង្សានោះ ទី១-ឈ្មោះ យ៉ា រ៉ាវី ភេទប្រុស អាយុ២៧ឆ្នាំ (របួសរយះឆ្អឹងជំនីរ និងទី២-ឈ្មោះ ហ៊ុយ ស៊ាងហៃ ភេទប្រុស អាយុ២៣ឆ្នាំ(ធ្លាយពោះ) ហើយពួកគេទាំង២នាក់ រស់នៅភូមិឃុំកើតហេតុខាងលើ។ លោកវរសេនីយទោ អ៊ុង ផាន អធិការនគរបាលស្រុកស្វាយអន្ទរ បានឲ្យដឹងថា កាលពីយប់មិញនេះ នៅវត្តស្វាយសង្គម បានធ្វើបុណ្យឆ្លងសាលាឆាន់ ហើយមានលេងល្ខោន និងចាក់ធុងបាស់រាំលេងកម្សាន្តទៀតផង។ ស្របពេលនោះ មានក្រុមក្មេងទំនើងទាំង២ក្រុម បាននាំគ្នាចូលទៅរាំលេងដែរ ប៉ុន្តែមិនដឹងថាមានរឿងអ្វី ស្រាប់តែពួកគេទាំង២ក្រុមនោះ បានបបួលគ្នាចេញមកវាយកាប់ចាក់គ្នា នៅខាងក្រៅវង់រាំ ធ្វើឲ្យមានការផ្អើលឆោឡោឡើងពេញវត្ត។ ភ្លាមៗនោះ កម្លាំងសមត្ថកិច្ចដែលការពារនៅក្នុងកម្មវិធីនោះ បានចេញអន្តរាគមន៍បង្ក្រាប និងចាប់ឃាត់ខ្លួនបានម្នាក់ ឈ្មោះ គា ដំណឹង ភេទប្រុស អាយុ២០ឆ្នាំ។ រីឯអ្នករងរបួសធ្ងន់ ត្រូវបានក្រុមគ្រួសារបញ្ជូនទៅសង្គ្ រោះនៅមន្ទីរពេទ្យ ឯរាជធានីភ្នំពេញទាំងយប់ ។ ក្រោយពេលកើតហេតុ កម្លាំងអន្តរាគមន៍ស្រុក បានចុះមកកាន់កន្លែងកើតហេតុ ហើយយករថយន្តមកដឹកអ្នករបួសស្រាល បញ្ជូនទៅមន្ទីរពេទ្យបង្អែកស្រុកស្វាយអន្ទរ។ នៅពេលនោះដែរ សមត្ថកិច្ចក៏បានឃាត់ខ្លួនជនពាក់ព័ន្ធម្នាក់ បញ្ជូនទៅកាន់អធិការដ្ឋាននគរបាលស្រុក ដើម្បីសាកសួួរ ស្វែងរកបក្ខពួក នាំមកចាត់ការតាមច្បាប់៕
|
2018-03-06T10:45:09+07:00
|
kbnnews.com
|
https://kbn.news/archives/88665
|
1b6664e1-309c-4835-8fa7-c1b39cd36e23
|
ពលរដ្ឋជិត៣ពាន់នាក់ នៅស្រុកបរសេដ្ឋ ខេត្តកំពង់ស្ពឺ ថ្លែងអំណរគុណ លោក ហ៊ុន ម៉ានី ដែលបានបញ្ជូនក្រុមគ្រូពេទ្យ ចុះព្យាបាលជំងឺដោយឥតគិតថ្លៃដល់ផ្ទះរបស់ពួកគាត់ (Video inside)
|
ប្រជាពលរដ្ឋជិត៣ពាន់នាក់ នៅស្រុកបរសេដ្ឋ ខេត្តកំពង់ស្ពឺ បានសម្ដែងនូវក្តីរំភើបរីករាយ និងថ្លែងអំណរគុណ ចំពោះលោក ហ៊ុន ម៉ានី អ្នកតំណាងរាស្ត្រមណ្ឌលកំពង់ស្ពឺ ដែលបានដឹកក្រុមការងារគ្រូពេទ្យស្ម័គ្រចិត្តរបស់លោក ចុះជួយពិនិត្យ ព្យាបាលជំងឺ និងចែកជូនថ្នាំពេទ្យដល់ប្រជាពលរដ្ឋ ដោយឥតគិតថ្លៃ។ ការថ្លែងអំណរគុណនេះ ធ្វើឡើងនាថ្ងៃទី០៤ ខែមីនា ឆ្នាំ២០១៨ នាឱកាសដែលក្រុមការងារគ្រូពេទ្យស្ម័គ្រចិត្ត របស់លោក ហ៊ុន ម៉ានី ចំនួន៣១៥នាក់ ដឹកនាំដោយលោក ហ៊ុន ម៉ានី ផ្ទាល់ ចុះទៅពិនិត្យ ព្យាបាលជំងឺជូនប្រជាពលរដ្ឋ នៅវត្តទួលសាលា ភូមិត្នោត ឃុំទួលសាលា ស្រុកបសេដ្ឋ ខេត្តកំពង់ស្ពឺ ដោយឥតគិតថ្លៃ ចំនួន២,៩១៦នាក់ ព្រមទាំងចែកអំណោយថ្នាំពេទ្យ ចែកនំបុ័ង និងទឹកសុទ្ធ ជូនដល់ពួកគាត់ថែមទៀតផង។ លទ្ធផលនៃការពិនិត្យនោះ គឺបានពិនិត្យព្យាលបាលជំងឺកុមារ១៩៩នាក់, ជំងឺស្រ្តី៩៨នាក់, ជំងឺផ្លូវចិត្ត៧១នាក់, ជំងឺឫសដូងបាត១០៣នាក់, ជំងឺសន្លាក់ឆ្អឹង៦៩នាក់, ជំងឺរលាកសួត៧២នាក់, ជំងឺត្រចៀក ច្រមុះ បំពង់ក៨៩នាក់, ជំងឺភ្នែក៥៨នាក់, ជំងឺសើរស្បែក៨៧នាក់, ជំងឺទឹកនោមផ្អែ២០៣នាក់, ជំងឺមាត់ធ្មេញ៧៦នាក់, អេកូសាស្ត្រ១៩៩នាក់,ព្យាបាលរបួសនិងវះកាត់តូច១២៧ និងជំងឺទូទៅ១,៥៦៥នាក់ ។ ក្នុងឱកាសនោះ លោក ហ៊ុន ម៉ានី បានថ្លែងក្រើនរម្លឹកដល់ប្រជាពលរដ្ឋ ឲ្យចេះថែរក្សាសុខភាព ដោយសង្កត់ធ្ងន់បញ្ហាការបរិភោគអាហារប្រចាំថ្ងៃ ដោយហូបស្អាត ផឹកស្អាត និងចេះពិវិធីថែរក្សាសុខភាពឲ្យបានត្រឹមត្រូវ។ លើសពីនេះប្រធានក្រុមការងារគ្រូពេទ្យស្ម័គ្រចិត្តរូបនេះ ក៏បានណែនាំឲ្យឪពុកម្តាយគ្រប់រូប ចេះថែរក្សាកូនចៅឲ្យបានល្អ ចៀសឆ្ងាយការលេងទឹក នៅពេលឪពុកម្តាយមិននៅផ្ទះ មួយវិញទៀតនោះគឺបញ្ហាជំងឺគ្រុនឈាម ព្រោះរដូវធ្លាក់ភ្លៀង ឈានមកដល់នាពេលខាងមុខ។ ការចុះពិនិត្យព្យាបាលជំងឺ និងផ្ដល់ថ្នាំដោយឥតគិតថ្លៃ បានក្លាយជារឿងមួយ ដ៏រីករាយចំពោះពលរដ្ឋរស់នៅស្រុកបរសេដ្ឋ ក្នុងខេត្តកំពង់ស្ពឺ។ ក្នុងនោះពលរដ្ឋជាស្រ្តីម្នាក់ឈ្មោះ មឿន សិលា ស្ថិតនៅចំណោមពលរដ្ឋដទៃទៀត បានបង្ហាញអារម្មណ៍សប្បាយចិត្តមិនធ្លាប់មាន។ អ្នកស្រី សិលា មានជំងឺរលាកក្រពះ ហើយរាល់ថ្ងៃអាការៈនេះ បានធ្វើទុកនៅក្នុងពោះ បានថ្លែងអំណរគុណ ដល់ក្រុមគ្រូពេទ្យស្ម័គ្រចិត្តរបស់លោក ហ៊ុន ម៉ានី បានចុះមកព្យាបាលជំងឺគាត់ ក៏ដូចជាអ្នកភូមិឯទៀត។ អ្នកស្រីបន្ថែមថា ។ ចំណែកពលរដ្ឋម្នាក់ទៀត លោក ភា ភឿន ជាជនពិការដែលមានជំងឺអាឡាក់ហ្ស៊ីច្រមុះថ្លែងថា ។ ចំណែកបុរសវ័យចំណាស់ម្នាក់ទៀត ដែលមានជំងឺសួត ក្រោយបានឲ្យដឹងពីក្រុមគ្រូពេទ្យ ដែលមានរោគសញ្ញា ហត់ជាដើម បានបង្ហាញសេចក្តីរីករាយយ៉ាងខ្លាំង នៅពេលក្រុមគ្រូពេទ្យស្ម័គ្រចិត្ត បានអញ្ជើញមកដល់ក្នុងស្រុកភូមិរបស់គាត់ និងព្យាបាលមិនគិតថ្លៃ។ លោកបន្តថា ការមកដល់ពីក្រុមគ្រូពេទ្យ បានធ្វើឲ្យគាត់ចំណេញយ៉ាងច្រើន ទាំងពេលវេលា និងថវិកា។ លោកបានក៏បានថ្លែងអំណរគុណដល់ លោក ហ៊ុន ម៉ានី ដែលបានបញ្ជូនក្រុមគ្រូពេទ្យស្ម័គ្រចិត្តមកព្យាបាល មកដល់ភូមិរបស់គាត់នេះ។ ក្រៅពីបង្ហាញអារម្មណ៍សប្បាយចិត្ត ប្រជាពលរដ្ឋបានស្នើឲ្យក្រុមគ្រូពេទ្យស្ម័គ្រចិត្តរបស់ លោក ហ៊ុន ម៉ានី ឧស្សាហ៍ចុះមកពិនិត្យជំងឺពលរដ្ឋបន្តិច ដើម្បីកាត់បន្ថយការចំណាយ និងទទួលបានការព្យាបាលមួយ ដែលមានប្រសិទ្ធិភាព។ សូមបញ្ជាក់ថារយៈពេល៦៣ខែ (២០១២-២០១៨) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២,៣៦៧នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន១៣៧លើក ក្នុងនោះព្យាលបាលជូនប្រជាពលរដ្ឋបានចំនួន២៧៦៤០៨នាក់។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ៕
|
2018-03-05T23:42:00+07:00
|
freshnewsasia.com
|
https://m.freshnewsasia.com/index.php/en/localnews/80285-2018-03-05-09-42-19.html
|
3d0c5fd0-5bdf-46e6-a5d0-7f0d431ce68f
|
រួមគ្នាលើកកម្ពស់ជនពិការ! កម្ពុជារៀបចំទិវាស្តាប់ឮកម្ពុជាលើកទី៣, ឆ្នាំ២០១៨នេះ ពិភពលោកអាចនឹងមានអ្នកជំងឺស្តាប់មិនឮកើនឡើងដល់ ៤៦៦លាននាក់
|
ដើម្បីរួមគ្នាលើកម្ពស់ជនពិការ កម្ពុជាបានប្រារព្ធទិវាស្ដាប់ឮកម្ពុជា លើកទី៣ ក្រោមប្រធានបទ ដែលទិវានេះ មានការចូលរួមពីសំណាក់លោកស្រី យឹម ឆៃលីន ហ៊ុន ម៉ានី ប្រធានកិត្តិយសសម្ព័ន្ធគ្រូពេទ្យ សហភាពសហព័ន្ធយុវជនកម្ពុជា, លោកស្រី ខៀវ បូរី រដ្ឋលេខាធិការក្រសួងសង្គមកិច្ច អតីតយុទ្ធជន និងយុវនីតិសម្បទា, លោកស្រី ជា សិរី ស្ថាបនិកមូលនិធិរក្សាកុមារ, លោក ឯម ច័ន្ទមករា អគ្គលេខាធិការក្រុមប្រឹក្សាសកម្មភាពជនពិការ, លោក ភាវ សុវុទ្ធី អគ្គនាយក នៃក្រសួងបរិស្ថាននិងលោក ឈឹម គឹមហ៊ាន ស្ថាបនិកអង្គការផ្តល់នូវក្តីសង្ឃឹមកម្ពុជា។ ទិវានេះរៀបចំឡើងនៅថ្ងៃទី០៤ ខែមីនា ឆ្នាំ២០១៨ ក្នុងគោលបំណង លើកកម្ពស់ជនពិការភាព ដោយសារជំងឺគថ្លង់ ក៏ដូចជាពន្យល់ផ្សព្វផ្សាយបន្ថែមទៀត ទៅដល់ពលរដ្ឋពីពិធីបង្ការ និងព្យាបាលនៃជំងឺនេះ។ លោកស្រី ជា សេរី បានថ្លែងឲ្យដឹងថា «ជារៀងរាល់ឆ្នាំ យើងតែងតែរួមគ្នារៀបចំនៃកម្មវិធីនេះឡើង ទិវានេះមានប្រធានបទ និងសកម្មភាពជាក់លាក់ ត្រូវអនុវត្តដោយដៃគូ និងភាគីពាក់ព័ន្ធនានា ទិវាស្ដាប់ឮកម្ពុជាជាផ្នែកមួយ នៃទិវាការស្ដាប់លើលើពិភពលោក។ លោកស្រីបានឲ្យដឹងទៀតថា មនុស្សបាត់បង់ការស្ដាប់ឮ មាន៣កម្រិត កម្រិតស្រាល, កម្រិតមធ្យម និងទី៣កម្រិតធ្ងន់។ ប្រសិនបើមិនមានការដោះស្រាយ លើបញ្ហាបាត់បង់ការស្ដាប់លឺនោះទេ នឹងធ្វើឲ្យមនុស្សបាត់បង់ការស្ដាប់ឮ កាន់តែកើនឡើង បើតាមសន្ទស្សន៍ និងការព្យាករទុកជាមុន នៅទូទាំងពិភពលោកក្នុងឆ្នាំ២០១៨ មានមនុស្សបាត់បង់ការស្ដាប់ឮ ចំនួន៤៦៦លាននាក់, ឆ្នាំ២០៣០ នឹងមានការកើនឡើងចំនួន៦៣០លាននាក់ និងឆ្នាំ២០៥០កើនឡើង ដល់ចំនួន៩០០លាននាក់។ លោកស្រីបញ្ជាក់ទៀតថា ។ ក្នុងនោះដែរលោក ឆ្លូញ ស៊ាងអ៊ី ពលរដ្ឋដែលមានជំងឺស្ដាប់មិនឮ (ថ្លង់) បានថ្លែងសូមឲ្យបញ្ឈប់នូវរាល់ការមើលងាយ និងរើសអើយដល់ជនពិការរភាពទាំងឡាយ និងចូលរួមលើកទឹកចិត្ត ឲ្យពួកគាត់ទាំងអស់មានកម្លាំងកាយចិត្តឡើងវិញ។ លោកបានលើកឡើថា ៕
|
2018-03-05T17:07:00+07:00
|
freshnewsasia.com
|
https://m.freshnewsasia.com/index.php/en/localnews/80238-2018-03-05-03-07-38.html
|
d561fd89-2c75-4941-b9de-9cf90d8b1f83
|
លោកស្រី ហ៊ុន ម៉ាណា ដឹកនាំក្រុមវេជ្ជសាស្ត្រសម្តេចតេជោ ព្យាបាលជំងឺជូនប្រជាពលរដ្ឋ និងគ្រួសារកងទ័ពនៅស្រុកសៀមប៉ាង
|
នៅព្រឹកថ្ងៃអាទិត្យ ៣រោច ខែផល្គុន ឆ្នាំរកា នព្វស័ក ព.ស.២៥៦១ ត្រូវនឹងថ្ងៃទី៤ ខែមីនា ឆ្នាំ២០១៨ ក្រុមវេជ្ជសាស្រ្តសម្តេចតេជោ ដឹកនាំដោយលោកស្រី ហ៊ុន ម៉ាណា បានចុះពិនិត្យ និងព្យាបាលជំងឺជូនប្រជាពលរដ្ឋ និងគ្រួសារកងទ័ព នៅកងពលតូចអន្តរាគមន៍លេខ១២៨ ដែលកំពុងឈរជើងការពារព្រំដែនកម្ពុជា-ឡាវ សរុប ១,០៤៨នាក់ ស្ថិតក្នុងឃុំសេកុង ស្រុកសៀមប៉ាង ខេត្តស្ទឹងត្រែង។ ក្នុងពិធីនោះ ក៏មានការអញ្ជើញចូលរួមពីលោក ម៉ុម សារឿន អភិបាលខេត្តស្ទឹងត្រែង និងឧត្តមសេនីយ៍ឯក ហួត ឈាង មេបញ្ជាការរងកងទ័ពជើងគោក និងជាមេបញ្ជាការយោធភូមិភាគទី១ ព្រមទាំងក្រុមការងារជាច្រើនរូបទៀត។ ការពិនិត្យ និងព្យាបាលជំងឺដោយឥតគិតថ្លៃនាពេលនេះ រួមមាន ការពិនិត្យជំងឺទូទៅ, ពិនិត្យរោគស្ត្រី, វះកាត់តូច, សម្ភពនិងអេកូសាស្ត្រ, ពិនិត្យនិងព្យាបាលមាត់ធ្មេញ, ចែកថ្នាំទម្លាក់ដង្កូវពោះវៀន និងមានរៀបចំអាហារសម្រន់រួមគ្នា ប្រកបដោយក្តីសប្បាយរីករាយ និងភាពស្និទ្ធស្នាលបំផុត។ លោកស្រី ហ៊ុន ម៉ាណា ប្រធានក្រុមវេជ្ជសាស្រ្តសម្តេចតេជោ បាននាំយកនូវការផ្តាំផ្ញើសាកសួរសុខទុក្ខពីសំណាក់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជូនប្រជាពលរដ្ឋ និងគ្រួសារកងទ័ពដែលអញ្ជើញចូលរួមនាឱកាសនោះ។ ជាមួយគ្នានេះ លោកស្រី ក៏បាននាំយកអំណោយដ៏ថ្លៃថ្លារបស់សម្តេចតេជោ និងសម្តេចកិត្តិព្រឹទ្ធបណ្ឌិត ជូនលោកយាយ លោកតា មានដូចជា រទេះរុញចំនួន០៩គ្រឿង, វ៉ែនតាចំនួន ៣០០គ្រឿង, អាវមនុស្សចាស់ សំពត់ ស្បែកជើង ព្រមទាំងសម្ភារៈសិក្សាជូនសិស្សានុសិស្សមួយចំនួនផងដែរ។ ប្រជាពលរដ្ឋ និងបងប្អូនគ្រួសារកងទ័ព ដែលបានមកទទួលការពិនិត្យ និងព្យាលជំងឺ បានថ្លែងអំណរគុណយ៉ាងជ្រាលជ្រៅ ចំពោះលោកស្រី ហ៊ុន ម៉ាណា ដែលបានដឹកនាំក្រុមវេជ្ជសាស្ត្រសម្តេចតេជោ មកពិនិត្យ និងព្យាបាលជំងឺជូនពួកគាត់ ហើយជាពិសេសពួកគាត់សូមថ្លែងអំណរគុណយ៉ាងជ្រាលជ្រៅបំផុតជូនចំពោះសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ដែលជានិច្ចកាលតែងតែយកចិត្តទុកដាក់ខ្ពស់ និងគិតគូរពីសុខទុក្ខរបស់ពួកគាត់៕
|
2018-03-04T23:40:00+07:00
|
freshnewsasia.com
|
https://m.freshnewsasia.com/index.php/en/localnews/80206-2018-03-04-09-40-53.html
|
052922d4-3a10-41b0-9395-e78c2d438bdc
|
លោក ហ៊ុន ម៉ានី ដឹកនាំក្រុមការងារគ្រូពេទ្យស្ម័គ្រចិត្ត ជាង២០០នាក់ ចុះព្យាបាលជំងឺដោយឥតគិតថ្លៃ ជូនប្រជាពលរដ្ឋជិត៣ពាន់នាក់ ក្នុងស្រុកបសេដ្ឋ ខេត្តកំពង់ស្ពឺ
|
លោក ហ៊ុន ម៉ានី អ្នកតំណាងរាស្ត្រមណ្ឌលកំពង់ស្ពឺ នៅព្រឹកថ្ងៃទី០៤ ខែមីនា ឆ្នាំ២០១៨នេះ បានដឹកនាំក្រុមការងារគ្រូពេទ្យស្ម័គ្រចិត្តរបស់លោក ចំនួន២៥២នាក់ ចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋចំនួន២,៩១៦នាក់ នៅវត្តទួលសាលា ភូមិត្នោត ឃុំទួលសាលា ស្រុកបសេដ្ឋ ខេត្តកំពង់ស្ពឺ ដោយឥតគិតថ្លៃ ព្រមទាំងចែកនំបុ័ង និងទឹកសុទ្ធផងដែរ។ ការចុះពិនិត្យ និងព្យាបាលជំងឺជូនប្រជាពលរដ្ឋ របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី មានការចូលរួមសហការ លោក វ៉ី សំណាង អភិបាលខេត្តកំពង់ស្ពឺ លោក យឹម សុខុម ប្រធានក្រុមប្រឹក្សាខេត្តកំពង់ស្ពឺ លោកប្រធានមន្ទីរខេត្តកំពង់ស្ពឺ លោក ហ៊ូ តាំងអេង រដ្ឋលេខាធិការក្រសួងផែនការ លោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី លោក ឆាយ សត្យា ប្រធានសហភាពសហព័ន្ធយុវជនកម្ពុជាក្រសួងផែនការ លោកប្រធានមន្ទីរសុខាភិបាលខេត្តកំពង់ស្ពឺ លោក ង៉ាក់ ប៊ុនធី អភិបាលស្រុកបរសេដ្ឋ លោកសាស្ត្រាចារ្យ និងលោក Peang Pharoth ប្រធានក្រុមហ៊ុនទឹកសុទ្ធអូរសិលា សាខាសកម្មជនក្រុមការងារគណបក្សរាជធានីភ្នំពេញ សហភាពសហព័ន្ធយុជនកម្ពុជា ស្រុកបរសេដ្ឋ ខេត្តកំពង់ស្ពឺ។ ការពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ សូមបញ្ជាក់ថារយៈពេល៦៣ខែ (២០១២-២០១៨) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២៣៦៧នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន១៣៧លើក ក្នុងនោះព្យាលបាលជូនប្រជាពលរដ្ឋបានចំនួន២៧៦៤០៨នាក់៕
|
2018-03-04T18:09:00+07:00
|
freshnewsasia.com
|
https://m.freshnewsasia.com/index.php/en/localnews/80178-2018-03-04-04-09-01.html
|
47315b1b-1e55-4843-8f0f-52fcf1ed3278
|
ព្រឹកស្អែកនេះ លោក ហ៊ុន ម៉ានី នឹងដឹកនាំក្រុមការងារគ្រូពេទ្យស្ម័គ្រចិត្តរបស់លោក ជាង២០០នាក់ ចុះពិនិត្យព្យាបាលជំងឺជូនប្រជាពលរដ្ឋដោយឥតគិតថ្លៃ នៅស្រុកបរសេដ្ឋ ខេត្តកំពង់ស្ពឺ
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២៥២នាក់ នៅព្រឹកថ្ងៃទី០៤ ខែមីនា ឆ្នាំ២០១៨ស្អែកនេះ នឹងចុះពិនិត្យព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋប្រមាណជិត៣ពាន់នាក់ នៅវត្តទួលសាលា ភូមិត្នោត ឃុំទួលសាលា ស្រុកបរសេដ្ឋ ខេត្តកំពង់ស្ពឺ ព្រមទាំងចែកនំបុ័ង និងទឹកសុទ្ធផងដែរ។ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ សូមបញ្ជាក់ថារយៈពេល៦៣ខែ (២០១២-២០១៨) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២៣៦៧នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន១៣៧លើក ក្នុងនោះព្យាលបាលជូនប្រជាពលរដ្ឋបានចំនួន២៧៦៤០៨នាក់៕
|
2018-03-03T19:31:00+07:00
|
freshnewsasia.com
|
https://m.freshnewsasia.com/index.php/en/localnews/80117-2018-03-03-05-31-35.html
|
157cf40f-ee9e-4dbe-836c-1896b7b75042
|
អ្នកតំណាងរាស្រ្តមណ្ឌលកំពង់ចាម ចូលរួមកម្មវិធីពិនិត្យព្យាបាលជំងឺទូទៅ ជូនប្រជាពលរដ្ឋជាង២ពាន់នាក់ ដោយឥតគិតថ្លៃ របស់ គ្រូពេទ្យស្ម័គ្រចិត្តសម្តេចពញាចក្រីហេង សំរិន
|
លោក ចាយ បូរិន អ្នកតំណាងរាស្រ្តតមណ្ឌលកំពង់ចាម និង លោក បណ្ឌិត ថេង ច័ន្ទសង្វារ អនុប្រធានក្រុមការងារថ្នាក់កណ្តាលចុះជួយក្រុងសួង នៅព្រឹកថ្ងៃសុក្រ១រោច ខែផល្គុន ឆ្នាំរកា នព្វស័ក ព.ស២៥៦១ ត្រូវនឹងថ្ងៃទី២ ខែមីនា ឆ្នាំ២០១៨ បានអញ្ជើញចូលរួម ពិធីបើកការពិនិត្យជំងឺទូទៅ របស់ក្រុមគ្រូពេទ្យស្ម័គ្រចិត្ត សម្តេចពញាចក្រីហេង សំរិនប្រធានរដ្ឋសភានៃកម្ពុជា ជូនប្រជាពលរដ្ឋជាង២ពាន់នាក់ ដោយឥតគិតថ្លៃ នៅវត្តវិហារខ្ពស់ ភូមិវិហារខ្ពស់ សង្កាត់ស្ទឹង ក្រុងសួង ខេត្តត្បូងឃ្មុំ ។ បន្ទាប់ពីស្តាប់របាយការណ៏ដែលលើកឡើងដោយ លោកវេជ្ជបណ្ឌិត កែវ វណ្ណះ ប្រធានក្រុមគ្រូពេទ្យស្ម័គ្រចិត្តសម្តេចពញាចក្រី ហេង សំរិន ស្តីពីសកម្មភាពរបស់ក្រុមគ្រូពេទ្យស្ម័គ្រចិត្តសម្តេចពញាចក្រី ហេងសំរិន បានសហការជាមួយអាជ្ញាធរមូលដ្ឋាន មន្ទីរសុខាភិបាលគ្រប់ខេត្ត ជាពិសេសដោយមានការចូលរួមសកម្មភាពពីសហភាពសហព័ន្ធយុវជនកម្ពុជា ក្នុងការជួយសម្របសម្រួលចុះធ្វើសកម្មភាពពិនិត្យព្យាបាលជំងឺទូទៅ ជូនប្រជាពលរដ្ឋគ្រប់រូប ដោយឥតគិតថ្លៃនិងមិនប្រកាន់និន្នាការនយោបាយ ពូជសាសន៏ឫសាសនាឡើយ។ ក្នុងឱកាសនោះ លោក ចាយ បូរិន បានសំដែងនូវការកោតសរសើរ និងថ្លែងអំណរគុណយ៉ាងជ្រាលជ្រៅ ចំពោះក្រុមគ្រូពេទ្យស្ម័ក្រចិត្ត សម្តេចពញាចក្រីហេង សំរិន ទាំងអស់ ដែលដឹកនាំ ដោយលោក វេជ្ជបណ្ឌិត កែវ វណ្ណះ ព្រមទាំងបុគ្គលិកមន្ទីរសុខាភិបាល ខេត្តត្បូងឃ្មុំទាំងអស់ ដែលមានជំហរលះបង់ខ្ពស់ ហើយបានខិតខំប្រឹងប្រែង យកចិត្តទុកដាក់ពិនិត្យព្យាបាលជំងឺទូទៅ ជូនប្រពលរដ្ឋគ្រប់វ័យបានយ៉ាងល្អប្រសើរ។ លោក ចាយ បូរិន ក៏បានសំណូមពរដល់អាជ្ញាធរនិងសមត្តិកិច្ចគ្រប់លំដាប់ថ្នាក់ជួយ បង្កលក្ខណងាយស្រួលដល់ក្រុមគ្រូពេទ្យស្ម័គ្រចិត្ត សម្តេចពញាចក្រី ហេង សំរិន បានបន្តសកម្មភាពពិនិត្យព្យាបាលជម្ងឺជាលក្ខណមនុស្សធម៌គ្រប់ទីកន្លែង លើប្រជាជនកម្ពុជាគ្រប់រូបដោយមិនប្រកាន់ និន្នាការនយោបាយពូជសាសន៏ឬសាសនាឡើយ ព្រោះសកម្មភាពទាំងនេះជាសកម្មភាពបំពេញបន្ថែមនូវសេវាសាធារណះរបស់រដ្ឋ ។. លោក ចាយ បូរិន បានបញ្ជាក់ថា ក្រៅពីក្រុមគ្រូពេទ្យស្ម័គ្រចិត្ត សម្តេចពញាចក្រីហេង សំរិន ក៏មានក្រុមគ្រូពេទ្យស្ម័គ្រចិត្តយុវជនតេជោសែន Thy da ក្រុមគ្រូពេទ្យស្ម័គ្រចិត្ត ដែលដឹកនាំដោយលោក បណ្ឌិត ហ៊ុន ម៉ាណែត ក្រុមគ្រូពេទ្យសហភាពសហព័ន្ធយុវជនកម្ពុជា ដឹកនាំដោយលោក ហ៊ុន ម៉ានី នឹងក្រុមគ្រូពេទ្យស្ម័គ្រចិត្តផ្សេងៗជាច្រើនទៀតបានធ្វើសកម្មភាពចុះពិនិត្យព្យាបាលជម្ងឺទូទៅដោយអត់គិតថ្លៃទូទាំង២៥រាជធានីខេត្ត ។ អ្នកតំណាងរាស្រ្តមណ្ឌលកំពង់ចាមរូបនេះ ក៏បានផ្តាំផ្ញើដល់ប្រជាពលរដ្ឋ ដែលមកពិនិត្យព្យបាលជម្ងឺទាំងអស់ពេលត្រឡប់ ទៅកាន់លំនៅដ្ឋានរៀងៗខ្លួនវិញត្រូវយកចិត្តទុកដាក់ថែទាំសុខភាពតាមការណែនាំរបស់គ្រូពេទ្យ។ ដោយឡែកចំពោះបងប្អូនយើងដែលមិនទាន់មានជម្ងឺដង្កាត់អ្វីមកបៀតបៀនហើយបើសិនជាមានអាការៈមិនស្រួលខ្លួនឫមានបញ្ហាឧបទ្ធវហេតុអ្វីប៉ះពាល់ដល់រាងកាយខ្លួនត្រូវទៅរកមន្ទីរពេទ្យដែលនៅជិតលំនៅដ្ឋានរបស់បងប្អូនមុននឹងទៅរកគ្រូពេទ្យជំនាញ.។ លោកចាយ. បូរិនក៏បានអំពាវនាវដល់បងប្អូនប្រជាពលរដ្ឋទាំងអស់ត្រូវរក្សាអនាម័យអោយបានល្អពោលគឺការរស់នៅស្អាតហូបស្អាតផឹកស្អាតដើម្បីការពារនូវជម្ងឺឆ្លងផ្សេងៗ។ ជាមួយគ្នានោះដែរ លោក ចាយ បូរិន ក៏បានអញ្ជើញសំណេះសំណាល សាកសួរសុខទុក្ខប្រជាពលរដ្ឋ ដែលអញ្ជើញមកពិនិត្យ ព្យាបាលជំងឺ និងស្វែងយល់ពីជំងឺផ្សេងៗដែលតែងតែកើតមានចំពោះបងប្អូនប្រជាជនយើងនៅតាមជនបទ ដើម្បីរិះរកវិធានការទប់ស្កាត់កុំអោយកើតមានឡើងតទៅទៀត៕
|
2018-03-02T17:42:00+07:00
|
freshnewsasia.com
|
https://m.freshnewsasia.com/index.php/en/localnews/79989-2018-03-02-03-42-43.html
|
9d566b88-7c18-4c36-8448-17d774b0730a
|
មន្ទីរសុខាភិបាលខេត្តសៀមរាប បើកសន្និបាតបូកសរុបសមិទ្ធផលការងារឆ្នាំ២០១៧ ខណៈអ្នកពិគ្រោះសម្រាក់ព្យាបាលជំងឺសរុបជិត៤ម៉ឺននាក់
|
នៅថ្ងៃទី០១ ខែមីនា ឆ្នាំ២០១៨នេះ មន្ទីរសុខាភិបាលខេត្តសៀមរាប បានបើកសន្និបាតបូកសរុបសមិទ្ធផលការងារសុខាភិបាលឆ្នាំ២០១៧ ខណៈអ្នកពិគ្រោះសម្រាកព្យាបាលជំងឺ សរុបជិត៤ម៉ឺននាក់ និងលើកទិសដៅការងារឆ្នាំ២០១៨ ស្ថិតនៅសាលមហោស្រព នៃមន្ទីរពេទ្យគន្ធបុប្ផា/មន្ទីរពេទ្យជ័យវរ័ន្មទី៧ ខេត្តសៀមរាប។ ក្នុងពិធីបើកសន្និបាតបូកសរុបនេះដែរ គឺប្រព្រឹត្តទៅក្រោមអធិបតីភាពរបស់លោក ពិន ប្រាកដ អភិបាលរងខេត្តសៀមរាប លោក លី ទឹង សមាជិកក្រុមប្រឹក្សាខេត្ត និងមានការចូលរួមពីមន្ទីរ អង្គភាព ស្ថាប័ន អាជ្ញាធរ វិស័យឯកជន និងអង្គការដៃគូរពាក់ព័ន្ធសរុបជាង ៤០០រូបផងដែរ។ លោកវេជ្ជបណ្ឌិត ក្រុស សារ៉ាត់ ប្រធានមន្ទីសុខាភិបាលខេត្តសៀមរាប បានស្វាគមន៍ និងសង្ខេបថា ខេត្តសៀមរាបមានប្រជាជនសរុប១,០២៩,២៣៩នាក់ និងមានការិយាល័យសុខាភិបាល ស្រុកប្រតិបត្តិចំនួន៤, មន្ទីរពេទ្យបង្អែកស្រុកចំនួន ៤, មន្ទីរពេទ្យខេត្តចំនួន ១, មណ្ឌលសុខភាពចំនួន ៩១, ប៉ុស្តិ៍សុខភាពចំនួន ៣, និងមានមន្ទីរពេទ្យដៃគូរធំៗ ចំនួន២ គឺមន្ទីរពេទ្យកុមារអង្គរ និងមន្ទីរពេទ្យជ័យវរ្ម័នទី៧ ដែលបានផ្ដល់សេវាពិគ្រោះ និងព្យាបាលយ៉ាងសកម្មជូនប្រជាពលរដ្ឋដោយឥតគិតថ្លៃ ជាពិសេសសេវាសម្រាលកូន និងព្យាបាលជំងឺកុមារ។ មន្ទីរសុខាភិបាលខេត្ត បានបញ្ជាក់ថា មន្ត្រីរាជការក្របខ័ណ្ឌបម្រើការងារសរុបចំនួន ៩៩៥រូប ក្នុងនោះ ៥៣%បម្រើការនៅមណ្ឌលសុខភាព, ៣៦% នៅតាមន្ទីរពេទ្យ, និង ១១% បម្រើការជាមន្ត្រីរដ្ឋបាល-កិច្ចសន្យា។ បើគិតពីទំហំការងារ គឺវេជ្ជបណ្ឌិតម្នាក់ត្រូវទទួលពិគ្រោះព្យាបាលជំងឺ ១១,៤៤៩នាក់ ហើយគិលានុបដ្ឋាយិកាម្នាក់ថែទាំជំងឺ ២,២៨៤នាក់ និងឆ្មបម្នាក់ ត្រូវទទួលថែទាំជំងឺ ៣,១៣៥នាក់ ក្នុងរយៈពេលមួយឆ្នាំ២០១៧កន្លងទៅនេះ។ លោកវេជ្ជបណ្ឌិត ស៊ឹង រិទ្ធីរ៉េត អនុប្រធានមន្ទីរសុខាភិបាល បានធ្វើសេចក្ដីរាយការណ៍ក្នុងកិច្ចបើកសន្និបាតនេះថា នៅទូទាំងខេត្តមានគ្រែអ្នកជំងឺសរុប ៥៦១គ្រែ និងគ្រែជំងឺរបេង ១៥៣គ្រែ (ដោយមិនរាប់មន្ទីរពេទ្យកុមារអង្គរ និងមន្ទីរពេទ្យជ័យវរ្ម័នទី៧) ហើយមន្ទីរពេទ្យបានទទួលពិគ្រោះជំងឺក្រៅសរុបចំនួន ១,០៧២,៤២៩នាក់ ដែលបានទទួលអ្នកជំងឺឲ្យចូលសំរាកព្យាបាលសរុបបានចំនួន ៣៨,៤៩០នាក់ និងចំនួនអ្នកស្លាប់មានចំនួន ៥៥៣នាក់ ស្មើនឹង ១.៤៤%។ លោកវេជ្ជបណ្ឌិតបានបន្តថា សម្រាប់ឆ្នាំ២០១៧កន្លងទៅនេះ អ្នកជំងឺសម្រាក់នៅមន្ទីពេទ្យកើនឡើងជាងឆ្នាំ២០១៦ អត្រាប្រើប្រាស់គ្រែ ១០៣% និងវះកាត់សរុបបាន ៥,៣១៣ករណី កើនជាងឆ្នាំ២០១៦ ចំនួន ២៩១ករណីពិសេស នៅមន្ទីរពេទ្យខេត្ត ដែលមានរយៈពេលព្យាបាលជាមធ្យម ៤ទៅ ៥ថ្ងៃ ហើយអ្នកជំងឺចូលសម្រាក់ព្យាបាលច្រើនជាងគេ គឺគ្រោះថ្នាក់ចរាចរណ៍ និងជំងឺរលាកផ្លូវដង្ហើម និងភាគរយអ្នកជំងឺដែលស្លាប់ច្រើនជាងគេ ក្នុងមន្ទីរពេទ្យ គឺជំងឺស្ទះសសៃឈាមខួរក្បាល។ លោកវេជ្ជបណ្ឌិត ពិន ប្រាកដ បានលើកឡើងក្នុងសន្និបាតនេះថា លោកបានសម្ដែងការកោតសរសើរ ចំពោះលោក លោកស្រីថ្នាក់ដឹកនាំ មន្ត្រីរាជការ បុគ្គលិកគ្រប់លំដាប់ថ្នាក់ និងដៃគូរ ព្រមទាំងអាជ្ញាធរដែលដី ដែលបានខិតខំប្រឹងប្រែងយកអស់កម្លាំងកាយចិត្ត ក្នុងការឆ្លើយតបនូវតម្រូវការផ្នែកសុខាភិបាល តាមតួនាទី និងភារៈកិច្ច ប្រកបដោយការទទួលខុសត្រូវខ្ពស់ រហូតសម្រេចបានជោគជ័យគួរជាទីមោទនៈ។ ចំណែកសមិទ្ធផលជាច្រើន ដែលមន្ទីរសុខាភិបាលខេត្តសម្រេចបានក្នុងឆ្នាំ២០១៧ គឺស្របតាមកម្មវិធីនយោបាយ និងយុទ្ធសាស្ត្រចតុកោណដំណាក់កាលទី៣ របស់រាជរដ្ឋាភិបាលកម្ពុជាផងដែរ។ លោកបានគូសបញ្ជាក់ថា «ជាការពិតយើងបានជួបនូវបញ្ហាប្រឈម ដែលនៅសេសសល់មួយចំនួន ត្រូវត្រួតពិនិត្យ និងវាយតម្លៃឲ្យបានស៊ីជម្រៅរាល់សកម្មភាពការងារ ដែលយើងបានអនុវត្តរយៈពេលពេញមួយឆ្នាំកន្លងទៅ ប្រកបដោយចក្ខុវិស័យ ដើម្បីមានមូលដ្ឋានជាក់លាក់ក្នុងការរៀបចំផែនការយុទ្ធសាស្ត្រថ្មី សម្រាប់អនុវត្តបន្តឲ្យទទួលបានជោគជ័យក្នុងឆ្នាំបន្តខាងមុខ។ សំខាន់នោះ គឺគ្រប់ប្រតិបត្តិករក្នុងវិស័យសុខាភិបាល និងតួអង្គពាក់ព័ន្ធផ្សេងៗទៀត ត្រូវប្រមូលផ្តុំនូវទស្សនៈ និងបញ្ញាញាណក្នុងការធ្វើកិច្ចការងាររួមគ្នា ដើម្បីសម្រេចនូវគោលដៅអភិវឌ្ឍផ្នែកសុខាភិបាល ប្រកបដោយប្រសិទ្ធិភាពខ្ពស់»៕
|
2018-03-01T20:05:00+07:00
|
freshnewsasia.com
|
https://m.freshnewsasia.com/index.php/en/localnews/79897-2018-03-01-06-05-45.html
|
aa7e1b6f-30fe-4327-9ffb-007292f9fe39
|
News Update: នាយផ្នែកការពារគោលដៅ២ នៃនាយកដ្ឋាននគរបាលការពារ ប្រើកាំភ្លើង AK47 បាញ់សម្លាប់ខ្លួនឯង ដោយសារមានជំងឺផ្លូវចិត្ត
|
លោក វ័ន ហាក់ នាយផ្នែកការពារគោលដៅ២ នៃនាយកដ្ឋាននគរបាលការពារ អគ្គស្នងការដ្ឋាននគរបាលជាតិ បានប្រើកាំភ្លើង AK47 បាញ់សម្លាប់ខ្លួនឯងចំនួន២គ្រាប់ នៅក្នុងបន្ទប់ធ្វើការរបស់ខ្លួនឯង បង្កឲ្យមានការភ្ញាក់ផ្អើលយ៉ាងខ្លាំងពីថ្នាក់ដឹកនាំ និងមន្រ្តីនគរបាល នៅក្នុងអគ្គស្នងការដ្ឋាននគរបាលជាតិ នាព្រឹកថ្ងៃទី១ ខែមីនា ឆ្នាំ២០១៨នេះ។ មន្រ្តីនគរបាលនាយកដ្ឋាននគរបាលការពារ បានប្រាប់អង្គភាពព័ត៌មាន Fresh News ឲ្យដឹងថា តាមការសួរនាំជាជំហ៊ានដំបូង ជនរងគ្រោះបានបញ្ចប់ជីវិតរបស់ខ្លួនបែបនេះ ដោយសារមានជំងឺ ផ្លូវចិត្ត ហើយធ្លាប់ចង់សម្លាប់ខ្លួនផងដែរ។ មន្រ្តីនគរបាលបាលបានបញ្ជាក់ថា ។ ក្រោយកើតហេតុកម្លាំងនគរបាលជំនាញ និងនគរបាលអគ្គស្នងការ ដឹកនាំដោយលោកឧត្តមសេនីយ៍ផ្កាយ៣ ឆាយ គឺមខឿន ប្រធានសេនាធិការអគ្គស្នងការដ្ឋាននគរបាលជាតិ បានចុះទៅពិនិត្យផ្ទាល់ នៅកន្លែងកើតហេតុ ដើម្បីធ្វើកោសល្យវិច្ច័យ និងប្រគល់សពជូនជនរងគ្រោះ ធ្វើបុណ្យតាមប្រពៃណី៕
|
2018-03-01T18:30:00+07:00
|
freshnewsasia.com
|
https://m.freshnewsasia.com/index.php/en/localnews/79877-2018-03-01-04-30-03.html
|
61619002-882e-468d-bec6-2c823c470e20
|
អភិបាលខេត្តពោធិ៍សាត់ អំពាវនាវឲ្យក្រុមគ្រូពេទ្យ បម្រើការងារថ្មីត្រូវតែខិតខំរៀនសូត្រជំនាញវិជ្ជាជីវៈ សីលធម៌ សុជីវធម៌ល្អ ជាពិសេសពាក្យសម្តី ទៅកាន់អ្នកជំងឺ ឲ្យបានសមរម្យ
|
លោក ម៉ៅ ធនិន អភិបាលខេត្តពោធិ៍សាត់ បានអំពាវនាវឲ្យក្រុមគ្រូពេទ្យ ជាពិសេសក្មួយទើបតែចូលមកបម្រើការងារ ត្រូវតែខិតខំរៀនសូត្រជំនាញវិជ្ជាជីវៈ មានសីលធម៌ សុជីវធម៌ល្អ ជាពិសេសពាក្យសម្តីទៅកាន់អ្នកជំងឺឲ្យបានសមរម្យ ដោយរក្សានូវតម្លៃ កិត្តិយស និងភាពថ្លៃថ្លូរបស់ខ្លួន។ លោក ម៉ៅ ធនិន បានថ្លែងបែបនេះ ក្នុងឱកាសលោកអញ្ជើញជាអធិបតីភាពពិធីសម្ពោធដាក់ឲ្យប្រើប្រាស់ជាផ្លូវការ ម៉ាស៊ីន អឹម អ អាយ (MRI) និងម៉ាស៊ីនឆ្លុះក្រពះ ទំនើបថ្មី ព្រមទាំងបន្ទប់ប្រតិបត្តិការម៉ាស៊ីន តាមស្តង់ដារវេជ្ជសាស្ត្រសាកល ដែលទើបរៀបចំតម្លើងរួច តាមរយៈការវិនិយោគ របស់ក្រុមហ៊ុន XGY ប្រទេសចិន សហការជាមួយ មន្ទីរពេទ្យបង្អែកខេត្តពោធិ៍សាត់ នៅថ្ងៃទី២៧ ខែកុម្ភៈ ឆ្នាំ២០១៨នេះ នៅមន្ទីរពេទ្យបង្អែកខេត្តពោធិ៍សាត់។ ដោយឡែកលោក កៅ ដេជាង នាយកក្រុមហ៊ុន XGY បានសន្យាថានឹងបន្តកិច្ចសហប្រតិបត្តការ ជាមួយមន្ទីរពេទ្យបង្អែកខេត្ត ក្នុងការបម្រើសេវា សុខភាព ជូនប្រជាពលរដ្ឋឲ្យអស់ពីចិត្តពីថ្លើមនោះរួចមក លោក ម៉ៅ ធនិន បានថ្លែងអំណរគុណ ចំពោះលោក កៅ ដេជាង ដែលបាននាំយក នូវម៉ាស៊ីន អឹម អ អាយ (MRI) និងម៉ាស៊ីនឆ្លុះក្រពះ ទំនើបថ្មីសម្រាប់វិនិយោគ ជាមួយមន្ទីរពេទ្យបង្អែកខេត្ត ដែលជាតម្រូវការចាំបាច់ ក្នុងការពិនិត្យ និងព្យាបាលសុខភាពប្រជាពលរដ្ឋ។ លោកបានឲ្យដឹងថា ម៉ាស៊ីននេះពិតជាមានសារៈសំខាន់ ក្នុងការពិនិត្យសុខភាពអ្នកជំងឺ ទៅតាមបច្ចេកវិទ្យាសាស្ត្រទំនើប ដែលកន្លងមក អ្នកជំងឺជាច្រើនបានទៅពិនិត្យ និងព្យាបាលនៅរាជធានីភ្នំពេញ និងមួយចំនួនទៀតចេញទៅក្រៅ ប្រទេសដោយចំណាយធនធាន និងពេលវេលាជាច្រើន។ លោកបានបន្ថែមទៀតថា ឥឡូវយើងមានឧបករណ៍ទំនើប និងមានគ្រូពេទ្យជំនាញ សង្ឃឹមថាប្រជាពលរដ្ឋនៅក្នុងខេត្ត មកពិនិត្យកាន់តែច្រើន ដើម្បីកាត់បន្ថយចំណាយ ថវិកា និងពេលវេលា បានមួយកម្រិត។ ទោះបីជាឧបករណ៍នេះ មិនទាន់ឆ្លើយតបទៅនឹងតម្រូវការប្រជាពលរដ្ឋ ដែលមានជាង១ម៉ឺនគ្រួសារ និងមនុស្សជាង៤៨ម៉ឺននាក់ ក៏ពិតមែន ក៏ប៉ុន្តែជាបណ្តើរៗ អាចនឹងពង្រីកទៅតាមបណ្តាស្រុកទៀត ដែលតម្រូវទាមទានូវធនធាន សមត្ថភាព និងជំនាញវិជ្ជាជីវៈ របស់គ្រូពេទ្យ ទើបប្រើប្រាស់ឧបករណ៍ទាំងនោះ ប្រកបដោយប្រសិទ្ធិភាព។ លោកវេជ្ជបណ្ឌិត ខូយ ឌី ប្រធានមន្ទីរសុខាភិបាលខេត្ត បានថ្លែងថា ចាប់តាំងឆ្នាំ២០១៥ មន្ទីរសុខាភិបាលខេត្តបានគ្របដណ្តប់ ការិយាល័យសុខាភិបាលស្រុកប្រតិបត្តិចំនួន៤ មន្ទីរពេទ្យចំនួន៤ មណ្ឌលសុខភាព៤០ និងប៉ុស្តិ៍សុខភាពចំនួន៣។ ចំពោះមន្ទីរពេទ្យបង្អែកខេត្ត មានគ្រែចំនួន២០២ មានបុគ្គលិក១២២នាក់ ដែលបាននឹងកំពុងបម្រើសេវាពិគ្រោះជំងឺមនុស្សចាស់ និងកុមារ។ ជាលទ្ធផលសម្រាប់ឆ្នាំ២០១៧ ក្នុងការពិគ្រោះជំងឺបានជាង១៤ពាន់នាក់ និងស្ត្រីសម្រាលកូនបាន១៩៥៥នាក់។ ជំងឺដែលដើរតួសំខាន់ជាងគេ គឺគ្រោះថ្នាក់ចរាចរណ៍ រលាកពោះវៀន ក្រពះ ទងសួត និងភ្នែកឡើងបាយជាដើម។ ក្នុងថ្ងៃដដែលនោះ លោកអភិបាលខេត្ត ក៏បានបន្តទទួលដោះស្រាយទុក្ខលំបាកប្រជាពលរដ្ឋនៅសាលាខេត្តពោធិ៍សាត់ ក្នុងនាមលោក ជាមហាមេគ្រួសារប្រជាពលរដ្ឋទូទាំងខេត្ត ដើម្បីដោះស្រាយភ្លាមៗ និងទាន់ពេលវេលាក្នុងការចូលរួមចំណែកក៏ដូចជាចែករំលែកនូវក្តីស្រលាញ់ ដែលធ្លាប់រួមសុខ រួមទុក្ខជាមួយនឹងគ្នាជារៀងរហូតមក។ គួរបញ្ជាក់ថា អឹម អ អាយ (MRI) និងម៉ាស៊ីនឆ្លុះក្រពះ គឺបច្ចេកវិទ្យាថ្មី ជឿនលឿន ដែលមានសមត្ថភាពស្កែនរូបភាព ដោយប្រើដែនម៉ាញ៉េទិក ក្នុងការស្កែនលើគ្រប់សរីរាង្គមនុស្សបានឆាប់រហ័សផ្តល់រូបភាពកាន់តែច្បាស់ល្អ និងលម្អិតជាអតិបរិមា៕
|
2018-02-28T02:01:00+07:00
|
freshnewsasia.com
|
https://m.freshnewsasia.com/index.php/en/localnews/79728-2018-02-27-12-01-39.html
|
ebe6c1fc-04ba-4391-983f-b0cd09d1f13e
|
ក្នុងសប្ដាហ៍ទី៣នេះ អ្នកជំងឺជាង១ម៉ឺននាក់ មកទទួលសេវាពិនិត្យ-ព្យាបាល នៅមន្ទីរពេទ្យរដ្ឋចំនួន២ នៅរាជធានីភ្នំពេញ
|
តាមរបាយការណ៍របស់មន្ទីរពេទ្យមិត្ដភាពខ្មែរ-សូវៀត និងមន្ទីរពេទ្យព្រះកុសុមៈ ដែលអង្គភាពព័ត៌មាន Fresh News ទទួលបាននៅថ្ងៃទី២៧ ខែកុម្ភៈ ឆ្នាំ២០១៨នេះ បានឲ្យដឹងថា ក្នុងសប្ដាហ៍ទី៣នេះ អ្នកជំងឺ ចំនួន ១០,៧០៥នាក់ ដែលបានមកទទួលសេវាព្យាបាលជំងឺពីមន្ទីរពេទ្យនេះ ។
|
2018-02-27T21:30:00+07:00
|
freshnewsasia.com
|
https://m.freshnewsasia.com/index.php/en/localnews/79688-2018-02-27-07-30-39.html
|
0368f854-8545-4956-9c93-43a787f0def2
|
វៀតណាម ព្រមានថា អាចមានការផ្ទុះឡើងយ៉ាងធំសម្បើមជាថ្មីម្តងទៀតនៃជំងឺគ្រុនផ្តាសាយបក្សី
|
ក្រសួងកសិកម្ម និងអភិវឌ្ឍន៍ជនបទ របស់ប្រទេសវៀតណាម បានព្រមានអំពីហានិភ័យកម្រិតខ្ពស់ នៃការវិលត្រឡប់មកវិញ នូវជំងឺគ្រុនផ្តាសាយបក្សី នៅក្នុងប្រទេសរបស់ខ្លួន បន្ទាប់ពីជំងឺរីករាលដាលមួយនេះ បានដាក់ស្ថិតនៅក្រោមការគ្រប់គ្រងអស់រយៈពេលជាយូរមកហើយ, នេះបើយោងតាមភ្នាក់ងារព័ត៌មានស៊ិនហួ ចេញផ្សាយឲ្យដឹងនាយប់ថ្ងៃទី២៦ ខែកុម្ភៈ ឆ្នាំ២០១៨នេះ។ ក្រសួងកសិកម្មបានឲ្យដឹងថា សំបុករាលដាលមួយនៃជំងឺគ្រុនផ្តាសាយបក្សី A/H5N6 ត្រូវបានរកឃើញ កាលពីពេលថ្មីៗនេះ នៅឃុំ Dai Ban ស្រុក An Duong ភាគខាងជើង ទីក្រុង Hai Phong របស់វៀតណាម។ ពូជនៃជំងឺគ្រុនផ្តាសាយបក្សីមួយចំនួនដែលមិនមាននៅក្នុងប្រទេសវៀតណាម ដូចជាជំងឺ A/H7N9, A/H5N2 និង A/H5N8 អាចចូលមកកាន់ប្រទេសមួយនេះ តាមរយៈប្រព័ន្ធដឹកជញ្ជូន, ការធ្វើពាណិជ្ជកម្ម, ការហូបសត្វបក្សី និងផលិតផលផលិតពីសាច់សត្វបក្សី ដែលមិនដឹងប្រភពច្បាស់លាស់ ជាពិសេសខេត្តនៅតាមព្រំដែន និងការជួញដូរខុសច្បាប់ក្នុងតំបន់ដែលផលិតឡើង ពីសាច់សត្វបក្សី។ ក្រសួងកសិកម្មវៀតណាម បានជម្រុញឲ្យប្រជាជនរបស់ខ្លួន ចាប់ផ្តើមក្នុងការការពារជំងឺគ្រុនផ្តាសាយបក្សី, បង្រ្កាបការជួញដូរខុសច្បាប់សត្វបក្សី និងរក្សាការតាមដានយ៉ាងជិតស្និត ស្តីពីស្ថានភាពក្នុងតំបន់ ដើម្បីឆ្លើយតបឲ្យបានទាន់ពេលវេលាចំពោះការផ្ទុះការរាតត្បាតណាមួយកើតឡើង។ ក្រសួងក៏បានអំពាវនាវឲ្យបង្កើនការគ្រប់គ្រង លើតំបន់ងាយរងគ្រោះ, ចាក់វាក់សាំងការពារ និងបង្កើនការត្រួតពិនិត្យលើការដឹកជញ្ជូនសត្វបក្សី ដើម្បីកាត់បន្ថយហានិភ័យ នៃជំងឺឆ្លងរីករាលដាលមួយនេះ៕
|
2018-02-27T06:28:00+07:00
|
freshnewsasia.com
|
https://m.freshnewsasia.com/index.php/en/internationalnews/79641-2018-02-26-16-28-14.html
|
3c5177f6-9fd1-420a-8cc7-396d92723f03
|
អង្គការ «សម្ព័ន្ធឥស្លាមពិភពលោក» បើកកម្មវិធីវះកាត់ជំងឺដុំពកផ្នែកមុខ និងថ្គាម នៅកម្ពុជា ដោយឥតគិតថ្លៃ!
|
អង្គការសម្ព័ន្ធឥស្លាមពិភពលោក ដែលមានអង្គការជំនួយជាតំណាង បានបើកកម្មវិធីវេជ្ជសាស្រ្តឯកទេសរបស់ខ្លួន ដើម្បីវះកាត់ចេញនូវដុំពក និងថ្គាម នៅទីក្រុងភ្នំពេញ នៃប្រទេសកម្ពុជា នាព្រឹកថ្ងៃទី ២៦ ខែកុម្ភៈ ឆ្នាំ២០១៨ នេះ ដោយក្រុមវេជ្ជបណ្ឌិតប្រតិបត្តិដំណើរការវះកាត់ ៣០ ដ៏ស្មុគស្មាញ ដើម្បីវះកាត់ចេញនូវដុំពក ការកែសម្រួល និង ការវះកាត់ផ្នែកមុខ និង ថ្គាម នៅមន្ទីរពេទ្យនៃទីក្រុងភ្នំពេញ។ លោកសាស្រ្ដាចារ្យ ហាស្សាន់ ពិនដារ៉ាវេស្ស ស្សាហ៍ប៉ារ អគ្គលេខាធិការនៃអង្គការជំនួយឥស្លាមអន្ដរជាតិ បានឲ្យដឹងថា កម្មវិធីទាំងនេះប្រព្រឹត្តទៅ ក្រោមការចង្អុលបង្ហាញ របស់លោកបណ្ឌិត មហាំម៉ាត់ ពិនអាប់ឌុលការីម អាល់អ៊ីសា អគ្គលេខាធិការនៃអង្គការឥស្លាមពិភពលោក ដើម្បីលុបបំបាត់ និង ព្យាយាមខិតខំប្រឹងប្រែង បន្ថយស្ថានភាពសុខភាពរ៉ាំរ៉ៃ។ លោកសាស្រ្ដាចារ្យបានបន្តថា យោងទៅតាមការស្នើសុំដល់អង្គការនេះ ដើម្បីផ្ដល់ជំនួយសង្រ្គោះ ក្រុមវេជ្ជបណ្ឌិតឯកទេសអារ៉ាប៊ីសាអូឌីត ត្រូវទទួលបន្ទុកក្នុងការអនុវត្តន៍កម្មវិធីនេះ ដោយសហការ ជាមួយសមាគមមិត្តភាព និងសប្បុរសធម៌កម្ពុជា។ លោកអគ្គលេខាធិការនៃអង្គការ ជំនួយឥស្លាមអន្ដរជាតិបានគូសបញ្ជាក់ថា កម្មវិធីនេះ មានរយៈពេល ពេញ១សប្ដាហ៍ ដោយបានពិនិត្យ និងរកឃើញជំងឺចំនួន ៦០ករណី ហើយអ្នកជំងឺនៅកម្ពុជាំជាច្រើន កំពុងជួបការលំបាកក្នុងការព្យាបាល ជំងឺដុំពកនេះ ដោយសារការចំណាយថវិកាខ្ពស់។ ជាមួយគ្នានេះដែរ លោក សាស្រ្ដាចារ្យ លូ លីឃាង នាយកមន្ទីរពេទ្យ ផ្នែកច្រមុះ ត្រចៀក និង បំពង់ក នៅទីក្រុងភ្នំពេញ បានសម្ដែងនូវការកោតសរសើរ និងវាយតម្លៃខ្ពស់ ចំពោះការខិតខំប្រឹងប្រែងរបស់ អង្គការសម្ព័ន្ធឥស្លាមពិភពលោក និង ការព្យាយាមជួយអ្នកជំងឺ និងអ្នកខ្វះខាតនៅទូទាំងពិភពលោក ដោយមិនប្រកាន់ពូជសាសន៍ ពណ៌សម្បុរ និង ជំនឿសាសនា អ្វីឡើង។ ក្នុងពេលជាមួយគ្នានេះ លោកបានទទួលស្វាគមន៍ ក្រុមការងារអារ៉ាប៊ីសាអូឌីត លើកដំបូងដែលមកកាន់តំបន់នេះ។ គួររំឭកថា កន្លងមក ក្រុមការងារគ្រូពេទ្យបានរៀបចំទស្សនកិច្ច កម្មវិធីនេះ ក្រោមការដឹកនាំរបស់លោកបណ្ឌិត ឈ្មោះ ជាម៉ាល ទីព្រឹក្សាយោបល់ការវះកាត់ ផ្នែកមុខ ថ្គាម និងជំងឺពក-ក នៅមន្ទីរពេទ្យនៃសាកលវិទ្យាល័យ ព្រះចៅអាប់ឌុបអាហ្សីសយេឌដា៕
|
2018-02-26T23:13:00+07:00
|
freshnewsasia.com
|
https://m.freshnewsasia.com/index.php/en/localnews/79613-2018-02-26-09-13-00.html
|
773f21c5-05be-4b64-8f37-9c658bef57a6
|
ឆ្លងចរន្តអគ្គីសនី ឆេះក្នុងសណ្ឋាគារ ខារ៉ា ភ្ញាក់ផ្អើលដល់សមត្ថកិច្ច…
|
ភ្នំពេញ៖ មានករណីឆ្លងចរន្តអគ្គីសនី ឆាបឆេះកន្លែងធ្វើម្ហូប នៃសណ្ឋាគារ ខារ៉ា បានបង្កអោយមានការភ្ញាក់ផ្អើល ដល់សមត្ថកិច្ចចុះមកអន្តរាគមន៍។ ហេតុការណ៍នេះបានកើតឡើង កាលពីវេលាម៉ោង ១១ព្រឹក ថ្ងៃទី២៤ ខែកុម្ភៈ ឆ្នាំ២០១៨ ដែលស្ថិតនៅក្នុងសណ្ឋាគារ ខារ៉ា ផ្លូវលេខ៤៧ សង្កាត់ស្រះចក ខណ្ឌដូនពេញ រាជធានីភ្នំពេញ។ បើតាមប្រភពព័ត៌មាន បានប្រាប់អោយដឹងថា មុនពេលកើតហេតុ គេឃើញមានផ្សែងហ៊ុយៗ ចេញពីកន្លែងធ្វើម្ហូប និងមានអណ្តាតភ្លើង ភ្លាមៗនោះ អ្នកគ្រប់គ្រងសណ្ឋាគារ ខារ៉ា បានទំនាក់ទំនងទៅសមត្ថកិច្ចមូលដ្ឋាន អោយជួយចុះអន្តរាគមន៍។ ក្រោយពីសមត្ថកិច្ច បានទទួលដំណឹងពីខាងសណ្ឋាគាររួចមក សមត្ថកិច្ចបានធ្វើការទាក់ទង ទៅផ្នែកជំនាញពន្លត់បង្កគ្រោះអគ្គីភ័យ នៃស្នងការដ្ឋាននគរបាលរាជធានីភ្នំពេញ ដើម្បីជួយអន្តរាគមន៍បាញ់ពន្លត់។ ក្រោយមក សមត្ថកិច្ចជំនាញបានចេញរថយន្តពន្លត់ អគ្គីភ័យចំនួន៩គ្រឿង ចុះមកដល់កន្លែងកើតហេតុ និងអន្តរាគមន៍បាញ់ទឹកពន្លត់ អោយរលត់ទៅវិញ នៅវេលាម៉ោង១១និង៣៥នាទីថ្ងៃដដែល ដោយប្រើប្រាស់រថយន្ត ពន្លត់អគ្គីភ័យចំនួន ៣គ្រឿង។ ដោយឡែតករណីអគ្គីភ័យ ខាងលើដែលឆាបឆេះនោះ គឺបណ្តាលមកពីការឆ្លងចរន្តអគ្គីសនី នៅកន្លែងធ្វើម្ហូប៕
|
2018-02-24T16:17:36+07:00
|
kbnnews.com
|
https://kbn.news/archives/87725
|
34fdfcf9-3871-4215-acd3-fcedca540736
|
រដ្ឋមន្ដ្រី ម៉ម ប៊ុនហេង ជំរុញដល់មន្ដ្រីពាក់ព័ន្ធ ចូលរួមយ៉ាងសកម្ម ក្នុងការលុបបំបាត់ជំងឺគ្រុនចាញ់ពីកម្ពុជាទាំងស្រុង ក្នុងឆ្នាំ២០២៥
|
រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានថ្លែងជំរុញដល់មន្ដ្រីពាក់ព័ន្ធទាំងអស់ ពិសេសអង្គការដៃគូសុខាភិបាល ដែលជាម្ចាស់ជំនួយប្រញាប់ ចុះអនុសារណៈយោគយល់ គ្នាទៅវិញទៅមក ជាមួយមន្ទីរសុខាភិបាលខេត្ត ឲ្យបានឆាប់បំផុត ដើម្បីថ្នាក់ខេត្តទទួលបានថវិកា អនុវត្តសកម្មភាពលុបបំបាត់ជំងឺគ្រុនចាញ់បានយ៉ាងឆាប់រហ័ស។ រដ្ឋមន្ដ្រី ម៉ម ប៊ុនហេង ថ្លែងបែបនេះ ក្នុងឱកាសអញ្ជើញជាអធិបតីភាព បិទសន្និបាតបូកសរុបការងារឆ្នាំ២០១៧ និងលើកទិសដៅឆ្នាំ២០១៨ របស់មជ្ឈមណ្ឌលជាតិប្រយុទ្ធនឹងជំងឺគ្រុនចាញ់ប៉ារ៉ាស៊ីតសាស្រ្ត និងបាណកសាស្រ្តនៃក្រសួងសុខាភិបាល នៅថ្ងៃសុក្រ ៩កើត ខែផល្គុន ឆ្នាំរកា នព្វស័ក ព.ស.២៥៦១ ត្រូវនឹងថ្ងៃទី២៣ ខែកុម្ភៈ ឆ្នាំ២០១៨ នៅសណ្ឋាគារ អេមព្រីសអង្គរខេត្តសៀមរាប ។ រដ្ឋមន្ដ្រី បន្ដថា ការចូលរួមចំណែក យ៉ាងសកម្មពីមន្ដ្រីពាក់ព័ន្ធនេះ គឺជាភាពចំាបាច់បំផុត ដើម្បីសម្រេចឲ្យបាន នូវផែនការយុទ្ធសាស្ត្រជាតិលុបបំបាត់ជំងឺគ្រុនចាញ់ឆ្នាំ២០១១-២០២៥ របស់រាជរដ្ឋាភិបាល ពិសេសគឺក្នុងដំណាក់កាលដំបូង ត្រូវលុបបំបាត់ឲ្យបាននូវជំងឺគ្រុនចាញ់ប្រភេទហ្វាល់ស៊ីប៉ារ៉ូម នាឆ្នាំ២០២០ ព្រមទាំងខិតខំទប់ស្កាត់ការរាតត្បាតរបស់ជំងឺគ្រុនឈាមបានទាន់ពេលវេលា និងរក្សា និងពង្រីកអត្រាគ្របដណ្តប់ការផ្តល់ថ្នាំទម្លាក់ព្រូនជាសមូហភាព ឱ្យនៅខ្ពស់លើសពី ៩០%។ លោកសាស្ដ្រាចារ្យ បានថ្លែងទៀតថា លើសពីនោះ អត្រាស្លាប់ដោយជំងឺគ្រុនចាញ់បានថយចុះយ៉ាងខ្លាំង គឺមានតែ១នាក់ក្នុងឆ្នាំ២០១៧ តែចំនួនអ្នកឈឺនៅមានចំនួនច្រើនដែលត្រូវផ្តោតការយកចិត្តទុកដាក់ ផ្តល់ការធ្វើតេស្តរកជំងឺគ្រុនចាញ់ ដោយធ្វើតេស្ត រកជំងឺគ្រុនចាញ់ លើក្រុមប្រជាជន ដែលប្រឈមនៅតាមតំបន់ដែលមានអ្នកជំងឺគ្រុនចាញ់ច្រើននិងផ្តល់ថ្នាំគ្រុនចាញ់ព្យាបាលភ្លាមៗតែម្តងពេលធ្វើតេស្តឃើញភ្លាម ។ រដ្ឋមន្ត្រី បានណែនាំឲ្យមន្ទីរសុខាភិបាលខេត្ត ដែលមានចំនួនអ្នកឈឺគ្រុនចាញ់ច្រើន ដូចជាខេត្តកំពង់ស្ពឺ មណ្ឌលគីរី រតនគីរី ពោធិ៍សាត់ ក្រចេះ ត្រូវអនុវត្ត ផ្តល់កាធ្វើតេស្ត រកជំងឺគ្រុនចាញ់ ជូនដល់ប្រជាជនដែលប្រឈមខ្ពស់ និងតំបន់ដែលមានជំងឺគ្រុនចាញ់ខ្ពស់ ដោយផ្តល់ថ្នាំគ្រុនចាញ់ជូនភ្លាមៗ ប្រសិនបើមានគ្រុនចាញ់ (test and treat)ដោយមិនបង្អែរបង្អង់យូរឡើយ។ ធ្វើយ៉ាងដូច្នេះ ទើបអាចជម្រុញការកាត់បន្ថយបានលឿននូវចំនួនអ្នកឈឺ។ ចំពោះខេត្ដដែលមានតំបន់មានករណីគ្រុនចាញ់ច្រើន ត្រូវបង្កើនសកម្មភាពរុករកស្រាវជ្រាវនិងព្យាបាលទ្វេរដង។ ទន្ទឹមនឹងនេះ រដ្ឋមន្ត្រីបានកោតសរសើរដល់ថ្នាក់ដឹកនាំ មន្ត្រីរាជការ បុគ្គលិកនៃមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្រ្ត និងបាណកសាស្រ្ត និងមន្ទីរសុខាភិបាលទាំងអស់ដែលបានខិតខំបំពេញភារកិច្ចរបស់ខ្លួន ប្រកបដោយស្មារតីទទួលខុសត្រូវខ្ពស់ ដោយសម្រេចបាននូវលទ្ធផលល្អគួរជាទីមោទនៈនាឆ្នាំ២០១៧កន្លងមក របស់កម្មវិធីជាតិទាំងបីគឺកម្មវិធីជាតិប្រយុទ្ធនឹងជំងឺគ្រុនចាញ់ កម្មវិធីជាតិប្រយុទ្ធនឹងជំងឺគ្រុនឈាម និងកម្មវិធីជាតិប្រយុទ្ធនឹងជំងឺដង្កូវព្រូន ដែលបានធ្វើឲ្យអត្រាស្លាប់ដោយជំងឺគ្រុនចាញ់ បានចុះទាបជាងសូចនាករផែនការលុបបំបាត់ជំងឺគ្រុនចាញ់ឆ្នាំ២០២០ ចំណែកឯអត្រាអាំងស៊ីដង់ និងអត្រាស្លាប់នៃជំងឺគ្រុនឈាម ក៏ស្ថិតនៅទាបជាងសូចនាករគ្រោងសម្រាប់ឆ្នាំ២០១៧ ដោយឡែកការផ្តល់ថ្នាំទម្លាក់ព្រូន ជាសមូហភាពដល់ក្រុមគោលដៅ បានជាង៥លាននាក់។ គួររម្លឹកថា ការបិតសន្និបាតបូកសរុបការងារឆ្នាំ២០១៧ និងលើកទិសដៅឆ្នាំ២០១៨ របស់មជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្រ្ត និងបាណកសាស្រ្តនៃក្រសួងសុខាភិបាល នេះក៏មានវត្តមានចូលរួមពីសំណាក់ឯកអភិបាលរងរាជធានី-ខេត្ត ទីប្រឹក្សាអមក្រសួងសុខាភិបាល លោកស្រីអគ្គនាយកបច្ចេកទេសសុខាភិបាល តំណាងនាយកដ្ឋានសុខាភិបាលនៃក្រសួងមហាផ្ទៃ និងក្រសួងការពារជាតិ លោកវេជ្ជបណ្ឌិត លូ យុនហ្គ័រ តំណាងអង្គការសុខភាពពិភពលោកប្រចាំនៅកម្ពុជា លោកប្រធានមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ប៉ារ៉ាស៊ីតសាស្រ្ត និងបាណកសាស្រ្ត និងដៃគូសុខាភិបាលផ្សេងទៀត ព្រមទាំងលោក លោកស្រី ប្រធាន អនុប្រធានមន្ទីរសុខាភិបាលរាជធានី-ខេត្ត ទាំង២៥ រាជធានី-ខេត្ត មន្រ្តី និងបុគ្គលិកមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្រ្ត និងបាណកសាស្រ្ត លោក លោកស្រីតំណាងមជ្ឈមណ្ឌលជាតិ តំណាងក្រសួងមន្ទីរនានា តំណាងដៃគូអភិវឌ្ឍសុខាភិបាល និងភ្ញៀវជាតិ អន្តរជាតិ សរុបចំនួន៣៣១រូបផងដែរ ៕
|
2018-02-24T14:27:00+07:00
|
freshnewsasia.com
|
https://m.freshnewsasia.com/index.php/en/localnews/79433-2018-02-24-00-27-54.html
|
7f8607bd-61e5-4d8d-91c9-fbbf25c73890
|
មូលដ្ឋានទ័ពអាមេរិកនៅព័រទុយហ្កាល់ ជាប្រភពបង្កជំងឺមហារីកយ៉ាងធ្ងន់ធ្ងរ...
|
ប្រជាជនរស់នៅលើកោះ តឺសេអ៊ីរ៉ា (Terceira) នៃប្រទេសព័រទុយហ្កាល់កាន់តែច្រើនឡើង កំពុងទទួលរងការឈឺ ចាប់ ដោយសារតែជំងឺកាចសាហាវជាច្រើន ក្នុងនោះរួមមានទាំងជំងឺមហារីក។ នេះបើតាមសេចក្ដីរាយការណ៍របស់ សារព័ត៌មានរុស្ស៊ី RUPTLY ដកស្រង់ដោយសារព័ត៌មាន Sputnik នៅល្ងាចថ្ងៃសុក្រ ទី២៣ ខែកុម្ភៈ ឆ្នាំ២០១៨។ មូលដ្ឋានទ័ពអាកាស ឡាជែស (Lajes) នៅលើកោះ Terceira ត្រូវបានប្រើប្រាស់ ដោយកងកម្លាំងទ័ពអាកាសអាមេរិកទី ៦៥ ហើយ ចាប់តាំងពីសង្រ្គាមលោកលើកទី ២ មក វាត្រូវគេចាត់ទុកថា គឺជាមូលដ្ឋានយុទ្ធសាស្ត្រដ៏សំខាន់រវាងសហរដ្ឋអាមេរិក និងអឺរ៉ុប នៅតំបន់មហាសមុទ្រអាត្លង់ទិច។ មូលដ្ឋានទ័ពមួយនេះ ក៏ត្រូវគេប្រើប្រាស់ផងដែរជាស្ថានីយផ្គត់ផ្គង់ប្រេង ដល់យន្ដហោះចម្បាំង ព្រមទាំងរថក្រោះ និងបរិក្ខាយោធាជាច្រើនទៀត។ ប៉ុន្តែទន្ទឹមគ្នា អ្នកវិទ្យាសាស្ត្រនៅក្នុងតំបន់ បាននិយាយថា មូលដ្ឋានទ័ពអាកាសមួយនេះ ក៏បានបង្កផងដែរនូវជំងឺឆ្លង តាមរយៈការធ្វើឱ្យប្រភពទឹកកខ្វក់ ខណៈមានការចោទប្រកាន់ជាច្រើនថា សកម្មភាពនុយក្លេអ៊ែរនៅលើមូលដ្ឋានទ័ពមួយនេះ ជាដើមហេតុបណ្ដាលឱ្យប្រជាជនរស់នៅ ក្នុងតំបន់មានជំងឺមហារីក រហូតដល់បាត់បង់ជីវិត។ ជាមួយនោះដែរ បើតាមអ្នកវិទ្យាសាស្ត្រ លោក Norberto Messias មូលដា្ឋនទ័ពអាកាស Lajes នៅលើកោះ Terceira ត្រូវចូលរួមចំណែក ៣៣ភាគរយ ក្នុងករណីផ្ទុះឡើងនូវជំងឺមហារីក ជាពិសេសគឺជំងឺមហារីកភ្នែក។ យ៉ាងណាក៏ដោយ ខាងអាជ្ញាធរព័រទុយហ្កាល់ និងសហរដ្ឋអាមេរិក មិនបានធ្វើការអត្ថាប្បាយអ្វីឡើយ ចំពោះសេចក្ដីរាយការណ៍របស់សារព័ត៌មានរុស្ស៊ី RUPTLY៕
|
2018-02-24T00:59:00+07:00
|
freshnewsasia.com
|
https://m.freshnewsasia.com/index.php/en/internationalnews/79401-2018-02-23-10-59-21.html
|
e5f3c747-ace6-4649-b6f2-cfe93829473b
|
ជំងឺផ្តាសាយ «ឆក់យកជីវិតមនុស្ស ១០២នាក់» នៅប្រទេសអៀរឡង់!
|
គ្រាន់តែរយៈពេល ០៣ខែកន្លងទៅនេះប៉ុណ្ណោះ ប្រជាជនអៀរឡង់សរុបចំនួន ១០២នាក់ ឯណោះបានបាត់បង់ជីវិត ដោយសារតែការរីករាលដាល នៃជំងឺផ្តាសាយ នៅក្នុងប្រទេសដីកោះអៀរឡង់ ស្ថិតនៅក្រោមចក្រភពអង់គ្លេសមួយនេះ។ នេះបើតាមការចេញផ្សាយដោយ ទីភ្នាក់ងារព័ត៌មានចិន ស៊ីនហួរ នាព្រឹកថ្ងៃសុក្រ ទី២៣ ខែកុម្ភៈ ឆ្នាំ២០១៨។ សម្រាប់ចំនួនមនុស្សស្លាប់ខាងលើនេះ គឺមានការកើនឡើងគួរឲ្យកត់សម្គាល់ បើគេប្រៀបធៀប ទៅនឹងរយៈពេលដូចគ្នាកាលពីឆ្នាំ២០១៧ ដែលកាលណោះមនុស្ស ៩៥នាក់ ត្រូវបានជំងឺផ្តាសាយផ្តាច់យកជីវិត។ នេះបើតាមរបាយការណ៍ចុងក្រោយ ពីអ្នកគ្រប់គ្រងសេវាកម្មសុខាភិបាល នៃស្នាប័នមួយរបស់រដ្ឋាភិបាលអៀរឡង់ លោក ខេវិន ឃែលឡេញើ (Kevin Kellenher)។ លោក Kellenher បានបន្តទៀតថា ។ គួរបញ្ជាក់តាមរបាយការណ៍ខាងលើនេះទៀតថា ជាធម្មតានៅរដូវធ្លាក់ទឹកកកខ្លាំងនៅចុង និងដើមឆ្នាំនៅប្រទេសអៀរឡង់ មនុស្សជាមធ្យមចន្លោះពី ៨០ ទៅ ១២០នាក់ តែងតែស្លាប់ដោយសារជំងឺផ្តាសាយ ក៏ព្រោះតែពួកគេទាំងនោះ មិនបានមកទទួលការព្យាបាលឲ្យទាន់ពេល៕
|
2018-02-23T17:05:00+07:00
|
freshnewsasia.com
|
https://m.freshnewsasia.com/index.php/en/internationalnews/79337-2018-02-23-03-05-34.html
|
556fd608-6632-439e-a6e5-742be1ab0f33
|
ជំងឺគ្រុនចាញ់នៅកម្ពុជាកើនឡើងគួរឲ្យបារម្ភ, ឆ្នាំ២០១៧ កើតឡើងជាង៤.៥ម៉ឺនករណី ស្លាប់មនុស្សម្នាក់
|
លោកវេជ្ជបណ្ឌិត ហ៊ុយ រ៉េកុល ប្រធានមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្រ្ត និងបាណកសាស្រ្ត បានថ្លែងឲ្យដឹងថា ក្នុងឆ្នាំ២០១៧ ករណីជំងឺគ្រុនចាញ់កើតឡើងលើប្រជាជនកម្ពុជា សរុបចំនួន៤៥,៩៩១ករណី និងស្លាប់ម្នាក់ ដោយអ្នកជំងឺបានកើនឡើង៩៥% បើធៀបនឹងឆ្នាំ២០១៦ នៅត្រឹមតែ ២៣,៦២៧ករណីឈឺ និងស្លាប់ម្នាក់ដូចគ្នា។ លោកថ្លែងក្នុងឱកាសបើកសន្និបាតបូកសរុបលទ្ធផលការងារឆ្នាំ២០១៧ និងទិសដៅ ឆ្នាំ២០១៨ ទូទាំងប្រទេស របស់មជ្ឈមណ្ឌលជាតិប្រយុទ្ធ នឹងជំងឺគ្រុនចាញ់ ប៉ារ៉ាស៊ីតសាស្រ្ត និងបាណកសាស្រ្ត នៅថ្ងៃទី២២ ខែកុម្ភៈ ឆ្នាំ២០១៨ នៅខេត្ដសៀមរាបថា បន្ទាប់ពីអនុវត្តយុទ្ធសាស្រ្តជាតិលុបបំបាត់ជំងឺគ្រុនចាញ់មកគឺ ករណីជំងឺគ្រុនចាញ់ពីឆ្នាំ២០១១ ដល់ឆ្នាំ២០១៦ បានថយចុះគួរឲ្យកត់សម្គាល់ពី ១១,២០៥៧ករណីឈឺ និងស្លាប់៩៣នាក់ ក្នុងឆ្នាំ២០១១ មកនៅត្រឹម២៣,៦២៧ ករណីឈឺ និងស្លាប់១នាក់ ក្នុងឆ្នាំ២០១៦ បានន័យថា សូចនាករអត្រាឈឺទទួលបានជោគជ័យ២ឆ្នាំមុនកាលកំណត់ នៃសូចនាករគ្រោងឆ្នាំ២០១៩ និងសូចនាករអត្រាស្លាប់ទទួលបានជោគជ័យរួចជាស្រេច មុនកាលកំណត់នៃសូចនាករគ្រោងឆ្នាំ២០១៩។ ៖ * សេវាអ្នកស្ម័គ្រចិត្តភូមិ នៅសហគមន៍ត្រូវបានផ្អាកស្ទើរតែទាំងស្រុងនៅទូទាំងប្រទេស ដែលអាចជាហេតុធ្វើឲ្យអ្នកជំងឺ នៅសហគមន៍ទៅទទួលសេវាព្យាបាលយឺតយ៉ាវ និងបង្កលក្ខណៈឲ្យអត្រាចំលងប៉ារ៉ាស៊ីត ដោយមូសដែកគោលកើនឡើងខ្ពស់។ * ប្រសិទ្ធិភាពមុងជ្រលក់ថ្នាំដល់អាយុកាលអស់ប្រសិទ្ធិភាព បន្ទាប់ពីប្រើប្រាស់រយៈពេល៣ឆ្នាំ និងមានការរហែកច្រើន។ * អាកាសធាតុមានការប្រែប្រួល ដោយមានភ្លៀងធ្លាក់បន្លាយពេលយូរ ដែលអាចជាកត្តាធ្វើឲ្យមានភាពអំណោយផល ដល់ការកកើតរបស់ភ្នាក់ងារចំលង។ * ប្រជាជនចល័ត និងតាំងលំនៅឋានថ្មី នៅតំបន់អភិវឌ្ឍន៍ថ្មីៗនៅកន្លែងប្រឈមការចំលងជំងឺគ្រុនចាញ់ខ្ពស់។ * សេវារុករកករណីជំងឺត្រូវបានពង្រីក និងពង្រឹងអោយសមស្របតាមយុទ្ធសាស្រ្តជាតិ លុបបំបាត់ជំងឺគ្រុនចាញ់ត្រូវបានចាប់ផ្តើមអនុវត្តន៍។ * ការផ្លាស់ប្តូរថ្នាំថ្មីជំនួសថ្នាំចាស់ ដែលស៊ាំមានការយឺតយ៉ាវប្តូរពី DHA-PIP ទៅ AS-MQ និងការងារអប់រំសុខភាពនៅឆ្នាំកន្លងមក មិនសូវមានសន្ទុះខ្លាំងក្លា ដោយកញ្ចប់ថវិកាមិនមែនគ្រប់គ្រងផ្ទាល់ដោយមជ្ឈមណ្ឌលជាតិប្រយុទ្ធនឹងជំងឺគ្រុនចាញ់។ * ចងក្រង និងផ្គត់ផ្គង់មគ្គុទេសក៍ព្យាបាលជំងឺគ្រុនចាញ់ថ្មី ប្រើថ្នាំថ្មី រួមទាំងបណ្តុះបណ្តាលស្តារសមត្ថភាព ដល់មន្ទីរពេទ្យ មន្ទីរពេទ្យបង្អែក និង មណ្ឌលសុខភាពទូទាំងប្រទេស ។ គ្រូបង្គោល១៤៤នាក់ (ស្រី២២នាក់ស្មើនឹង១៥%) មកពីថ្នាក់ខេត្តចំនួន២១ខេត្ត និង៥៣ស្រុកប្រតិបត្តិ ត្រូវបានបណ្តុះបណ្តាលអំពីការគ្រប់គ្រងជំងឺគ្រុនចាញ់របស់សេវាសហគមន៍ ក្នុងការប្រើប្រាស់ថ្នាំព្យាបាលគ្រុនចាញ់ថ្មី។ * បានបង្កើតប្រព័ន្ធរបាយការណ៍រហ័ស ដោយមូលដ្ឋានគេហទំព័រ (Web-based) ដែលអាចរាយការណ៍ទាន់ពេលវេលានូវ ករណីជំងឺ ស្ថានភាពឱសថ តេស្តគ្រុនចាញ់ នៅទូទាំងតំបន់នៃ២១ខេត្ត ចំនុចប្រឈមជំងឺគ្រុនចាញ់។ ប្រព័ន្ធរបាយការណ៍ថ្មីនេះ ត្រូវបានប្រើប្រាស់៦៥២ tablet សម្រាប់រាយការណ៍ដោយថ្នាក់មណ្ឌលសុខភាព។ * ថ្នាំព្យាបាលជំងឺគ្រុនចាញ់ AS-MQ ដែលមានប្រសិទ្ធិភាព១០០% ត្រូវបានប្រើនូវទូទាំងប្រទេស។ * នៅក្នុងត្រីមាសទី៤ ឆ្នាំ២០១៧ បានចែកមុងជ្រលក់ថ្នាំប្រសិទ្ធភាពយូរចំនួន ៥៤៧,៥៣៦មុង (ស្មើនឹង៨០%) នៃផែនការដល់ខេត្តចំនួន៤មាន មានខេត្តក្រចេះបាន១០០% ខេត្តស្ទឹងត្រែងបាន ៩៨% ខេត្តព្រះវិហារបាន ៣៤% និងខេត្តកំពង់ស្ពឺបាន៩៨%។ * យុទ្ធសាស្រ្តអប់រំសុខភាពថ្មីឆ្នាំ២០១៧ សម្រាប់លុបបំបាត់ជំងឺគ្រុនចាញ់ បានចងក្រង និងបានផ្សព្វផ្សាយដល់ថ្នាក់ក្រោមជាតិទាំង២១ខេត្តគោលដៅ (ខេត្ត និងស្រុកប្រតិបត្តិ) និងដៃគូអភិវឌ្ឍន៍ចំនួន៤។ មជ្ឈមណ្ឌលជាតិប្រយុទ្ឋនឹងជំងឺគ្រុនចាញ់ ប៉ារ៉ាស៊ីតសាស្រ្ត និងបាណកសាស្រ្ត បានកំណត់អាទិភាពទិសដៅយុទ្ធសាស្រ្តជាតិសំរាប់ឆ្នាំ២០១៨ ជាអាទិ៍មាន ៖ * ត្រៀមអនុវត្តយុទ្ធសាស្រ្តលុបបំបាត់ជំងឺគ្រុនចាញ់ ដោយធ្វើឲ្យអត្រាអាំងស៊ីដង់ជំងឺមកនៅត្រឹម ១ក្នុងចំណោមមនុស្ស១,០០០នាក់ ចាប់ពីឆ្នាំ២០១៨ទៅ នៅខេត្តចំនួន៦ គឺខេត្តបាត់ដំបង កំពង់ឆ្នាំង កំពង់ធំ សៀមរាប ប៉ៃលិន និងកំពង់ស្ពឺ។ * សហការ និងជំរុញឲ្យសេវាសហគមន៍ (អ្នកស្ម័គ្រចិត្តភូមិព្យាបាលជំងឺគ្រុនចាញ់ និងសេវាឯកជន) ឲ្យបានដំណើការប្រក្រតីឡើងវិញ ១០០% និងត្រៀមពង្រីកបន្ថែម។ * រៀបចំចែកមុងជ្រលក់ថ្នាំប្រសិទ្ធភាពយូរ (មុងគ្រែចំនួន ១,៥៦៦,៣២៣មុង និងមុង អង្រឹង ចំនួន ៦០,៣១៤មុង) ដល់ប្រជាជនគោលដៅ និងប្រជាជនចល័តស្រុកអោយបាន៩៥%។ * ធ្វើការផ្សព្វផ្សាយឲ្យបានស៊ីជំរៅ និងទូលំទូលាយលើយុទ្ធសាស្រ្តអប់រំសុខភាព សម្រាប់ការលុបបំបាត់ជំងឺគ្រុនចាញ់ ដល់ប្រជាជនដែលងាយរងគ្រោះដោយជំងឺគ្រុនចាញ់ តាមរយៈការសហការជិតស្និទ្ធជាមួយភាគីពាក់ព័ន្ធ និងដៃគូអនុវត្តការងារ។ * ត្រៀមបង្កើត និងប្រើប្រាស់ កម្មវិធីត្រួតពិនិត្យគុណភាពបែបមូលដ្ឋានគេហទំព័រ សម្រាប់ ពង្រឹងគុណភាពសេវាឯកជននៅទូទាំងប្រទេសនៅឆ្នាំ២០១៨។ * សម្របសម្រួលលើកកម្ពស់ដំណើរការអនុវត្តន៍កាតព្វកិច្ច ជាភារកិច្ចរបស់ក្រុមការងារ ពិសេសលុបបំបាត់ជំងឺគ្រុនចាញ់ថ្នាក់ខេត្ត៕
|
2018-02-23T14:26:00+07:00
|
freshnewsasia.com
|
https://m.freshnewsasia.com/index.php/en/localnews/79325-2018-02-23-00-26-56.html
|
338a8a6c-3fae-4c01-8f7c-44245761ecce
|
ដំណឹងល្អ! វះកាត់ជំងឺដុះសាច់មុខ ថ្គាម និងមាត់ ដោយឥតគិតថ្លៃ ពីគ្រូពេទ្យជំនាញនៃប្រទេសអារ៉ាបីសាអូឌីត នៅមន្ទីរពេទ្យព្រះអង្គឌួង
|
ដោយមានការសហការគ្នារវាងមន្ទីរពេទ្យព្រះអង្គឌួង ជាមួយគ្រូពេទ្យជំនាញ ពីប្រទេសអារ៉ាបីសាអូឌីត នឹងរៀបចំការវះកាត់ ជំងឺដុះសាច់មុខ ថ្គាម និងមាត់ (Maxillofacial Surgery ដោយឥតគិតថ្លៃ ជូនប្រជាពលរដ្ឋ រយៈពេល២ថ្ងៃ ចាប់ពីថ្ងៃទី២៦-២៧ ខែកុម្ភៈ ឆ្នាំ២០១៨ខាងមុខនេះ។ ដូច្នេះ សូមប្រជាពលរដ្ឋ មកទទួលយកសេវា វះកាត់ដោយឥតគិតថ្លៃនេះ កុំឲ្យខកខានឡើយ៕
|
2018-02-23T03:44:00+07:00
|
freshnewsasia.com
|
https://m.freshnewsasia.com/index.php/en/localnews/79317-2018-02-22-13-44-53.html
|
1c8e8bb2-afb4-44f0-b8ff-5bb73a686777
|
អាជ្ញាធរជាតិប្រយុទ្ធនឹងជំងឺអេដស៍ ប្រគល់ស្រោមអនាម័យជាង៥០ម៉ឺនស្រោម ដល់គណៈកម្មាធិការ ប្រយុទ្ធនឹងជំងឺអេដស៍រាជធានី-ខេត្ត និងអគ្គបញ្ជាការកង យុទ្ធពលខេមរភូមិន្ទ
|
នៅអាជ្ញាធរជាតិប្រយុទ្ធនឹងជំងឺអេដស៍ ដែលលោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានអញ្ជើញជាអធិបតីភាព ក្នុងពិធីចែកជូនស្រោមអនាម័យ ចំនួនជាង៥០ ម៉ឺនស្រោម ជូនដល់គណៈកម្មាធិការប្រយុទ្ធនឹងជំងឺ អេដស៍ រាជធានី ខេត្ត និង អគ្គបញ្ជាការកងយុទ្ធពលខេមរភូមិន្ទ នារសៀលថ្ងៃទី២២ ខែកុម្ភៈ ឆ្នាំ២០១៨នេះ។ តំណាងគណៈកម្មធិការ ប្រយុទ្ធនឹងជំងឺអេដស៍រាជធានី-ខេត្ត ព្រមទាំងលោក លោកស្រី តំណាង តាមរាជធានីខេត្តនានា បានអញ្ជើញចូលរួម និងទទួលអំណោយជាស្រាមអនាម័យ ពីសប្បុរសេជន ក្នុងការរួមចំណែក ដ៏មានតំលៃ និងមានប្រសិទ្ធភាព ក្នុងការបង្ការការឆ្លងរាលដាល នៃមេរោគអេដស៍ នៅព្រះរាជាណាចក្រកម្ពុជា។ សូមបញ្ជាក់ថា កាលពីថ្ងៃទី០២ ខែកុម្ភៈ ឆ្នាំ២០១៨ លោក ពិន ឈិន ទីប្រឹក្សាពិសេសក្រសួងមហាផ្ទៃ បានផ្តល់ជាអំណោយស្រាមអនាម័យចំនួន ជាង៦០ម៉ឺនស្រោម (៦៤៨ ០០០) មានតម្លៃប្រមាណជាង ១០ម៉ឺនដុល្លា សហរដ្ឋអាមេរិក ជូនដល់អាជ្ញាធរជាតិប្រយុទ្ធនឹងជំងឺអេដស៍ ដើម្បីចូលរួមចំណែកជាមួយ អាជ្ញាធរជាតិប្រយុទ្ធនឹងជំងឺអេដស៍ និងរាជរដ្ឋាភិបាល ក្នុងការឆ្លើយតបនឹងមេរោគអេដស៍។ ការចូលរួមចំណែកនេះ នឹងជួយអោយព្រះរាជាណាចក្រកម្ពុជា មានធនធានបន្ថែម និងកាន់តែមានប្រសិទ្ធភាពថែមមួយចំណែកទៀត ក្នុងសម្រេចគោលដៅ ឆ្ពោះទៅរកការបញ្ឈប់ ការឆ្លងរីករាលដាលមេរោគអេដស៍/ជំងឺអេដស៍ នៅឆ្នាំ២០២៥ ក្នុងព្រះរាជាណាចក្រកម្ពុជា ។ បើទោះបីជាកម្ពុជា បានជោគជ័យក្នុងការប្រយុទ្ធនឹងជំងឺអេដស៍ និងកំពុងផ្តល់សេវាព្យាបាល ដោយឱសថប្រឆាំងមេរោគអេដស៍ ហើយអ្នកដែលបានឆ្លងមេរោគអេដស៍ មួយចំនួនធំអាចបន្តរស់រាន និងមានសុខភាពប្រក្រតីក្តី ក៏ករណីឆ្លងថ្មីនៅតែបន្តកើតមាន ចំណែកឯករណីស្លាប់ ដោយសារការបរាជ័យជាមួយនឹង ការព្យាបាលដោយឱសថប្រឆាំងនឹងមេរោគអេដស៍ នៅតែមានជាបន្តបន្ទាប់។ លោកទេសរដ្ឋមន្រ្តី អៀង មូលី បានក្រើនរំឭកថា ជម្រើសដែលល្អបំផុត គឺការបង្ការការចម្លងមេរោគអេដស៍ តាមរយៈការបន្តនូវការវិធានការជំរុញ ការប្រើប្រាស់ស្រោមអនាម័យឲ្យបាន១០០% ដែលជាវិធានការចំបងមួយ ព្រោះចំណាយពេលវេលា និងចំណាយថវិកា ក្នុងការបង្ការកុំអោយឆ្លងមេរោគអេដស៍ មានប្រសិទ្ធភាពល្អជាងការព្យាបាល ដូចមានពាក្យស្លោកថា ។ គួររំឭកជូនជ្រាបថា ការលក់ផ្គត់ផ្គង់ស្រោមអនាម័យ ដោយអង្គការជាដៃគូរអភិវឌ្ឍ គឺ អង្គការ ភីអេសខេ (PSK/PSI) មានប្រមាណជា ១១.៥ លានស្រោម អនាម័យនៅក្នុងឆ្នាំ២០១៧ កន្លងទៅនេះ។ នោះយើង មិនទាន់មានរបាយការណ៍លក់ផ្គត់ផ្គង់ ពីសំណាក់ក្រុមហ៊ុនឯកជននានាផងទេ។ អាជ្ញាធរជាតិប្រយុទ្ធនឹងជំងឺអេដស៍ នឹងធ្វើការសហការបន្ថែមទៀត ជាមួយស្ថាប័នពាក់ព័ន្ធ និងវិស័យឯកជន ដើម្បីលើកកំពស់ការយល់ដឹង បានប្រសើថែមទៀត អំពីតម្រូវការ និងការផ្គត់ផ្គង់ស្រោមអនាម័យ ដែលជាទំនិញចាំបាច់ ជួយបង្ការកាឆ្លងមេរោគអេដស៍។ ប្រទេសកម្ពុជា ជាប្រទេសមួយក្នុងចំណោម ប្រទេសទាំងប្រាំពីរ(៧) ក្នុងពិភពលោក ដែលត្រូវបានទទួលស្គាល់ដោយ អង្គការសហប្រជាជាតិប្រយុទ្ធនឹងជំងឺអេដស៍ UNAIDS ដែលបានសម្រេចគោលដៅ ៩០-៩០-៩០ គឺមុនកាលកំណត់ ព្រោះគោលដៅនោះ ត្រូវសម្រេចបាននៅ ឆ្នាំ២០២០។ ប្រទេសទាំង ៧ រួមមាន កម្ពុជា សិង្ហបូរី បុតស្វាណា (អាហ្រ្វិក) អាយស៍ឡិន ស៊ុយអែត ដាណឺម៉ាក និង ចក្រភពអង់គ្លេស៕
|
2018-02-22T23:00:00+07:00
|
freshnewsasia.com
|
https://m.freshnewsasia.com/index.php/en/localnews/79294-2018-02-22-10-00-33.html
|
a8d86f8b-a2ed-4c4b-95cd-34b2fa8790b9
|
រដ្ឋមន្រ្តី ម៉ម ប៊ុនហេង៖ ការគ្រប់គ្រងជំងឺមហារីក ពុំមែនជាការងាយស្រួលនោះទេ នៅពេលជំងឺនេះ ឈានដល់ដំណាក់កាលធ្ងន់ធ្ងរ
|
ថ្លែងក្នុងសិក្ខាសាលាស្ដី អំពីវិទ្យាសាស្រ្ត នៃការធ្វើអង់ដូស្កូបពីកម្ពុជា និងជប៉ុន លើកទី៣ នៅថ្ងៃទី២២ ខែកុម្ភៈ ឆ្នាំ២០១៨នេះ លោកសាស្ដ្រាចារ្យ ម៉ម ប៊ុនហេង រដ្ឋមន្រ្តីក្រសួងសុខាភិបាល បានបញ្ជាក់ឲ្យដឹងថា ការគ្រប់គ្រងជំងឺមហារីក ពុំមែនជាការងាយស្រួលនោះទេ នៅពេលដែលជំងឺនេះឈានដល់ដំណាក់កាលធ្ងន់ធ្ងរ។ សិក្ខាសាលាខាងលើនេះ បានរៀបចំធ្វើឡើងក្រោមអធិបតីភាពលោករដ្ឋមន្ត្រីក្រសួងសុខាភិបាល និងលោក Hidemi Goto ជាប្រធានអសនៈផ្នែកជំងឺថ្លើម ក្រពះ ពោះវៀន នៃសកលវិទ្យាល័យ Nagova រួមជាមួយសាស្ត្រាចារ្យវេជ្ជបណ្ឌិត នៃមន្ទីរពេទ្យកាល់ម៉ែត ជាច្រើននាក់ នាព្រឹកថ្ងៃទី២២ ខែកុម្ភៈ ឆ្នាំ២០១៨នេះ។ លោកសាស្ដ្រាចារ្យ វេជ្ជបណ្ឌិត ឈាង រ៉ា អគ្គនាយកកាល់ម៉ែត បានបញ្ជាក់ទៀតថា ។ អគ្គនាយកមន្ទីរពេទ្យកាល់ម៉ែត បានឲ្យដឹងថា នេះជាលើកទី៣ហើយ ដែលមន្ទីរពេទ្យកាល់ម៉ែត បានរៀបចំសិក្ខាសាលា ដ៏មានសារៈសំខាន់នេះឡើង ក្នុងការផ្លាស់ប្ដូរបទពិសោធន៍គ្នា ទៅវិញទៅមក និងការផ្ទេរចំណេះដឹងថ្មីៗ ដូចជាការផ្លាស់ប្ដូរនូវបច្ចេកវិទ្យា ព្យាបាលទំនើប នឹងរហ័ស លើអ្នកជំងឺថ្លើម ក្រពះ ពោះវៀន នៅទូទាំងប្រទេសកម្ពុជា។ លោកសាស្ដ្រាចារ្យ បន្ដទៀតថា ។ លោកបញ្ជាក់ថា ។ ចំណែកឯ ការវិវត្តន៍នៃបច្ចេកវិទ្យាថ្មី និងទំនើបកម្មផ្នែកសម្ភារ អង់ដូស្កុបពីវិញ បានធ្វើឲ្យការស្វែងរករោគវិនិច្ឆ័យដំបូង និងការព្យាបាលជំងឺមហារីកថ្លើម ក្រពះ ពោះវៀន បានកាន់តែទាន់ពេលវេលា និងមានប្រសិទ្ធភាពខ្ពស់ជាងមុនថែមទៀត។ លោកសាស្ត្រាចារ្យ ម៉ម ប៊ុនហេង បានថ្លែងថា សិក្ខាសាលានេះ ធ្វើឡើងក្នុងគោលបំណង ផ្សព្វផ្សាយព្រមទាំងផ្លាស់ប្ដូរនូវវីធីសាស្ត្រ បទពិសោធន៍ ក្នុងការពិនិត្យ ព្យាបាល និងការថែទាំ បែបវិទ្យាសាស្ត្រ នៃការធ្វើអង់ដូស្កូ ពីដែលមានប្រសិទ្ធភាពខ្ពស់ធានា បាននូវគុណភាពទំនុកចិត្ត សម្រាប់អ្នកជំងឺ ដែលមកទទួលសេវា សុខុមាលភាពមន្ទីរពេទ្យ។ លោកថា សិក្ខាសាលានេះ ពិតជាមានសារៈសំខាន់ណាស់ ព្រោះដោយសារប្រទេសជប៉ុន ដែលជាប្រទេសដែលមានបច្ចេកវិទ្យា អង់ដូស្កុបពីខ្ពស់បំផុត ហើយក៏បញ្ជាក់នូវ សាមគ្គីភាព យ៉ាងស្អិតរមួត រវាងភាគីមិត្តប្រទេសជប៉ុន-កម្ពុជា បន្ថែមលើសពីបទបង្ហាញជាទ្រឹស្ដី ការបង្ហាញអនុវត្តន៍នឹងត្រូវបានធ្វើឡើង ពីសំណាក់ក្រុមគ្រូពេទ្យឯកទេស ដែលនេះសុទ្ធសឹងជាគុណ ប្រយោជន៍ទ្វេដង ទៅលើការពន្យល់ឲ្យកាន់តែច្បាស់ និងប្រសិទ្ធភាពខ្ពស់។ លោករដ្ឋមន្ត្រី សង្ឃឹមថា សិក្ខាសាលានេះ នឹងនាំមកនូវបទពិសោធន៍ និងបច្ចេកទេសថ្មីៗ ដែលអាចឆ្លើយតបទៅនឹងតម្រូវការ របស់វិស័យសុខាភិបាលនៅកម្ពុជា មានការអភិវឌ្ឍន៍ ដ៏ខ្លាំង ក្លាទាំងក្នុងពេលបច្ចុប្បន្ន និងតម្រូវការនាពេលអនាគត។ លោកជឿជាក់យ៉ាងមុតមាំថា សិក្ខាកាមទាំងអស់ នឹងត្រូវខំព្យាយាមត្រងត្រាប់យកចិត្តទុកដាក់ ក្រេបយកចំណេះដឹងថ្មីៗ ទៅអនុវត្តន៍នៅតាមអង្គភាពរៀងៗខ្លួន ឲ្យកាន់តែប្រសើរប្រកបដោយគុណភាព និងប្រសិទ្ធិភាពខ្ពស់៕
|
2018-02-22T20:13:00+07:00
|
freshnewsasia.com
|
https://m.freshnewsasia.com/index.php/en/localnews/79257-2018-02-22-06-13-25.html
|
713a581b-eed6-4c48-84db-09087e363c16
|
ស្រ្តីឧត្តមសេនីយ៍នៅអគ្គនាយកដ្ឋានអត្តសញ្ញាណកម្មម្នាក់ ចាក់សម្លាប់ខ្លួនក្នុងបន្ទប់ទឹក ព្រោះមានជំងឺប្រចាំកាយ
|
ស្ត្រីម្នាក់ដែលមានតួនាទី ជាអនុប្រធាននាយកដ្ឋាន អត្តសញ្ញាណបណ្ណសញ្ជាតិខ្មែរ នៃអគ្គនាយកដ្នានអត្តសញ្ញាណកម្ម បានបញ្ចប់ជីវិតខ្លួនឯង ដោយចាក់សម្លាប់ខ្លួន ព្រោះតែមានជំងឺប្រចាំកាយ។ ហេតុការណ៍ធ្វើអត្តឃាតនេះ កើតឡើងនៅថ្ងៃទី២២ ខែកុម្ភៈ ឆ្នាំ២០១៨ នៅផ្ទះលេខ១៦ ផ្លូវលេខ១២ ភូមិទួលគោកខណ្ឌឫស្សីកែវ រាជធានីភ្នំពេញ។ ជនរងគ្រោះ ឈ្មោះ ច័ន្ទ ក្រេកគៀង ភេទស្រី អាយុ៤៦ឆ្នាំ ជនជាតិខ្មែរ មុខរបរ អនុប្រធានអត្តសញ្ញាណបណ្ណ័សញ្ជាតិខ្មែរ នៃអគ្គនាយកដ្នានអត្តសញ្ញាណកម្ម។ យោងតាមរបាយការណ៍របស់សមត្ថកិច្ច បានឲ្យដឹងថា តាមសំដីរបស់កូន និងប្តីជនរងគ្រោះ នៅថ្ងៃទី២២ ខែកុម្ភៈ ឆ្នាំ២០១៨ ម៉ោងប្រហែល២៖០០នាទីរំលងអាធ្រាត្រ ជនរងគ្រោះមានអាការៈ មិនស្រួលខ្លួនថប់ៗដង្ហើប ទើបកូនរបស់គាត់ ឈ្មោះ ស្រ៊ុន តារ៉ាវតី និងប្តីជនរងគ្រោះ ឈ្មោះ ស្រ៊ុន តារា បានជូនជនរងគ្រោះ ទៅពិនិត្យជំងឺនៅគ្លីនិក យីហោអរុណរះ ស្ថិតក្នុងសង្កាត់អូរបែកក្អប ខណ្ឌសែនសុខ។ ជនរងគ្រោះមានជំងឺបេះដូង (ជំងឺប្រចាំកាយ)។ ពេលពិនិត្យរួចក៏បានជូនជនងគ្រោះមកផ្ទះវិញ។ មកដល់ផ្ទះកូន និងប្តីបានជូនជនរងគ្រោះ ចូលសំរាកក្នុងបន្ទប់ជាន់ទី១ តែជនរងគ្រោះមិនព្រមចូលសំរាក ដោយនិយាយថា ពិបាកក្នុងខ្លួនណាស់មិនចង់រស់ រួចជនរងគ្រោះបានចូលទៅក្នុងបន្ទប់មួយទៀតមានដាក់អសនះ ហើយដាក់គន្លឹះទ្វារខាងក្នុង ភ្លាមនោះកូន និងប្តីបានគាស់ទ្វារចូលមើលឃើញជនរងគ្រោះចាក់សម្លាប់ខ្លួនឯង ស្លាប់ក្នុងបន្ទប់ទឹក ស្ថិតក្នុងបន្ទប់ដាក់អសនះតែម្តង។ សមត្ថកិច្ចបញ្ជាំក់ថា តាមការបំភ្លីពីក្រុមគ្រួសារជនរងគ្រោះ និងតាមការពិនត្យរបស់ការិយាល័យបច្ចេកទេស និងគ្រូពេទ្យកោសល្យវិច្ច័យរាជធានីភ្នំពេញបញ្ជាក់ថា ជនរងគ្រោះស្លាប់ដោយសារធ្វើអត្តឃាត ចាក់សម្លាប់ខ្លួនឯង៕
|
2018-02-22T17:17:00+07:00
|
freshnewsasia.com
|
https://m.freshnewsasia.com/index.php/en/localnews/79233-2018-02-22-03-17-32.html
|
e883bc4b-e8e5-488b-957f-76161cf89ed3
|
សម្ដេចតេជោ ហ៊ុន សែន ប្រកាសអនុញ្ញាតឲ្យប្រតិបត្តិករដោះមីនទាំងអស់ ទទួលបានការពិនិត្យព្យាបាលជំងឺដោយឥតគិតថ្លៃដូចកម្មករ (Video inside)
|
សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងជាប្រធានអាជ្ញាធរមីនកម្ពុជា បានប្រកាសអនុញ្ញាតឲ្យប្រតិបត្តិករដោះមីនទាំងអស់នៅកម្ពុជា មិនថាប្រតិបត្តិករនៅស៊ីម៉ាក់ ឬអង្គការដទៃទេឲ្យតែប្រតិបត្តិការដោះមីននៅកម្ពុជា គឺសុទ្ធតែទទួលបានការពិនិត្យសុខភាព និងព្យាបាលជំងឺដោយឥតគិតថ្លៃដូចកម្មករ-កម្មការិនីដែរ។ ការប្រកាសអនុញ្ញតបែបនេះ ត្រូវបានបញ្ជាក់ឡើងក្នុងឱកាសសម្ដេចតេជោ ហ៊ុន សែន បន្តជួបសំណេះសំណាលជាមួយកម្មករ-កម្មការិនីមកពី ១៥រោងចក្រ នៅសង្កាត់ទឹកថ្លា ខណ្ឌសែនសុខ នាព្រឹកថ្ងៃទី២១ ខែកុម្ភៈ ឆ្នាំ២០១៧នេះ។ ប្រមុខរាជរដ្ឋាភិបាលបានលើកឡើងថា ដោយសារយល់ឃើញថា កម្លាំងប្រតិបត្តិករដោះមីន ជាកម្លាំងស្នូលមួយក្នុងការបោះសម្អាតមីន និងគ្រាប់មិនទាន់ផ្ទុះនៅកម្ពុជា ប៉ុន្តែបើកម្លាំងទាំងនេះមានបញ្ហាសុខភាព ឬមានសុខភាពមិនល្អនោះទេ ដំណើរការប្រតិបត្តិការដោះមីននៅកម្ពុជា នឹងមានការយឺតយ៉ាវជាក់ជាមិនខាន ដូច្នេះការយកចិត្តទុកចំពោះសុខភាពពួកគាត់ គឺត្រូវតែធ្វើឲ្យបានដិតដល់បំផុត ហើយបញ្ហានេះក៏មានការស្នើសុំរួចហើយ ពីសំណាក់ប្រធានអង្គភាពស៊ីម៉ាក់។ ដើម្បីឆ្លើយតបនឹងសំណូមពររបស់ប្រធានស៊ីម៉ាក់ ដែលស្នើសុំរាជរដ្ឋាភិបាលអនុញ្ញាតឲ្យប្រតិបត្តិករដោះមីននៅកម្ពុជា ទទួលបានការពិនិត្យ និងព្យាបាលជំងឺដោយឥតគិតថ្លៃនោះ សម្ដេចតេជោ ហ៊ុន សែន បានប្រកាសអនុញ្ញាតតាមសំណើរបស់មជ្ឈមណ្ឌលស៊ីម៉ាក់ នៅថ្ងៃនេះតែម្ដង ដោយណែនាំទៅរដ្ឋមន្ត្រីក្រសួងសុខាភិបាល លោក ម៉ម ប៊ុនហេង ត្រូវសហការបំពេញការងារនេះ ជាមួយលោកទេសរដ្ឋមន្ត្រី លី ធុជ អនុប្រធានទី១ នៃអាជ្ញាធរមីនកម្ពុជា។ សម្ដេចថ្លែងយ៉ាងដូច្នេះថា ។ សម្ដេចតេជោបានណែនាំបន្តថា ការអនុញ្ញាតឲ្យប្រតិបត្តិករដោះមីនទាំងអស់នៅកម្ពុជា ទទួលបានការពិនិត្យ និងព្យាបាលជំងឺដោយឥតគិតថ្លៃនេះ គឺត្រូវដាក់បញ្ចូលក្នុងមូលនិធិសមធម៌តែមួយជាមួយកម្មករ-កម្មការិនី៕
|
2018-02-21T22:45:00+07:00
|
freshnewsasia.com
|
https://m.freshnewsasia.com/index.php/en/localnews/79174-2018-02-21-08-45-03.html
|
87f7bfd9-ffad-49b0-8d16-018c3aa5abd7
|
ក្រុមអ្នកសារព័ត៌មានប្រចាំខេត្តស្វាយរៀង នាំថវិកាសប្បុរសជន ប្រគល់ជូនដល់គ្រួសារអ្នកសារព័ត៌មាន ដែលមានជំងឺដល់ខ្នងផ្ទះ
|
ក្នុងរយៈពេល១០ថ្ងៃ ក្រុមអ្នកសារព័ត៌មាន ក្នុងខេត្តស្វាយរៀង បាននាំយកថវិការរបស់សប្បបុរសជនក៏ដូចជា អ្នកសារព័ត៌មាន គ្រប់អង្គភាពដែលបានចែករំលែកថវិកា ផ្ទាល់ខ្លួនជូនដល់ស្ត្រីអ្នកមានជំងឺមហារីកជីវភាពខ្វះខាត និងអ្នកសារព័ត៌មានដែលមានជំងឺ បានចំនួន៣លើកដល់ខ្នងផ្ទះ ក្នុងខែកុម្ភៈ ឆ្នាំ២០១៨។ ជាក់ស្តែងនារសៀលថ្ងៃទី២០ ខែកុម្ភៈ ឆ្នាំ២០១៨ម្សិលមិញ តំណាងក្រុមអ្នកសារព័ត៌មានប្រចាំខេត្តស្វាយរៀង ក៏បានពាំនាំយកអំណោយ ជាថវិការសប្បុរសជន និងអ្នកព័ត៌មានមួយចំនួនប្រគល់ទៅ ឲ្យភរិយាលោក វ៉ាន់ ប៊ុនធឿន អ្នកយកព័ត៌មានកាសែតកោះសន្តិភាព ដែលមានជំងឺ និងលោក ថត ភារះ សហការីទូរទស្សន៍ប៉ុស្ត៏លេខ៩ ដែលមានជំងឺបេះដូង និងលើសឈាមផងដែរ។ ក្រុមអ្នកព័ត៌មានប្រចាំខេត្តស្វាយរៀង បានថ្លែងថា ក្នុងខែកុម្ភៈ ឆ្នាំ២០១៨នេះ ក្រុមអ្នកសារព័ត៌មានប្រចាំខេត្ត បាននាំយកអំណោយក៏ដូចជាថវិការ របស់សប្បបុរសជនជាច្រើននាក់ និងក្រុមការងារជួយឧបត្ថមបានចំនួន៣លើក មាន៣គ្រួសារ មានភូមិព្រៃឆ្លាក់ ភូមិរោងបន្លែ ភូមិស្វាត ក្នុងក្រុងស្វាយរៀង។ ក្រុមអ្នកសារព័ត៌មានប្រចាំខេត្តស្វាយរៀង បានថ្លែងថា ដោយមើលឃើញពីទុក្ខលំបាក និងជីវភាពរស់នៅរបស់ប្រជាពលរដ្ឋ ក៏ដូចជាអ្នកសារព័ត៌មាន ក្នុងខេត្តស្វាយរៀង មានការខ្វះខាត និងមានជំងឺផងទើបក្រុមការងារបានទៅថតផ្ដិតយករូបភាពដល់ផ្ទះរបស់គាត់ដើម្បីធ្វើការផ្សព្វផ្សាយ ជាសាធារណៈតាមរយៈទូរទស្សន៍ ក៏ដូចជាដាក់កាសែតអំពាវនាវរកសប្បបុរសជនជួយឧបត្ថមតាមលទ្ធភាពជាវប្បធម៌ចែករំលែកទោះបីតិចក្ដីច្រើន ក្ដីក៏ជាចិត្តសប្បបុរសរបស់សប្បុរសជនផងដែរ។ ក្រុមអ្នកព័ត៌មានដដែល បានបន្តថា បន្ទាប់ពីមានការផ្សព្វផ្សាយតាមរយៈទូរទស្សន៍ កាសែត និងវេបសាយព័ត៌មាន រួចមកក៏មានសប្បុរសជន ជាច្រើនមានចិត្តអាណិតអាសូរដល់អ្នកជំងឺជាប្រជាពលរដ្ឋក៏ដូចជាគ្រួសារអ្នកសារព័ត៌មានក្នុងខេត្តបានគៀងគរគ្នាដើម្បីជួយសម្រួលក្នុងជីវភាពរស់នៅបានមួយកម្រិតក្នុងការព្យាបាលជំងឺផងដែរ៕
|
2018-02-21T22:42:00+07:00
|
freshnewsasia.com
|
https://m.freshnewsasia.com/index.php/en/localnews/79173-2018-02-21-08-42-31.html
|
07486946-cfd6-4645-9c03-6f8c118c5932
|
អ្នកឯកទេសផ្លូវចិត្ត ទទូចឲ្យអ្នកមានជំងឺផ្លូវចិត្តកុំខ្មាសអៀន មកទទួលសេវាព្យាបាល នៅតាមមន្ទីរពេទ្យជំនាញផ្នែករោគផ្លូវចិត្ត, ខណៈបច្ចុប្បន្ននេះ មានអ្នកជំងឺសម្រេចធ្វើអត្តឃាតកើនឡើង
|
ថ្លែងក្នុងឱកាសផ្តល់បទសម្ភាសន៍ជាមួយអ្នកយកព័ត៌មាន Fresh News នៅថ្ងៃទី២១ ខែកុម្ភៈ ឆ្នាំ២០១៨នេះ លោកបណ្ឌិត ឈឹម សុធារ៉ា អ្នកឯកទេសជំងឺផ្លូវចិត្ត ទទូចឲ្យអ្នកជំងឺផ្លូវចិត្តកុំខ្មាសអៀន ត្រូវមកទទួលសេវាព្យាបាលនៅតាមមន្ទីរពេទ្យជំនាញផ្នែករោគផ្លូវចិត្ត, ខណៈបច្ចុប្បន្ននេះ មានអ្នកជំងឺសម្រេចធ្វើអត្តឃាតកើនឡើងជារៀងរាល់ឆ្នាំ។ លោកវេជ្ជបណ្ឌិត ឈឹម សុធារ៉ា បានថ្លែងថា អ្នកដែលមានជំងឺបាក់ទឹកចិត្តតែងតែសោកសៅ អស់សង្ឃឹម ឯកោ និងបាត់បង់ចំណាប់អារម្មណ៍ទៅលើអ្វីដែលពួកគេធ្លាប់ចូលចិត្ត។ អារម្មណ៍ទាំងអស់នេះអាចរំខានដល់សមត្ថភាពរបស់ពួកគេ ក្នុងការមានដំណើរការត្រឹមត្រូវ និងមានផលប៉ះពាល់យ៉ាងខ្លាំង ទៅលើគុណភាពនៃជីវិត។ ភាគច្រើនមនុស្សសុទ្ធតែដឹងពីរោគសញ្ញាផ្នែកផ្លូវចិត្ត នៃជំងឺបាក់ទឹកចិត្ត ប៉ុន្តែរោគសញ្ញាលើរាងកាយទាក់ទងនឹងជំងឺបាក់ទឹកចិត្ត តែងតែត្រូវបានមើលរំលង ដោយសារតែរោគសញ្ញាទាំងនោះហាក់ដូចជា មិនមានការទាក់ទងជាមួយជំងឺនេះទេ។ បើតាមលោកបណ្ឌិត ឈឹម សុធារ៉ា ពាក្យថាអត្តឃាតវាអាចជាផ្នែកមួយនៃជំងឺផ្លូវចិត្ត ហើយមួយភាគធំ នៃអ្នកធ្វើអត្តឃាតភាគច្រើន គឺអ្នកមានជំងឺធ្លាក់ទឹកចិត្ត ហើយផ្នែកខ្លះទៀតវាអាចមកពីជំងឺចិត្តវិកល (សតិមិនគ្រប់) ដោយធ្វើអត្តឃាតតាមរយៈសំឡេង គឺគាត់ឮសំឡេង ដែលគ្មានអ្នកណាឮ ហើយមួយផ្នែកទៀតអាចមកពីស្រ្តេស មានន័យថា មានសំពាធស្រួចស្រាវកើតឡើងភ្លាម ឬក៏មានការបាត់បង់ អ្វីមួយភ្លាមៗ ករណីនឹងវាអាចធ្វើឲ្យបុគ្គលបាត់បង់សេចក្តីសង្ឃឹមភ្លាម ហើយឈានទៅដល់ការសម្លាប់ខ្លួន។ លោកបណ្ឌិត ឈឹម សុធារ៉ា បានលើកឡើងថា ។ អារម្មណ៍ក្រៀមក្រមខុសប្រក្រតី បាត់បង់សកម្មភាពរីករាយដែលធ្លាប់តែរីករាយ អស់កម្លាំង ការមានអារម្មណ៍រសាប់រសល់ គ្មានអារម្មណ៍ក្នុងខ្លួន ឬស្ពឹក មិនចាប់អារម្មណ៍នឹងអ្វីទាំងអស់ដោយសារតែគ្មានអ្វីគួរឲ្យអស់សំណើច យំ តែមិនដឹងថា យំដោយសារមូលហេតុអ្វី ឈឺក្បាល ឬឈឺពោះ មិនញ៉ាំអាហារ ស្រកទំងន់ ញ៉ាំអាហារច្រើនខុសពីធម្មតា គេងមិនលក់ ឬក្រកពីដំណេកលឿន មិនចង់ធ្វើអ្វីក្រៅពីការគេង មួរម៉ៅក្ដៅក្រហាយ ចាប់ផ្ដើមប្រើថ្នាំ ថែមទាំងគ្រឿងស្រវឹង ឬថ្នាំជក់ គិតតែពីរឿងស្លាប់ ឬធ្វើអត្តឃាត៕
|
2018-02-21T21:06:00+07:00
|
freshnewsasia.com
|
https://m.freshnewsasia.com/index.php/en/localnews/79157-2018-02-21-07-06-05.html
|
d209fa11-5506-46a9-9f6d-fb7326f294e4
|
សម្ដេចក្រឡាហោម ស ខេង ឧបត្ថម្ភចំនួន១លានរៀល ជូនយុវតីម្នាក់ កើតជំងឺមហារីក និងកំពុងសម្រាកព្យាបាល
|
លោក ស៊ឹម ចាន់ណាក់ នៅព្រឹកថ្ងៃទី២០ ខែកុម្ភៈ ឆ្នាំ២០១៨នេះ បាននាំយកថវិការបស់សម្ដេចក្រឡាហោម ស ខេង អនុប្រធានគណបក្សប្រធានកម្ពុជា ចំនួន ១.០០០.០០០រៀល (មួយលានរៀល) ឧបត្ថម្ភដល់យុវតី ឃឿត សុខា កើតជំងឺមហារីកដែលកំពុងសម្រាកព្យាបាលនៅមន្ទីរពេទ្យមិត្តភាពខ្មែរសូវៀត។ តាមការបញ្ជាក់ពីក្រុមការងារ, យុវតីរូបនេះ មានស្រុកកំណើតនៅ ភូមិ-ឃុំព្រែកលួង ស្រុកឯកភ្នំ ខេត្តបាត់ដំបង។ កាលដំបូងឡើយនាងកើតជំងឺម្រេញកណ្ដុរ។ នាងក៏បានទៅពេទ្យវះកាត់ តែនាងលេបថ្នាំមិនទៀងទាត់តាមវេជ្ជបញ្ជា ក៏នាំឲ្យលាប់ឡើងវិញ។ ពេលលាប់នោះ មិនបានទៅពេទ្យព្យាបាលទេ ដោយសារខ្វះថវិកា ចេះតែសង្ងំនៅផ្ទះគ្មានការព្យាបាល រហូតដល់ក្រុមការងារ សសយក ស្រុកឯកភ្នំ ខេត្តបាត់ដំបង ចុះផ្ដល់ជំនួយទើបដឹងរឿងនេះ។ ពេលនោះលោក តោ វីរូ តាមការចង្អុលបង្ហាញពីលោក ស សុខា អ្នកតំណាងរាស្ត្រ និងជាអនុប្រធានសសយក ក៏បានចាត់ចែងបញ្ជូនទៅមន្ទីរពេទ្យធំ ខេត្តបាត់ដំបង។ ខាងមន្ទីរពេទ្យបានពិនិត្យឃើញថា ជំងឺនេះបានវិវឌ្ឍក្លាយទៅជាជំងឺមហារីក។ ដោយឃើញស្ថានភាពបែបនេះ លោក តោ វីរូ ដែលទទួលបានការឯកភាពពីលោក ស សុខា បានសហការជាមួយក្រុមការងារ សសយក ស្រុកឯកភ្នំ បញ្ជូននាងមកកាន់មន្ទីរពេទ្យមិត្តភាពខ្មែរសូវៀត (រាជធានីភ្នំពេញ) ដើម្បីសង្គ្រោះព្យាបាល ដោយមិនអស់ថវិកា។ ទន្ទឹមនឹងនេះ ក្នុងពេលសម្រាកព្យាបាលជំងឺនេះលោក ស រដ្ឋា ប្រធាន សសយក ខេត្តបាត់ដំបង និងលោក ខាត់ សារ័ត្ន ប្រធានក្រុមប្រឹក្សាចុះជួយ សសយក ស្រុកឯកភ្នំ ក៏បានរ៉ាប់រងផ្គត់ផ្គង់ជីវភាពប្រចាំថ្ងៃថែមទៀត៕
|
2018-02-20T22:47:00+07:00
|
freshnewsasia.com
|
https://m.freshnewsasia.com/index.php/en/localnews/79057-2018-02-20-08-47-36.html
|
f71c937a-8604-45a3-98b6-93cafdad9a68
|
មន្ទីរសុខាភិបាលខេត្តកំពង់ចាមអំពាវនាវឱ្យពលរដ្ឋមកពិនិត្យនិងវះកាត់ជំងឺភ្នែកឡើងបាយដោយឥតបង់ប្រាក់
|
ប្រធានមន្ទីរសុខាភិបាល ខេត្តកំពង់ចាម អំពាវនាវឱ្យពលរដ្ឋនៅក្នុងខេត្តនេះទាំងអស់ ដែលមានជំងឺភ្នែកឡើងបាយ នាំគ្នាមកពិនិត្យ និងពិគ្រោះជំងឺភ្នែក ដើម្បីចុះឈ្មោះ និងវះកាត់ជូនដោយឥតគិតថ្លៃ។ ការអំពាវនាវនេះ ធ្វើឡើងតាមរយៈសេចក្ដីជូនដំណឹងរបស់ប្រធានមន្ទីរសុខាភិបាលខេត្តកំពង់ចាម លោក គឹម សួរភីរុណ កាលពីថ្ងៃទី ១៩ កុម្ភៈ។ ក្នុងលិខិតឱ្យដឹងថា ដោយសារមានកិច្ចសហការជាមួយក្រុមគ្រូពេទ្យវះកាត់ភ្នែក មកពីប្រទេសសាធារណរដ្ឋប្រជាមានិតចិន ខេត្តក្វាងស៊ី សហការជាមួយក្រុមគ្រូពេទ្យប្រទេសកម្ពុជា នៃមន្ទីរពេទ្យខេត្តកំពង់ចាម នឹងវះកាត់ជំងឺឡើងបាយភ្នែកជូនពលរដ្ឋដោយឥតបង់ប្រាក់។ លិខិតដដែលបញ្ជាក់ថា ការវះកាត់ជំងឺភ្នែកឡើងបាយនេះ ធ្វើឡើងចាប់ពីថ្ងៃទី២៦ ខែមិនា ដល់ថ្ងៃទី៦ ខែមេសា ឆ្នាំ២០១៨ ហើយធ្វើនៅទីតាំងមន្ទីរពេទ្យខេត្តកំពង់ចាម និងមន្ទីរពេទ្យបង្អែកស្រុកមួយចំនួនទៀត។ លិខិតដដែល ឱ្យដឹងថាក្រុមគ្រូពេទ្យភ្នែកខេត្តកំពង់ចាម នឹងចាប់ផ្ដើមចុះពិនិត្យស្រាវជ្រាវ និងចុះឈ្មោះ អ្នកមានជំងឺឡើងបាយភ្នែក ដោយបែងចែកជាពីរក្រុម។ ទីមួយគឺ ក្រុមគ្រូពេទ្យនៅមន្ទីរពេទ្យខេត្តកំពង់ចាម នឹងពិនិត្យព្រមទាំងចុះឈ្មោះពលរដ្ឋរៀងរាល់ថ្ងៃធ្វើការ។ ទីពីរគឺមានក្រុមគ្រូពេទ្យពិនិត្យជំងឺភ្នែកចល័ត ដែលត្រូវចុះតាមស្រុកមួយចំនួន ដូចជាស្រុកស្ទឹងត្រង់ និងស្រុកចំការលើ គឺមានទីតាំងនៅមន្ទីរពេទ្យបង្អែក ហ៊ុន សែន ស្ទឹងត្រង់ ចាប់ពីថ្ងៃទី២២ ដល់ថ្ងៃទី២៣ កុម្ភៈ ។ បន្ថែមពីនេះស្រុកជើងព្រៃ និងស្រុកបាធាយ គឺមានទីតាំងនៅមន្ទីរពេទ្យបង្អែកស្រុកជើងព្រៃ ចាប់ពីថ្ងៃទី១ ដល់ថ្ងៃទី២ មីនា។ ចុងក្រោយនៅស្រុកកងមាស និងស្រុកព្រៃឈរ ដែលមានទីតាំង នៅមន្ទីរពេទ្យបង្អែកព្រៃឈរ ចាប់ពីថ្ងៃទី៦ និង ថ្ងៃទី៨ មីនា ឆ្នាំ២០១៨៕
|
2018-02-20T22:05:00+07:00
|
rfa.org
|
https://www.rfa.org/khmer/news/health/eye-treatment-02202018100336.html
|
daeeb18d-8ccd-4ea5-a510-f56acc3005f7
|
កោសិកាដើម STEMCELL ព្យាបាលជំងឺជំងឺមហារីកឈាម យ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ
|
ក្តីបារម្ត ក្នុងការព្យាបាលសុខភាពឲ្យល្អបានប្រសើរ ឡើងវិញពីជំងឺជំងឺមហារីកឈាម កំពុងតែកើតមានឡើងសម្រាប់មនុស្សទូទៅ ។ ប៉ុន្តែបញ្ហានេះ នឹងលែងមានទៀតហើយ ដោយគ្រាន់តែលោកអ្នក ធ្វើការព្យាបាលជាមួយកោសិកាដើម STEMCELL ព្យាបាលជំងឺមហារីកឈាម យ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ ។ កោសិកាដើម ឬកោសិកាខ្ចី វាជួយបណ្តុះកោសិកា ក្នុងខ្លួនរបស់យើងឡើងវិញ រាល់អ្វីដែលបាត់បង់សឹករិចរិល ព្យាបាលជំងឺគ្រប់មុខ ដោយគ្មានថ្ងៃវិលវិញ។ STEMCELL នេះមិនមែនជាថ្នាំទេ ជាកោសិកា ដែលចម្រាញ់ចេញពីសុករបស់ទារក ដោយពេលលោកអ្នកចាក់កោសិកាខ្ចី STEMCELL អាចព្យាបាលជំងឺដូចជា៖ * Diabetes: ជំងឺទឹកនោមផ្អែម * Diabetic Foot Ulcer: ដំបៅទឹកនោមផ្អែមរាំរ៉ៃ * Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ * Stroke/Parkinson’s disease: វិបត្តិពិការមួយចំហៀងខ្លួន, ភាពញរ័ពិការ (ញរ័កន្ត្រាក់) * Erectile Dysfunction: វិបត្តិខ្សោយផ្លូវបន្តពូជ * Cerebral Palsy: ពិការខួរក្បាល * Kidney Failure: ខ្សោយតំរងនោម * Liver Cirrhosis៖ ជំងឺក្រិនថ្លើម * Osteoarthritis: ខូចមុខងារឆ្អឹង, សន្លាក់ * Cancer: ជំងឺមហារីក * Sickel Cell Anemia: វិបត្តិគ្រាប់ឈាមក្រហម (មហារីកឈាម) ពេលលោកអ្នក ចាក់ STEMCELL ហើយ វាប្រៀបដូចឡានចាស់ផ្លាស់គ្រឿងថ្មី វារត់ដូចឡានថ្មី ដែលមនុស្សយើងក៏អញ្ចឹងដែរ។ Ming ដែលមានរោងចក្របង្កើត Stemcell នៅ Malaysia ចែកគ្រប់មន្ទីរពេទ្យ និងមានសាខាជាច្រើន នៅលើពិភពលោកតាមមន្ទីរពេទ្យធំៗដូចជា៖ ប្រទេស Malaysia, Singapor, Indonesia,Thailand, Bahrain, Oman, Saudi Arabia, Dubai,uae, Bangladesh និងChina។ ព័ត៌មានលម្អិតសូមទំនាក់ទំនង៖ 088 9990 999, 095 999 999 ចូលទៅកាន់វេបសាយ៖
|
2018-02-20T21:32:00+07:00
|
freshnewsasia.com
|
https://m.freshnewsasia.com/index.php/en/localnews/90289-2018-06-20-07-32-38.html
|
e617bcb2-877a-4bb8-9b86-19344606c77b
|
ពលរដ្ឋឃុំគីគរ ទីដែលរងគ្រោះដោយគ្រាប់បែកគីមី ទម្លាក់ដោយអាមេរិក បន្តទទួលបានការព្យាបាលជំងឺ ពីក្រុមគ្រូពេទ្យស្មគ្រចិត្ត មន្ទីរសុខាភិបាលខេត្តស្វាយរៀង
|
ក្រុមគ្រូពេទ្យស្មគ្រចិត្ត មន្ទីរសុខាភិបាលខេត្តស្វាយរៀង ដឹកនាំដោយលោកវេជ្ជបណ្ឌិត កែរ រដ្ឋា ប្រធានមន្ទីរសុខាភិបាលខេត្ត បានចុះពិនិត្យ ព្យាបាលជំងឺ នៅបរិវេណវត្តគគីរ ឃុំគគីរ ស្រុករមាសហែក ខេត្តស្វាយរៀង នៅថ្ងៃទី១៩ ខែកុម្ភៈ ឆ្នាំ២០១៨ ដោយមានចូលរួមលោក ស៊ូ ម៉ុល អភិបាលរងស្រុករមាសហែក លោកវេជ្ជ ភាវ សុសត្តា ប្រធានការិយាល័យសុខាភិបាលស្រុកប្រតិបត្តិរមាសហែក និងថ្នាក់ដឹកនាំឃុំភូមិផងដែរ។ លោកវេជ្ជបណ្ឌិត កែរ រដ្ឋា បានឲ្យដឹងថា ដោយតាមអនុសាសន៍ របស់លោកស្រីបណ្ឌិត ម៉ែន សំអន ឧបនាយករដ្ឋមន្រ្តី រដ្ឋមន្រ្តីទំនាក់ទំនងជាមួយរដ្ឋសភា ព្រឹទ្ធសភា និងអធិការកិច្ច និងលោក ម៉ម ប៊ុនហេង រដ្ឋមន្ត្រីក្រសួងសុខាភិបាលបាន ណែនាំឲ្យមន្ទីរសុខាភិបាលខេត្តស្វាយរៀង យកចិត្តទុកដាក់ក្នុងការថែទាំសុខភាព ជូនប្រជាពលរដ្ឋនៅក្នុងឃុំគគីរ ស្រុករមាសហែក ខេត្តស្វាយរៀង ដែលជាតំបន់រងគ្រោះដោយសារគ្រាប់បែកគីមី ទម្លាក់ដោយសហរដ្ឋអាមេរិក។ បើតាមការបញ្ជាក់ពីលោកវេជ្ជបណ្ឌិត កែរ រដ្ឋា បានឲ្យដឹងថា ក្រុមគ្រួទេព្យមន្ទីរសុខាភិបាលខេត្តស្វាយរៀង និងក្រុមគ្រូទេព្យស្រុករមាសហែក បានពិនិត្យព្យាបាលជំងឺជូនប្រជាពលរដ្ឋឃុំគគីរ បានចំនួន៤៦៩នាក់ ដោយមិនគិតថ្លៃ និងបានចែករទេះដល់ជនពិការម្នាក់ ជាអំណោយរបស់លោកស្រី ម៉ែន សំអន ផងដែរ។ ការពិនិត្យ និងព្យាបាលជំងឺនេះ មានការចូលរួមពីក្រុមគ្រូពេទ្យចំនួន៣០នាក់ ពិនិត្យ និងព្យាបាលជំងឺទូទៅ កុមារ ជំងឺរមាស់សើស្បែក។ ចំពោះឱសថមួយចំនួនបានទទួលពីក្រសួងសុខាភិបាល និងមួយចំនួនទៀតទទួលបាន ពីការឧបត្ថម្ភរបស់លោកស្រី ម៉ែន សំអន និងចែកថ្នាំដុសធ្មេញ ច្រាស់ដុសធ្មេញជូនសិស្សានុសិស្ស សាលាបឋមសិក្សាឃុំគគីរ១៥០នាក់ផងដែរ។។ លោកវេជ្ជបណ្ឌិត កែរ រដ្ឋា ប្រធានមន្ទីរសុខាភិបាលខេត្តស្វាយរៀង បានបញ្ជាក់ថា នេះជាលើកទី៣ហើយ ដែលក្រុមគ្រូពេទ្យស្មគ្រចិត្តមន្ទីរសុខាភិបាលខេត្តស្វាយរៀង បានចុះពិនិត្យ ព្យាបាលជំងឺ ជូនប្រជាពលរដ្ឋនៅក្នុងឃុំគគីរ ស្រុករមាសហែក។ ក្រុមគ្រូពេទ្យស្ម័គ្រចិត្ត មន្ទីរសុខាភិបាលខេត្តស្វាយរៀង បានដាក់ផែនការចុះពិនិត្យ ព្យាបាលជំងឺ ជូនប្រជាពលរដ្ឋនៅក្នុងឃុំគគីរ ក្នុងមួយខែម្តង រហូតដល់មណ្ឌលសុខភាពគគីរ បានសាងសង់រួចរាល់ជាស្ថាពរ។ សូមជម្រាបថា ដោយសារឥទ្ធិពលសារធាតុគីមី បានបង្ខំឲ្យពលរដ្ឋឃុំគីគរ ត្រូវបញ្ជូនទៅពិនិត្យនៅមន្ទីរពេទ្យ បន្ទាប់ពីមានបញ្ហាសុខភាព ដោយសារថប់ដង្ហើម និងរមាស់លើស្បែក។ របាយការណ៍របស់មន្ទីរសុខាភិបាល បានឲ្យដឹងថា ចាប់ពីថ្ងៃទី១០ ខែតុលា ឆ្នាំ២០១៧ ដល់ ១៣ ខែកុម្ភៈ ឆ្នាំ២០១៨ មានពលរដ្ឋឃុំគីគរចំនួន ១៤១នាក់ បានទៅពិនិត្យសុខភាព និងព្យាបាលនៅមន្ទីរពេទ្យបង្អែកខេត្តស្វាយរៀង និងមន្ទីរពេទ្យបង្អែកស្រុករមាសហែក ក្នុងនោះអ្នកជំងឺដែលសង្ស័យប៉ះពាល់ជាមួយសារធាតុគីមីមានចំនួន១០៩នាក់ និងអ្នកជំងឺដែលមិនប៉ះពាល់ជាមួយ សារធាតុគីមីមានចំនួន៣២នាក់៕
|
2018-02-20T15:45:00+07:00
|
freshnewsasia.com
|
https://m.freshnewsasia.com/index.php/en/localnews/79011-2018-02-20-01-45-48.html
|
b1971beb-ba11-4650-9c88-e1b962747b93
|
ពលរដ្ឋជិត១ពាន់នាក់ ទទួលបានការពិនិត្យព្យាបាលជំងឺឥតគិតថ្លៃ ពីក្រុមគ្រូពេទ្យស្ម័គ្រចិត្ត និង ស.ស.យ.ក ខេត្តសៀមរាប
|
ប្រជាពលរដ្ឋក្នុងខេត្តសៀមរាបជិត ១ពាន់នាក់ ទទួលបានការពិនិត្យសុខភាព និងព្យាបាលជំងឺដោយឥតគិតថ្លៃ ពីក្រុមគ្រូពេទ្យស្ម័គ្រចិត្ត នៃមន្ទីរសុខាភិបាលខេត្តសៀមរាប ក្រោមកិច្ចសហការជាមួយសហភាពសហព័ន្ធយុវជនកម្ពុជា ដែលសកម្មភាពសប្បុរសធម៌នេះ ធ្វើឡើងនៅមណ្ឌលសុខភាពសំបួរ ស្ថិតនៅឃុំសំបួរ ស្រុកក្រឡាញ់។ ការងារនេះប្រព្រឹត្តទៅនៅថ្ងៃទី១៧ ខែកុម្ភៈ ឆ្នាំ២០១៨ ដោយមានការចូលរួមពីលោកវេជ្ជបណ្ឌិត ក្រូស សារ៉ាត់ ប្រធានមន្ទីរសុខាភិបាលខេត្តសៀមរាប លោក ទៀ សីហា ប្រធាន ស.ស.យ.ក ប្រចាំខេត្តសៀមរាប និងលោកស្រីអភិបាលស្រុកក្រឡាញ់ លោកប្រធានមន្ទីរពេទ្យបង្អែកខេត្តសៀមរាប ក្នុងនោះមានក្រុមគ្រូពេទ្យចំនួន ៥៨នាក់។ បើតាមរបាយការណ៍ចុះពិនិត្យ និងព្យាបាលជំងឺបានឲ្យដឹងថា ការពិនិត្យព្យាបាលពេញមួយថ្ងៃនេះ មានប្រជាពលរដ្ឋមកទទួលសេវាបានចំនួន ៩៨៥នាក់ ក្នុងនោះមានកុមារចំនួន ២០៦នាក់ និងមនុស្សចាស់ ៥៤២នាក់។ លោកវេជ្ជបណ្ឌិត ក្រុស សារ៉ាត់ បានបញ្ជាក់ថា គោលបំណងរបស់ក្រុមគ្រូពេទ្យស្ម័គ្រចិត្តនាពេលនេះ គឺផ្តល់ការព្យាបាលដោយឥតគិតថ្លៃជូនប្រជាពលរដ្ឋក្រីក្រ ដោយមិនប្រកាន់និន្នានយោបាយ និងសាសនាអ្វីឡើយ។ ការព្យាបាលនេះ គឺជាចូលរួមចំណែកជាមួយរាជរដ្ឋាភិបាល ក្នុងការបង្ខិតសេវាសុខាភិបាល និងផ្តល់ឱកាសដល់ក្រុមគ្រូពេទ្យដែលមានវិជ្ជាជីវពេទ្យ បានបង្ហាញកម្លាំងស្ម័គ្រចិត្តចូលរួមសកម្មភាពសង្គម។ លោកបានបន្តថា បេសកកម្មរបស់ក្រុមគ្រូពេទ្យស្ម័គ្រចិត្ត នឹងចុះព្យាបាលដោយឥតគិតថ្លៃជូនប្រជាពលរដ្ឋនៅគ្រប់បណ្តាស្រុក ទូទាំងខេត្តសៀមរាប ហើយកន្លងមក ក្រុមគ្រូពេទ្យបានអបរំសុខភាពដល់ប្រជាពលរដ្ឋទាំងអស់ ឱ្យចេះថែទាំសុខភាពសុខភាពប្រចាំថ្ងៃ និងត្រូវប្រុងប្រយ័ត្នចំពោះការបរិភោគចំណីអាហារ ដោយផ្តោតសំខាន់លើអនាម័យ ដើម្បីជៀសវាងជំងឺដង្កាត់ផ្សេងៗ លើកកម្ពស់សុខុមាលភាពប្រជាពលរដ្ឋនៅតាមមូលដ្ឋាន ពិសេសជួយកាត់បន្ថយការចំណាយទៅលើការសេវាព្យាបាល។ លោក ទៀ សីហា បានលើកឡើងថា សុខភាពរបស់ប្រជាពលរដ្ឋម្នាក់ៗ ជាគ្រឹះ ជាសសរទ្រូង និងជាធាតុចូលដ៏សំខាន់មិនអាចកាត់ថ្លៃបាន សម្រាប់អភិវឌ្ឍន៍ប្រទេសជាតិ ហើយសុខភាពពិតជាមានតម្លៃជាងមាសពេជ្រទៅទៀត ព្រោះពលរដ្ឋមានសុខភាពល្អ ទើបគ្រួសារ និងសង្គមជាតិមានសុភមង្គល និងវឌ្ឍនភាព។ សូមជម្រាបថា ប្រជាពលរដ្ឋដែលបានទទួលការព្យាបាលឥតគិតថ្លៃនេះ បានមានបង្ហាញអារម្មណ៍រីករាយ ដែលបានឃើញក្រុមគ្រូពេទ្យយកចិត្តដាក់ព្យាបាល ប្រកបដោយភាពរួសរាយរាក់ទាក់ និងបានគោរពថ្លែងអំណរគុណចំពោះសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ដែលបានយកចិត្តទុកដាក់ខ្ពស់ចំពោះសុខទុក្ខរបស់ប្រជាពលរដ្ឋ៕
|
2018-02-19T00:30:00+07:00
|
freshnewsasia.com
|
https://m.freshnewsasia.com/index.php/en/localnews/78918-2018-02-18-10-30-16.html
|
51fd774e-efed-4507-b1be-77d24d9b2bf5
|
ក្រសួងបញ្ជូនមន្ត្រីជំនាញទៅពិនិត្យកន្លែងផ្ទុះជំងឺផ្ដាសាយបក្សីនៅស្រុកបាភ្នំខេត្តព្រៃវែង
|
ក្រសួងកសិកម្ម រុក្ខាប្រមាញ់ និងនេសាទ កំពុងបញ្ជូនមន្ត្រីជំនាញបសុពេទ្យខេត្តព្រៃវែង និងមន្ត្រីជំនាញនៃអគ្គនាយកដ្ឋានសុខភាពសត្វ និងផលិតកម្មសត្វ ក្រសួងកសិកម្ម ឲ្យចុះទៅពិនិត្យតំបន់ដែលផ្ទុះជំងឺផ្ដាសាយបក្សីនៅស្រុកបាភ្នំ ខេត្តព្រៃវែង។ វិធានការរបស់ក្រសួងកសិកម្មនេះ ក្រោយទទួលបានដំណឹងថា មានករណីផ្ទុះឡើងនៃជំងឺផ្ដាសាយបក្សីនៅក្នុងភូមិព្រៃផ្ដៅ ឃុំស្ដៅកោង ស្រុកបាភ្នំ ខេត្តព្រៃវែង កាលពីថ្ងៃទី១៤ ខែកុម្ភៈ។ រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ លោក វេង សាខុន បានបញ្ជាឲ្យបញ្ជូនមន្ត្រីជំនាញបសុពេទ្យខេត្តចំនួន ៨នាក់ និងមន្ត្រីជំនាញនៃអគ្គនាយកដ្ឋានសុខភាពសត្វ និងផលិតកម្មសត្វនៃក្រសួងកសិកម្ម ចំនួន ៥នាក់ទៀត ចុះទៅពិនិត្យទីតាំងដែលផ្ទុះនូវជំងឺផ្ដាសាយបក្សីក្នុងភូមិសាស្ត្រនេះ។ គេហទំព័រហ្វេសប៊ុក (Facebook) របស់ក្រសួងកសិកម្ម ចេញផ្សាយថ្ងៃទី១៦ ខែកុម្ភៈ ឆ្នាំ២០១៨ បង្ហាញថា យុទ្ធនាការទប់ស្កាត់ការរីករាលដាលជំងឺផ្ដាសាយបក្សីក្នុងទឹកដីខេត្តព្រៃវែង ក្រុមមន្ត្រីជំនាញបានណែនាំពលរដ្ឋរស់នៅក្នុងតំបន់ផ្ទុះជំងឺផ្ដាសាយបក្សីនេះ មិនឲ្យបរិភោគសត្វបក្សីដែលឈឺឡើយ ត្រូវដុតកម្ទេចចោលរាល់បក្សីដែលមានជំងឺ ឬងាប់ និងបក្សីដែលសង្ស័យថា មានផ្ទុកជំងឺផ្ដាសាយបក្សី ត្រូវហាមក្មេងៗមិនឲ្យប៉ះពាល់សត្វបក្សីឈឺទាំងអស់ជាដាច់ខាត។ ក្នុងយុទ្ធនាការដដែលនោះ មន្ត្រីជំនាញបានដុតកម្ទេចចោលសត្វមាន់ និងទា ដែលមានជំងឺផ្ដាសាយបក្សីជាង ៣០០ក្បាល (៣១១)។ កាលពីថ្ងៃទី១៤ ខែកុម្ភៈ ឆ្នាំ២០១៨ លោក វេង សុខុន រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ បានចេញសេចក្ដីប្រកាសឲ្យទប់ស្កាត់ការចរាចរណ៍សត្វចេញពីភូមិព្រៃផ្ដៅ ឃុំស្ដៅកោង ស្រុកបាភ្នំ ខេត្តព្រៃវែង ក្រោយពីរកឃើញករណីជំងឺផ្ដាសាយបក្សី H5N1 នៅក្នុងតំបន់នោះ។ រោគសញ្ញាជំងឺនេះមានដូចជា គ្រុនក្ដៅលើសពី ៣៨,៥អង្សាសេ និងមានរោគសញ្ញាក្អក ឬឈឺក ឬដកដង្ហើមហត់ និងមានប្រវត្តិប៉ះពាល់ជាមួយបក្សីឈឺ ឬងាប់ ក្នុងអំឡុងពេល ៧ថ្ងៃមុនចេញរោគសញ្ញា។ រដ្ឋមន្ត្រីក្រសួងកសិកម្មបញ្ជាក់ថា អគ្គនាយកដ្ឋានសុខភាពសត្វ និងផលិតកម្មសត្វត្រូវចាត់វិធានការបសុព្យាបាលជាបន្ទាន់ នៅតំបន់ផ្ទុះជំងឺផ្ដាសាយបក្សី។ ត្រូវបំផ្លាញចោលចំពោះបក្សីគ្រប់ប្រភេទក្នុងតំបន់ផ្ទុះជំងឺទៅតាមវិធានបច្ចេកទេស។ ផ្អាកបណ្ដោះអាសន្ននូវការទិញ ការលក់ និងការដឹកជញ្ជូនបក្សីគ្រប់ប្រភេទ ចេញ ចូល ឆ្លងកាត់ក្នុងតំបន់ ៣គីឡូម៉ែត្រជុំវិញ។ ឃ្លាំមើលតំបន់ផ្ទុះជំងឺនោះរយៈពេល ៣០ថ្ងៃ និងត្រូវចុះសិក្សាជុំវិញតំបន់នោះក្នុងរយៈចម្ងាយ ១០គីឡូម៉ែត្រ។ មកទល់ពេលនេះ ក្រសួងកសិកម្មនៅមិនទាន់បញ្ជាក់ថា តំបន់ដែលផ្ទុះជំងឺផ្ដាសាយបក្សីនៅខេត្តព្រៃវែង នេះ មានមនុស្សឆ្លងជំងឺផ្ដាសាយបក្សី AI ឬ H5N1 នៅឡើយទេ។ កាលពីចុងឆ្នាំ២០១៧ កន្លងទៅនេះ ក៏មានករណីផ្ទុះជំងឺផ្ដាសាយបក្សីនៅក្នុងខេត្តកំពង់ចាម និងខេត្តកំពង់ធំ ដែរ តែត្រូវបានទប់ស្កាត់ទាន់ពេលវេលា។ ចាប់តាំងពីឆ្នាំ២០០៥ ដល់២០១៤ ប្រទេសកម្ពុជា ធ្លាប់កើតមានជំងឺផ្ដាសាយបក្សីដែលបានឆ្លងពីសត្វបក្សីមកមនុស្សចំនួន ៥៦ករណី ក្នុងនោះមនុស្ស ៣៧នាក់បានស្លាប់៕
|
2018-02-17T20:33:00+07:00
|
rfa.org
|
https://www.rfa.org/khmer/news/health/bird-flu-break-in-preyveng-02172018082841.html
|
a813fc45-b2ca-4a20-8661-85aed9c4b78d
|
អភិបាលខេត្តប៉ៃលិន ចុះពិនិត្យផ្ទាល់ស្ថានភាពជំងឺសិស្សសាលាដែលដួលសន្លប់នៅមន្ទីរពេទ្យ និងជម្រុញឲ្យមន្ត្រីជំនាញពាក់ព័ន្ធ ត្រូវតែរកឲ្យឃើញពីមូលហេតុ
|
អភិបាលខេត្តប៉ៃលិន លោក កើត សុធា បានចុះទៅសួរសុខទុក្ខផ្ទាល់ដល់សិស្សនៅអនុវិទ្យាល័យសន្តិភាព ឃុំស្ទឹងកាច់ ស្រុកសាលាក្រៅ ដែលបានដួលសន្លប់ និងកំពុងសម្រាកព្យាបាល នៅមន្ទីរពេទ្យ នៅរសៀលថ្ងៃទី១៤ ខែកុម្ភៈ ឆ្នាំ២០១៨។ នៅក្នុងឱកាសចុះសួរសុខទុក្ខសិស្ស និងលោកគ្រូ អ្នកគ្រូទាំងនោះលោក កើត សុធា បានជម្រុញដល់មន្ត្រីពាក់ព័ន្ធ ដូចជា មន្ត្រីមន្ទីរសុខាភិបាលខេត្ត មន្រ្តីកាំកុងត្រូលខេត្ត លោកគ្រូ អ្នកគ្រូ ទាំងអស់ ធ្វើយ៉ាងណាជួយពន្លឿនរកមូលហេតុ នៃការដួលសន្លប់របស់សិស្សឲ្យបាន ហើយប្រការនេះ អាជ្ញាធរខេត្ត ក៏ដូចរាជរដ្ឋាភិបាល កំពុងយកចិត្តទុកដាក់បំផុត។ អភិបាលខេត្តប៉ៃលិន ក៏បានសំណូមដល់ក្មួយៗសិស្សានុសិស្ស មេត្តាប្រុងប្រយ័ត្នចំពោះចំណីអាហារ ដែលច្បាប់ហាមឃាត់ ព្រោះបើក្មួយៗនៅតែបរិភោគវា វានឹងធ្វើឲ្យខ្លួនរបស់ក្មួយៗ កើតនូវអាការៈជំងឺផ្សេងៗផងដែរ។ ជាមួយគ្នានេះដែរ លោកអភិបាលខេត្ត ក៏បានប្រាប់ទៅក្មួយៗ និងឪពុកម្តាយទាំងអស់កុំបារម្ភអី ពីសេវាថ្លៃព្យាបាលឲ្យសោះ ព្រោះរដ្ឋបាលខេត្តជាអ្នកទទួលខុសត្រូវ កាលពីយប់ថ្ងៃទី១៣ ខែកុម្ភៈ លោកវេជ្ជបណ្ឌិត លី សុវណ្ណ អ្នកនាំពាក្យក្រសួងសុខាភិបាល បានប្រាប់បណ្ដាញព័ត៌មាន Fresh News ឲ្យដឹងថា មូលហេតុបឋមដែលបណ្ដាលឲ្យសិស្សនៅអនុវិទ្យាល័យសន្តិភាព ខេត្តប៉ៃលិន នៅបន្តដួលសន្លប់ គឺមកពីសិស្សទាំងអស់នោះ បានបរិភោគនូវភេសជ្ជៈ ដែលក្រុមហ៊ុនមួយចំនួនបានផ្សព្វផ្សាយថា ទទួលទានទៅនឹងធ្វើឲ្យមានភាពវ័យឆ្លាត និងប៉ូវកម្លាំងកាត់បន្ថយការងងុយគេ ហើយអាចបន្ដការសិក្សាបានយ៉ាងល្អ។ បើតាមលោក លី សុវណ្ណ សិស្សខ្លះបានទទួលទានភេសជ្ជៈនោះលើសកម្រិត ទើបបណ្ដាលឲ្យមានអាការៈពុល ក្អូតចង្អោ ដួលសន្លប់បែបនេះតែម្ដង ហើយមូលហេតុមួយទៀត គឺបណ្ដាលមកពីការភ័យស្លន់ស្លោដោយឃើញមានអ្នកដួលសន្លប់ ទើបសិស្សផ្សេងទៀតសន្លប់ជាបន្ដបន្ទាប់ផងដែរ។ បើទោះជាយ៉ាងណាក៏ដោយ អ្នកនាំពាក្យរូបនេះបានឲ្យដឹងថា ក្រសួងសុខាភិបាលបានបញ្ជូនមន្ដ្រីជំនាញ សហការជាមួយអាជ្ញាធរមូលដ្ឋាន ដើម្បីចុះទៅស្រាវជ្រាវ និងពិនិត្យនៅកន្លែងកើតហេតុផងដែរ ហើយជុំវិញការដួលសន្លប់ដោយញាំភេសជ្ជៈលើសកម្រិតបែបនេះ មិនសម្ដៅតែសិស្សនៅខេត្តប៉ៃលិននោះទេ គឺអាចមាននៅតាមបណ្ដាខេត្ដផ្សេងៗទៀតនៅទូទាំងប្រទេស ប្រសិនបើពួកគេញាំលើសកម្រិតយ៉ាងដូច្នេះ។ សូមបញ្ជាក់ថា សិស្សអនុវិទ្យាល័យសនិ្តភាព នៅស្រុកសាលាក្រៅ ខេត្តប៉ៃលិន ជាង១០បានដួលសន្លប់ នៅក្នុងរយៈពេលប៉ុន្មានថ្ងៃនេះ ដោយមិនទាន់ដឹងពីមូលហេតុពិតប្រាកដ ខណៈមន្រ្តីជំនាញ និងអាជ្ញាធរខេត្តបាននិងកំពុងយកចិត្តទុកដាក់យ៉ាងខ្លាំងលើការស្រាវជ្រាវ តែសម្រាប់ករណីគ្រោះថ្នាក់សង្គមមួយនេះ មិនបណ្តាលឲ្យនរណាម្នាក់ប៉ះពាល់ដល់អាយុជីវិតនោះទេ៕
|
2018-02-15T14:56:00+07:00
|
freshnewsasia.com
|
https://m.freshnewsasia.com/index.php/en/localnews/78761-2018-02-15-00-56-46.html
|
13ed034f-4e65-42a9-8c9f-885a0c7af34f
|
អាជ្ញាធរជាតិប្រឆាំងនឹងជំងឺអេដស៍ បញ្ចេញពាក្យស្លោក «យុវជនឆ្លាតវ័យ មិនយកកាដូរ ប្ដូរមេរោគអេដស៍» ក្រើនរំឭកដល់យុវវ័យ ក្នុងថ្ងៃទិវាដៃក្ដីស្រឡាញ់
|
អាជ្ញាធរជាតិប្រឆាំងនឹងជំងឺអេដស៍ បានចេញយុទ្ធនាការផ្សព្វផ្សាយ និងក្រើនរំឭកដល់បងប្អូនប្រជាពលរដ្ឋទូទៅ ជាពិសេសយុវវ័យ កុំឲ្យភ្លើតភ្លើនចាញ់បោក ប្រគល់ខ្លួនប្រាណ ដោយមិនបានការពារ នៅក្នុងថ្ងៃទិវានៃក្ដីស្រឡាញ់ ថ្ងៃទី១៤ កុម្ភៈ ឆ្នាំ២០១៧នេះ នៅទីតាំងអាជ្ញាធរជាតិប្រឆាំង នឹងជំងឺអេដស៍ផ្ទាល់តែម្ដង ក្រោមវត្តមានរបស់លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រឆាំងនឹងជំងឺអេដស៍ ព្រមទាំងដៃគូពាក់ព័ន្ធជាច្រើនទៀត។ លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រឆាំងនឹងជំងឺអេដស៍ បានថ្លែងឲ្យដឹងថា ថ្ងៃនេះអាជ្ញាធរជាតិប្រឆាំងនឹងជំងឺអេដស៍ បានរៀបចំព្រឹត្តិការណ៍ផ្សព្វផ្សាយនេះឡើង គឺក្នុងគោលបំណង ក្រើនរំឭកដល់យុវវ័យ ពីការបង្កានៃការឆ្លងមេរោកអេដស៍ និងសុខភាពបន្តពូជ នៅថ្ងៃទី១៤ កុម្ភៈ និងដើម្បីទប់ស្កាត់ការហូរចូលនូវវប្បធម៌បរទេស ដែលយើងហៅថា «ទិវានៃក្ដីស្រឡាញ់»។ ជាពិសេសដើម្បីចូលរួមទប់ស្កាត់ការរីករាលដាល មេរោគអេដស៍ ដែលជាផលអវិជ្ជមានបណ្ដាលមកពីយុវជន ក្នុងទិវានៃក្ដីស្រឡាញ់។ លោកទេសរដ្ឋមន្រ្តីបានបន្តឲ្យដឹងទៀតថា យុទ្ធនាការនេះ អាចចាត់ទុកថា ជាការបង្កើនការយល់ដឹងជាសាធារណៈ ពីវិធានការបង្កាមេរោគអេដស៍ ជំងឺអេដស៍ក្នុងចំណោមយុវវ័យ ហេតុដូច្នេះ ទើបយើងខិតខំបញ្ចូលខ្លឹមសារ តាមរយៈសារអប់រំ មានដូចជា យុវជនឆ្លាតវ័យ មិនយកកាដូរ ប្ដូរមេរោគអេដស៍, ថ្ងៃនៃក្ដីស្រឡាញ់ មិនមែនជាថ្ងៃចំឡងអេដស៍, ប្រយ័ត្នការស្រឡាញ់ ចាញ់មេរោគអេដស៍ និង កុំឲ្យមានវិប្បដិសារី ដោយសារថ្ងៃនៃក្ដីស្រឡាញ់ ជាដើម។ លោក អៀង ម៉ូលី បានអំពាវនាវឲ្យប្រជាពលរដ្ឋ ជាពិសេសយុវវ័យ ត្រូវចេះការពារខ្លួន និងប្រុងប្រយ័ត្ន ឲ្យបានខ្ពស់ចំពោះជំងឺអេដស៍។ ក្នុងថ្ងៃនៃក្ដីស្រឡាញ់នេះ សូមយុវវ័យកុំឆាប់ប្រឡូកក្នុងការរួមភេទ ហើយបើជ្រុសខ្លួន ត្រូវចាំបាច់ត្រូវប្រើប្រាស់ស្រោមអនាម័យជានិច្ច ពីព្រោះស្រោមអនាម័យ អាចការពារពីការឆ្លងមេរោគអេដស៍។ ប្រធានអាជ្ញាធរជាតិប្រយុទ្ធ ប្រឆាំងជំងឺអេដស៍ដដែលរូបនេះ ក៏បានថ្លែងអំណរគុណដល់អង្គការក្រៅរដ្ឋាភិបាល ដែលបានសហការគ្នា ចូលរួមនៅក្នុងយុទ្ធនាការផ្សព្វផ្សាយអេដស៍ ក្នុងទិវានៃក្ដីស្រឡាញ់នេះ ដើម្បីជួយផ្សព្វផ្សាយ ទៅដល់សាធារណជនទូទៅ ឲ្យជ្រាបកាន់តែទូលំទូលាយ៕
|
2018-02-15T01:02:00+07:00
|
freshnewsasia.com
|
https://m.freshnewsasia.com/index.php/en/localnews/78738-2018-02-14-11-02-20.html
|
ff9a6f66-aa1b-4068-882f-0ef2450a80c4
|
មន្ទីរពេទ្យ FV ជោគជ័យក្នុងការវះកាត់ «ដុំសាច់យក្ស» នៅចុងពោះវៀនដល់អ្នកជំងឺដំណាក់កាលចុងក្រោយ
|
ថ្មីៗនេះ មន្ទីរពេទ្យ FV បានវះកាត់ដុំសាច់នៅចុងពោះវៀន «ដុំសាច់យក្ស» ដែលជាជំងឺពិបាកព្យាលបានរួចផុតពីគ្រោះថ្នាក់ នៃការស្លាប់ពីជំងឺមួយនេះ។ លោកវេជ្ជ. Phan Van Thai - ផ្នែកវះកាត់ទូទៅ គឺជាអ្នកធ្វើការវះកាត់ និងព្យាបាលផ្ទាល់ បានថ្លែងថា អ្នកជំងឺកើតជំងឺដុំសាច់នៅចុងពោះវៀន ហើយជាប្រភេទកាចទៀត ដុំសាច់ធំពេកបណ្តាលឱ្យលាតស្ទើរពេញមួយតំបន់ត្រកៀកតែម្តង ហើយមានការរាតត្បាតទៅ ប្លោកនោម បង្កទៅជាបូសអន្ទង់ចូលទៅបំផ្លាញក្រពេញប្រស្តាត។ ការវះកាត់យកដុំសាច់ទាំងមូល ដោយមានឈ្មោះហៅតាមពាក្យបច្ចេកទេសថា ការវះកាត់តំបន់ត្រកៀកទាំងមូល ព្រោះជាការវះកាត់ធំ មានហានិភ័យ និងប្រតិកម្មផ្សេងៗច្រើន ជាការខិតខំ និងពុះពារយ៉ាងខ្លាំងសម្រាប់ក្រុមវេជ្ជបណ្ឌិតវះកាត់ ក៏ដូចជា អាយុជីវិតរបស់អ្នកជំងឺផងដែរ។ អ្នកជំងឺឈ្មោះ T.S - មានអាយុ៧០ឆ្នាំ ជនជាតិខ្មែរ ធ្លាប់តែគិតថា ខ្លួនអស់សង្ឃឹមហើយ និងបណ្តោយទៅតាមព្រេងវាសនាដើម្បីរង់ចាំថ្ងៃស្លាប់មកដល់ប៉ុណ្ណោះ។ ក៏ប៉ុន្តែផ្ទុយមកវិញ អ្នកជំងឺខ្មែរម្នាក់ គឺ លោក T.S ហាក់ដូចជា បានរួចផុតពីក្តីស្លាប់ ហើយមានជីវិតរស់ឡើងមកវិញ ក្រោយពេលបានធ្វើការវះកាត់រួចរាល់នូវដុំសាច់ដ៏ធំនៅចុងពោះវៀន ដែលកម្រជួបប្រទះ។ លោក T.S បានថ្លែងថា មុនពេលមកព្យាបាលនៅមន្ទីរពេទ្យ FV លោកធ្លាប់បានទៅពិនិត្យ និងព្យាបាលនៅមន្ទីរពេទ្យធំមួយ នៅប្រទេសថៃ ហើយវេជ្ជបណ្ឌិតនៅទីនេះ បានធ្វើរោគវិនិច្ឆ័យថា លោកកើតជំងឺមហារីកចុងពោះវៀន រួចហើយក៏បានធ្វើការបាញ់កាំរស្មី និងមានវេជ្ជបញ្ជាឲ្យធ្វើការវះកាត់ដើម្បីព្យាបាល ព្រមទាំងវះកាត់ចុងពោះវៀន-ទ្វារធំទាំងមូលរួចហើយដាក់ទ្វារធំ (រន្ធគូថ) មកខាងក្រៅជាលក្ខណៈសិប្បនិម្មិតរហូតអស់មួយជីវិត ប៉ុន្តែដោយសារក្នុងចិត្តភ័យខ្លាចហើយបានបដិសេធរួចហើយ ក៏ត្រឡប់មកផ្ទះវិញតែម្តង។ លោក T.S បានបន្តថា ក្រោយពេលធ្វើការព្យាបាលបានចំនួន១០ថ្ងៃ សុខភាពរបស់លោកក៏បានប្រសើរឡើងមួយភាគដែរ។ លោកបានរួចផុតក្តីស្លាប់ហើយ តែក្នុងចិត្តនៅខ្វល់ខ្វាយព្រោះដុំសាច់យក្ស កំពុងនៅក្នុងខ្លួននៅឡើយ ហើយវានឹងធ្វើទុក្ខលោកទៀត។ តែទោះជាយ៉ាងណា ការវះកាត់យកដុំសាច់ទាំងមូលមិនមែនជាបញ្ហាងាយស្រួលទេ អាចបង្កជាហានិភ័យ និងធ្វើឱ្យអ្នកជំងឺស្លាប់បាន ឬអាចយកមិនអស់នូវដុំសាច់នោះក៏ថាបាន រូចហើយត្រូវធ្វើទ្វារធំ (រន្ធគូថ) និងផ្លូវនោមសិប្បនិម្មិតរហូតអស់មួយជីវិត។ បច្ចុបន្ននេះ ស្ថានភាពសុខភាពរបស់លោក T.S បានប្រសើរវិញច្រើនហើយ លោកបានចែករំលែកថា ។ ពេលបានសួរនាំពីមូលហេតុ ដែលលោកមិនបន្តការព្យាបាលនៅប្រទេសថៃទៀត លោក T.S បានបន្ថែមថា៖ ។ លោកបានបញ្ជាក់ថា៖ «ក្រុមគ្រួសារខ្ញុំបានស្គាល់ពេទ្យ FV យូរហើយ ព្រោះកាលមុនកូនប្រុសរបស់ខ្ញុំធ្លាប់បានទទួលការព្យាបាលនៅទីនេះដែរ។ ក្រោយពេលបានព្យាបាលរួចហើយ ខ្ញុំឃើញថាលោកវេជ្ជ Thai និងក្រុមបុគ្គលិកបានថែទាំអ្នកជំងឺយ៉ាងយកចិត្តទុកដាក់និងអស់ពីចិត្តតែម្តង ខ្ញុំមានភាពកក់ក្តៅនិងជឿជាក់មែនទែន៕
|
2018-02-14T21:53:00+07:00
|
freshnewsasia.com
|
https://m.freshnewsasia.com/index.php/en/localnews/78733-2018-02-14-09-53-01.html
|
3bfc5d85-eade-4f19-be81-0fb3a42aa6d1
|
JCI Phnom Penh និងសណ្ឋាគារសុខាភ្នំពេញ រួមគ្នាស្វែងរកថវិកាជួយមន្ទីរពេទ្យកុមារអង្គរ ខេត្តសៀមរាប ដែលកំពុងជួបការខ្វះខាតក្នុងព្យាបាលជំងឺដល់កុមារក្រីក្រកម្ពុជា
|
សភាយុវពាណិជ្ជករអន្តរជាតិកម្ពុជាសាខាភ្នំពេញ (JCI Phnom Penh) និងសណ្ឋាគារសុខាភ្នំពេញ បានអនុស្សារណៈយោគយល់គ្នា (MoU) ជាមួយអង្គការមន្ទីរពេទ្យកុមារអង្គរសៀមរាប ស្តីពីគម្រោង ដើម្បីជួយដល់មន្ទីរពេទ្យកុមារអង្គរ ខេត្តសៀមរាប ដែលកំពុងជួបការខ្វះខាតថវិកា ព្យាបាលជំងឺដល់កុមារ រាប់សែននាក់។ ពិធីចុះហត្ថលេខាលើអនុស្សារណៈយោគយល់គ្នា JCI Phnom Penh សណ្ឋាគារសុខាភ្នំពេញ និងមន្ទីរពេទ្យកុមារអង្គរ ខេត្តសៀមរាប ស្តីពីគម្រោងចែករំលែកស្នាមញញឹម បានរៀបចំធ្វើឡើង នៅសណ្ឋាគារសុខាភ្នំពេញ នៅថ្ងៃទី១៣ ខែកុម្ភៈ ឆ្នាំ២០១៨នេះ ដោយមានការចូលរួមពី កញ្ញា ដែក ដារី ប្រធានសភាយុវពាណិជ្ជករអន្តរជាតិកម្ពុជា លោក គុណ កាណាដា ប្រធាន JCI Phnom Penh លោក កេង ទិត្យភារម្យ អនុប្រធាន JCI Phnom Penh លោក Jancloes Benoit អ្នកចាត់ការទូទៅនៃសណ្ឋាគារសុខាភ្នំពេញ និងលោក វេជ្ជបណ្ឌិត ងួន ច័ន្ទភក្រ្តា នាយកមន្ទីរពេទ្យកុមារអង្គរ ខេត្តសៀមរាប រួមទាំងសហការី និងអ្នកចូលរួមពីបណ្តាក្រុមហ៊ុន ព្រមទាំងសារព័ត៌មានជាច្រើននាក់ទៀត។ បញ្ជាក់ឲ្យដឹងនៅ ក្នុងពិធីចុះហត្ថលេខានោះ លោក គុណ កាណាដា ប្រធាន JCI Phnom Penh បានឲ្យដឹងថា គម្រោងចែករំលែកស្នាមញញឹម គឺជាគម្រោងមួយបង្កើតឡើងដោយលោក ឈាង សុភ័ក្រ អតីតប្រធានសភាយុវពាណិជ្ជករអន្តរជាតិកម្ពុជា ក្នុងឆ្នាំ២០១១ ដែលមានសកម្មភាពផ្តោតលើការជួយកុមារកំព្រា កុមារក្រីក្រ ឬពិការ ដើម្បីឲ្យពួកគេមានឱកាស ក្នុងការទទួលបានការថែទាំសុខភាព និងបន្តការសិក្សារៀនសូត្រ ឲ្យបានល្អសម្រាប់ជីវិតរបស់ពួកគេ។ លោក គុណ កាណាដា បានបន្ថែមថា ដើម្បីផ្សារភ្ជាប់នឹងទស្សនៈវិស័យ និងបេសកកម្មរបស់មន្ទីរពេទ្យកុមារអង្គរ ខេត្តសៀមរាប ធ្វើយ៉ាងណាឲ្យកុមារកម្ពុជា មានឱកាសទទួលបាន ការថែទាំសុខភាព ប្រកបដោយគុណធម៌ខ្ពស់ និងសេចក្តីមេត្តាករុណា ទោះបីពួកគាត់ស្ថិតនៅក្នុងមជ្ឈដ្ឋានយ៉ាងណាក៏ដោយ។ នៅពេលឆាប់ៗខាងមុខនេះ សភាយុវពាណិជ្ជករអន្តរជាតិកម្ពុជាសាខាភ្នំពេញ និងសណ្ឋាគារសុខាភ្នំពេញ បានព្រមព្រៀងគ្នា ដើម្បីរៀបចំកម្មវិធី «រាត្រីសមោសរ ក្រមាឆ្នាំ២០១៨» ក្នុងគោលបំណងផ្សព្វផ្សាយពីគម្រោងចែករំលែកស្នាមញញឹមកុមារកម្ពុជា និងការរៃអង្គាសថវិកា ឧបត្ថម្ភដល់មន្ទីរពេទ្យកុមារអង្គរ ខេត្តសៀមរាប ដែលកំពុងជួបការខ្វះខាតថវិកា ដើម្បីផ្គត់ផ្គង់ដល់ដំណើរការផ្តល់សេវាពិនិត្យព្យាបាល ថែទាំសុខភាពកុមារកម្ពុជា រាប់សែននាក់ និងសកម្មភាពបណ្តុះបណ្តាលដល់មន្រ្តីសុខាភិបាល រាប់រយនាក់ រួមទាំងសកម្មភាពការពារសុខភាពរបស់ប្រជាពលរដ្ឋរាប់ពាន់នាក់ នៅតាមសហគមន៍ខេត្តសៀមរាប ក្នុង១ឆ្នាំៗ។ កម្មវិធីនេះ នឹងចាប់ផ្តើមរៀបចំ នៅថ្ងៃទី០៤ ខែមីនា ឆ្នាំ២០១៨ ពីម៉ោង៦ល្ងាច ដល់ម៉ោង១០យប់ នៅសណ្ឋាគារសុខាភ្នំពេញ រាជធានីភ្នំពេញ ដោយមានការរំពឹងទុកថា នឹងមានអ្នកចូលរួមពីស្ថាប័ន ក្រសួង និងរាជរដ្ឋាភិបាល តំណាងក្រុមហ៊ុន អ្នកឧបត្ថម្ភកម្មវិធី សប្បុរជននានា ក្នុងទីក្រុងភ្នំពេញ រួមទាំងភ្ញៀជាតិ និងអន្តរជាតិជាច្រើននាក់ទៀត។ កម្មវិធី «រាត្រីសមោសរ ក្រមាឆ្នាំ២០១៨» នឹងមានការតាំងពិព័រណផលិតផល ឬសេវាកម្មរបស់អ្នកឧបត្ថម្ភធំៗ និងបន្តបន្ទាប់ និងមានបទបង្ហាញអំពីសកម្មភាពរបស់មន្ទីរពេទ្យកុមារអង្គរ និងសភាយុវពាណិជ្ជករអន្តរជាតិកម្ពុជា និងមានការសំណេះសំណាល ទទួលទានអាហារ និងរាំលេងកម្សាន្ត ការដេញថ្លៃវត្ថុអនុស្សាវរីយ៍មួយចំនួនដូចជា ផ្ទាំងរូបថតប្រាង្គប្រាសាទអង្គរ ប្រណិតរបស់ស្ថាបនិក នៃមន្ទីរពេទ្យកុមារអង្គរ និងរូបភាពដែលជាស្នាដៃរបស់សិល្បករមួយចំនួន ក្នុងប្រទេសកម្ពុជាផងដែរ៕
|
2018-02-14T00:40:00+07:00
|
freshnewsasia.com
|
https://m.freshnewsasia.com/index.php/en/localnews/78637-2018-02-13-10-40-25.html
|
052d1e3c-6f1d-4e85-803d-123c7b7bdcbb
|
សម្តេចតេជោ ហ៊ុន សែន៖ «ខ្ញុំមើលព័ត៌មាន Fresh News ឃើញនាយកសាខាសាលាវេស្ទើនម្នាក់ធ្វើអត្តឃាតព្រោះតែជំងឺ, សូមចូលរួមសោកស្ដាយចំពោះគ្រួសារសព» (Video inside)
|
ប្រមុខនៃរាជរដ្ឋាភិបាលកម្ពុជា សម្ដេចតេជោ ហ៊ុន សែន បានថ្លែងថា សម្ដេចបានមើលព័ត៌មានរបស់ Fresh News ហើយឃើញនាយកសាខាសាលាអន្ដរជាតិវេស្ទើនម្នាក់ បានចងកធ្វើអត្ដឃាតព្រោះតែជំងឺប្រចាំកាយ។ សម្ដេចប្រមុខនៃរាជរដ្ឋាភិបាល បានលើកឡើងថា ការសម្រេចចិត្តបញ្ចប់ជីវិតដោយខ្លួនឯង របស់នាយកសាលាអន្ដរជាតិវេស្ទើនរូបនោះ ក៏ព្រោះតែមិនចង់ឲ្យក្រុមគ្រួសារ និងសាច់ញាតិមានការលំបាកដោយសារតែខ្លួន តែការសម្រេចចិត្តនេះមិនមែនជាជម្រើសល្អនោះទេ។ សម្ដេចតេជោ ហ៊ុន សែន បានមានប្រសាសន៍យ៉ាងដូច្នេះថា៖ ។ ការមានប្រសាសន៍ខាងលើនេះ របស់សម្ដេចតេជោ ហ៊ុន សែន ត្រូវបានធ្វើឡើងនៅព្រឹកថ្ងៃទី១៣ ខែកុម្ភៈ ឆ្នាំ២០១៨នេះ ក្នុងឱកាសសម្ដេចអញ្ជើញប្រគល់សញ្ញាបត្រ ជូននិស្សិតសកលវិទ្យាល័យវេស្ទើនប្រមាណ ៤,១៥៨នាក់ នៅមជ្ឈមណ្ឌលកោះពេជ្រ។ សូមជម្រាបថា នាយកសាខាសាលាអន្តរជាតិវេសស្ទឺនម្នាក់ មានជំងឺមហារីកពោះវៀនធំច្រើនខែមកហើយ និងព្យាបាលមិនជា ស្រាប់តែដាច់ចិត្តធ្វើអត្តឃាត ដោយចងកសម្លាប់ខ្លួន លុះពេលប្រពន្ធត្រឡប់មកពីយកនៅសាលារៀន ទើបប្រទះឃើញបង្កឲ្យមានការភ្ញាក់ផ្អើលតែម្ដង នៅព្រឹកថ្ងៃទី១២ ខែកុម្ភៈ ឆ្នាំ២០១៨ នៅក្នុងផ្ទះរបស់ខ្លួនស្ថិតក្នុងភូមិត្រពាំងល្វា សង្កាត់កាកាប ខណ្ឌពោធិ៍សែនជ័យ។ មរណភាពដោយការចងករបស់លោក លីម ប៊ុនលាង នាយកសាខាសាលាអន្តរជាតិវេស្ទើន ក្នុងវ័យ៣៨ឆ្នាំ បានបន្សល់នូវក្តីវិយោគក្តុកក្តួលរំជួលចិត្តខ្លាំងណាស់ ទៅហើយសម្រាប់ភរិយា កូន ឪពុកម្តាយ និងសាច់ញាតិ តែចុតហ្មាយរៀបរាប់ពីទំហំចិត្តនៃក្តីស្រឡាញ់ចំពោះភរិយា និងកូន ដែលជាបណ្តាំចុងក្រោយរបស់លោក បានដុតបញ្ឆេះដួងចិត្តអ្នកលេងបណ្តាញសង្គមហ្វេសប៊ុក ឲ្យកើតក្តីស្រណោះអានិតកាន់តែខ្លាំងថែមទៀត។ មុនចងកធ្វើអត្តឃាតលាចាកភពផែនដីដ៏ស្រស់បំព្រង ចោលប្រពន្ធកូនជាទីស្រឡាញ់ លោក ប៊ុនលាង បានបន្សល់លិខិតចំនួន៤ទំព័រ ដើម្បីផ្តាំផ្ញើដល់ភរិយា កូន ឪពុកម្តាយបង្កើត ឪពុកម្តាយក្មេង និងបងប្អូនទាំងអស់។ អក្ខរាចារទុកចុងក្រោយលាយឡំជាមួយទឹកភ្នែករាប់លានដំណក់របស់លោក ប៊ុនលាង បានធ្វើឲ្យអ្នកដែលបានអានហើយ កើតក្តីក្តុកក្តួលរំជួលចិត្តជាខ្លាំង។ ក្នុងអក្ខរានេះ លោក ប៊ុនលាង បានសារស័ព្ទបង្ហាញទំហំបេះដូងពោរពេញដោយក្តីស្រឡាញ់មហាធំធេងចំពោះឧត្តមភរិយា និងកូនស្រីជាទីស្រឡាញ់ ហើយក៏បានសុំការអធ្យាស្រ័យអភ័យទោសចំពោះភរិយា ដែលលោកមិនអាចមើលថែរហូតដល់ចាស់កោងខ្នង៕
|
2018-02-13T20:45:00+07:00
|
freshnewsasia.com
|
https://m.freshnewsasia.com/index.php/en/localnews/78596-2018-02-13-06-45-09.html
|
568ddae7-ad4c-487d-9ebf-96abaa30c8c2
|
ក្មេងតូចអាយុជិត១ឆ្នាំ សម្រាកព្យាបាល៤ថ្ងៃ ស្លាប់ក្នុងមន្ទីរពេទ្យបង្អែកខេត្តរតនគិរី, ប្រធានមន្ទីរពេទ្យថា មកពីមានជំងឺធ្ងន់ធ្ងរពេក
|
ក្មេងតូចអាយុ១១ខែ បន្ទាប់ពីអាណាព្យាបាល យកទៅសម្រាកព្យាបាលនៅមន្ទីរពេទ្យបង្អែកខេត្តរតនគិរី បានចំនួន៤ថ្ងៃ ក៏បានស្លាប់នៅវេលាម៉ោងប្រមាណ១៤៖១០ ថ្ងៃទី១២ ខែកុម្ភៈ ឆ្នាំ២០១៨នេះ។ បើតាមលោក ហេង រស្មី និងប្រពន្ធ ទិត្យ ស្រីលាភ បានរៀបរាប់ប្រាប់ភ្នាក់ងារ Fresh News នៅរសៀលថ្ងៃនេះ។ អាណាព្យាបាលថា កូនគាត់មានជំងឺរាកប្រមាណ១០ថ្ងៃមកហើយ ប៉ុន្តែមិនយកមន្ទីរពេទ្យរដ្ឋទេ គឺយកទៅឲ្យពេទ្យឯកជន នៅស្រុកកូនមុំ ដើម្បីព្យាបាលតែមិនធូរស្រាលនោះទេ ទើបដឹកទៅព្យាបាលនៅមន្ទីរពេទ្យបង្អែកខេត្តរតនគិរី (បន្ទប់សង្គ្រោះបន្ទាន់) ចំនួន៤ថ្ងៃ។ ឪពុកម្តាយទាំង២នាក់នេះ បានបន្តថា ស្ថានភាពជំងឺធូរស្រាលអាចបញ្ចុកបបរ៤-៥កូនស្លាបព្រា តែនៅថ្ងៃនេះ កូនរបស់ពួកគាត់ ត្រូវបានគ្រូពេទ្យប្តូរឲ្យទៅសម្រាកនៅសាលខាងក្រោយ ក្នុងកំឡុងម៉ោងជិត១៤រសៀល ស្រាប់តែមានស្ថានភាពខុសប្រក្រតី ពោលភ្នែកឡើងស ដកចង្ការមាន់ ក៏ប្រញាប់រួសរាន់ហៅគ្រូពេទ្យព្យួរសេរ៉ួម។ ពេលគ្រូពេទ្យមកដល់ ក៏បញ្ច្រកថ្នាំ២ចំហៀង ស្រាប់តែដាច់ស្លាប់តែម្តង។ ទាក់ទិននឹងករណីខាងលើនេះ លោកវេជ្ជបណ្ឌិត ហ៊ីង ផានសគន្ធា ប្រធានមន្ទីរពេទ្យបង្អែកខេត្តរតនគិរី បានប្រាប់ភ្នាក់ងារព័ត៌មាន Fresh News តាមទូរស័ព្ទនៅរសៀលថ្ងៃដដែលនេះយ៉ាងខ្លីថា ៕
|
2018-02-13T00:21:00+07:00
|
freshnewsasia.com
|
https://m.freshnewsasia.com/index.php/en/localnews/78524-2018-02-12-10-21-46.html
|
0f2a7073-8022-4006-8bb1-ef3cc6c6e266
|
កាកបាទក្រហមកម្ពុជា ចុះសួរសុខទុក្ខ លោក ចក់ កុសល អតីតអនុប្រធានមន្ទីរព័ត៌មាន ខេត្តបន្ទាយមានជ័យ ដែលមានជំងឺរ៉ាំរ៉ៃ
|
នៅរសៀលថ្ងៃទី៩ ខែកុម្ភៈ ឆ្នាំ២០១៨ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន បានចាត់ឲ្យលោកវេជ្ជ. អ៊ុយ សំអាត នាយក នាយកដ្ឋានគ្រប់គ្រងគ្រោះមហន្តរាយ ចុះសួរសុខទុក្ខ និងនាំយកអំណោយមនុស្សធម៌ជូន លោក ចក់ កុសល អតីតអនុប្រធានមន្ទីរព័ត៌មាន ខេត្តបន្ទាយមានជ័យ ដែលមានជំងឺរ៉ាំរ៉ៃ កំពុងសម្រាកព្យាបាលនៅគេហដ្ឋានរបស់លោក នៅភូមិអញ្ចាញ ឃុំឬស្សីក្រោម ស្រុកមង្គលបូរី ខេត្តបន្ទាយមានជ័យ។ ក្នុងឱកាសចុះសួរសុខទុក្ខនោះ លោកវេជ្ជ. អ៊ុយ សំអាត បានពាំនាំនូវប្រសាសន៍របស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ផ្តាំផ្ញើសួរសុខទុក្ខ និងក្ដីនឹករលឹកចំពោះលោក ចក់ កុសល និងសូមជូនពរឲ្យលោក ឆាប់បានជាសះស្បើយពីជំងឺ។ លោក ចក់ កុសល បានសំដែងក្តីរំភើប និងដឹងគុណយ៉ាងជ្រាលជ្រៅបំផុតចំពោះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលបានគិតគូរចំពោះសុខភាព និងទុក្ខលំបាកគ្រួសាររបស់លោក ព្រមទាំងបានឧបត្ថម្ភគ្រឿងឧបភោគ-បរិភោគ និងថវិកាមួយចំនួនទៀតផង។ ឆ្លៀតក្នុងឱកាសនោះដែរ លោកវេជ្ជ. អ៊ុយ សំអាត បានអញ្ជើញសួរសុខទុក្ខ លោកស្រី ស្រី សុខុម ហេរញ្ញិក នៃគណៈកម្មាធិការសាខាកាកបាទក្រហមកម្ពុជា ខេត្តបន្ទាយមានជ័យ ដែលកំពុងសម្រាកព្យាបាលជំងឺនៅគេហដ្ឋានរបស់លោកស្រី នៅឯភូមិសូភី សង្កាត់កំពង់ស្វាយ ក្រុងសិរីសោភ័ណ ខេត្តបន្ទាយមានជ័យ។ បន្ទាប់មក លោកវេជ្ជ. ក៏បានអញ្ជើញសួរសុខទុក្ខលោក ប៉េង ធឿន អតីតអ្នកបើកបររថយន្ដ កាកបាទក្រហមកម្ពុជា ដែលកំពុងសម្រាកព្យាបាលជំងឺនៅគេហដ្ឋានប្អូនថ្លៃរបស់លោក ស្ថិតនៅភូមិតាំងគោក ឃុំតាំងគោក ស្រុកបារាយណ៍ ខេត្តកំពង់ធំ៕
|
2018-02-10T00:33:00+07:00
|
freshnewsasia.com
|
https://m.freshnewsasia.com/index.php/en/localnews/78293-2018-02-09-14-33-19.html
|
0fc570dc-f6ff-4459-a75f-a33c1fe8d5c6
|
ទេសរដ្ឋមន្រ្តី អៀង មូលី បើកកិច្ចប្រជុំ ផ្សព្វផ្សាយខ្លឹមសារទាំងស្រុង នៃមហាសន្និបាត របស់គណបក្សប្រជាជនកម្ពុជា ដល់អាជ្ញាធរជាតិប្រយុទ្ធនឹងជំងឺអេដស៍
|
លោកទេសរដ្ឋមន្រ្តី អៀង មូលី ប្រធានអាជ្ញាធរជាតិប្រយុទ្ធនឹងជំងឺអេដស៍ បានបើកកិច្ចប្រជុំ ដើម្បីធ្វើការផ្សព្វផ្សាយនូវសេចក្ដីសម្រេចចិត្ត ខ្លឹមសារទាំងស្រុង នៃមហាសន្និបាតវិសាមញ្ញ របស់គណបក្សប្រជាជនកម្ពុជា ដល់សមាជិក សមាជិកា នៃអាជ្ញាធរជាតិប្រយុទ្ធនឹងជំងឺអេដស៍ នារសៀលថ្ងៃទី០៩ ខែកុម្ភៈ ឆ្នាំ២០១៨នេះ។ កិច្ចប្រជុំទាំងមូល ក៏មានការអញ្ជើញចូលរួម ពីសំណាក់សមាជិក សមាជិកា ជាច្រើននាក់ ដោយបានបង្ហាញពីគោលនយោបាយ ដ៏ត្រឹមត្រូវរបស់គណបក្ស ប្រជាជនកម្ពុជា នៅក្នុងការដឹកនាំប្រទេស អស់រយៈពេលជាង៣០ឆ្នាំ ធ្វើឲ្យប្រទេសមានការីកចម្រើនឥតឈប់ឈរ និងបន្តរក្សាបាននូវសុខសន្តិភាព ពេញលេញ សម្រាប់ឲ្យប្រជាជនទាំងមូល អភិវឌ្ឍសេដ្ឋកិច្ច កាន់តែប្រសើរឡើង។ ថ្ងៃនេះ ដើម្បីឲ្យសមាជិកបក្សអាជ្ញាធរជាតិ ប្រយុទ្ធនឹងជំងឺអេដស៍ បានយល់ដឹងច្បាស់នូវ របៀបវារៈនៃមហាសន្និបាត ដើម្បីឈាន ទៅការសម្រេចគោលនយោបាយ របស់គណបក្ស ឲ្យមានប្រសិទ្ធភាពខ្ពស់ អាជ្ញាធរជាតិប្រយុទ្ធនឹងជំងឺអេដស៍ បានរៀបចំកិច្ចប្រជុំ ដើម្បីធ្វើការផ្សព្វផ្សាយនូវខ្លឹមសារទាំងស្រុង នៃមហាសន្និបាត ក្រោមអធិបតីភាពលោក អៀង មូលី ទេសរដ្ឋមន្ត្រី និងជាប្រធានអាជ្ញាធរជាតិប្រយុទ្ធនឹង ជំងឺអេដស៍ និងជាប្រធានគណៈកម្មាធិការបក្ស អាជ្ញាធរជាតិប្រយុទ្ធនឹងជំងឺអេដស៍ផងដែរ។ សូមបញ្ជាក់ថា គណៈបក្សប្រជាជនកម្ពុជា បានបើកមហាសន្និបាត វិសាមញ្ញតំណាងទូទាំងប្រទេស របស់គណៈបក្សប្រជាជនកម្ពុជា រយៈពេល៣ថ្ងៃ កាលពីថ្ងៃសុក្រ ទី១៩ ខែមករា រហូតដល់ថ្ងៃអាទិត្យ ទី២១ ខែមករា ឆ្នាំ២០១៨ ក្រោមអធិបតីភាពរបស់ សម្ដេចតេជោ ហ៊ុន សែន ប្រធានគណៈបក្សប្រជាជនកម្ពុជា និងមានការអញ្ជើញចូលរួមពីថ្នាក់ដឹកនាំ និងសមាជិក សមាជីកា ជាងពីរពាន់នាក់៕
|
2018-02-10T00:18:00+07:00
|
freshnewsasia.com
|
https://m.freshnewsasia.com/index.php/en/localnews/78276-2018-02-09-10-18-11.html
|
ef249e52-507d-41cd-aff8-cc59e54e795e
|
គួរឲ្យអាណិតណាស់! ស្ដ្រីវ័យចំណាស់ម្នាក់ នៅក្រុងស្វាយរៀង កើតជំងឺមហារីក ដំណាក់កាលធ្ងន់ធ្ងរ, អំពាវនាវរកសប្បុរសជនជួយ ខណៈដែលជីវភាពកំពុងយ៉ាប់យឺន
|
យោងតាមសេចក្តីរាយការណ៍ពីភ្នាក់ងារ Fresh News ប្រចាំខេត្តស្វាយរៀង បានប្រាប់ឲ្យដឹងនៅថ្ងៃទី០៩ ខែកុម្ភៈ ឆ្នាំ២០១៨នេះថា មានអ៊ុស្រីម្នាក់ឈ្មោះ ប៊ុន ផល្លី អាយុ៦៤ឆ្នាំ រស់នៅក្នុងដីភូមិរបស់គេ ស្ថិតក្នុងភូមិព្រៃឆ្លាក់ សង្កាត់ព្រៃឆ្លាក់ ក្រុងស្វាយរៀង កើតជំងឺមហារីកដំណាក់កាលធ្ងន់ធ្ងរ និងអំពាវនាវរកសប្បុរសជនជួយ។ អ៊ុស្រី ប៊ុន ផល្លី មានកូនប្រុសម្នាក់មានឈ្មោះ ឌឿ កាណាន់ អតីតធ្វើជាទាហាន នៅកងពលលេខ៩ វរៈ៣៩៥ នៅឆ្នាំ២០០៩ ខណៈក្នុងអំឡុងពេលបំពេញបេសកម្មនៅខេត្តព្រះវិហារ នៅឆ្នាំ២០១៦ ចៃដន្យអកុសល ក៏ជួបគ្រោះថ្នាក់ចរាចរណ៍ ស្លាប់បាត់បង់ជីវិតចោលម្ដាយ ទាំងវ័យកំលោះមិនទាន់រៀបការ។ បើតាមលោក មាស សាឌឿន អាយុ៦០ឆ្នាំ រស់ភូមិព្រៃឆ្លាក់ បានឲ្យដឹងថា សព្វថ្ងៃនេះ បងស្រី ប៊ុន ផល្លី គាត់ពិតជាមានជីវភាពលំបាកពិតប្រាកដមែន កាលពីមុនបងស្រីមានជីវភាព សមរម្យដូចគេដូចឯងដែរ តែចាប់តាំងពីមានជំងឺមហារីកមករុកគួន ក្នុងខ្លួនរបស់បងស្រី ធ្វើឲ្យស្ថានភាពគ្រួសារធ្លាក់ដុនដាប សូម្បីតែដីក៏គ្មានដីនៅដែរ ដោយបានទៅសុំដីគេស្នាក់នៅ ធ្វើផ្ទះនៅបណ្តោះអាសន្ន។ លោក មាស សាឌឿន បានបញ្ជាក់ទៀតថា បងស្រីកាលពីជំងឺមិនទាន់ធ្វើទុក្ខ គឺគាត់មានមុខរបរបន្តិចបន្តួចលក់ម្ហូបសម្ល នៅមុខមន្ទីពេទ្យបង្អែកខេត្តស្វាយរៀង ដើម្បីគ្រាន់បានចិញ្ចឹមក្រុមគ្រួសារ។ ក្រោយមកប្ដីគាត់មានឈ្មោះ ឌឿ យាន អាយុ៦៥ឆ្នាំ មានជំងឺប្រចាំកាយទៀត ក៏ធ្លាក់ខ្លួនឈឺរកព្រឹកខ្វះល្ងាច និងនៅកំដរប្រពន្ធផងដែរ។ រហូតមកដល់ពេលនេះអ៊ុស្រី ប៊ុន ផល្លី ជំងឺធ្វើទុក្ខខ្លាំង កំពុងសម្រាន្តលើកៅអីបង្អែក ខណៈក្រុមគ្រួសារមិនហ៊ានប្រាប់ដល់គាត់ថា មានជំងឺមហារីកដំណាក់កាលទី៣ នៅឡើយទេ ព្រោះខ្លាចគាត់ពិបាកចិត្ត និងអាចគិតខ្លី។ អ៊ុស្រី ប៊ុន ផល្លី និងក្រុមគ្រួសារគាត់ សូមលើកដៃសំពះសុំសប្បុរសជន ក៏ដូចជាអាជ្ញាធរសង្កាត់ ក្រុង ខេត្ត ជាពិសេសសម្តេចតេជោ ហ៊ុន សែន នាយករដ្ឋមន្ដ្រីនៃកម្ពុជា និងសម្ដេចកិត្តិ ព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ជួយឧបត្ថមគាំទ្រព្យាបាលជំងឺគាត់ផង៕
|
2018-02-09T22:32:00+07:00
|
freshnewsasia.com
|
https://m.freshnewsasia.com/index.php/en/localnews/78258-2018-02-09-08-32-14.html
|
a7b49573-f23e-4478-b92a-0003a1c210c5
|
ក្រសួងសុខាភិបាលព្រមានអំពីការកើនឡើងនៃជំងឺគ្រុនឈាមនៅក្នុងឆ្នាំ២០១៨
|
ក្រសួងសុខាភិបាល ព្រមានអំពីការផ្ទុះជំងឺគ្រុនឈាមដែលអាចកើតមានទ្រង់ទ្រាយធំនៅក្នុងឆ្នាំ២០១៨ នេះ។ មជ្ឈមណ្ឌលជាតិប្រយុទ្ធនឹងជំងឺឆ្លង នៃក្រសួងសុខាភិបាល កំពុងចាត់វិធានការជូនដំណឹងដល់អាជ្ញាធរគ្រប់ជាន់ថ្នាក់នៅតាមបណ្ដាខេត្តនានា ឲ្យត្រៀមទប់ទល់នឹងជំងឺគ្រុនឈាមនេះ។ ប្រធាននាយកដ្ឋានប្រយុទ្ធនឹងជំងឺឆ្លងនៃក្រសួងសុខាភិបាល លោកវេជ្ជបណ្ឌិត លី សូវ៉ាន់ មានប្រសាសន៍ថា ខាងលោកកំពុងបារម្ភអំពីការផ្ទុះជំងឺគ្រុនឈាម នៅឆ្នាំ២០១៨នេះ ដែលជាឆ្នាំត្រូវដល់វដ្ដ ឬការវិលជុំនៃការឆ្លងរាតត្បាតធំជាថ្មីនៃជំងឺនេះ។ លោកបញ្ជាក់ថា ប្រការដែលលោកបារម្ភនេះ គឺដោយសារតែរយៈពេលខ្លីនៅដើមឆ្នាំ២០១៨នេះ មានករណីជំងឺគ្រុនឈាមកើតឡើងច្រើនជាងឆ្នាំ២០១៧៖ ។ សេចក្ដីជូនដំណឹងរបស់កម្មវិធីជាតិប្រយុទ្ធនឹងជំងឺគ្រុនឈាម នៃមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ត្រ និងបាណកសាស្ត្រ នៃក្រសួងសុខាភិបាល កាលពីពេលថ្មីៗនេះ បានបញ្ជាក់បន្ថែមថា ក្នុងអំឡុង ៣សប្ដាហ៍ដំបូង នៃឆ្នាំ២០១៨នេះ កម្មវិធីជាតិបានសង្កេតឃើញមានករណីជំងឺគ្រុនឈាមសរុបមានចំនួន ៣១៦ករណី ហើយអ្នកជំងឺ ១ករណីបានស្លាប់។ តាមតួលេខនេះមានន័យថា ករណីឈឺកំពុងកើនឡើងចំនួន ១៣០% បើប្រៀបធៀបទៅនឹងរយៈពេលដូចគ្នានៅឆ្នាំ២០១៧ ដែលមានតែ ១៣៨ករណី និងគ្មានករណីស្លាប់ទេ។ ឆ្លើយចំពោះសំណួរដែលថា តើហេតុអ្វីបានជាជំងឺគ្រុនឈាមត្រូវផ្ទុះការរាតត្បាតទ្រង់ទ្រាយធំជារៀងរាល់ ៥ ទៅ ៦ឆ្នាំម្ដងដូច្នេះ? លោកវេជ្ជបណ្ឌិត លី សូវ៉ាន់ ពន្យល់ថា ដោយសារតែការខានកើតមានជំងឺនេះក្នុងរយៈពេលយូរបែបនេះ ធ្វើឲ្យអ្នកដែលមិនមានប្រព័ន្ធការពាររាងកាយប្រឆាំងការឆ្លងមេរោគគ្រុនឈាម ក៏កើនឡើងច្រើនដែរ។ ដូច្នេះហើយ ទើបនៅពេលមេរោគជំងឺគ្រុនឈាមឆ្លងម្ដងៗ មានចំនួនអ្នកឈឺច្រើន៖ ។ តាមក្បួនវេជ្ជសាស្ត្រជាទូទៅ កាលណាអ្នកជំងឺឆ្លងមេរោគណាមួយម្ដងហើយ រាងកាយអ្នកជំងឺនោះនឹងបង្កើតបានប្រព័ន្ធការពារមួយសម្រាប់ទប់ទល់ជាមួយមេរោគនោះ ដែលនឹងចូលមកក្នុងខ្លួនអ្នកជំងឺនោះម្ដងទៀត។ ឧទាហរណ៍កុមារដែលធ្លាប់កើតជំងឺកញ្ជ្រឹលកើតម្ដងហើយ រាងកាយកុមារនោះ នឹងបង្កើតប្រព័ន្ធការពាររាងកាយមួយសម្រាប់ទប់ទល់មេរោគកញ្ជ្រឹលនេះសម្រាប់លើកក្រោយទៀត។ ពេលប្រព័ន្ធរាងកាយនេះខ្លាំង គឺអាចប្រយុទ្ធទប់ទល់ជាមួយមេរោគនេះឈ្នះ ហើយវាអាចជួយមិនឲ្យរាងកាយកុមារនោះឈឺដោយសារមេរោគកញ្ជ្រឹលដដែលនេះទៀតឡើយ។ ដូចគ្នានេះដែរ ជំងឺគ្រុនឈាមតែងកើតមានចំពោះកុមារ ព្រោះកុមារមិនទាន់ធ្លាប់កើតជំងឺនេះ មិនទាន់មានប្រព័ន្ធការពារ។ ប៉ុន្តែឥឡូវនេះ ជំងឺគ្រុនឈាមក៏ត្រូវបានគេរកឃើញកើតមានចំពោះមនុស្សចាស់ដែលធ្លាប់ឆ្លងកាត់ជំងឺនេះដែរ។ ទាក់ទងបញ្ហានេះ លោកវេជ្ជបណ្ឌិតពន្យល់បន្តថា មូលហេតុដែលអ្នកជំងឺធ្លាប់កើតជំងឺគ្រុនឈាមម្ដងហើយ ហើយកើតជំងឺនេះម្ដងទៀតនោះ គឺព្រោះតែក្រុមមេរោគគ្រុនឈាមនេះ មានអនុក្រុមតូចៗ ផ្សេងគ្នាច្រើន៖ ។ ដោយសារវិទ្យាសាស្ត្រជឿនលឿនក្នុងពេលបច្ចុប្បន្ន អ្នកវិទ្យាសាស្ត្រខាងសុខាភិបាលក៏បានស្រាវជ្រាវបង្កើតថ្នាំវ៉ាក់សាំង (Vaccine) ចាក់ ឬលេបពីខាងក្រៅ ដើម្បីជាប្រព័ន្ធភាពស៊ាំ បង្ការជំងឺផ្សេងជាច្រើនប្រភេទ។ ថ្នាំវ៉ាក់សាំងចាក់ ឬលេបពីខាងក្រៅ ជាការបន្ថែមលើប្រព័ន្ធការពារ ឬភាពស៊ាំ ដែលបង្កើតឡើងជាធម្មជាតិដោយរាងកាយយើង បន្ទាប់ពីបានឆ្លងកាត់ជំងឺអ្វីមួយ។ ទាក់ទងនឹងជំងឺគ្រុនឈាមនេះ លោកវេជ្ជបណ្ឌិត លី សូវ៉ាន់ មានថ្លែងថា ជាជំងឺប្រឈមមួយចំពោះប្រទេសកម្ពុជា ព្រោះតែជំងឺគ្រុនឈាមនេះ នៅមិនទាន់មានថ្នាំវ៉ាក់សាំងសម្រាប់ចាក់បង្ការនៅឡើយទេ។ ហេតុនេះ លោកវេជ្ជបណ្ឌិតណែនាំថា វិធីដែលទប់ទល់នឹងជំងឺនេះបាន គឺការលុបបំបាត់មូសខ្លា ដោយការរក្សាអនាម័យសាធារណៈជុំវិញផ្ទះ ដូចជាលុបបំបាត់រាល់វត្ថុដក់ទឹក ដែលមូសខ្លាអាចពងញាស់បាន។ ទឹកដក់ទាំងនោះមានដូចជានៅក្នុងសម្បកដូង អំបែងចាន ធុង សម្បកកង់ចាស់ៗ នៅគំនរសំរាម ផើងផ្កា និងពាងទឹក។ ត្រូវលាងសំអាតសម្ភារៈ ឬវត្ថុប្រើប្រាស់ផ្សេងៗ សម្រាប់ស្តុកទឹកឲ្យបាន ២ដងក្នុង១សប្ដាហ៍ ឬដាក់ថ្នាំអាបែត ឬចិញ្ចឹមត្រី ៧ពណ៌ ដើម្បីឲ្យស៊ីដង្កូវទឹក ឬគ្របពាង អាងទឹក ធុង ក្រឡ ថូផ្កា ឲ្យបានជិតត្រឹមត្រូវ៖ ។ ការរៀបចំទុកសម្ភារៈក្នុងផ្ទះឲ្យមានសណ្ដាប់ធ្នាប់ ការឲ្យមានពន្លឺចាំងចូលក្នុងផ្ទះបានល្អ លុបបំបាត់គុម្ពោតព្រៃជុំវិញផ្ទះ ក៏ជាវិធីកម្ចាត់សត្វមូសខ្លាបានដែរ។ ជាពិសេស ត្រូវការពារខ្លួនពីមូសខាំ ដោយ ការដេកក្នុងមុងទាំងថ្ងៃយប់ ស្លៀកពាក់ខោអាវវែងៗ និងនៅកន្លែងដែលមានពន្លឺគ្រប់គ្រាន់។ ទោះជាយ៉ាងនេះក្ដី លោកវេជ្ជបណ្ឌិតឲ្យដឹងថា ក្រសួងសុខាភិបាល បានត្រៀមលក្ខណៈទប់ទល់ការរាតត្បាតជំងឺគ្រុនឈាមជាទ្រង់ទ្រាយធំនៅឆ្នាំ២០១៨ នេះហើយ៖ ។ លោកវេជ្ជបណ្ឌិតផ្ដល់ដំបូន្មានថា ត្រូវរួសរាន់ស្វែងរកសេវាថែទាំសុខភាពនៅមណ្ឌលសុខភាព និងមន្ទីរពេទ្យដែលជិតបំផុត ក្នុងករណីនរណាម្នាក់មានសញ្ញាក្ដៅខ្លួនខ្លាំងភ្លាមៗ និងសញ្ញាបន្ទាប់បន្សំផ្សេងទៀត។ គ្រប់ករណីដែលសង្ស័យថា កើតជំងឺគ្រុនឈាម គឺមិនត្រូវសាកល្បងព្យាបាលដោយខ្លួនឯង ឬប្រើប្រាស់ថ្នាំប្រភេទអាស្ពីរីនជាដាច់ខាត ហើយមិនត្រូវស្វែងរកពេទ្យណាដែលមិនមានជំនាញវិជ្ជាជីវៈពិនិត្យព្យាបាលជំងឺគ្រុនឈាមដាច់ខាត។ ក្នុងករណីកើតមានជំងឺនេះដូចៗគ្នាច្រើនក្នុងភូមិ ឬតំបន់តែមួយ សូមលោកអ្នកហៅទៅទូរស័ព្ទទាន់ហេតុការណ៍លេខ ១១៥ មិនគិតថ្លៃពីគ្រប់ប្រព័ន្ធ ដើម្បីឲ្យមានអន្តរាគមន៍ទាន់ពេលវេលា។ ប្រទេសកម្ពុជា ធ្លាប់ផ្ទុះការរាតត្បាតជំងឺគ្រុនឈាមធំម្ដង កាលពីឆ្នាំ២០១២ ដែលបណ្ដាលឲ្យមនុស្ស ១៦០នាក់ស្លាប់៕
|
2018-02-09T19:40:00+07:00
|
rfa.org
|
https://www.rfa.org/khmer/news/health/Dengue-fever-02092018092932.html
|
1e66884e-b867-43cb-bda2-79712c142b27
|
អាយុត្រឹមជិតមួយឆ្នាំ មានជំងឺប្រចាំកាយគួរឱ្យអាណិត ឪពុកម្ដាយក្រីក្រស្ទើរតែអស់លទ្ធភាពហើយ សូមជួយគាត់ផង!
|
ជីវិតយើងម្នាក់ៗកើតមកមានវាសនាមិនដូចគ្នាឡើយ ខណៈដែលដែលមានអ្នកខ្លះកើតមកមានជិវិតស្រស់ថ្លា រស់លើគនរទ្រព្យសម្បត្តិ ចំណែកអ្នកខ្លះកើតមកជាមួយគ្រួសារខ្វះទ្រព្យធន ជាក់ស្ដែងដូចជា ក្មេងស្រីម្នាក់អាយុជិត ១ឆ្នាំ ជាកូនទី ៤ ក្នុងគ្រួសារក្រីក្រមួយស្ថិតនៅភូមិឬស្សីជ្រោយ ឃុំឬស្សីជ្រោយ ស្រុកមុខកំពូល ខេត្តកណ្ដាល ។ ក្មេងស្រីខាងលើនេះមានជំងឺប្រចាំកាយ រាងកាយខុសប្រក្រតីមើលហើយ ពិតជាគួរឱ្យស្រណោះខ្លាំងណាស់ ហើយទាក់ទងជាមួយគ្នានេះ ម្ដាយរបស់នាង បានប្រាប់ឱ្យដឹងតាមរយៈសប្បុរសជនមួយចំនួនថា នាងតូចកើតមកមិនមានទងប្រមាត់ឡើយ ដែលធ្វើឱ្យមានជំងឺក្រិនថ្លើមជាទម្ងន់ ។ ប្រភពបានឱ្យដឹងថា ដោយសារតែជីវិភាពខ្វះខាតផងនោះ ឪពុកម្ដាយនៅតែខំប្រឹងរកលុយដើម្បីព្យាបាលជំងឺក្មួយស្រី រហូតដល់បច្ចុប្បន្ននេះ ពួកគាត់ស្ទើរតែអស់លទ្ធភាពទៅហើយ ដួចនេះហើយប្រសិនបើមានបងប្អូនសប្បុរសជននា មានចិត្តអាណិតដល់ពួកគាត់ ក៏ដូចជាប្អូនស្រីផ្ទាល់ សូមទំនាក់ទំនងតាមរយៈលេខទូរស័ព្ទម្ដាយរបស់ប្អូនស្រី 096 356 7887 ៕
|
2018-02-08T15:44:51+07:00
|
kbnnews.com
|
https://kbn.news/archives/86441
|
bd188f3f-dedc-4ad5-9956-14d58af0a028
|
ការនិយមទទួលទានមីកញ្ចប់ញឹកញាប់ពេកនាំឲ្យខូចសុខភាព
|
បញ្ហាសុខភាពជាបន្ទុកធ្ងន់ធ្ងរមួយក្នុងចំណោមបន្ទុកជាច្រើនទៀត ចំពោះពលរដ្ឋខ្មែរបច្ចុប្បន្ន។ បន្ទុកនេះ គឺក្នុងពេលដែលសេវាថែទាំសុខភាពនៅទន់ខ្សោយនៅឡើយ។ ទន្ទឹមគ្នានឹងភាពទន់ខ្សោយនៃសេវាថែទាំសុខភាព ដែលជាកត្តាសង្គម ក៏មានបញ្ហាផ្ទាល់ខ្លួនដែរ គឺទាក់ទងនឹងការបរិភោគចំណីអាហារ។ អាហារកញ្ចប់ដែលឆ្អិនស្រាប់ គឺជាអាហារដែលពេញនិយមសម្រាប់មនុស្សភាគច្រើននៅលើពិភពលោក។ ជាពិសេស អ្នកដែលរវល់ការងារខ្លាំង ដូចជាសិស្សសាលា និងអ្នកដែលមិនសូវមានពេលវេលាចម្អិនជាអាហារជាច្រើនទៀត។ មូលហេតុសាមញ្ញ ដែលយើងត្រូវជ្រើសរើសយកចំណីអាហារកញ្ចប់ ដែលឆ្អិនស្រាប់ ព្រោះវាជាប្រភពអាហារសហ័សទាន់ចិត្ត នៅពេលឃ្លាន។ ទោះជាងាយស្រួលសម្រាប់ទទួលទានបំបាត់ភាពស្រេកឃ្លានបានរហ័សទាន់ចិត្តយ៉ាងនេះក្ដី អាហារកញ្ចប់ក៏ផ្ដល់ផលវិបាកដល់រាងកាយយើងដែរ ព្រោះអាហារកញ្ចប់ ដែលត្រូវបានផលិត និងវេចខ្ចប់ដោយរោងចក្រទាំងនេះ សុទ្ធតែផលិតឡើងដោយកម្ដៅខ្លាំង ខ្លាញ់ បរិមាណគ្រឿងផ្សំច្រើន និងមានផ្ទុកសារធាតុគីមីសម្រាប់ថែរក្សាគុណភាពទុកឲ្យបានរយៈពេលយូរទៀតផង។ ក្នុងចំណោមអាហារកញ្ចប់ដែលឆ្អិនស្រាប់រាប់មិនអស់ មីក្រៀម ឬមីកញ្ចប់ គឺជាឧទាហរណ៍មួយ នៃអាហារដែលមនុស្សរាប់លាននាក់ចូលចិត្ត និងជ្រើសរើសជាអាហារបម្រុងទុកនៅក្នុងផ្ទះ ឬពេលធ្វើដំណើរ ពីព្រោះមីកញ្ចប់អាចទទួលទានដោយស្រុះទឹកក្ដៅក៏បាន ឬទទួលទានក្រៀមដោយមិនបាច់ស្រុះទឹកក្ដៅក៏បាន។ មីកញ្ចប់ ត្រូវបានទទួលជាអាហារពេលព្រឹក អាហារថ្ងៃត្រង់ អាហារពេលល្ងាច ហើយពេលខ្លះ ក៏ជាអាហារទទួលទានលេងដែរ។ សំខាន់មួយទៀត គឺ មីកញ្ចប់ មានតម្លៃថោក។ ហេតុនេះហើយបានជាពលរដ្ឋខ្មែរមួយចំនួននិយាយលេងបែបកំប្លែងថា នៅដើមខែ សេរីមេ ចុងខែសារ៉េមី ព្រោះនៅដើមខែប្រាក់ខែទើបនឹងបើកថ្មីៗ គេអាចជប់លៀងទទួលទានអាហារថ្លៃបន្តិច មិនចាញ់សេរីមេកើយរបស់គេប៉ុន្មានឡើយ។ ប៉ុន្តែដល់ថ្ងៃចុងខែលុយប្រាក់ខែស្បើយ មិនអាចហៅម្ហូបអាហារថ្លៃមកទទួលទានដូចសេរីមេៗ ទៀតឡើយ គឺមានតែសារ៉េរកមីកញ្ចប់អីឆុងទទួលទានទៅ ព្រោះវាមានតម្លៃថោក។ ដូច្នេះ បើនៅចុងខែសារ៉េមីមែន តើលោកអ្នកទទួលទានមីកញ្ចប់ប៉ុន្មានដងក្នុងមួយថ្ងៃ ហើយម្ដងប៉ុន្មានកញ្ចប់? ឆ្ងាញ់ទេ? ឆ្អែតទេ? ចម្លើយប្រាកដណាស់ គឺឆ្ងាញ់ដែរ ទទួលហើយប្រាកដជាឆ្អែត បាត់ឃ្លាន ក្រពើក៏លែងរះ (ក្រពះក៏លែងរើ)។ ដូច្នេះ មីកញ្ចប់ ពិតជាអាហារមានប្រយោជន៍ ដែលជួយឲ្យយើងបានបំពេញក្រពះដែរ។ មួយចំណែកទៀត មីកញ្ចប់ មានគុណប្រយោជន៍ ជួយសន្សំពេលវេលា និងថវិកា ព្រោះតម្លៃថោក។ នៅកម្ពុជា មី ៥កញ្ចប់ អស់ត្រឹមតែ ១ដុល្លារប៉ុណ្ណោះ។ បើដូច្នេះមែន តើមីកញ្ចប់មានគុណវិបត្តិអ្វីទេ? សំណួរនេះ នៅតែជាចំណោទឆ្លងឆ្លើយគ្នារវាងអ្នកចូលចិត្តទទួលទានមីកញ្ចប់ និងអ្នកដែលមិនចូលចិត្តមី។ ទស្សនៈមួយចំនួនគិតថា ការទទួលទាន មីកញ្ចប់ នាំឲ្យប៉ះពាល់សុខភាព។ រីឯមនុស្សមួយចំនួនទៀតបញ្ចេញទស្សនៈថា ពួកគេទទួលទានមីកញ្ចប់ច្រើនឆ្នាំហើយ ប៉ុន្តែមិនទាន់មានបញ្ហាអ្វីនៅឡើយទេ។ ទោះជាយ៉ាងនេះក្ដី អ្នកស្រាវជ្រាវអំពីបញ្ហានេះ ផ្ដល់ដំបូន្មានថា លោកអ្នកគួរតែពិចារណាឡើងវិញ ចំពោះការទទួលទាន មីកញ្ចប់។ តាមការពិសោធន៍បង្ហាញថា សរសៃមីកញ្ចប់ ដែលផលិតពីរោងចក្រ ក្រពះពិបាកកិនរំលាយជាងសរសៃមីស្រស់ ដែលធ្វើភ្លាមៗ ពីព្រោះមីកញ្ចប់ស្វិតជាង។ មីកញ្ចប់ ត្រូវបានគេដាក់សារធាតុគីមីម្យ៉ាងឈ្មោះកាត់ថា ធី.ប៊ី.អេច្ឆ.ឃ្យូ (TBHQ) ដើមរក្សាគុណភាពសរសៃមីឲ្យនៅបានយូរ កុំឲ្យប្រតិកម្មទៅនឹងគ្រឿងល្បាយផ្សេងទៀត។ សារធាតុគីមីធី.ប៊ី.អេច្ឆ.ឃ្យូ គេសម្រាប់ដាក់ក្នុងអាហារក្រៀមៗ ក្នុងកម្រិតមិនលើសពី ០.៥មីលីក្រាមទេ ក្នុងទម្ងន់ខ្លួនយើងមួយគីឡូក្រាម។ បើបរិមាណគីមីនេះច្រើនពេក វាបណ្ដាលឲ្យមានអាការៈក្អួតចង្អោរ ហ៊ឹងត្រចៀក រវើរវាយ រាងថប់ៗ ដង្ហើម និងដួលសន្លប់ ឬខ្យល់គ។ ក្រៅពីនេះ យើងមិនបានដឹងទេថា សរសៃមីកញ្ចប់នៅក្នុងក្រពះរបស់យើងយ៉ាងណានោះទេ។ ក៏ប៉ុន្តែ ការធ្វើពិសោធន៍មួយផ្នែករបស់អ្នកជំនាញផ្នែកប្រព័ន្ធរំលាយអាហារ នៅមន្ទីរពេទ្យម៉ាសាជូសេត សហរដ្ឋអាមេរិក លោកវេជ្ជបណ្ឌិត ប្រ៊េដិន ខ្វូ (Dr. Braden Kuo of Massachusetts General Hospital) ដែលបានដាក់កាមេរ៉ាវីដេអូស្រាវជ្រាវមួយប៉ុនគ្រាប់ថ្នាំចូលទៅក្នុងក្រពះអ្នកទទួលទានមីកញ្ចប់ គឺបានបង្ហាញថា មីកញ្ចប់នៅក្នុងក្រពះក្ររលាយ៖ « »។ ពីបីថ្ងៃក្រោយមក លោកបានពិសោធន៍ម្ដងទៀត ដោយឲ្យអ្នកដែលលោកពិសោធន៍នោះ ទទួលទានមីស្រស់ ដែលគេធ្វើភ្លាមៗ វិញម្ដង។ លោកប្រៀបធៀបការកិនរបស់ក្រពះរំលាយសរសៃមីទាំងពីរនេះ ក្នុងរយៈពេលដូចគ្នា គឺ ២០នាទីម្ដង និង ២ម៉ោងម្ដង។ ក្នុងវីដេអូបង្ហាញថា ការកិនបំបែកសរសៃមីកញ្ចប់យូរជាងមីស្រស់៖ « »។ លោកវេជ្ជបណ្ឌិតមានប្រសាសន៍បញ្ជាក់ថា ការរកឃើញនេះមិនអាចយកមកធ្វើសេចក្ដីសន្និដ្ឋានសរុបអ្វីបាននៅឡើយទេ។ វីដេអូ ដែលលោកបានបង្ហាញ គឺគ្រាន់តែជាការចាប់ផ្ដើមសិក្សា ហើយលោកនឹងស្រាវជ្រាវបន្ថែមទៀត ដែលនិយាយបានថា ការកិនបំបែកសរសៃមីកញ្ចប់យឺត អាចប៉ះពាល់ដល់ការស្រូបយកជីវជាតិចិញ្ចឹមរបស់រាងកាយ៖ « »។ បើទោះជាលោកបានឃើញវីដេអូដែលលោកពិសោធន៍នេះក្ដី រូបលោកផ្ទាល់នៅតែទទួលទានមីកញ្ចប់ដដែល ប៉ុន្តែមិនច្រើនពេក។ មូលហេតុដែលមិនត្រូវទទួលទានច្រើនពេកនេះ គឺព្រោះតែនៅក្នុងមីកញ្ចប់ ត្រូវបានផ្សំឡើងដោយម្សៅស្រូវសាឡី អំបិល និងប្រេងដូង ឬខ្លាញ់ច្រើន។ ក៏ប៉ុន្តែធ្វើឲ្យការបឺតយកជីវជាតិប្រូតេអ៊ីន វីតាមីន និងរ៉ែតិចវិញ។ ជាទូទៅ នៅក្នុងមីមួយកញ្ចប់ មានអំបិល ៨៦១មីលីក្រាម ប្រេង ឬខ្លាញ់ ១០ក្រាម វីតាមីន អា ១៥% វីតាមីន បេ១ (B1) ៤៣% វីតាមីន បេ២ ១២% វីតាមីន បេ៣ (Vit. 3) ៩% និងកាល់ស្យូម ៧% ប្រូតេអ៊ីន ៤ក្រាម អាហារសរសៃ ០.៩ក្រាម ជាតិដែក ១០% កាបូអ៊ីដ្រាត ឬស្ករ (Carbohydrate) ២៧ក្រាម សារធាតុរ៉ែ ម៉ាញ៉េស្យូម ១១%។ ព្រឹត្តិព័ត៌មានរបស់គេហទំព័រ ហៀលឡាញ (healthline) បង្ហាញថា មីក្រៀម មានរសជាតិប្លែកគ្នាទៅតាមម៉ាក ហើយភាគច្រើនមានជីវជាតិចិញ្ចឹមខ្លះ។ មីកញ្ចប់ភាគច្រើនមិនសូវមានកាឡូរី (Calories) ជាតិសរសៃ (Fiber) និងប្រូតេអ៊ីន (Protein) ច្រើនទេ។ ដូច្នេះការមានកាឡូរី ជាតិសរសៃ និងប្រូតេអ៊ីនទាប មិនបានធ្វើឲ្យស្រកទម្ងន់ទេ។ ប៉ុន្តែ មីកញ្ចប់ខ្លះ ត្រូវបានបន្ថែមវីតាមីន និងរ៉ែបន្ថែមដែរ។ ធាតុផ្សំនៃមីមានខ្លាញ់ កាបូអ៊ីដ្រាត (Carbohydrate) និងអំបិល (Sodium) ច្រើន ព្រមទាំងជីវជាតិអាហារចិញ្ចឹមខ្លះ ដូចជាជាតិដែក (iron) ម៉ាញ៉េស្យូម (Magnesium) និងវីតាមីន បេ (Vitamin B)។ ការសិក្សាមួយលើមនុស្ស ជាង ៦ពាន់នាក់ (៦.៤៤០) រវាងអ្នកទទួលទានមី និងអ្នកមិនទទួលទានមីកញ្ចប់ បានបង្ហាញថា អ្នកទទួលទានមីកញ្ចប់ មានវីតាមីន បេអង (B1) និង បេឌើ (B2) ខ្ពស់ជាងអ្នកមិនទទួលទានមី។ ក្រៅពីនេះ មីកញ្ចប់ភាគច្រើនបំផុតមានគ្រឿងទេស ដើម្បីបង្កើនរសជាតិ ដូចជា ម្រេច ខ្ទឹម និងប៊ីចេង ឬម្សៅស៊ុប (MSG)។ ម្សៅស៊ុប ឬប៊ីចេង ជាសារធាតុញៀន ដែលគេប្រើនៅក្នុងការផលិតចំណីអាហារ។ ប៊ីចេង ត្រូវបានគេរកឃើញពីធម្មជាតិនៅក្នុងបន្លែប្រូតេអ៊ីន មេអាហារ (yeast extract) អាហារយកចេញពីសណ្ដែកសៀង (soy extract) ប៉េងប៉ោះ និងឈីស (Cheese)។ បើ ទោះជា រដ្ឋបាលអាហារ និងឱសថទទួលស្គាល់ថា ការប្រើប្រាស់ ប៊ីចេង មានសុវត្ថិភាពក្ដី ក៏កត្តាប៉ះពាល់សុខភាពនៅតែជជែកគ្នាមិនទាន់ដាច់ស្រេច។ ការសិក្សាខ្លះបង្ហាញថា ការឡើងទម្ងន់ ឡើងសម្ពាធឈាម ឬលើសឈាម ឈឺក្បាល និងក្អួតចង្អោរ គឺពាក់ព័ន្ធខ្លាំងទៅនឹងការប្រើប៊ីចេងច្រើន។ អ្នកដែលចាញ់ប៊ីចេង មានអាការៈឈឺក្បាល តឹងសាច់ដុំ និងញ័រដៃញ័រជើង។ ហេតុនេះ មីកញ្ចប់ ដែលមានប៊ីចេងច្រើន អាចនាំឲ្យមានអាការៈទាំងនេះ។ បញ្ហាមួយទៀត គឺអំបិល។ មីកញ្ចប់ខ្លះ មួយកញ្ចប់មានអំបិលរហូតទៅដល់ ៨៦១មីលីក្រាម។ ដូច្នេះ នៅក្នុងមីកញ្ចប់មានអំបិលច្រើន។ កាលណាយើងទទួលទានមីច្រើន យើងក៏ទទួលទានអំបិលច្រើនដែរ។ ការទទួលទានអំបិលច្រើន វាបណ្ដាលឲ្យយើងកើតជំងឺបេះដូង ស្ត្រូក (ដាច់សរសៃឈាម) លើសឈាម ខូចតម្រងនោម និងពាក់ព័ន្ធនឹងជំងឺទឹកនោមផ្អែម។ ជាពិសេស អ្នកដែលចាញ់ប្រៃ។ ការទទួលទានមីច្រើន នាំឲ្យថយចុះប្រូតេអ៊ីន (Protein) កាល់ស្យូម (Calcium) វីតាមីនសេ (Vit. C) ជាតិផូស្ព័រ (Phosphorus) ជាតិដែក (iron) វីតាមីន អា (Vitamin A) និងថយកម្រិតវីតាមីន ដេ (Vit. D) ដែរ។ ទោះជាយ៉ាងនេះក្ដី មីកញ្ចប់ ដែលដាក់លក់ក្នុងទីផ្សារប្រភេទខ្លះ ក៏មិនប៉ះពាល់សុខភាពដែរ ជាពិសេស មី ដែលផលិតដោយគ្រាប់ធញ្ញជាតិទាំងមូល មានខ្លាញ់ និងអំបិលតិច។ លើសពីនេះទៀត ដើម្បីធ្វើមិនឲ្យប៉ះពាល់សុខភាព ពេលទទួលទានមី ត្រូវដាក់បន្ថែមបន្លែ និងអាហារណាដែលមានជីវជាតិប្រូតេអ៊ីនផង ដូចជាត្រី និងសាច់ជាដើម៕
|
2018-02-05T23:24:00+07:00
|
rfa.org
|
https://www.rfa.org/khmer/news/health/disadvantage-of-eating-pact-noodle-02052018112145.html
|
903283c5-8985-4f85-91c3-3fd8a8c6c271
|
ប្រជាពលរដ្ឋជិត៨ពាន់នាក់ រស់នៅស្រុកជើងព្រៃ ខេត្តកំពង់ចាម ថ្លែងអំណរគុណ លោក ហ៊ុន ម៉ានី ដែលចាត់ក្រុមការងារគ្រូពេទ្យស្ម័គ្រចិត្ត ចុះជួយព្យាបាលជំងឺដោយឥតគិតថ្លៃ (Video inside)
|
ប្រជាពលរដ្ឋជិត៨ពាន់នាក់ នៅស្រុកស្រុកជើងព្រៃ ខេត្តកំពង់ចាម បានសម្ដែងនូវក្តីរំភើបរីករាយ និងថ្លែងអំណរគុណចំពោះលោក ហ៊ុន ម៉ានី អ្នកតំណាងរាស្ត្រ ដែលបានចាត់ឲ្យក្រុមការងារ គ្រូពេទ្យស្ម័គ្រចិត្តរបស់លោក ចុះជួយពិនិត្យ ព្យាបាលជំងឺ និងចែកជូនថ្នាំពេទ្យដល់ប្រជាពលរដ្ឋ ដោយឥតគិតថ្លៃ។ ការថ្លែងអំណរគុណនេះ ធ្វើឡើងនាថ្ងៃទី០៤ ខែកុម្ភៈ ឆ្នាំ២០១៨ នាឱកាសដែលក្រុមការងារគ្រូពេទ្យស្ម័គ្រចិត្ត របស់លោក ហ៊ុន ម៉ានី ប្រមាណ៣១៥នាក់ ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ដោយបាននាំអំណោយថ្នាំពេទ្យ ចុះទៅពិនិត្យ ព្យាបាលជំងឺជូនប្រជាពលរដ្ឋ នៅវត្តជយមង្គលារាម ភូមិត្រពាំងស្លា ឃុំសំពងជ័យ ស្រុកជើងព្រៃ ខេត្តកំពង់ចាម ដោយឥតគិតថ្លៃ ចំនួន៧,៨៩៣នាក់ ព្រមទាំងមានចែកនំបុ័ង និងទឹកសុទ្ធ ជូនដល់ពួកគាត់ថែមទៀតផង។ ក្នុងនោះបានពិនិត្យព្យាលបាលជំងឺកុមារ២៧៦នាក់, ជំងឺស្រ្តី១៩៧នាក់, ជំងឺផ្លូវចិត្ត១៣៤នាក់, ជំងឺឫសដូងបាត២៦៧នាក់, ជំងឺសន្លាក់ឆ្អឹង៩៩នាក់, ជំងឺរលាកសួត៩២នាក់, ជំងឺត្រចៀក ច្រមុះ បំពង់ក៧៨នាក់, ជំងឺភ្នែក៦៣នាក់, ជំងឺសើរស្បែក១៣២នាក់, ជំងឺទឹកនោមផ្អែ២៧៩នាក់, ជំងឺមាត់ធ្មេញ១០១នាក់, អេកូសាស្ត្រ១៥៨នាក់ ព្យាបាលរបួស និងវះកាត់ខ្នាតតូច៤១នាក់ និងជំងឺទូទៅ៥,៩៧០នាក់។ លោក លេង ផាលី ប្រធានក្រុមគ្រូពេទ្យស្ម័គ្រចិត្ត លោក ហ៊ុន ម៉ានី បានមានលើកឡើងថា កម្មវិធីសប្បុរសធម៍នាពេលនេះ ធ្វើឡើងបានដោយសារប្រទេស មានសុខសន្តិភាព ក្រោមការដឹកនាំ របស់សម្តេចតេជោ ហ៊ុន សែន។ ក្រៅពីនេះ លោកក៏បានអំពាវនាវ ឲ្យប្រជាពលរដ្ឋទាំងអស់ ថែរក្សាសុខភាពរបស់ខ្លួន ដោយត្រូវចាត់ទុកសុខភាព ជាបញ្ហាចំបង ព្រោះមានសុខភាពល្អ ទើបអាចសម្រេចបាន គ្រប់ភារកិច្ច។ អ្នកស្រី ជិញ រី វ័យ៥៧ឆ្នាំ រស់នៅភូមិសំពងជ័យ ស្រុកជើងព្រៃ ខេត្តកំពង់ចាម សប្បាយចិត្តពេលឃើញវត្តមាន ក្រុមគ្រូពេទ្យស្ម័គ្រចិត្តរបស់លោក ហ៊ុន ម៉ានី ចុះមកពិនិត្យជំងឺដោយមិនគិតថ្លៃ។ អ្នកស្រីថ្លែងថា ។ ចំណែកលោក មួង មួន រស់នៅស្រុកជើងព្រៃ ខេត្តកំពង់ចាម បានបង្ហាញអារម្មណ៍រីករាយ នៅពេលឃើញក្រុមគ្រូពេទ្យចុះមកគាត់ពិនិត្យ ជំងឺឥតគិតថ្លៃបែបនេះ។ លោក មួង មួន ថ្លែងថា «ខ្ញុំចេះតែហត់នៅក្នុងខ្លួន។ ដូច្នេះខ្ញុំសំណូមពរឲ្យក្រុមគ្រូពេទ្យឧស្សាហ៍ ចុះមកភូមិខ្ញុំ ឲ្យបានច្រើនដងបន្តិចនេះ។ វាចំណេញគ្រប់យ៉ាងមិនអស់លុយ មិនចំណាយពេលទៅពេទ្យផង»។ ប្រជាពលរដ្ឋ២រូបនេះ ដែលមកពីភូមិផ្សេងគ្នានេះ ក្រៅពីថ្លែងអណរគុណដល់ក្រុមគ្រូពេទ្យស្ម័គ្រចិត្ត លោក ហ៊ុន ម៉ានី នោះ គាត់ទាំងពីរនាក់ក៏បាន ជូនពរដល់ លោក ហ៊ុន ម៉ានី ដែលជាកូនប្រុស សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ឲ្យជួបតែសំណាងល្អបន្តដឹកនាំប្រទេសជាតិ ឲ្យបន្តតែមានសុខសន្តិភាពដូចបច្ចុប្បន្ននេះ។ កញ្ញា ជុំ ស្រីណាត យុវតីកាយរិទ្ធិដែលចូលចិត្តធ្វើការងារសង្គម បានបង្ហាញអារម្មណ៍ពេញចិត្តនឹងការងារស្ម័គ្រចិត្តនេះណាស់។ ស្រីណាត បន្តទាំងទឹកចិត្តរីករាយថា ។ សូមបញ្ជាក់ថារយៈពេល៦២ខែ (២០១២-២០១៨) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២,៣២២នាក់ ចុះពិនិត្យនិងព្យាលបាលជូន ប្រជាពលរដ្ឋដោយឥតគិតថ្លៃចំនួន១៣៦លើក ក្នុងនោះព្យាលបាលជូនប្រជាពលរដ្ឋបានចំនួន ២៧៣,៤៩២នាក់។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ៕
|
2018-02-05T22:32:00+07:00
|
freshnewsasia.com
|
https://m.freshnewsasia.com/index.php/en/localnews/77891-2018-02-05-08-32-29.html
|
a4f8fb0d-a01f-4e37-9719-fbc5b56235a9
|
រដ្ឋលេខាធិការក្រសួងធម្មការ ប្រគល់ផ្ទះជូនពលរដ្ឋ និងសួរសុខទុក្ខអ្នកសម្រាលកូន រួមទាំងអ្នកជំងឺសម្រាកក្នុងមន្ទីរពេទ្យ នៅខេត្តកំពង់ស្ពឺ
|
រដ្ឋលេខាធិការក្រសួងធម្មការ និងសាសនា លោក នរ រតនៈវឌ្ឍនោ ថ្ងៃទី៥ ខែកុម្ភៈ ឆ្នាំ២០១៨ បានចុះសួរសុខទុក្ខប្រជាពលរដ្ឋ កំពុងសម្រាកព្យាបាលជំងឺនៅក្នុងមន្ទីរពេទ្យខេត្តកំពង់ស្ពឺ ក្នុងនោះលោករដ្ឋលេខាធិការក្រសួងធម្មការ បានផ្តល់អំណោយចំពោះស្ត្រីសម្រាលកូនដែលមានជីវភាពលំបាកផងដែរ។ លោក នរ រតនៈវឌ្ឍនោ បានលើកឡើងថា ជានិច្ចជាកាលរាជរដ្ឋាភិបាល បានយកចិត្តទុកដាក់យ៉ាងខ្លាំង ចំពោះអ្នកជំងឺហើយជីវភាពខ្វះខាត ក្នុងស្ត្រីដែលទើបសម្រាលកូន ត្រូវបានយកចិត្តទុកដាក់ទាំងការព្យាបាល និងឧបត្ថម្ភជួយទុក្ខធុរៈក្រុមគ្រួសាររំលែកនៅទុកលំបាក។ លោករដ្ឋលេខាធិការបានបន្តថា ។ ក្នុងចុះសួរសុខទុក្ខ លោករដ្ឋលេខាធិការ បានប្រគល់ផ្ទះ២ខ្នង ជូនប្រជាពលរដ្ឋក្នុងឃុំវល្លិ៍ស ស្រុកសំរោងទង ខេត្តកំពង់ស្ពឺ មួយខ្នងផ្ទះមានទំហំ ៥ម×៦ម និងមួយខ្នងទៀតផ្ទះមានទំហំ៧ម×៨មផងដែរ៕
|
2018-02-05T21:28:00+07:00
|
freshnewsasia.com
|
https://m.freshnewsasia.com/index.php/en/localnews/77878-2018-02-05-07-28-25.html
|
85a3cdcf-f5c5-45b1-ab53-acbbd4d9ebe0
|
ក្រសួងសុខាភិបាលប្រកាសពីវិធានការទប់ស្កាត់ការរាតត្បាតជំងឺគ្រុនឈាមនៅឆ្នាំ២០១៨
|
កម្មវិធីជាតិប្រយុទ្ធនឹងជំងឺគ្រុនឈាមនៃក្រសួងសុខាភិបាល លើកឡើងថានៅឆ្នាំ ២០១៨ ជំងឺគ្រុនឈាមនឹងរាតត្បាតធំជាថ្មីទៀត។ គេហទំព័រហ្វេសប៊ុក របស់នាយកដ្ឋានប្រយុទ្ធនឹងជំងឺឆ្លងផ្សព្វផ្សាយកាលពីថ្ងៃទី២ កុម្ភៈ ។ កម្មវិធីជាតិប្រយុទ្ធនឹងជំងឺគ្រុនឈាមនៃក្រសួងសុខាភិបាល ឱ្យដឹងថា ជំងឺនេះបង្កឡើងដោយវីរុសដាំង ដែលមានបួនប្រភេទ ហើយ ចំលងទៅមនុស្សតាមរយៈមូសខ្លាញីខាំ។ កម្មវិធីជាតិប្រយុទ្ធនឹងជំងឺគ្រុនឈាមនៃក្រសួងសុខាភិបាលបញ្ជាក់ថា ជំងឺគ្រុនឈាមឆ្នាំ២០១៧ បានថយចុះចំនួន ១២០ បើប្រៀបធៀបឆ្នាំ២០១៦ ។ ប៉ុន្តែជំងឺគ្រុនឈាមមានការកើនឡើងលើមនុស្សពេញវ័យ និងមនុស្សចាស់ក្នុងអំឡុងពេល ៣ឆ្នាំចុងក្រោយ គឺ ឆ្នាំ ២០១៥ ២០១៦ និង២០១៧។ ក្រសួងសុខាភិបាលបន្ថែមថា ជំងឺគ្រុនឈាមធ្លាប់រាតត្បាតខ្លាំងចុងក្រោយនៅឆ្នាំ២០១២ ហើយអំឡុងពេលរាតត្បាតខ្លាំង គឺនៅរៀងរាល់ ៥ ទៅ ៦ឆ្នាំម្ដង។ ដូច្នេះ ឆ្នាំ២០១៨ គឺជាឆ្នាំដែលត្រូវដល់វដ្ដនៃការរាតត្បាតធំម្ដងទៀត។ ជាក់ស្ដែងក្នុងរយៈពេល ៣សប្តាហ៍ដំបូងនៅឆ្នាំ២០១៨ ករណីជំងឺគ្រុនឈាមសរុបមានចំនួន ៣១៦ ករណី និងស្លាប់ ១ករណី។ ចំនួននេះ គឺកើនឡើង ១៣០ បើប្រៀបធៀបទៅនឹងរយៈពេលដូចគ្នានាឆ្នាំ២០១៧ ដែលមានតែ ១៣៨ករណី និងគ្មានករណីស្លាប់ទេ។ ក្រសួងសុខាភិបាល បានផ្តល់អនុសាសន៍មួយចំនួនដើម្បីគ្រប់គ្រងហានិភ័យនៃការរាតត្បាតដោយជំងឺគ្រុនឈាមឆ្នាំ ២០១៨ ឱ្យទាន់ពេលវេលា គឺមន្ទីរសុខាភិបាលរាជធានី ខេត្ត និងភ្នាក់ងារកម្មវិធីប្រយុទ្ធនឹងជំងឺគ្រុនឈាមថ្នាក់ក្រោមជាតិត្រូវក្ដាប់អោយបាន នូវសភាពការជំងឺគ្រុនឈាម និងចាត់វិធានការជាបន្ទាន់។ ត្រូវពង្រឹងបណ្ដាញគ្រប់គ្រង និងក្ដាប់អោយបាននូវស្ថានភាពជំងឺគ្រុនឈាម។ រៀបចំធនធានមនុស្ស សម្ភារៈឱសថបរិក្ខារ ហិរញ្ញវត្ថុ និងជំរុញអោយមានការចូលរួមពីមន្ទីរពាក់ព័ន្ធដូចជា មន្ទីរអប់រំ យុវជន និងកីឡា មន្ទីរបរិស្ថាននិង មន្ទីរមួយចំនួនទៀត រួមទាំង អាជ្ញាធរដែនដី និងដៃគូអភិវឌ្ឍន៍ផងដែរ។ លើសពីនេះ ត្រូវពង្រឹងសេវាពិនិត្យ រោគវិនិច្ឆ័យ និងព្យាបាល ដោយក្ដាប់អោយបាននូវបច្ចុប្បន្នភាពសេវាថែទាំសុខភាព និងតម្រូវការទៅតាមស្ថានភាពជំងឺគ្រុនឈាមជាក់ស្ដែង។ ត្រូវពង្រឹងការងារគ្រប់គ្រងភ្នាក់ងារចំលងរួមមានពិនិត្យវាយតម្លៃ ធ្វើបច្ចុប្បន្នភាព និងរៀបចំ ថ្នាំបាណកឃាដ ឬអាបែត ព្រមទាំងថ្នាំសម្រាប់បាញ់មូស ឬម៉ាស៊ីនបាញ់ថ្នាំមូស។ ជាមួយគ្នានេះ ត្រូវលើកកម្ពស់សេវាអប់រំសុខភាពនៅតាមសហគមន៍ សាលារៀន ទីប្រជុំជន និងវត្តអារាម ដោយប្រើប្រាស់លទ្ធភាពធនធានដែលមានដូចជា ផ្ទាំងរូបភាព អប់រំសុខភាពចល័ត វិទ្យុ ទូរទស្សន៍ និងមធ្យោបាយផ្សេងៗ ព្រមទាំងវិធីសាស្ត្រមួយចំនួនទៀត ដើម្បីរួមគ្នាកាត់បន្ថយអត្រាឈឺ និងស្លាប់ដោយសារជំងឺគ្រុនឈាមនៅប្រទេសកម្ពុជា។ ព័ត៌មានទាន់ហេតុការណ៍ ពលរដ្ឋអាចហៅទូរស័ព្ទ ទៅលេខ ១១៥ ដោយមិនគិតថ្លៃពីគ្រប់ប្រព័ន្ធ៕
|
2018-02-04T23:05:00+07:00
|
rfa.org
|
https://www.rfa.org/khmer/news/health/den-fever-prevention-02042018110516.html
|
671797a1-63da-4ebb-9a56-561720683ed0
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ជាង៣០០នាក់ ចុះព្យាបាលជំងឺដោយឥតគិតថ្លៃ ជូនប្រជាពលរដ្ឋ នៅស្រុកជើងព្រៃ ខេត្តកំពង់ចាម
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៣១៥នាក់ នៅព្រឹកថ្ងៃទី០៣ ខែកុម្ភៈ ឆ្នាំ២០១៨នេះ បាននិងកំពុងចុះពិនិត្យ ព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋប្រមាណជាង៤ពាន់នាក់ នៅវត្តជយមង្គលារាម ភូមិត្រពាំងស្លា ឃុំសំពងជ័យ ស្រុកជើងព្រៃ ខេត្តកំពង់ចាម ដោយឥតគិតថ្លៃ ព្រមទាំងចែកនំបុ័ង និងទឹកសុទ្ធផងដែរ។ ការចុះពិនិត្យ និងព្យាបាលជំងឺជូនប្រជាពលរដ្ឋ របស់ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ដឹកនាំដោយលោក លេង ផាលី ប្រធានក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី មានការចូលរួមសហការ លោក ម៉ា ឈឿន តំណាងរាស្ត្រមណ្ឌលកំពង់ចាម លោក គួច ចំរើន អភិបាលខេត្តកំពង់ខេត្តកំពង់ចាម លោក លឹម លុនថៃ ប្រធានគណៈកម្មាធិការគណបក្សប្រជាជនកម្ពុជា ខេត្តកំពង់ចាម លោក ហ៊ូ តាំងអេង រដ្ឋលេខាធិការក្រសួងផែនការ លោកស្រី ហង់ លីណា ប្រតិភូរាជរដ្ឋាភិបាលកម្ពុជា ទទួលបន្ទុកអគ្គនាយកវិទ្យាស្ថានជាតិស្ថិតិ លោកប្រធានមន្ទីរសុខាភិបាលខេត្តកំពង់ចាម លោក ឆាយ វ៉ាន់ស៊ី ប្រធានគណៈកម្មាធិការបក្សស្រុកជើងព្រៃ លោក អូត ឈាងលី អភិបាលស្រុកជើងព្រៃ លោកសាស្ត្រាចារ្យ នាង បួ ប្រធានសាខាសកម្មជនក្រុមការងារយុវជនគណបក្សរាជធានីភ្នំពេញ និងលោក Peang Pharoth ប្រធានក្រុមហ៊ុនទឹកសុទ្ធអូរសិលា រួមនឹងសហភាពសហព័ន្ធយុវជនកម្ពុជា ស្រុកេជើងព្រៃ ខេត្តកំពង់ចាម។ ការពិនិត្យ និងព្យាបាលជំងឺ ដោយឥតគិតថ្លៃ ជូនប្រជាពលរដ្ឋនោះរួមមាន៖ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ សូមបញ្ជាក់ថារយៈពេល៦២ខែ (២០១២-២០១៨) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២,៣២២នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន១៣៦លើក ក្នុងនោះព្យាលបាលជូនប្រជាពលរដ្ឋបានចំនួន២៧៣,៤៩២នាក់៕
|
2018-02-04T15:52:00+07:00
|
freshnewsasia.com
|
https://m.freshnewsasia.com/index.php/en/localnews/77744-2018-02-04-01-52-36.html
|
db011807-ca0d-46ea-90ef-ba4f7ee233d3
|
រដ្ឋមន្ដ្រី ម៉ម ប៊ុនហេង ចុះអប់រំណែនាំពីជំងឺគ្រុនឈាម និងព្យាបាលជំងឺជូនប្រជាពលរដ្ឋជិត ៣០០នាក់ នៅសង្កាត់គោកឃ្លាង ខណ្ឌសែនសុខ ដោយឥតគិតថ្លៃ
|
រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅថ្ងៃទី០៣ ខែកុម្ភៈ ឆ្នាំ២០១៨នេះ បានដឹកនាំក្រុមគ្រូពេទ្យសាកលវិទ្យាល័យវិទ្យាសាស្ដ្រសុខាភិបាល ដែលមានលោកសាស្ដ្រចារ្យ សាផុន វឌ្ឍនៈ ជាសាកលវិទ្យាធិការ បានចុះមកពិនិត្យព្យាបាលជំងឺជូនប្រជាពលរដ្ឋ ជិត៣០០នាក់ ក្នុងសង្កាត់គោកឃ្លាង ខណ្ឌសែនសុខ រាជធានីភ្នំពេញ ដោយឥតគិតថ្លៃ ។ លោកសាស្ដ្រាចារ្យ បានថ្លែងអំពាវនាវ ដល់ប្រជាពលរដ្ឋ ត្រូវចូលរួមចំណែក អនុវត្ដវិធានការ ដើម្បីការពារពីជំងឺគ្រុនឈាម ដែលនឹងមានការផ្ទុះឡើងនឹងរាតត្បាតនៅឆ្នាំ២០១៨នេះ ដែលកើតមាននៅលើមនុស្សគ្រប់វ័យ តាមរយៈចម្លងដោយមូសខ្លា ត្រូវអនុវត្ដន៍ ទៅតាមការណែនាំរបស់ក្រសួងសុខាភិបាលដែលបានចុះទៅអប់រំ ដល់គេហដ្ឋាន សាលារៀន ទីប្រជុំផ្សេងផ្សេង ពិសេសសារអប់រំសុខភាព ដែលមានបិទបង្ហាញតាមគ្រឹះស្ថានសុខាភិបាល និងប្រព័ន្ធផ្សព្វផ្សាយផ្សេង ដូចជាវេបសាយ វិទ្យុ ទូរទស្សន៍ កាសែតជាដើម។ រដ្ឋមន្ដ្រី ម៉ម ប៊ុនហេង ថ្លែងទៀតថា «ប្រជាពលរដ្ឋយើង ត្រូវលុបបំបាត់ចោល នូវរាល់វត្ថុដក់ទឹក ដែលមិនប្រើប្រាស់ ដូចជា សំបកកង់ឡាន កង់ម៉ូតូសំបកកំប៉ុង ធុង ក្រឡ ពាង អាង សំបកដប សំបកដូង និងវត្ថុអាចដក់ទឹកដទៃទៀត ដែលនៅជុំវិញបរិវេនផ្ទះរបស់លោកអ្នកត្រូវលាងសម្អាតសម្ភារៈ ឬវត្ថុប្រើប្រាស់ផ្សេងៗ សម្រាប់ស្ដុកទឹក ដាក់ថ្នាំអាបែត ត្រីប្រាំពីរពណ៌ ឬគ្របឲ្យបានត្រឹមត្រូវនូវ ពាង អាងទឹកជាដើម។ ដើម្បីកំចាត់មូសខ្លា ត្រូវឲ្យមានពន្លឺថ្ងៃ ចូលក្នុងផ្ទះបានល្អ លុបបំបាត់ កំប៉ូតព្រៃស៊ុបទ្រុបជុំវិញផ្ទះ ត្រូវការពារខ្លួន ក្នុងការខំាចម្លងរបស់មូសខ្លាញីតាមរយៈដេកក្នុងមុង (ទាំងថ្ងៃយប់) ស្លៀកពាក់ខោអាវវែង មិនត្រូវអង្គុយ ឬសំរាកនៅកន្លែង ដែលមិនមានពន្លឺគ្រប់គ្រាន់នោះទេ»។ លើសពីនោះ រដ្ឋមន្ដ្រី ក៏ក្រើនរម្លឹកដល់ប្រជាពលរដ្ឋ ក្នុងឱកាសបុណ្យចូលឆ្នាំចិនខាងមុខ ត្រូវប្រុងប្រយ័ត្នខ្ពស់ ចំពោះការរិភោគសាច់ បក្សី គឺហាមដាក់ខាតមិនត្រូវពិសា ឬលក់ សត្វជ្រូក មាន់ ទា ណា ដែលឈឺ ឬងាប់ ដើម្បីជៀសវាងឆ្លងនូវជំងឺផ្ដាសាយបក្សី H5N1, សូមកុំបើកបរពេលស្រវឹង, ពិសេស ការពារអគ្គិភ័យកុំឲ្យកើតមានឡើង ត្រូវប្រយ័ត្នការអុជធូប ទាន ចង្គ្រានបាយ កុំដើរចោល ហើយមុនចេញទៅណាមកណា ត្រូវមើលឲ្យគ្រប់ជ្រុងជ្រោយ ដើម្បីធានាបានថាងមានសុវត្ថិភាព ។ ព្រមជាមួយគ្នានោះ រដ្ឋមន្ដ្រីក្រសួងសុខាភិបាល ស្នើឲ្យប្រជាពលរដ្ឋរក្សាអនាម័យបានល្អ គេងស្អាត ហូបស្អាត ហើយបើមានអាការៈមិនស្រួល សូមអញ្ជើញមកកាន់មន្ទីរពេទ្យរដ្ឋ មណ្ឌលសុខាភាពដែលនៅជិត ដើម្បីព្យាបាលទាន់ពេលវេលា ដូចថ្ងៃនេះដែរ ក្រុមគ្រូពេទ្យ ក៏បានចុះមកពិនិត្យព្យាបាលជំងឺជូនប្រជាពលរដ្ឋ ដោយឥតគិតថ្លៃ ពិសេសគឺយកវិស័យ សុខាភិបាលមួយនេះ ឲ្យនៅក្បែរផ្ទះរបស់ប្រជាពលរដ្ឋ ហើយក្រុមការងារនឹងបន្ដចុះព្យាបាលជូនឲ្យកាន់តែញឹកញាប់ ទៅតាមតម្រូវការរបស់ពលរដ្ឋយើង។ គួរបញ្ជាក់ផងដែរថា កម្មវិធីលើកកម្ពស់ និងផ្ដល់សេវាសុខភាពទូទៅ ជូនប្រជាពលរដ្ឋ ដោយឥតគិតថ្លៃ នៅសង្កាត់គោកឃ្លាង ខណ្ឌសែនសុខ នៅថ្ងៃនេះមានការព្យាបាលនូវជំងឺទូទៅ ព្យាបាលធ្មេញ ជំងឺភ្នែក ប្រចៀក រោគស្ដ្រី អេកូ ជំងឺបេះដូង និងជំងឺផ្សេងទៀត។ ទន្ទឹមនឹងពេលនោះ ប្រជាពលរដ្ឋ បានសម្ដែងការសប្បាយចិត្ដ និងកក់ក្ដៅជាទីបំផុត ដែលរដ្ឋមន្ដ្រី ម៉ម ប៊ុនហេង តែងតែដឹកនាំក្រុមគ្រូពេទ្យ មកចុះពិនិត្យព្យាបាលជូនពួកគាត់ ស្ទើរជារៀងរាល់ខែដែលជួយសម្រាលការលំបាក របស់ប្រជាជនមួយចំណែកធំ ទាំងថវិកា ពេលវេលា ពិសេសសុខភាពតែម្ដង៕
|
2018-02-04T00:38:00+07:00
|
freshnewsasia.com
|
https://m.freshnewsasia.com/index.php/en/localnews/77722-2018-02-03-10-38-47.html
|
2d4de59c-1b19-4c50-9f22-cda9b1abff8a
|
ព្រឹកស្អែកនេះ ក្រុមការងារគ្រូពេទ្យស្ម័គ្រចិត្តលោក ហ៊ុន ម៉ានី ជាង៣០០នាក់ នឹងចុះពិនិត្យ និងព្យាបាលជំងឺជូនប្រជាពលរដ្ឋដោយឥតគិតថ្លៃ នៅស្រុកជើងព្រៃ ខេត្តកំពង់ចាម
|
ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន៣១៥នាក់ នៅព្រឹកថ្ងៃទី០៤ ខែកម្ភៈ ឆ្នាំ២០១៨ស្អែកនេះ នឹងចុះពិនិត្យព្យាបាលជំងឺ និងចែកជូនអំណោយថ្នាំពេទ្យ ដល់ប្រជាពលរដ្ឋប្រមាណជាង ៤ពាន់នាក់ នៅវត្តជយមង្គលារាម ភូមិត្រពាំងស្លា ឃុំសំពងជ័យ ស្រុកជើងព្រៃ ខេត្តកំពង់ចាម ព្រមទាំងចែកនំបុ័ង និងទឹកសុទ្ធផងដែរ។ ជំងឺទូទៅ មានវះកាត់ខ្នាតតូច ជំងឺផ្លូវចិត្ត ជំងឺទូទៅផ្នែកកុមារ ជំងឺរោគស្ត្រី ជំងឺឬសដូងបាត ជំងឺសួត ក្រពះ ពោះវៀន ជំងឺផ្លូវដង្ហើម ជំងឺប្រដាប់រំលាយអាហារ ជំងឺសើស្បែក ជំងឺព្រូន ជំងឺស្លេកស្លាំង ជំងឺសន្លាក់ឆ្អឹង ជំងឺរលាកថ្លើម ជំងឺកាមរោគ ជំងឺគ្រុនចាញ់ ជំងឺគ្រុនឈាម ជំងឺភ្នែក សុខភាពមាត់ធ្មេញ ជំងឺទឹកនោមផ្អែម ជំងឺបេះដូង លើសឈាម ជំងឺត្រចៀក ច្រមុះ បំពង់ករ ជំងឺតម្រងនោម អេកូសាស្ត្រ...។ល។ ការចុះពិនិត្យ និងព្យាបាលជំងឺជូនប្រជាពលរដ្ឋនេះ គឺជាស្មារតីមនុស្សធម៌សុទ្ធសាធ ដែលស្តែងចេញពីសេចក្តីស្រឡាញ់បងប្អូន ប្រជាពលរដ្ឋ ក្នុងនាមជាឈាមជ័រ ខ្មែរដូចគ្នា ខ្មែរស្រឡាញ់ខ្មែរ ខ្មែររួបរួមគ្នាតែមួយ អនាគតតែមួយ ពោលគឺការព្យាបាលមិនប្រកាន់បក្សពួក សាសនា ឬនិន្នាការនយោបាយណាមួយឡើយ សំដៅចូលរួមកាត់បន្ថយភាពក្រីក្រ របស់ប្រជាពលរដ្ឋមួយចំណែក។ បញ្ហាសុខភាព គឺជាមូលដ្ឋានគ្រឹះដើម្បីឆ្ពោះទៅរក ភាពជោគជ័យសុភមង្គល ជូនគ្រួសារ និងសង្គមជាតិ។ ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី បានចុះពិនិត្យ ព្យាបាលជូនប្រជាពលរដ្ឋមូលដ្ឋាន ក្នុងតំបន់ដាច់ស្រយាលតាមខ្នងផ្ទះ ដោយផ្ទាល់នេះ ដោយសារប្រទេសជាតិ មានសុខសន្តិភាពពេញលេញ ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ធ្វើឲ្យប្រជាពលរដ្ឋមានភាពសុខសាន្ត។ មានតែសម្តេចតេជោទេ ដែលមានទេពកោសល្យពីកំណើត ដឹកនាំប្រទេសជាតិឲ្យមានការរើកចំរើន ឥតឈប់ឈរមានការផ្សះផ្សាជាតិបង្រួបបង្រួមជាតិ មានស្ថិរភាព និងសន្តិភាពពិតប្រាកដ។ ដូច្នេះនេះប្រជាពលរដ្ឋទាំងអស់ ត្រូវតែរួមគ្នាថែរក្សាសុខសន្តិភាព និងស្ថិរភាពតាមគោលនយោបាយ ឈ្នះឈ្នះរបស់សម្តេចតេជោ ហ៊ុន សែន ឲ្យបានគង់វង្ស។ សូមបញ្ជាក់ថារយៈពេល៦២ខែ (២០១២-២០១៨) ក្រុមការងារគ្រូពេទ្យស្ម័គ្រចិត្ត លោក ហ៊ុន ម៉ានី ចំនួន២,៣២២នាក់ ចុះពិនិត្យនិងព្យាលបាលជូនប្រជាពលរដ្ឋដោយឥតគិតថ្លៃចំនួន១៣៦លើក ក្នុងនោះព្យាលបាលជូនប្រជាពលរដ្ឋបានចំនួន២៧៣,៤៩២នាក់៕
|
2018-02-03T19:57:00+07:00
|
freshnewsasia.com
|
https://m.freshnewsasia.com/index.php/en/localnews/77701-2018-02-03-05-57-39.html
|
e6cba7b4-d795-4dc2-a361-8e907600e855
|
ក្រសួងសុខាភិបាល ដាក់ចេញវិធានការចំនួន៥ ដើម្បីការពារការផ្ទុះឡើងនៃជំងឺគ្រុនឈាមឆ្នាំ២០១៨នេះ
|
ប្រធានមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ដ្រ និងបាណកសាស្ដ្រ នៃក្រសួងសុខាភិបាល លោកវេជ្ជបណ្ឌិត ហ៊ុយ រ៉េកុល អំពាវនាវដល់ប្រជាពលរដ្ឋគ្រប់រូប ត្រូវចូលរួមចំណែក អនុវត្ដវិធានការ ដើម្បីការពារពីជំងឺគ្រុនឈាម ដែលនឹងមានការផ្ទុះឡើង នឹងរាតត្បាតនៅឆ្នាំ២០១៨នេះដែលកើតមាននៅលើមនុស្សគ្រប់វ័យ។ អនុវត្ដវិធានការបង្ការជំងឺគ្រុនឈាម តាមការណែនាំរបស់ភ្នាក់ងារសុខាភិបាល សារអប់រំសុខភាព ដែលមានបិទបង្ហាញតាមគ្រឹះស្ថានសុខាភិបាល និងប្រព័ន្ធផ្សព្វផ្សាយផ្សេង ដូចជាវេបសាយ វិទ្យុ ទូរទស្សន៍ កាសែត។ សូមចូលរួមកំចាត់ដង្កូវទឹកមូសខ្លា និងធានាថា មិនមានដង្កូវទឹក នៅក្នុងបរិវេណផ្ទះសំបែង តាមរយៈ៖ * កម្ទេចចោល និងលុបបំបាត់ចោល នូវរាល់វត្ថុដក់ទឹក ដែលមិនប្រើប្រាស់ ដូចជា សំបកកង់ឡាន កង់ម៉ូតូ សំបកកំប៉ុង ធុង ក្រឡ ពាង អាង ដែលមិនប្រើប្រាស់ សំបកដប សំបកដូង និងវត្ថុអាចដក់ទឹកដទៃទៀត ដែលនៅជុំវិញបរិវេនផ្ទះរបស់លោកអ្នក។ល។ * ត្រូវលាងសម្អាតសម្ភារៈ ឬវត្ថុប្រើប្រាស់ផ្សេងៗ សម្រាប់ស្ដុកទឹក ឲ្យបានពីរដង ក្នុងមួយសប្ដាហ៍ ឬដាក់ថ្នាំអាបែត ត្រីប្រាំពីរពណ៌ ឬគ្របឲ្យបានត្រឹមត្រូវនូវពាង អាងទឹក ធុង ក្រឡ ថូផ្កា ចានទ្រជើងទូ។ល។ ត្រូវកំចាត់សត្វមូសខ្លា តាមរយៈរៀបចំសម្ភារៈ ក្នុងផ្ទះសំបែងឲ្យមានសណ្ដាប់ធ្នាប់ ធ្វើយ៉ាងណាឲ្យមានពន្លឺចាំងចូលក្នុងផ្ទះបានល្អ លុបបំបាត់ កំប៉ូតព្រៃស៊ុបទ្រុបជុំវិញផ្ទះ និងចូលរួមសហការជាមួយភ្នាក់ងារសុខាភិបាល ក្នុងករណីមានការបាញ់ថ្នាំសម្លាប់មូស។ ត្រូវការពារខ្លួន ក្នុងការខំាចម្លងរបស់មូសខ្លាញី តាមរយៈ៖ ដេកក្នុងមុង (ទាំងថ្ងៃយប់) ស្លៀកពាក់ខោអាវវែង មិនត្រូវអង្គុយ ឬសំរាកនៅកន្លែងដែលមិនមានពន្លឺគ្រប់គ្រាន់នោះទេ ។ល។ ត្រូវរូសរាន់ស្វែងរក សេវាថែទាំសុខភាព ដែលនៅជិតអ្នកបំផុត ដូចជា មណ្ឌលសុខភាព និងមន្ទីរពេទ្យ ក្នុងករណីក្រុមគ្រួសារណាម្នាក់ របស់អ្នកមានសញ្ញា ឬសញ្ញណជំងឺ ដូចជាក្ដៅខ្លួន (ក្ដៅខ្លួនខ្លាំងភ្លាមៗ ៣៩អង្សាសេឡើង) និងសញ្ញាបន្ទាប់បន្សុំផ្សេងទៀត ដូចជា មុខក្រហម ឈឺក្បាល ឈឺក្រោមក្រឡង់ភ្នែក ឈឺសាច់ដុំ ឬសន្លាក់ ឈឺខ្លួន ស្នាមកន្ទួលក្រហមជាដើម ។ លោកវេជ្ជបណ្ឌិត ហ៊ុយ រ៉េកុល បានថ្លែងថា គ្រប់ករណីសង្ស័យជំងឺគ្រុនឈាម មិនត្រូវសាកល្បងព្យាបាលដោយខ្លួនឯង ឬការប្រើប្រាស់ថ្នាំប្រភេទ អាស្ពីរីនឬអ៊ីប៉ុយព្រូហ្វែន ជាដាច់ខាត និងមិនត្រូវស្វែងរក សេវាថែទាំសុខភាពណា ដែលមិនមានជំនាញវិជ្ជាជីវៈ ពិនិត្យព្យាបាលជំងឺគ្រុនឈាមឡើយ៕
|
2018-02-03T15:06:00+07:00
|
freshnewsasia.com
|
https://m.freshnewsasia.com/index.php/en/localnews/77678-2018-02-03-01-06-54.html
|
1625f643-c96d-4e1d-b367-a77575ffeecd
|
ក្រសួងសុខាភិបាល ព្រមានពីការផ្ទុះឡើងនៃជំងឺគ្រុនឈាម ខណៈ៣សប្តាហ៍ដើមឆ្នាំនេះ ជំងឺគ្រុនឈានកើតឡើងជាង៣០០ករណី ស្លាប់១ករណី គួរឲ្យបារម្ភ!
|
ប្រធានមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ដ្រ និងបាណកសាស្ដ្រ លោកវេជ្ជបណ្ឌិត ហ៊ុយ រ៉េកុល បានថ្លែងថា នៅឆ្នាំ២០១៨នេះ គឺជាឆ្នាំដែលត្រូវដល់វដ្ដនៃការផ្ទុះ ឬក៏រាលត្បាតធំម្ដងទៀត នៃជំងឺគ្រុនឈាម ដោយ៣សប្ដាហ៍ដើមឆ្នាំនេះ គឺសា្ថនភាពជំងឺគ្រុនឈាម មានការកើនឡើង គួរឲ្យចាប់អារម្មណ៍ រហូតដល់ទៅ១២០% ។ លោកវេជ្ជបណ្ឌិត ថ្លែងក្នុងឱកាសចុះទៅអប់រំ និងដាក់ថ្នាំបាណកឃាដ (អាបែត) ជូនប្រជាពលរដ្ឋ នៅសង្កាត់ទួលសង្កែ ខណ្ឌឬស្សីកែវ រាជធានីភ្នំពេញ តាមកម្មវិធីជាតិប្រយុទ្ធនឹងជំងឺគ្រុនឈាម នៃមជ្ឈមណ្ឌលជាតិ ប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្រ្ដ និងបាណកសាស្ដ្រ នៃក្រសួងសុខាភិបាល នៅថ្ងៃទី០២ ខែកុម្ភៈ ឆ្នាំ២០១៨ថា ៣សបា្ដហ៍ដើមឆ្នាំ២០១៨នេះ ជំងឺគ្រុនឈាម នេះបានកើតឡើងលើប្រជាពលរដ្ឋយើង ចំនួន៣១៦ករណី ស្លាប់១ករណី ដែលមានការកើនឡើងជាងឆ្នាំ២០១៧ ដោយក្នុងកំឡុងពេល៣ខែដើមឆ្នាំដូចគ្នា មានត្រឹមតែ១៣៨ករណី និងគ្មានស្លាប់នោះទេ។ លោកវេជ្ជបណ្ឌិត ថ្លែងទៀតថា ។ លោកវេជ្ជបណ្ឌិត បន្ដថា «លើសពីនោះ យើងបានត្រៀមរួចជាស្រេច នូវថ្នាំអាបែត ជាង៣៥០តោន ថ្នាំបាញ់មូស ដែលបានចែកចាយកន្លងមក ជាង៥,៦៩០លីត្រ ទូទាំងប្រទេស ហើយយើងនៅមានក្នុងស្ដុកបន្ថែម១,៤០០លីត្រទៀត ដើម្បីត្រៀមទប់នឹងសភាពការណ៍ ព្រោះអីទៅតាមស្ថានភាពវិភាគ គឺ៥ទៅ៦ឆ្នាំនឹងកើតមានជំងឺគ្រុនឈាមធំនេះម្ដង គឺអាចរាលត្បាតខ្លាំងម្ដង នេះមិនមែនមានតែនៅកម្ពុជាទេ គឺនៅទូទាំងពិភពលោក តែកាលពីឆ្នាំ២០១៧យើងមានសុវត្ថិភាព តែឆ្នាំ២០១៨នេះ វាអាចនឹងផ្ទុះឡើងនៃជំងឺគ្រុនឈាមនេះគ្រប់ពេល។ សម្រាប់នៅតាមមន្ទីរពេទ្យទូទាំងប្រទេសវិញ គឺយើងបានត្រៀមរួចហើយ នូវសេរ៉ូមជិត៥ម៉ឺនកំប្លោកឯណោះ»។ ប្រទេសកម្ពុជាទទួលរងគ្រោះដោយការរាតត្បាតក្នុងទ្រង់ទ្រាយធំ នៃជំងឺគ្រុនឈាម ជាប្រចាំរវាង ៣-៥ ឆ្នាំម្តង។ ចាប់ពីឆ្នាំ ១៩៨០-២០១៧ កម្ពុជាបានទទួលរងគ្រោះធ្ងន់ធ្ងរ ពីការរាតត្បាតនៃជំងឺគ្រុនឈាម ដែលបណ្តាលមានកុមារ ប្រមាណ ១០,០០០ ទៅ ១២,០០០នាក់ ត្រូវដាក់ឲ្យសំរាកព្យាបាល នៅតាមមូលដ្ឋានសុខាភិបាលសាធារណៈ ក្នុងនោះកុមារប្រមាណ១០០នាក់ បានស្លាប់បាត់បង់ជីវិតក្នុងមួយឆ្នាំៗ។ នៅឆ្នាំ២០១៦ មានអ្នកជំងឺសង្ស័យគ្រុនឈាមចំនួន ១២.៨៤៣ករណី (បើគិតជា អាំងស៊ីដង់ ឬករណីថ្មី គឺ ៧៧.៥% ក្នុងចំណោមប្រជាជន ១០០,០០០នាក់) ត្រូវបានរាយការណ៍តាមប្រព័ន្ធរបាយការណ៍កម្មវិធីជាតិ ក្នុងនោះមានកុមារចំនួន ១៨នាក់ បានស្លាប់ (បើគិតជាអត្រាស្លាប់គឺ ០,១%) ។ ករណីឈឺ និងស្លាប់នៃជំងឺគ្រុនឈាម នៅឆ្នាំ២០១៧ ករណីនៃជំងឺគ្រុនឈាមដែលរាយការណ៍សរុបមានចំនួន៦៣.៧២ករណី ។ មួយភាគធំនៃករណីឈឺដែលបានរាយការណ៍ គឺកើតមានលើក្រុមកុមារ ចាប់ពីអាយុ៥ឆ្នាំ ទៅក្រោម១០ឆ្នាំ (២,៤៣៤ករណី ឬ ៣៨,២%) បន្ទាប់មកលើកុមារអាយុពី១០ឆ្នាំទៅក្រោម១៥ឆ្នាំ (២,២៧១ករណី ឬ៣៥,៦%) កុមារអាយុក្រោម៥ឆ្នាំ (១,៣០៥ករណី ឬ១០,៧%) និងកុមារអាយុក្រោមលើសពី ១៥ឆ្នាំ (៣៦២ ករណីឬ ៥.៦%)។ គួរកត់សម្គាល់ថា ករណីឈឺលើកុមារទៅតាមភេទ មិនមានភាពខុសគ្នាប៉ុន្មានទេ រវាងក្មេងប្រុស(មានចំនួន៣,២៦៤ករណី ស្មើនឹង ៥១.២%) និងក្មេងស្រី (មានចំនួន ៣,១០៨ករណីស្មើនឹង ៤៨.៨%) ។ ក្នុងចំណោម ៦៣.៧២ករណី នៃជំងឺគ្រុនឈាមដែលបានរាយការណ៍ ក្នុងនោះនៅមន្ទីរពេទ្យគន្ធបុប្ផាភ្នំពេញមានចំនួន ២,៩៨៤ករណី មន្ទីរពេទ្យកុមារជាតិ ១,១៧៦ករណី មន្ទីរពេទ្យជ័យវរហ្ម័នទី៧សៀមរាប ១,៣៣២ករណីមន្ទីរពេទ្យកុមារអង្គរសៀមរាប ៣,១៣ករណី និងមន្ទីរពេទ្យរាជធានីខេត្តទាំង២៥ ចំនួន៥.៦៧ករណី ។បើគិតជាអត្រាអាំងស៊ីដង់នៃជំងឺគ្រុនឈាម គឺ៣៨.២% ក្នុងចំណោមប្រជាជន ១០០,០០០នាក់ នៅឆ្នាំ២០១៧ គឺថយចុះ ៥០% ប្រៀបធៀបនឹងឆ្នាំ២០១៦។ នៅឆ្នាំ២០១៧ សភាពការណ៍គ្រុនឈាមមានការប្រែប្រួល ដោយការផ្លាស់ប្តូរប្រភេទវីរុសគ្រុនឈាម។ ខេត្តមួយចំនួនបានទទួលការរាតត្បាតជំងឺគ្រុនឈាម ដូចជា ខេត្តមណ្ឌលគីរី ព្រះវិហារ តាកែវ ព្រៃវែង កំពង់ស្ពឺ និងសៀមរាប ប៉ុន្តែការរាតត្បាតត្រូវបានទប់ស្កាត់ទាន់ពេលវេលា។ ខណៈពេលដែលជំងឺហ្ស៊ីកាកំពុងរាតត្បាត គឺជួនពេលគ្នានឹងការរាតត្បាត នៃជំងឺគ្រុនឈាមផងដែរ។ ក្រសួងសុខាភិបាលបានដាក់វិធានការឲ្យរាជធានីខេត្តនិមួយៗ បាញ់ថ្នាំទប់ស្កាត់ការរាតត្បាតជំងឺហ្ស៊ីកាដែលអំណោយផលល្អផងដែរ ដល់ការទប់ស្កាត់ជំងឺគ្រុនឈាម៕
|
2018-02-03T15:03:00+07:00
|
freshnewsasia.com
|
https://m.freshnewsasia.com/index.php/en/localnews/77677-2018-02-03-01-03-19.html
|
c0943b0c-15d9-4f95-baf9-9c296e8f770e
|
ក្រសួងសុខាភិបាលអំពាវនាវកុំឲ្យពលរដ្ឋបរិភោគបក្សីឈឺឬងាប់ក្នុងឱកាសបុណ្យចូលឆ្នាំចិន
|
រដ្ឋមន្ត្រីក្រសួងសុខាភិបាល លោកវេជ្ជបណ្ឌិត ម៉ម ប៊ុនហេង អំពាវនាវដល់ប្រជាពលរដ្ឋទូទាំងប្រទេស ឲ្យប្រុងប្រយ័ត្នចំពោះការបរិភោគអាហារ ជាពិសេស កុំបរិភោគ និងលក់សាច់បក្សីឈឺ ឬងាប់ ដើម្បីការពារការឆ្លងនូវជំងឺផ្ដាសាយបក្សី អេច្ឆ.ហ្វាយ.អ៊ិន.វ័ន (H5N1)។ ថ្លែងក្នុងពិធីចុះហត្ថលេខាលើកិច្ចព្រមព្រៀងអនុវត្តគម្រោងជំនួយគ្លីនិកចល័ត នាទីស្ដីការក្រសួងសុខាភិបាល លោក ម៉ម ប៊ុនហេង បន្ថែមថា ក្នុងឱកាសបុណ្យចូលឆ្នាំចិន ខាងមុខនេះ គឺនឹងមានតម្រូវការសាច់ច្រើន ដូចនេះសូមប្រជាពលរដ្ឋប្រុងប្រយ័ត្ន។ លោកណែនាំថា ពេលមានមាន់ ទា ងាប់ ត្រូវកប់ចោល កុំយកទៅបរិភោគ ឬលក់ ហើយបើឃើញងាប់ច្រើន ត្រូវមកប្រាប់ពេទ្យសត្វដើម្បីជួយបង្ការកុំឲ្យសត្វឆ្លងមកសត្វបន្ថែមទៀត និងមនុស្សមកមនុស្ស ពិសេសកុំឲ្យក្មេងៗប៉ះពាល់ជាមួយបក្សីឈឺ ឬងាប់ ហើយត្រូវមានអនាម័យ។ ដោយឡែកបើឃើញមានរោគសញ្ញាអ្វីប្លែកប្រញាប់មកមន្ទីរពេទ្យភ្លាមៗ។ រោគសញ្ញាជំងឺនេះមានដូចជា គ្រុនក្ដៅលើសពី ៣៨,៥ អង្សាសេ និងមានរោគសញ្ញាក្អក ឬឈឺក ឬដកដង្ហើមហត់ និងមានប្រវត្តិប៉ះពាល់ជាមួយបក្សីឈឺ ឬងាប់ ក្នុងអំឡុងពេល ៧ថ្ងៃមុនចេញរោគសញ្ញា។ កាលពីចុងឆ្នាំ២០១៧ កន្លងទៅនេះ ក៏មានផ្ទុះករណីជំងឺផ្ដាសាយបក្សីនៅក្នុងខេត្តកំពង់ចាម និងខេត្តកំពង់ធំ ដែរ តែត្រូវបានទប់ស្កាត់ទាន់ពេលវេលា។ ចាប់តាំងពីឆ្នាំ២០០៥ ដល់២០១៤ ប្រទេសកម្ពុជា ធ្លាប់កើតមានជំងឺផ្ដាសាយបក្សី ដែលបានឆ្លងពីសត្វបក្សីមកមនុស្សចំនួន ៥៦ករណី ដែលក្នុងនោះ ៣៧ករណីបានស្លាប់៕
|
2018-02-03T05:25:00+07:00
|
rfa.org
|
https://www.rfa.org/khmer/news/health/health-ministry-warning-of-bird-flue-02022018100612.html
|
Subsets and Splits
No community queries yet
The top public SQL queries from the community will appear here once available.